
序


《律呂精義》乃臣父之遺誌，而臣愚所述也。分為內外二篇：內篇主聲數者為本；外篇主辯論者為末。雖則祖述前賢，師法往古，然非宋以來律家常談也。是以臣愚竊謂，比照《大明清類天文分野》等書事例，宜加「大明」二字於書名之首焉。何也？蓋此一書前代未有，實自我朝始耳。良由世廟中興，禮樂咸新，文化遠被，而朝野臣民靡然向風矣。當此之時，於曆數則有若樂頀、華湘、唐順之、趙貞吉、顧應祥等諸臣出焉；於樂律則有若張鶚、呂柟、廖道南、王廷相、韓邦奇等諸臣出焉。如是諸臣，未能殫舉，各有著述，一時出者，皆賴世宗皇帝好學作養之所致也。由是臣父恭王厚烷及臣外舅祖都御史何瑭亦與聞焉。然此二臣穎悟超卓，論議精當，蓋多前賢所未發者。若論先天八卦，橫圖則乾左坤右，縱圖則乾上坤下，以證前賢方圖之誤；若論黃鍾九寸，縱黍則八十一分，橫黍則百分，以證前賢九十分之誤；與夫援笙證琴，則知琴均當具七音，援琴證律，則知律數惟止十二，蓋有變聲而無變律，陳暘、蔡元定所見皆非是。凡此之類，皆出二臣自悟，而非先儒之所授也。臣嘗聞臣父曰：「六經有聽律之文，無算律之說，律由聲製，非由度出。黃鍾之聲既定，則何必拘九寸？執守九寸，為說誤矣。況又執守王莽尺與斛銘，不亦誤甚乎！蓋律家所謂三分損其一者，猶曆家所謂四分度之一也，皆大略之率耳。自漢劉洪以來，千有餘載，疑四分度之一者，疑之轉深而轉密；信三分損其一者，信之彌久而彌疏。何律曆二家愚智相較，霄壤相縣也？夫數以理為本，而人心之靈又理數之本也。惟於理有未窮，故其知有不盡，先儒豈欺我哉！彼於冥冥之中固有昭昭者存，但患學者不下苦工夫以求至當耳。援笙證琴，昭然易曉；援琴證律，顯然甚明。仲呂順生黃鍾，返本還元；黃鍾逆生仲呂，循環無端，實無往而不返之理。笙琴互證，則知三分損益之法非精義也。」臣聞此語，潛思有年，用力既久，豁然遂悟：不用三分損益之法，其義益精。律曆皆賴臣父所誨，豈敢忘父之志，而不為芹暴之獻乎！除係曆法者別著成書外，係律法者亦著成書，名曰《律呂精義》。其內篇之目曰：總論造律得失第一，不宗黃鍾九寸第二，不用三分損益第三，不拘隔八相生第四，不取圍徑皆同第五，新舊法參校第六，新舊律試驗第七，候氣辨疑第八，旋宮琴譜第九，樂器圖樣第十，審度第十一，嘉量第十二，平衡第十三；外篇之目有八，其大概皆古今樂律雜說，而為辯論附焉。臣愚自序為書之意曰：竊惟歷代諸史誌中，其言駁雜，取舍失當，無足觀者，莫如律曆與夫樂耳。蓋由六藝殘缺，聲調數術知之者鮮故也。《班志》文藻，足以動人，識者譏其辯而非實，蓋文勝於質也。自是而後，相繼作者，或失之疏略，或失之冗瑣，舍本存末，何益於事，雖有不如無也，皆班固作俑矣。歐陽修撰《唐書》，獨誌曆而遺律；脫脫撰《宋史》，徵修之弊，載律差詳，然亦摭其末而遺其本。且如蔡元定《律書》，每條所引古人舊說，乃其經也本也；其自辨論於各條下，乃其傳也末也。《宋志》悉刪其本，惟載元定之辨，使不見原文者不知此論從何而發，是則雖有不如無也。推詳史家之意，蓋謂兼載則恐文煩，特摭其要而已。殊不知律曆之學以聲數為至要，若夫辨論乃其末節也。聲者，合四一上勾尺工凡六五之類是也；數者，一二三四五六七八九十之類是也。前賢多不留心於此，其以為深者，俞薄自畫而討論不來；其以為淺者，鄙俚斯嫌而潤色不出。故於論數目尺寸、聲調腔譜處，率刪去之，此則史家之通弊也。夫樂也者，聲音之學也；律也者，數度之學也。欲誌樂律，宜詳其本。漢初製氏世在樂官，但能紀其鏗鏘鼓舞而不能言其義，可謂知其本矣。齊魯韓毛能言《詩》之義而不知其音，樂律之本亡矣。太史公《律書》其最要者，末後「生鍾分」百三十五字耳，餘說嫌多，刪之可也。班固釋五音曰：「宮，中也，居中央，暢四方，唱始施生，為四聲綱也。」釋六律曰：「黃鍾者，陽氣施種於黃泉，孳萌萬物，為六氣元也。」夫音律之有名，猶人名耳。丘垤之丘，孔子取之；轗軻之軻，孟子取之。孔孟之德，豈在是乎？聲音有高下而莫能識別，古人強以宮商名之，而又強名為黃鍾等，正猶此耳。初無別義，以義解律，漢儒之穿鑿也。臣此書中論聲調數術處，惟恐忽略而不敢藻飾者，與其文勝質，寧失之野耳，矯史家之弊也。茲奉明詔徵取律書，謹將舊稿刪潤以獻。愚見淺陋，理有未然。伏候聖裁，不勝幸甚。


萬曆丙申正月朔日鄭世子臣載堉稽首頓首謹序
內篇卷一


○總論造律得失第一


律非難造之物，而造之難成何也？推詳其弊，蓋有三失：王莽偽作原非至善，而歷代善之，以為定制，根本不正，其失一也；劉歆偽辭全無可取，而歷代取之，以為定說，考據不明，其失二也；三分損益舊率疏舛，而歷代守之，以為定法，算術不精，其失三也。欲矯其失，則有三要：不宗王莽律度量衡之制，一也；不從《漢志》劉歆班固之說，二也；不用三分損益疏舛之法，三也。以此三要，矯彼三失，《律呂精義》所由作也。或曰：大泉之寸，黍之分，非莽歆遺法乎？今乃取之何也？答曰：大泉之徑，漢尺以為寸，黍之長，古尺以為分，而莽歆之尺則不然，所以與新法不同也。


漢書王莽傳曰：「天鳳六年初，獻新樂於明堂太廟。或聞其樂聲，曰：清麗而哀，非興國之聲也。」根本不正，此之謂也。《宋書律志》曰：「班氏所誌，未能通律呂本源，徒訓角為觸，徵為祉，陽氣施種於黃鍾，如斯之屬，空煩其文，而為辭費。又推九六，欲符劉歆三統之數，假托非類，以飾其說，皆孟堅之妄矣。」考據不明，此之謂也。《宋書律志》又曰：三分益一為上生，三分損一為下生，此其大略，猶周天鬥分四分之一耳。京房不思此意，引而伸之，仲呂上生執始，執始下生去滅，至於南事，為六十律，竟復不合，彌益其疏。」算術不精，此之謂也。大泉之寸，黍之分，詳見《審度篇中。》


○不宗黃鍾九寸第二


律由聲製，非由度出，製律之初，未有度也。度尚未有，則何以知黃鍾乃九寸哉！以黃鍾為九寸，不過漢尺之九寸耳，周尺則不然也，商尺又不然也，虞夏之尺皆不然也，黃帝之尺亦不然也。


先儒謂：「夏禹十寸為尺。成湯十二寸為尺。武王八寸為尺。」三代之尺不同。尺雖不同，而黃鍾則無不同也。解釋黃鍾之義，遷就九寸之說，自漢儒為始耳。漢儒以前，《周》禮、《左傳》、《國語》、《管子》、《呂覽》之類，皆未嘗以黃鍾之長為九寸也。此說臣聞諸臣父云：「蓋黃帝之尺，以黃鍾之長為八十一分者，法洛書陽數也。」


黃帝時，洛出書，見沈約《符》《瑞》《志》，猶禹時洛書三一也。洛書數九，自乘得八十一，是為陽數。蓋十二者，天地之大數也；百二十者，律呂之全數也，除去三十九，則八十一耳。故《呂氏春秋》曰：「斷兩節間，三寸九分。」後學未達，遂指三寸九分為黃鍾之長者，誤矣。八寸一分，三寸九分，合而為十二寸，即律呂之全數。全數之內，斷去三寸九分，餘為八寸一分，即黃鍾之長也。《管子》曰：「凡將起五音，先主一而三之，四，開以合九九，以是生黃鍾。」蓋謂算術，先置一寸為實，三之為三寸，又四之為十二寸也。「開以合九九」者，八十一分開方得九分，九分自乘得八十一分，為黃鍾之長也。


「虞夏之尺皆以黃鍾之長為十寸者，法河圓中數也。」


《書》稱舜：「同律度量衡」。堯舜禹相憚，未嘗改制度。然則禹以十寸為尺，即舜所同之度尺也。舊謂：「度本起於黃鍾之長。」又謂：「黃鍾之長九寸，外加一寸為尺。何瑭嘗辨之曰：「《漢志》謂黃鍾之律九寸，加一寸以為尺。夫度量權衡所以取法於黃鍾者，蓋貴其與天地之氣相應也。若加一寸以為尺，則又何取於黃鍾？殊不知黃鍾之長，固非人所能為。至於九其寸而為律，十其寸而為尺，則人之所為也。《漢志》不知出此，乃欲加黃鍾一寸為尺，謬矣。」臣按：黃鍾之律長九寸，縱黍為分之九寸也。寸皆九分，凡八十一分，洛書之奇自相乘之數也，是為律本。黃鍾之度長十寸，橫黍為分之十寸也。寸皆十分，凡百分，河圖之偶自相乘之數也，是為度母。縱黍之律，橫黍之度，名數雖異，分劑實同。孰使之然哉？天地自然之理耳。


「成湯以夏尺之十二寸有半寸為尺，則黃鍾之長乃商尺之八寸。武王以夏尺之八寸為尺，則黃鍾之長乃周尺之十二寸有半寸。黃鍾無所改，而尺有不同。彼執著九寸為黃鍾之律，然則商之黃鍾太長，周之黃鍾太短，豈不謬哉？」


起度之法，十寸為尺，八寸為咫。商之咫，復之尺也；夏之咫，周之尺也。十寸自乘為實，八寸為法除之，得十二寸有半寸也。○不用三分損益第三


律家三分損其一，三分益其一；曆家四分度之一，四分日之一；與夫方則直五斜七，圓則周三徑一等率：皆舉大略而言之耳，非精義也。新法算律與方圓皆用句股術，其法本諸《周禮》桌氏為量，「內方尺而圓其外」（有圖見後）「內方尺而圓其外」，則圓徑與方斜同，知方之斜，則知圓之徑矣。


度本起於黃鍾之長，則黃鍾之長即度法一尺。命平方一尺為黃鍾之率。東西十寸為句，自乘得百寸為句冪；南北十寸為股，自乘得百寸為股冪：相並共得二百寸為弦冪。乃置弦冪為實，開平方法除之，得弦一尺四寸一分四厘二毫一絲三忽五微六纖二三七三○九五○四八八○一六八九為方之斜，即圓之徑，亦即蕤賓倍律之率。以句十寸乘之，得平方積一百四十一寸四十二分一十三厘五十六毫二十三絲七十三忽○九五○四八八○一六八九為實，開平方法除之，得一尺一寸八分九厘二毫○七忽一微一纖五○○二七二一○六六七一七五，即南呂倍律之率。仍以句十寸乘之，又以股十寸乘之，得立方積一千一百八十九寸二百○七分一百一十五厘○○二毫七百二十一絲○六十六忽七一七五為實，開立方法除之，得一尺○五分九厘四毫六絲三忽○九纖四三五九二九五二六四五六一八二五，即應鍾倍律之率。蓋十二律黃鍾為始，應鍾為終，終而復始，循環無端，此自然真理，猶貞後元生，坤盡復來也。是故各律皆以黃鍾正數十寸乘之為實，皆以應鍾倍數十寸○五分九厘四毫六絲三忽○九纖四三五九二九五二六四五六一八二五為法除之，即得其次律也。安有往而不返之理哉！舊法往而不返者，蓋由三分損益算術不精之所致也。是故新法不用三分損益，別造密率，其詳如左。


積算旁通圖【此條命尺為京，後條或命寸為兆，或命寸為億，蓋欲多列位數，見開方之妙也。】


二【本是二尺，進作二百寸為實，以上文所載應鍾倍律之數十寸五分有奇為法除之，餘條仿此。】


右乃黃鍾倍律積算【置黃鍾倍律積算進一位為實，以應鍾倍律積算為法除之，得大呂】一八八七七四八六二五三六三三八六九九三二八三八二六


右乃大呂倍律積算【置大呂倍律積算進一位為實，以應鍾倍律積算為法除之，得太蔟。】一七八一七九七四三六二八○六七八六○九四八○四五二


右乃太蔟倍律積算【置太蔟倍律積算進一位為實，以應鍾倍律積算為法除之，得夾鍾。】一六八一七九二八三○五○七四二九○八六○六二二五一


右乃夾鍾倍律積算【置夾鍾倍律積算進一位為實，以應鍾倍律積算為法除之，得姑洗。】一五八七四○一○五一九六八一九九四七四七五一七○六


右乃姑洗倍律積算【置姑洗倍律積算進一位為實，以應鍾倍律積算為法除之，得仲呂。】一四九八三○七○七六八七六六八一四九八七九九二八一


右乃仲呂倍律積算【置仲呂倍律積算進一位為實，以應鍾倍律積算為法除之，得蕤賓。】一四一四二一三五六二三七三○九五○四八八○二八八九


右乃蕤賓倍律積算【置蕤賓倍律積算進一位為實，以應鍾倍律積算為法除之，得林鍾。】一三三四八三九八五四一七○○三四三六四八三○八三二


右乃林鍾倍律積算【置林鍾倍律積算進一位為實，以應鍾倍律積算為法除之，得夷則。】一二五九九二一○四九八九四八七三一六四七六七二一一


右乃夷則倍律積算【置夷則倍律積算進一位為實，以應鍾倍律積算為法除之，得南呂。】一一八九二○七一一五○○二七二一○六六七一七五○○


右乃南呂倍律積算【置南呂倍律積算進一位為實，以應鍾倍律積算為法除之，得無射。】一一二二四六二○四八三○九三七二九八一四三三五三三


右乃無射倍律積算【置無射倍律積算進一位為實，以應鍾倍律積算為法除之，得應鍾。】一○五九四六三○九四三五九二九五二六四五六一八二五


右乃應鍾倍律積算【置應鍾倍律積算進一位為實，以應鍾倍律積算為法除之，得黃鍾。】


新造密率二種【倍律命寸為兆，正律命寸為億，欲初學者知命法之變通云耳。】黃鍾之率二十兆【本是二十寸，命作二十兆。】


大呂之率十八兆八千七百七十四萬八千六百二十五億三千六百三十三萬八千六百九十九


太蔟之率十七兆八千一百七十九萬七千四百三十六億二千八百○六萬七千八百六十○


夾鍾之率十六兆八千一百七十九萬二千八百三十億○五千○七十四萬二千九百○八


姑洗之率十五兆八千七百四十萬○一千○五十一億九千六百八十一萬九千九百四十七


仲呂之率十四兆九千八百三十萬○七千○七十六億八千七百六十六萬八千一百四十九


蕤賓之率十四兆一千四百二十一萬三千五百六十二億三千七百三十萬○九千五百○四


林鍾之率十三兆三千四百八十三萬九千八百五十四億一千七百萬○○三千四百三十六


夷則之率十二兆五千九百九十二萬一千○四十九億八千九百四十八萬七千三百一十六


南呂之率十一兆八千九百二十萬○七千一百一十五億○○二十七萬二千一百○六


無射之率十一兆二千二百四十六萬二千○四十八億三千○九十三萬七千二百九十八


應鍾之率十兆○五千九百四十六萬三千○九十四億三千五百九十二萬九千五百二十六黃鍾之率十億【本是十寸，命作十億。】大呂之率九億四千三百八十七萬四千三百一十二


太蔟之率八億九千○八十九萬八千七百一十八夾鍾之率八億四千○八十九萬六千四百一十五姑洗之率七億九千三百七十萬○○五百二十五仲呂之率七億四千九百一十五萬三千五百三十八


蕤賓之率七億○七百一十萬○六千七百八十一林鍾之率六億六千七百四十一萬九千九百二十七夷則之率六億二千九百九十六萬○五百二十四南呂之率五億九千四百六十萬○三千五百五十七


無射之率五億六千一百二十三萬一千○二十四應鍾之率五億二千九百七十三萬一千五百四十七


論曰：造率始於黃鍾，必先求蕤賓者，猶冬夏二至也；次求夾鍾及南呂者，猶春秋二分也。「太極生兩儀，兩儀生四象」，此之謂也。始於黃鍾者，履端於始也，中於蕤賓者，舉正於中也；終於應鍾者，歸餘於終也：律與曆一道也。黃鍾為宮，蕤賓為中，應鍾為和，此三律者，律呂之綱紀也；尤見變宮變徵有益於樂，而不可妄廢也。


○不拘隔八相生第四


新法不拘隔八相生，而相生有四法，或左旋，或右旋，皆循環無端也，以證三分損益往而不返之誤。所謂四法者，開列於後。


其一：黃鍾生林鍾，林鍾生太蔟，太蔟生南呂，南呂生姑洗，姑洗生應鍾，應鍾生蕤賓，蕤賓生大呂，大呂生夷則，夷則生夾鍾，夾鍾生無射，無射生仲呂，仲呂生黃鍾。長生短，五億乘之；短生長，十億乘之。皆以七億四千九百一十五萬三千五百三十八除之。


其二：黃鍾生仲呂，仲呂生無射，無射生夾鍾，夾鍾生夷則，夷則生大呂，大呂生蕤賓，蕤賓生應鍾，應鍾生姑洗，姑洗生南呂，南呂生太蔟，太蔟生林鍾，林鍾生黃鍾。長生短，五億乘之；短生長，十億乘之。皆以六億六千七百四十一萬九千九百二十七除之。


其三：黃鍾生大呂，大呂生太蔟，太蔟生夾鍾，夾鍾生姑洗，姑洗生仲呂，仲呂生蕤賓，蕤賓生林鍾，林鍾生夷則，夷則生南呂，南呂生無射，無射生應鍾，應鍾生黃鍾半律。此係長生短，皆以五億乘之，皆以五億二千九百七十三萬一千五百四十七除之。


其四：黃鍾半律生應鍾，應鍾生無射，無射生南呂，南呂生夷則，夷則生林鍾，林鍾生蕤賓，蕤賓生仲呂，仲呂生姑洗，姑洗生夾鍾，夾鍾生太蔟，太蔟生大呂，大呂生黃鍾。此係短生長，皆以十億乘之，皆以九億四千三百八十七萬四千三百一十二除之。


橫黍百分律，依新法算。黃鍾長十寸


新法置黃鍾之率十億為實，五億乘之，七億四千九百一十五萬三千五百三十八除之，所得億約為寸，得林鍾。林鍾長六寸六分七厘四毫一絲九忽九微二纖


新法置林鍾之率六億六千七百四十一萬九千九百二十七為實，十億乘之，七億四千九百一十五萬三千五百三十八除之，所得億約為寸，得太蔟。太蔟長八寸九分○八毫九絲八忽七微一纖


新法置太蔟之率八億九千○八十九萬八千七百一十八為實，五億乘之，七億四千九百一十五萬三千五百三十八除之，所得億約為寸，得南呂。南呂長五寸九分四厘六毫○三忽五微五纖


新法置南呂之率五億九千四百六十萬○三千五百五十七為實，十億乘之，七億四千九百一十五萬三千五百三十八除之，所得億約為寸，得姑洗。姑洗長七寸九分三厘七毫○○五微二纖


新法置姑洗之率七億九千三百七十萬○○五百二十五為實，五億乘之，七億四千九百一十五萬三千五百三十八除之，所得億約為寸，得應鍾。應鍾長五寸二分九厘七毫三絲一忽五微四纖


新法置應鍾之率五億二千九百七十三萬一千五百四十七為實，十億乘之，七億四千九百一十五萬三千五百三十八除之，所得億約為寸，得蕤賓。蕤賓長七寸○七厘一毫○六忽七微八纖


新法置蕤賓之率七億○七百一十萬○六千七百八十一為實，十億乘之，七億四千九百一十五萬三千五百三十八除之，所得億約為寸，得大呂。大呂長九寸四分三厘八毫七絲四忽三微一纖


新法置大呂之率九億四千三百八十七萬四千三百一十二為實，五億乘之，七億四千九百一十五萬三千五百三十八除之，所得億約為寸，得夷則。夷則長六寸二分九厘九毫六絲○五微二纖


新法置夷則之率六億二千九百九十六萵○五百二十四為實，十億乘之，七億四千九百一十五萬三千五百三十八除之，所得億約為寸，得夾鍾。夾鍾長八寸四分○八毫九絲六忽四微一纖


新法置夾鍾之率八億四千○八十九萬六千四百一十五為實，五億乘之，七億四千九百一十五萬三千五百三十八除之，所得億約為寸，得無射。無射長五寸六分一厘二毫三絲一忽○二纖


新法置無射之率五億六千一百二十三萬一千○二十四為實，十億乘之，七億四千九百一十五萬三千五百三十八除之，所得億約為寸，得仲呂。仲呂長七寸四分九厘一毫五絲三忽五微三纖


新法置仲呂之率七億四千九百一十五萬三千五百三十八為實，十億乘之，七億四千九百一十五萬三千五百三十八除之，所得億約為寸，得黃鍾。黃鍾長十寸（還元）


新法置黃鍾之率十億為實，五億乘之，六億六千七百四十一萬九千九百二十七除之，所得億約為寸，得仲呂。仲呂長七寸四分九厘一毫五絲三忽五微三纖


新法置仲呂之率七億四千九百一十五萬三千五百三十八為實，五億乘之，六億六千七百四十一萬九千九百二十七除之，所得億約為寸，得無射。無射長五寸六分一厘二毫三絲一忽○二纖


新法置無射之率五億六千一百二十三萬一千○二十四為實，十億乘之，六億六千七百四十一萬九千九百二十七除之，所得億約為寸，得夾鍾。夾鍾長八寸四分○八毫九絲六忽四微一纖


新法置夾鍾之率八億四千○八十九萬六千四百一十五為實，五億乘之，六億六千七百四十一萬九千九百二十七除之，所得億約為寸，得夷則。夷則長六寸二分九厘九毫六絲○五微二纖


新法置夷則之率六億二千九百九十六萬○五百二十四為實，十億乘之，六億六千七百四十一萬九千九百二十七除之，所得億約為寸，得大呂。大呂長九寸四分三厘八毫七絲四忽三微一纖


新法置大呂之率九億四千三百八十七萬四千三百一十二為實，五億乘之，六億六千七百四十一萬九千九百二十七除之，所得億約為寸，得蕤賓。蕤賓長七寸○七厘一毫○六忽七微八纖


新法置蕤賓之率七億○七百一十萬○六千七百八十一為實，五億乘之，六億六千七百四十一萬九千九百二十七除之，所得億約為寸，得應鍾。應鍾長五寸二分九厘七毫三絲一忽五微四纖


新法置應鍾之率五億二千九百七十三萬一千五百四十七為實，十億乘之，六億六千七百四十一萬九千九百二十七除之，所得億約為寸，得姑洗。姑洗長七寸九分三厘七毫○○五微二纖


新法置姑洗之率七億九千三百七十萬○○五百二十五為實，五億乘之，六億六千七百四十一萬九千九百二十七除之，所得億約為寸，得南呂。南呂長五寸九分四厘六毫○三忽五微五纖


新法置南呂之率五億九千四百六十萬○三千五百五十七為實，十億乘之，六億六千七百四十一萬九千九百二十七除之，所得億約為寸，得太蔟。太族長八寸九分○八毫九絲八忽七微一纖


新法置太蔟之率八億九千○八十九萬八千七百一十八為實，五億乘之，六億六千七百四十一萬九千九百二十七除之，所得億約為寸，得林鍾。林鍾長六寸六分七厘四毫一絲九忽九微二纖


新法置林鍾之率六億六千七百四十一萬九千九百二十七為實，十億乘之，六億六千七百四十一萬九千九百二十七除之，所得億約為寸，得黃鍾。黃鍾長十寸（還元）


新法置黃鍾之率十億為實，五億乘之，五億二千九百七十三萬一千五百四十七除之，所得億約為寸，得大呂。大呂長九寸四分三厘八毫七絲四忽三微一纖


新法置大呂之率九億四千三百八十七萬四千三百一十二為實，五億乘之，五億二千九百七十三萬一千五百四十七除之，所得億約為寸，得太蔟。太蔟長八寸九分○八毫九絲八忽七微一纖


新法置太蔟之率八億九千○八十九萬八千七百一十八為實，五億乘之，五億二千九百七十三萬一千五百四十七除之，所得億約為寸，得夾鍾。夾鍾長八寸四分○八毫九絲六忽四微一纖


新法置夾鍾之率八億四千○八十九萬六千四百一十五為實，五億乘之，五億二千九百七十三萬一千五百四十七除之，所得億約為寸，得姑洗。姑洗長七寸九分三厘七毫○○五微二纖


新法置姑洗之率七億九千三百七十萬○○五百二十五為實，五億乘之，五億二千九百七十三萬一千五百四十七除之，所得億約為寸，得仲呂。仲呂長七寸四分九厘一毫五絲三忽五微三纖


新法置仲呂之率七億四千九百一十五萬三千五百三十八為實，五億乘之，五億二千九百七十三萬一千四十七除之，所得億約為寸，得蕤賓。蕤賓長七寸○七厘一毫○六忽七微八纖


新法置蕤賓之率七億○七百一十萬○六千七百八十一為實，五億乘之，五億二千九百七十三萬一千五百四十七除之，所得億約為寸，得林鍾。林鍾長六寸六分七厘四毫一絲九忽九微二纖


新法置林鍾之率六億六千七百四十一萬九千九百二十七為實，五億乘之，五億二千九百七十三萬一千五百四十七除之，所得億約為寸，得夷則。夷則長六寸二分九厘九毫六絲○五微二纖


新法置夷則之率六億二千九百九十六萬○五百二十四為實，五億乘之，五億二千九百七十三萬一千五百四十七除之，所得億約為寸，得南呂。南呂長五寸九分四厘六毫○三忽五微五纖


新法置南呂之率五億九千四百六十萬○三千五百五十七為實，五億乘之，五億二千九百七十三萬一千五百四十七除之，所得億約為寸，得無射。無射長五寸六分一厘二毫三絲一忽○二纖


新法置無射之率五億六千一百二十三萬一千○二十四為實，五億乘之，五億二千九百七十三萬一千五百四十七除之，所得億約為寸，得應鍾。應鍾長五寸二分九厘七毫三絲一忽五微四纖


新法置應鍾之率五億二千九百七十三萬一千五百四十七為實，五億乘之，五億二千九百七十三萬一千五百四十七除之，所得億約為寸，得黃鍾半律。


黃鍾半律長五寸


新法置黃鍾半率五億為實，十億乘之，九億四千三百八十七萬四千三百一十二除之，所得億約為寸，得應鍾。應鍾長五寸二分九厘七毫三絲一忽五微四纖


新法置應鍾之率五億二千九百七十三萬一千五百四十七為實，十億乘之，九億四千三百八十七萬四千三百一十二除之，所得億約為寸，得無射。無射長五寸六分一厘二毫三絲一忽○二纖


新法置無射之率五億六千一百二十三萬一千○二十四為實，十億乘之，九億四千三百八十七萬四千三百一十二除之，所得億約為寸，得南呂。南呂長五寸九分四厘六毫○三忽五微五纖


新法置南呂之率五億九千四百六十萬○三千五百五十七為實，十億乘之，九億四千三百八十七萬四千三百一十二除之，所得億約為寸，得夷則。夷則長六寸二分九厘九毫六絲○五微二纖


新法置夷則之率六億二千九百九十六萬○五百二十四為實，十億乘之，九億四千三百八十七萬四千三百一十二除之，所得億約為寸，得林鍾。林鍾長六寸六分七厘四毫一絲九忽九微二纖


新法置林鍾之率六億六千七百四十一萬九千九百二十七為實，十億乘之，九億四千三百八十七萬四千三百一十二除之，所得億約為寸，得蕤賓。蕤賓長七寸○七厘一毫○六忽七微八纖


新法置蕤賓之率七億○七百一十萬○六千七百八十一為實，十億乘之，九億四千三百八十七萬四千三百一十二除之，所得億約為寸，得仲呂。仲呂長七寸四分九厘一毫五絲三忽五微三纖


新法置仲呂之率七億四千九百一十五萬三千五百三十八為實，十億乘之，九億四千三百八十七萬四千三百一十二除之，所得億約為寸，得姑洗。姑洗長七寸九分三厘七毫○○五微二纖


新法置姑洗之率七億九千三百七十萬○○五百二十五為實，十億乘之，九億四千三百八十七萬四千三百一十二除之，所得億約為寸，得夾鍾。夾鍾長八寸四分○八毫九絲六忽四微一纖


新法置夾鍾之率八億四千○八十九萬六千四百一十五為實，十億乘之，九億四千三百八十七萬四千三百一十二除之，所得億約為寸，得太蔟。太蔟長八寸九分○八毫九絲八忽七微一纖


新法置太蔟之率八億九千○八十九萬八千七百一十八為實，十億乘之，九億四千三百八十七萬四千三百一十二除之，所得億約為寸，得大呂。大呂長九寸四分三厘八毫七絲四忽三微一纖


新法置大呂之率九億四千三百八十七萬四千三百一十二為實，十億乘之，九億四千三百八十七萬四千三百一十二除之，所得億約為寸，得黃鍾。黃鍾長十寸（還元）


以上橫黍百分之律，依新密率四法算竟。斜黍九十分律，依新法算。黃鍾長九寸【每寸十分，餘律做此。】


新法置黃鍾之率十億折半為實，九億乘之，七億四千九百一十五萬三千五百三十八除之，所得億約為寸，得林鍾。林鍾長六寸○○六毫七絲七忽九微三纖


新法置林鍾之率六億六千七百四十一萬九千九百二十七為實，九億乘之，七億四千九百一十五萬三千五百三十八除之，所得億約為寸，得太蔟。太蔟長八寸○一厘八毫○八忽八微四纖


新法置太蔟之率八億九千○八十九萬八千七百一十八折半為實，九億乘之，七億四千九百一十五萬三千五百三十八除之，所得億約為寸，得南呂。南呂長五寸三分五厘一毫四絲三忽二微○


新法置南呂之率五億九千四百六十萬○三千五百五十七為實，九億乘之，七億四千九百一十五萬三千五百三十八除之，所得億約為寸，得姑洗。姑洗長七寸一分四厘三毫三絲○四微七纖


新法置姑洗之率七億九千三百七十萬○○五百二十五折半為實，九億乘之，七億四千九百一十五萬三千五百三十八除之，所得億約為寸，得應鍾。應鍾長四寸七分六厘七毫五絲八忽三微九纖


新法置應鍾之率五億二千九百七十三萬一千五百四十七為實，九億乘之，七億四千九百一十五萬三千五百三十八除之，所得億約為寸，得蕤賓。蕤賓長六寸三分六厘三毫九絲六忽一微○


新法置蕤賓之率七億○七百一十萬○六千七百八十一為實，九億乘之，七億四千九百一十五萬三千五百三十八除之，所得億約為寸，得大呂。大呂長八寸四分九厘四毫八絲六忽八微八纖


新法置大呂之率九億四千三百八十七萬四千三百一十二折半為實，九億乘之，七億四千九百一十五萬三千五百三十八除之，所得億約為寸，得夷則。


夷則長五寸六分六厘九毫六絲四忽四微七纖


新法置夷則之率六億二千九百九十六萬○五百二十四為實，九億乘之，七億四千九百一十五萬三千五百三十八除之，所得億約為寸，得夾鍾。夾鍾長七寸五分六厘八毫○六忽七微七纖


新法置夾鍾之率八億四千○八十九萬六千四百一十五折半為實，九億乘之，七億四千九百一十五萬三千五百三十八除之，所得億約為寸，得無射。無射長五寸○五厘一毫○七忽九微二纖


新法置無射之率五億六千一百二十三萬一千○二十四為實，九億乘之，七億四千九百一十五萬三千五百三十八除之，所得億約為寸，得仲呂。仲呂長六寸七分四厘二毫三絲八忽一微八纖


新法置仲呂之率七億四千九百一十五萬三千五百三十八為實，九億乘之，七億四千九百一十五萬三千五百三十八除之，所得億約為寸，得黃鍾。黃鍾長九寸【還元】


縱黍八十一分律，依新法算。黃鍾長八寸一分


新法置黃鍾之率十億，以八十一億乘之，折半退位為實，七億四千九百一十五萬三千五百三十八除之，所得億約為寸，得林鍾。林鍾長五寸四分○六毫一絲○一微四纖


新法置林鍾之率六億六千七百四十一萬九千九百二十七，以八十一億乘之，退位為實，七億四千九百一十五萬三千五百三十八除之，所得億約為寸，得太蔟。


太蔟長七寸二分一厘六毫二絲七忽九微六纖


新法置太蔟之率八億九千○八十九萬八千七百一十八，以八十一億乘之，折半退位為實，七億四千九百一十五萬三千五百三十八除之，所得億約為寸，得南呂。


南呂長四寸八分一厘六毫二絲八忽八微八纖


新法置南呂之率五億九千四百六十萬○三千五百五十七，以八十一億乘之，退位為實，七億四千九百一十五萬三千五百三十八除之，所得億約為寸，得姑洗。


姑洗長六寸四分二厘八毫九絲七忽四微二纖


新法置姑洗之率七億九千三百七十萬○○五百二十五，以八十一億乘之，折半退位為實，七億四千九百一十五萬三千五百三十八除之，所得億約為寸，得應鍾。


應鍾長四寸二分九厘○八絲二忽五微五纖


新法置應鍾之率五億二千九百七十三萬一千五百四十七，以八十一億乘之，退位為實，七億四千九百一十五萬三千五百三十八除之，所得億約為寸，得蕤賓。


蕤賓長五寸七分二厘七毫五絲六忽四微九纖


新法置蕤賓之率七億○七百一十萬○六千七百八十一，以八十一億乘之，退位為實，七億四千九百一十五萬三千五百三十八除之，所得億約為寸，得大呂。


大呂長七寸六分四厘五毫三絲八忽一微九纖


新法置大呂之率九億四千三百八十七萬四千三百一十二，以八十一億乘之，折半退位為實，七億四千九百一十五萬三千五百三十八除之，所得億約為寸，得夷則。


夷則長五寸一分○二毫六絲八忽○二纖


新法置夷則之率六億二千九百九十六萬○五百二十四，以八十一億乘之，退位為實，七億四千九百一十五萬三千五百三十八除之，所得億約為寸，得夾鍾。


夾鍾長六寸八分一厘一毫二絲六忽○九纖


新法置夾鍾之率八億四千○八十九萬六千四百一十五，以八十一億乘之，折半退位為實，七億四千九百一十五萬三千五百三十八除之，所得億約為寸，得無射。


無射長四寸五分四厘五毫九絲七忽一微二纖


新法置無射之率五億六千一百二十三萬一千○二十四，以八十一億乘之，退位為實，七億四千九百一十五萬三千五百三十八除之，所得億約為寸，得仲呂。


仲呂長六寸○六厘八毫一絲四忽三微六纖


新法置仲呂之率七億四千九百一十五萬三千五百三十八，以八十一億乘之，退位為實，七億四千九百一十五萬三千五百三十八除之，所得億約為寸，得黃鍾。


黃鍾長八寸一分【還元】


以上斜黍九十分律，及縱黍八十一分律，各具四法。今載其一，餘三法皆仿此，故不悉載。縱黍八十一分作九寸律，依新法算。


例曰：此法每寸九分，每分九厘，每厘九毫，每毫九絲，每絲九忽，每忽九微，每微九纖。皆以九為法，故與十不同。


算盤首位為寸位，第二位為分位，第三位為厘位，第四位為毫位，第五位為絲位，第六位為忽位，第七位微位，第八位為纖位。


初九因至寸位住，又九因至分位住，又九因至厘位住，又九因至毫位住，又九因至絲位住，又九因至忽位住，又九因至微位住，又九因至纖位住。雲至分位者，不許至寸位，雲至厘位者，不許至分位。餘仿此。


黃鍾長九寸新法置黃鍾之率十億為實，九因至寸位住，得九寸，為黃鍾。大呂長八寸四分四厘○六絲七忽四微五纖


新法置大呂之率九億四千三百八十七萬四千三百一十二為實，初九因至寸位住，得八寸；又九因至分位住，得四分；又九因至厘位住，得四厘；又九因至毫位住，得○毫；又九因至絲位住，得六絲；又九因至忽位住，得七忽；又九因至微位住，得四微；又九因至纖位住，得五纖。凡九因八遍，共得八寸四分四厘○毫六絲七忽四微五纖，為大呂。


太蔟長八寸○一厘四毫一絲六忽○八纖


新法置太蔟之率八億九千○八十九萬八千七百一十八為實，初九因至寸位住，得八寸；又九因至分位住，得○分，又九因至厘位住，得一厘；又九因至毫位住，得四毫；又九因至絲位住，得一絲；又九因至忽位住，得六忽；又九因至微位住，得○微；又九因至纖位住，得八纖。凡九因八遍，共得八寸○分一厘四毫一絲六忽○微八纖，為太蔟。


夾鍾長七寸五分一厘○一絲○七微四纖


新法置夾鍾之率八億四千○八十九萬六千四百一十五為實，初九因至寸位住，得七寸；又九因至分位住，得五分；又九因至厘位住，得一厘；又九因至毫位住，得○毫；又九因至絲位住，得一絲；又九因至忽位住，得○忽；又九因至微位住，得七微；又九因至纖位住，得四纖。凡九因八遍，共得七寸五分一厘○毫一絲 ○忽七微四纖，為夾鍾。


姑洗長七寸一分二厘五毫四絲二忽○○


新法置姑洗之率七億九千三百七十萬○○五百二十五為實，初九因至寸位住，得七寸；又九因至分位住，得一分；又九因至厘位住，得二厘；又九因至毫位住，得五毫；又九因至絲位住，得四絲；又九因至忽位住，得二忽；又九因至微位住，得○微；又九因至纖位住，得○纖。凡九因八遍，共得七寸一分二厘五毫四絲二忽○微○纖，為姑洗。


仲呂長六寸六分六厘一毫一絲六忽八微一纖


新法置仲呂之率七億四千九百一十五萬三千五百三十八為實，初九因至寸位住，得六寸；又九因至分位住，得六分；又九因至厘位住，得六厘，又九因至毫位住，得一毫；又九因至絲位住，得一絲；又九因至忽位住，得六忽；又九因至微位住，得八微；又九因至纖位住，得一纖。凡九因八遍，共得六寸六分六厘一毫一絲六忽八微一纖，為仲呂。


蕤賓長六寸三分二厘四毫二絲八忽四微七纖


新法置蕤賓之率七億○七百一十萬○六千七百八十一為實，初九因至寸位住，得六寸；又九因至分位住，得三分；又九因至厘位住，得二厘；又九因至毫位住，得四毫；又九因至絲位住，得二絲；又九因至忽位住，得八忽；又九因至微位住，得四微；又九因至纖位住，得七纖。凡九因八遍，共得六寸三分二厘四毫二絲八忽四微七纖，為蕤賓。


林鍾長六寸○○四毫八絲四忽二微七纖


新法置林鍾之率六億六千七百四十一萬九千九百二十七為實，初九因至寸位住，得六寸；又九因至分位住，得○分；又九因至厘位住，得○厘；又九因至毫位住，得四毫；又九因至絲位住，得八絲；又九因至忽位住，得四忽；又九因至微位住，得二微；又九因至纖位住，得七纖。凡九因八遍，共得六寸○分○厘四毫八絲四忽二微七纖，為林鍾。


夷則長五寸六分○二毫一絲四忽七微五纖


新法置夷則之率六億二千九百九十六萬○五百二十四為實，初九因至寸位住，得五寸；又九因至分位住，得六分；又九因至厘位住，得○厘；又九因至毫位住，得二毫；又九因至絲位住，得一絲；又九因至忽位住，得四忽；又九因至微位住，得七微；又九因至纖位住，得五纖。凡九因八遍，共得五寸六分○厘二毫一絲四忽七微五纖，為夷則。


南昌長五寸三分一厘四毫一絲六忽六微三纖


新法置南呂之率五億九千四百六十萬○三千五百五十七為實，初九因至寸位住，得五寸；又九因至分位住，得三分；又九因至厘位住，得一厘；又九因至毫位住，得四毫；又九因至絲位住，得一絲；又九因至忽位住，得六忽；又九因至微位住，得六微；又九因至纖位住，得三纖。凡九因八遍，共得五寸三分一厘四毫一絲六忽六微三纖，為南呂。


無射長五寸○四厘一毫二絲一忽一微五纖


新法置無射之率五億六千一百二十三萬一千○二十四為實，初九因至寸位住，得五寸；又九因至分位住，得○分；又九因至厘位住，得四厘；又九因至毫位住，得一毫；又九因至絲位住，得二絲；又九因至忽位住，得一忽；又九因至微位住，得一微；又九因至纖位住，得五纖。凡九因八遍，共得五寸○分四厘一毫二絲一忽一微五纖，為無射。


應鍾長四寸六分八厘一毫五絲一忽○五纖


新法置應鍾之率五億二千九百七十三萬一千五百四十七為實，初九因至寸位住，得四寸；又九因至分位住，得六分；又九因至厘位住，得八厘；又九因至毫位住，得一毫；又九因至絲位住，得五絲；又九因至忽位住，得一忽；又九因至微位住，得○微；又九因至纖位住，得五纖。凡九因八遍，共得四寸六分八厘一毫五絲一忽○微五纖，為應鍾。


黃鍾半律長四寸四分四厘四毫四絲四忽四微四纖。


新法置黃鍾半率五億為實，八因九歸，億約為寸，得四寸四分四厘四毫四絲四忽四微四纖，為黃鍾半律。


謹按：約十為九主意，蓋為三分損益而設，使歸除無不盡數耳。夫律呂之理，循環無端，而秒忽之數，歸除不蓋，此自然之理也。因其天生自然，不須人力穿鑿，以此算律，何善如之！歷代算律，隻欲秒忽除之有盡，遂致律呂往而不返，此乃顛倒之見，非自然之理也。是以新法不用三分損益，不拘隔八相生，然而相生有序，循環無端，十二律呂，一以貫之。此蓋二千餘年之所未有，自我聖朝始也，學者宜盡心焉。
內篇卷二


○不取圍徑皆同第五之上


舊律圍徑皆同，而新律各不同。《禮記》《注疏》曰「凡律空圍九分」，《月令章句》曰「圍數無增減」，及《隋志》安豐王等說，皆不足取也，故著此論。論曰：琴瑟不獨徽柱之有遠近，而弦亦有巨細焉；笙竽不獨管孔之有高低，而簧亦有厚薄焉。弦之巨細，若一但以徽柱遠近別之，不可也；簧之厚薄，若一但以管孔高低別之，不可也。譬諸律管，雖有修短之不齊，亦有廣狹之不等。先儒以為，長短雖異，圍徑皆同，此未達之論也。今若不信，以竹或筆管制黃鍾之律一樣二枚，截其一枚，分作兩段；全律半律，各令一人吹之，聲必不相合矣，此昭然可驗也。又製大呂之律一樣二枚，周、徑與黃鍾同，截其一枚，分作兩段；全律半律，各令一人吹之，則亦不相合。而大呂半律，乃與黃鍾全律相合，略差不遠。是知所謂半律者，皆下全律一律矣。大抵管長則氣隘，隘則雖長而反清；管短則氣寬，寬則雖短而反濁。此自然之理，先儒未達也。要之，長短廣狹皆有一定之理，一定之數在焉。置黃鍾倍律九而一，以為外周，用弦求句股術得其內周。又置倍律四十而一，以為內徑，用句股求弦術得其外徑。蓋律管兩端形如環田，有內外周、徑焉。外周內容之方，即內徑也；內周外射之斜，即外徑也。方圓相容，天地之象，理數之妙者也。黃鍾通長八十一分者，外周九分，是為八十一中之九，即約分法九分中之一也。若約黃鍾八十一分作為九寸，則其外周當云一寸。舊以九十分為黃鍾，而雲空圍九分者，誤也。況又穿鑿，指為麵冪九方分，則誤益甚矣。方圓相容，有圖如左。


新法密率算術：周、徑、冪、積相求。


周求徑者，置周全數，九因，四十除之，所得自乘，倍之為實，開平方法除之，得徑。徑求周者，置徑全數，自乘，半之為實，開平方法除之，所得四十乘之，九歸，得周。周求積者，置周全數，九因，四十除之，所得自乘，倍之為實；徑求積者，置徑全數，自乘為實：二項各又自乘，以一百乘之，一百六十二除之，所得為實，陰平方法除之，得積。積求周、徑者，置積全數，自乘，所得以一百六十二乘之，一百除之為實，開平方法除之，所得副置之：其一折半為實，開平方法除之，所得四十乘之，九歸，得周；其一不須折半，但以開平方法除之，得徑。所謂積者，麵冪平圓積也。以其通長乘之，各得其實積也。


舊法平圓周、徑、積互相求，但係圍三徑一術者，皆疏舛不可用；惟周、徑相乘，四歸得積，及半周半徑相乘得積，二者可用。先求三十六律通常真數


黃鍾倍律通長二尺，容黍二合，稱重二兩，律度量衡無非倍者。此自然全數也，故算法皆從倍律起。若夫正律於度雖足，於量於衡則皆不足，隻容半合，隻重半兩，比諸倍律似非自然全數。故算法不從正律起，亦不從半律起。倍律、正律、半律，各有十二，共為三十六律。


置黃鍾倍律通長二尺為實，以十億乘之，以十億○五千九百四十六萬三千○九十四除之，得一尺八寸八分七厘七毫四絲八忽六微二纖，為大呂。


置大呂倍律通長一尺八寸八分七厘七毫四絲八忽六微二纖為實，以十億乘之，以十億○五千九百四十六萬三千○九十四除之，得一尺七寸八分一厘七毫九絲七忽四微三纖，為太蔟。


置太蔟倍律通長一尺七寸八分一厘七毫九絲七忽四微三纖為實，以十億乘之，以十億○五千九百四十六萬三千○九十四除之，得一尺六寸八分一厘七毫九絲二忽八微三纖，為夾鍾。


置夾鍾倍律通長一尺六寸八分一厘七毫九絲二忽八微三纖為實，以十億乘之，以十億○五千九百四十六萬三千○九十四除之，得一尺五寸八分七厘四毫○一忽○五纖，為姑洗。置姑洗倍律通長一尺五寸八分七厘四毫○一忽○五纖為實，以十億乘之，以十億○五千九百四十六萬三千○九十四除之，得一尺四寸九分八厘三毫○七忽○七纖，為仲呂。


置仲呂倍律通長一尺四寸九分八厘三毫○七忽○七纖為實，以十億乘之，以十億○五千九百四十六萬三千○九十四除之，得一尺四寸一分四厘二毫一絲三忽五微六纖，為蕤賓。置蕤賓倍律通長一尺四寸一分四厘二毫一絲三忽五微六纖為實，以十億乘之，以十億○五千九百四十六萬三千○九十四除之，得一尺三寸三分四厘八毫三絲九忽八微五纖，為林鍾。


置林鍾倍律通長一尺三寸三分四厘八毫三絲九忽八微五纖為實，以十億乘之，以十億○五千九百四十六萬三千○九十四除之，得一尺二寸五分九厘九毫二絲一忽○四纖，為夷則。


置夷則倍律通長一尺二寸五分九厘九毫二絲一忽○四纖為實，以十億乘之，以十億○五千九百四十六萬三千○九十四除之，得一尺一寸八分九厘二毫○七忽一微一纖，為南呂。置南呂倍律通長一尺一寸八分九厘二毫○七忽一微一纖為實，以十億乘之，以十億○五千九百四十六萬三千○九十四除之，得一尺一寸二分二厘四毫六絲二忽○四纖，為無射。置無射倍律通長一尺一寸二分二厘四毫六絲二忽○四纖為實，以十億乘之，以十億○五千九百四十六萬三千○九十四除之，得一尺○五分九厘四毫六絲三忽○九纖，為應鍾。置應鍾倍律通長一尺○五分九厘四毫六絲三忽○九纖為實，以十億乘之，以十億○五千九百四十六萬三千○九十四除之，得一尺，為黃鍾。


置黃鍾正律通長一尺為實，以十億乘之，以十億○五千九百四十六萬三千○九十四除之，得九寸四分三厘八毫七絲四忽三微一纖，為大呂。


置大呂正律通長九寸四分三厘八毫七絲四忽三微一纖為實，以十億乘之，以十億○五千九百四十六萬三千○九十四除之，得八寸九分○八毫九絲八忽七微一纖，為太蔟。


置太蔟正律通長八寸九分○八毫九絲八忽七微一纖為實，以十億乘之，以十億○五千九百四十六萬三千○九十四除之，得八寸四分○八毫九絲六忽四微一纖，為夾鍾。


置夾鍾正律通長八寸四分○八毫九絲六忽四微一纖為實，以十億乘之，以十億○五千九百四十六萬三千○九十四除之，得七寸九分三厘七毫○○五微二纖，為姑洗。


置姑洗正律通長七寸九分三厘七毫○○五微二纖為實，以十億乘之，以十億○五千九百四十六萬三千○九十四除之，得七寸四分九厘一毫五絲三忽五微三纖，為仲呂。


置仲呂正律通長七寸四分九厘一毫五絲三忽五微三纖為實，以十億乘之，以十億○五千九百四十六萬三千○九十四除之，得七寸○七厘一毫○六忽七微八纖，為蕤賓。


置蕤賓正律通長七寸○七厘一毫○六忽七微八纖為實，以十億乘之，以十億○五千九百四十六萬三千○九十四除之，得六寸六分七厘四毫一絲九忽九微二纖，為林鍾。


置林鍾正律通長六寸六分七厘四毫一絲九忽九微二纖為實，以十億乘之，以十億○五千九百四十六萬三千○九十四除之，得六寸二分九厘九毫六絲○五微二纖，為夷則。


置夷則正律通長六寸二分九厘九毫六絲○五微二纖為實，以十億乘之，以十億○五千九百四十六萬三千○九十四除之，得五寸九分四厘六毫○三忽五微五纖，為南呂。


置南呂正律通長五寸九分四厘六毫○三忽五微五纖為實，以十億乘之，以十億○五千九百四十六萬三千○九十四除之，得五寸六分一厘二毫三絲一忽○二纖，為無射。


置無射正律通長五寸六分一厘二毫三絲一忽○二纖為實，以十億乘之，以十億○五千九百四十六萬三千○九十四除之，得五寸二分九厘七毫三絲一忽五微四纖，為應鍾。


置應鍾正律通長五寸二分九厘七毫三絲一忽五微四纖為實，以十億乘之，以十億○五千九百四十六萬三千○九十四除之，得五寸，為黃鍾。


置黃鍾半律通長五寸為實，以十億乘之，以十億○五千九百四十六萬三千○九十四除之，得四寸七分一厘九毫三絲七忽一微五纖，為大呂。


置大呂半律通長四寸七分一厘九毫三絲七忽一微五纖為實，以十億乘之，以十億○五千九百四十六萬三千○九十四除之，得四寸四分五厘四毫四絲九忽三微五纖，為太蔟。


置太蔟半律通長四寸四分五厘四毫四絲九忽三微五纖為實，以十億乘之，以十億○五千九百四十六萬三千○九十四除之，得四寸二分○四毫四絲八忽二微○，為夾鍾。


置夾鍾半律通長四寸二分○四毫四絲八忽二微○為實，以十億乘之，以十億○五千九百四十六萬三千○九十四除之，得三寸九分六厘八毫五絲○二微六纖，為姑洗。


置姑洗半律通長三寸九分六厘八毫五絲○二微六纖為實，以十億乘之，以十億○五千九百四十六萬三千○九十四除之，得三寸七分四厘五毫七絲六忽七微六纖，為仲呂。


置仲呂半律通長三寸七分四厘五毫七絲六忽七微六纖為實，以十億乘之，以十億○五千九百四十六萬三千○九十四除之，得三寸五分三厘五毫五絲三忽三微九纖，為蕤賓。


置蕤賓半律通長三寸五分三厘五毫五絲三忽三微九纖為實，以十億乘之，以十億○五千九百四十六萬三千○九十四除之，得三寸三分三厘七毫○九忽九微六纖，為林鍾。


置林鍾半律通長三寸三分三厘七毫○九忽九微六纖為實，以十億乘之，以十億○五千九百四十六萬三千○九十四除之，得三寸一分四厘九毫八絲○二微六纖，為夷則。


置夷則半律通長三寸一分四厘九毫八絲○二微六纖為實，以十億乘之，以十億○五千九百四十六萬三千○九十四除之，得二寸九分七厘三毫○一忽七微七纖，為南呂。


置南呂半律通長二寸九分七厘三毫○一忽七微七纖為實，以十億乘之，以十億○五千九百四十六萬三千○九十四除之，得二寸八分○六毫一線五忽五微一纖，為無射。


置無射半律通長二寸八分○六毫一絲五忽五微一纖為實，以十億乘之，以十億○五千九百四十六萬三千○九十四除之，得二寸六分四厘八毫六絲五忽七微七纖，為應鍾。


次求三十六律外周真數


先置黃鍾倍律通長二尺為實，九歸得二寸二分二厘二毫二絲二忽二微二纖為其外周。就置所得為實，依後項乘除之。


置黃鍾倍律外周二寸二分二厘二毫二絲二忽二微二纖為實，以十億乘之，以十億○二千九百三十萬○二千二百三十六除之，得二寸一分五厘八毫九絲五忽九微八纖，為大呂。


置大呂倍律外周二寸一分五厘八毫九絲五忽九微八纖為實，以十億乘之，以十億○二千九百三十萬○二千二百三十六除之，得二寸○九厘七毫四絲九忽八微四纖，為太蔟。


置太蔟倍律外周二寸○九厘七毫四絲九忽八微四纖為實，以十億乘之，以十億○二千九百三十萬○二千二百三十六除之，得二寸○三厘七毫七絲八忽六微七纖，為夾鍾。


置夾鍾倍律外周二寸○三厘七毫七絲八忽六微七纖為實，以十億乘之，以十億○二千九百三十萬○二千二百三十六除之，得一寸九分七厘九毫七絲七忽四微九纖，為姑洗。


置姑洗倍律外周一寸九分七厘九毫七絲七忽四微九纖為實，以十億乘之，以十億○二千九百三十萬○二千二百三十六除之，得一寸九分二厘三毫四絲一忽四微五纖，為仲呂。


置仲呂倍律外周一寸九分二厘三毫四絲一忽四微五纖為實，以十億乘之，以十億○二千九百三十萬○二千二百三十六除之，得一寸八分六厘八毫六絲五忽八微七纖，為蕤賓。


置蕤賓倍律外周一寸八分六厘八毫六絲五忽八微七纖為實，以十億乘之，以十億○二千九百三十萬○二千二百三十六除之，得一寸八分一厘五毫四絲六忽一微六纖，為林鍾。


置林鍾倍律外周一寸八分一厘五毫四絲六忽一微六纖為實，以十億乘之，以十億○二千九百三十萬○二千二百三十六除之，得一寸七分六厘三毫七絲七忽八微九纖，為夷則。


置夷則倍律外周一寸七分六厘三毫七絲七忽八微九纖為實，以十億乘之，以十億○二千九百三十萬○二千二百三十六除之，得一寸七分一厘三毫五絲六忽七微五纖，為南呂。


置南呂倍律外周一寸七分一厘三毫五絲六忽七微五纖為實，以十億乘之，以十億○二千九百三十萬○二千二百三十六除之，得一寸六分六厘四毫七絲八忽五微六纖，為無射。


置無射倍律外周一寸六分六厘四毫七絲八忽五微六纖為實，以十億乘之，以十億○二千九百三十萬○二千二百三十六除之，得一寸六分一厘七毫三絲九忽二微四纖，為應鍾。


置應鍾倍律外周一寸六分一厘七毫三絲九忽二微四纖為實，以十億乘之，以十億○二千九百三十萬○二千二百三十六除之，得一寸五分七厘一毫三絲四忽八微四纖，為黃鍾。


置黃鍾正律外周一寸五分七厘一毫三絲四忽八微四纖為實，以十億乘之，以十億○二千九百三十萬○二千二百三十六除之，得一寸五分二厘六毫六絲一忽五微一纖，為大呂。


置大呂正律外周一寸五分二厘六毫六絲一忽五微一纖為實，以十億乘之，以十億○二千九百三十萬○二千二百三十六除之，得一寸四分八厘三毫一絲五忽五微三纖，為太蔟。


置太蔟正律外周一寸四分八厘三毫一絲五忽五微三纖為實，以十億乘之，以十億○二千九百三十萬○二千二百三十六除之，得一寸四分四厘○九絲三忽二微八纖，為夾鍾。


置夾鍾正律外周一寸四分四厘○九絲三忽二微八纖為實，以十億乘之，以十億○二千九百三十萬○二千二百三十六除之，得一寸三分九厘九毫九絲一忽二微二纖，為姑洗。


置姑洗正律外周一寸三分九厘九毫九絲一忽二微二纖為實，以十億乘之，以十億○二千九百三十萬○二千二百三十六除之，得一寸三分六厘○○五忽九微四纖，為仲呂。


置仲呂正律外周一寸三分六厘○○五忽九微四纖為實，以十億乘之，以十億○二千九百三十萬○二千二百三十六除之，得一寸三分二厘一毫三絲四忽一微二纖，為蕤賓。


置蕤賓正律外周一寸三分二厘一毫三絲四忽一微二纖為實，以十億乘之，以十億○二千九百三十萬○二千二百三十六除之，得一寸二分八厘三毫七絲二忽五微二纖，為林鍾。


置林鍾正律外周一寸二分八厘三毫七絲二忽五微二纖為實，以十億乘之，以十億○二千九百三十萬○二千二百三十六除之，得一寸二分四厘七毫一絲八忽○○，為夷則。


置夷則正律外周一寸二分四厘七毫一絲八忽○○為實，以十億乘之，以十億○二千九百三十萬○二千二百三十六除之，得一寸二分一厘一毫六絲七忽五微二纖，為南呂。


置南呂正律外周一寸二分一厘一毫六絲七忽五微二纖為實，以十億乘之，以十億○二千九百三十萬○二千二百三十六除之，得一寸一分七厘七毫一絲八忽一微二纖，為無射。


置無射正律外周一寸一分七厘七毫一絲八忽一微二纖為實，以十億乘之，以十億○二千九百三十萬○二千二百三十六除之，得一寸一分四厘三毫六絲六忽九微一纖，為應鍾。


置應鍾正律外周一寸一分四厘三毫六絲六忽九微一纖為實，以十億乘之，以十億○二千九百三十萬○二千二百三十六除之，得一寸一分一厘一毫一絲一忽一微一纖，為黃鍾。


置黃鍾半律外周一寸一分一厘一毫一絲一忽一微一纖為實，以十億乘之，以十億○二千九百三十萬○二千二百三十六除之，得一寸○七厘九毫四絲七忽九微九纖，為大呂。


置大呂半律外周一寸○七厘九毫四絲七忽九微九纖為實，以十億乘之，以十億○二千九百三十萬○二千二百三十六除之，得一寸○四厘八毫七絲四忽九微二纖，為太蔟。


置太蔟半律外周一寸○四厘八毫七絲四忽九微二纖為實，以十億乘之，以十億○二千九百三十萬○二千二百三十六除之，得一寸○一厘八毫八絲九忽三微三纖，為夾鍾。


置夾鍾半律外周一寸○一厘八毫八絲九忽三微三纖為實，以十億乘之，以十億○二千九百三十萬○二千二百三十六除之，得九分八厘九毫八絲八忽七微四纖，為姑洗。


置姑洗半律外周九分八厘九毫八絲八忽七微四纖為實，以十億乘之，以十億○二千九百三十萬○二千二百三十六除之，得九分六厘一毫七絲○七微二纖，為仲呂。


置仲呂半律外周九分六厘一毫七絲○七微二纖為實，以十億乘之，以十億○二千九百三十萬○二千二百三十六除之，得九分三厘四毫三絲二忽九微三纖，為蕤賓。


置蕤賓半律外周九分三厘四毫三絲二忽九微三纖為實，以十億乘之，以十億○二千九百三十萬○二千二百三十六除之，得九分○七毫七絲三忽○八纖，為林鍾。


置林鍾半律外周九分○七毫七絲三忽○八纖為實，以十億乘之，以十億○二千九百三十萬○二千二百三十六除之，得八分八厘一毫八絲八忽九微四纖，為夷則。


置夷則半律外周八分八厘一毫八絲八忽九微四纖為實，以十億乘之，以十億○二千九百三十萬○二千二百三十六除之，得八分五厘六毫七絲八忽三微七纖，為南呂。


置南呂半律外周八分五厘六毫七絲八忽三微七纖為實，以十億乘之，以十億○二千九百三十萬○二千二百三十六除之，得八分三厘二毫三絲九忽二微八纖，為無射。


置無射半律外周八分三厘二毫三絲九忽二微八纖為實，以十億乘之，以十億○二千九百三十萬○二千二百三十六除之，得八分○八毫六絲九忽六微二纖，為應鍾。


次求三十六律外徑真數


周求徑術：置黃鍾倍律外周二寸二分二厘二毫二絲二忽二微二纖，九因得二尺，以四十除之，得五分，自乘得二十五分，加倍得五十分為實，開平方法除之，得七分○七毫一絲○六微七纖，是為外徑。就置所得為實，依後項乘除之。


徑求周術：置黃鍾倍律外徑七分○七毫一絲○六微七纖，自乘得五十分，折半得二十五分為實，開平方法除之，得五分，以四十乘之，得二尺，九歸，得二寸二分二厘二毫二絲二忽二微二纖，是為外周。周、徑互相求，即還原法也。


置黃鍾倍律外徑七分○七毫一絲○六微七纖為實，以十億乘之，以十億○二千九百三十萬○二千二百三十六除之，得六分八厘六毫九絲七忽六微八纖，為大呂。


置大呂倍律外徑六分八厘六毫九絲七忽六微八纖為實，以十億乘之，以十億○二千九百三十萬○二千二百三十六除之，得六分六厘七毫四絲一忽九微九纖，為太蔟。


置太蔟倍律外徑六分六厘七毫四絲一忽九微九纖為實，以十億乘之，以十億○二千九百三十萬○二千二百三十六除之，得六分四厘八毫四絲一忽九微七纖，為夾鍾。


置夾鍾倍律外徑六分四厘八毫四絲一忽九微七纖為實，以十億乘之，以十億○二千九百三十萬○二千二百三十六除之，得六分二厘九毫九絲六忽○五纖，為姑洗。


置姑洗倍律外徑六分二厘九毫九絲六忽○五纖為實，以十億乘之，以十億○二千九百三十萬○二千二百三十六除之，得六分一厘二毫○二忽六微七纖，為仲呂。


置仲呂倍律外徑六分一厘二毫○二忽六微七纖為實，以十億乘之，以十億○二千九百三十萬○二千二百三十六除之，得五分九厘四毫六絲○三微五纖，為蕤賓。


置蕤賓倍律外徑五分九厘四毫六絲○三微五纖為實，以十億乘之，以十億○二千九百三十萬○二千二百三十六除之，得五分七厘七毫六絲七忽六微三纖，為林鍾。


置林鍾倍律外徑五分七厘七毫六絲七忽六微三纖為實，以十億乘之，以十億○二千九百三十萬○二千二百三十六除之，得五分六厘一毫二絲三忽一微○，為夷則。


置夷則倍律外徑五分六厘一毫二絲三忽一微○為實，以十億乘之，以十億○二千九百三十萬○二千二百三十六除之，得五分四厘五毫二絲五忽三微八纖，為南呂。


置南呂倍律外徑五分四厘五毫二絲五忽三微八纖為實，以十億乘之，以十億○二千九百三十萬○二千二百三十六除之，得五分二厘九毫七絲三忽一微五纖，為無射。


置無射倍律外徑五分二厘九毫七絲三忽一微五纖為實，以十億乘之，以十億○二千九百三十萬○二千二百三十六除之，得五分一厘四毫六絲五忽一微一纖，為應鍾。


置應鍾倍律外徑五分一厘四毫六絲五忽一微一纖為實，以十億乘之，以十億○二千九百三十萬○二千二百三十六除之，得五分，為黃鍾。


置黃鍾正律外徑五分為實，以十億乘之，以十億○二千九百三十萬○二千二百三十六除之，得四分八厘五毫七絲六忽五微九纖，為大呂。


置大呂正律外徑四分八厘五毫七絲六忽五微九纖為實，以十億乘之，以十億○二千九百三十萬○二千二百三十六除之，得四分七厘一毫九絲三忽七微一纖，為太蔟。


置太蔟正律外徑四分七厘一毫九絲三忽七微一纖為實，以十億乘之，以十億○二千九百三十萬○二千二百三十六除之，得四分五厘八毫五絲○二微○，為夾鍾。


置夾鍾正律外徑四分五厘八毫五絲○二微○為實，以十億乘之，以十億○二千九百三十萬○二千二百三十六除之，得四分四厘五毫四絲四忽九微三纖，為姑洗。


置姑洗正律外徑四分四厘五毫四絲四忽九微三纖為實，以十億乘之，以十億○二千九百三十萬○二千二百三十六除之，得四分三厘二毫七絲六忽八微二纖，為仲呂。


置仲呂正律外徑四分三厘二毫七絲六忽八微二纖為實，以十億乘之，以十億○二千九百三十萬○二千二百三十六除之，得四分二厘○四絲四忽八微二纖，為蕤賓。


置蕤賓正律外徑四分二厘○四絲四忽八微二纖為實，以十億乘之，以十億○二千九百三十萬○二千二百三十六除之，得四分○八毫四絲七忽八微八纖，為林鍾。


置林鍾正律外徑四分○八毫四絲七忽八微八纖為實，以十億乘之，以十億○二千九百三十萬○二千二百三十六除之，得三分九厘六毫八絲五忽○二纖，為夷則。


置夷則正律外徑三分九厘六毫八絲五忽○二纖為實，以十億乘之，以十億○二千九百三十萬○二千二百三十六除之，得三分八厘五毫五絲五忽二微七纖，為南呂。


置南呂正律外徑三分八厘五毫五絲五忽二微七纖為實，以十億乘之，以十億○二千九百三十萬○二千二百三十六除之，得三分七厘四毫五絲七忽六微七纖，為無射。


置無射正律外徑三分七厘四毫五絲七忽六微七纖為實，以十億乘之，以十億○二千九百三十萬○二千二百三十六除之，得三分六厘三毫九絲一忽三微二纖，為應鍾。


置應鍾正律外徑三分六厘三毫九絲一忽三微二纖為實，以十億乘之，以十億○二千九百三十萬○二千二百三十六除之，得三分五厘三毫五絲五忽三微三纖，為黃鍾。


置黃鍾半律外徑三分五厘三毫五絲五忽三微三纖為實，以十億乘之，以十億○二千九百三十萬○二千二百三十六除之，得三分四厘三毫四絲八忽八微四纖，為大呂。


置大呂半律外徑三分四厘三毫四絲八忽八微四纖為實，以十億乘之，以十億○二千九百三十萬○二千二百三十六除之，得三分三厘三毫七絲○九微九纖，為太蔟。


置太蔟半律外徑三分三厘三毫七絲○九微九纖為實，以十億乘之，以十億○二千九百三十萬○二千二百三十六除之，得三分二厘四毫二絲○九微八纖，為夾鍾。


置夾鍾半律外徑三分二厘四毫二絲○九微八纖為實，以十億乘之，以十億○二千九百三十萬○二千二百三十六除之，得三分一厘四毫九絲八忽○二纖，為姑洗。


置姑洗半律外徑三分一厘四毫九線八忽○二纖為實，以十億乘之，以十億○二千九百三十萬○二千二百三十六除之，得三分○六毫○一忽三微三纖，為仲呂。


置仲呂半律外徑三分○六毫○一忽三微三纖為實，以十億乘之，以十億○二千九百三十萬○二千二百三十六除之，得二分九厘七毫三絲○一微七纖，為蕤賓。


置蕤賓半律外徑二分九厘七毫三絲○一微七纖為實，以十億乘之，以十億○二千九百三十萬○二千二百三十六除之，得二分八厘八毫八絲三忽八微一纖，為林鍾。


置林鍾半律外徑二分八厘八毫八絲三忽八微一纖為實，以十億乘之，以十億○二千九百三十萬○二千二百三十六除之，得二分八厘○六絲一忽五微五纖，為夷則。


置夷則半律外徑二分八厘○六絲一忽五微五纖為實，以十億乘之，以十億○二千九百三十萬○二千二百三十六除之，得二分七厘二毫六絲二忽六微九纖，為南呂。


置南呂半律外徑二分七厘二毫六絲二忽六微九纖為實，以十億乘之，以十億○二千九百三十萬○二千二百三十六除之，得二分六厘四毫八絲六忽五微七纖，為無射。


置無射半律外徑二分六厘四毫八絲六忽五微七纖為實，以十億乘之，以十億○二千九百三十萬○二千二百三十六除之，得二分五厘七毫三絲二忽五微五纖，為應鍾。


次求三十六律內徑真數


先置黃鍾倍律通長二尺為實，四十除之，得五分，是為內徑。就置所得為實，依後項乘除之。


置黃鍾倍律內徑五分為實，以十億乘之，以十億○二千九百三十萬○二千二百三十六除之，得四分八厘五毫七絲六忽五微九纖，為大呂。


置大呂倍律內徑四分八厘五毫七絲六忽五微九纖為實，以十億乘之，以十億○二千九百三十萬○二千二百三十六除之，得四分七厘一毫九絲三忽七微一纖，為太蔟。


置太蔟倍律內徑四分七厘一毫九絲三忽七微一纖為實，以十億乘之，以十億○二千九百三十萬○二千二百三十六除之，得四分五厘八毫五絲○二微○，為夾鍾。


置夾鍾倍律內徑四分五厘八毫五絲○二微○為實，以十億乘之，以十億○二千九百三十萬○二千二百三十六除之，得四分四厘五毫四絲四忽九微三纖，為姑洗。


置姑洗倍律內徑四分四厘五毫四絲四忽九微三纖為實，以十億乘之，以十億○二千九百三十萬○二千二百三十六除之，得四分三厘二毫七絲六忽八微二纖，為仲呂。


置仲呂倍律內徑四分三厘二毫七絲六忽八微二纖為實，以十億乘之，以十億○二千九百三十萬○二千二百三十六除之，得四分二厘○四絲四忽八微二纖，為蕤賓。


置蕤賓倍律內徑四分二厘○四絲四忽八微二纖為實，以十億乘之，以十億○二千九百三十萬○二千二百三十六除之，得四分○八毫四絲七忽八微八纖，為林鍾。


置林鍾倍律內徑四分○八毫四絲七忽八微八纖為實，以十億乘之，以十億○二千九百三十萬○二千二百三十六除之，得三分九厘六毫八絲五忽○二纖，為夷則。


置夷則倍律內徑三分九厘六毫八絲五忽○二纖為實，以十億乘之，以十億○二千九百三十萬○二千二百三十六除之，得三分八厘五毫五絲五忽二微七纖，為南呂。


置南呂倍律內徑三分八厘五毫五絲五忽二微七纖為實，以十億乘之，以十億○二千九百三十萬○二千二百三十六除之，得三分七厘四毫五絲七忽六微七纖，為無射。


置無射倍律內徑三分七厘四毫五絲七忽六微七纖為實，以十億乘之，以十億○二千九百三十萬○二千二百三十六除之，得三分六厘三毫九絲一忽三微二纖，為應鍾。


置應鍾倍律內徑三分六厘三毫九絲一忽三微二纖為實，以十億乘之，以十億○二千九百三十萬○二千二百三十六除之，得三分五厘三毫五絲五忽三微三纖，為黃鍾。


置黃鍾正律內徑三分五厘三毫五絲五忽三微三纖為實，以十億乘之，以十億○二千九百三十萬○二千二百三十六除之，得三分四厘三毫四絲八忽八微四纖，為大呂。


置大呂正律內徑三分四厘三毫四絲八忽八微四纖為實，以十億乘之，以十億○二千九百三十萬○二千二百三十六除之，得三分三厘三毫七絲○九微九纖，為太蔟。


置太蔟正律內徑三分三厘三毫七絲○九微九纖為實，以十億乘之，以十億○二千九百三十萬○二千二百三十六除之，得三分二厘四毫二絲○九微八纖，為夾鍾。


置夾鍾正律內徑三分二厘四毫二絲○九微八纖為實，以十億乘之，以十億○二千九百三十萬○二千二百三十六除之，得三分一厘四毫九絲八忽○二纖，為姑洗。


置姑洗正律內徑三分一厘四毫九絲八忽○二纖為實，以十億乘之，以十億○二千九百三十萬○二千二百三十六除之，得三分○六毫○一忽三微三纖，為仲呂。


置仲呂正律內徑三分○六毫○一忽三微三纖為實，以十億乘之，以十億○二千九百三十萬○二千二百三十六除之，得二分九厘七毫三絲○一微七纖，為蕤賓。


置蕤賓正律內徑二分九厘七毫三絲○一微七纖為實，以十億乘之，以十億○二千九百三十萬○二千二百三十六除之，得二分八厘八毫八絲三忽八微一纖，為林鍾。


置林鍾正律內徑二分八厘八毫八絲三忽八微一纖為實，以十億乘之，以十億○二千九百三十萬○二千二百三十六除之，得二分八厘○六絲一忽五微五纖，為夷則。


置夷則正律內徑二分八厘○六絲一忽五微五纖為實，以十億乘之，以十億○二千九百三十萬○二千二百三十六除之，得二分七厘二毫六絲二忽六微九纖，為南呂。


置南呂正律內徑二分七厘二毫六絲二忽六微九纖為實，以十億乘之，以十億○二千九百三十萬○二千二百三十六除之，得二分六厘四毫八絲六忽五微七纖，為無射。


置無射正律內徑二分六厘四毫八絲六忽五微七纖為實，以十億乘之，以十億○二千九百三十萬○二千二百三十六除之，得二分五厘七毫三絲二忽五微五纖，為應鍾。


置應鍾正律內徑二分五厘七毫三絲二忽五微五纖為實，以十億乘之，以十億○二千九百三十萬○二千二百三十六除之，得二分五厘，為黃鍾。


置黃鍾半律內徑二分五厘為實，以十億乘之，以十億○二千九百三十萬○二千二百三十六除之，得二分四厘二毫八絲八忽二微九纖，為大呂。


置大呂半律內徑二分四厘二毫八絲八忽二微九纖為實，以十億乘之，以十億○二千九百三十萬○二千二百三十六除之，得二分三厘五毫九絲六忽八微五纖，為太蔟。


置太蔟半律內徑二分三厘五毫九絲六忽八微五纖為實，以十億乘之，以十億○二千九百三十萬○二千二百三十六除之，得二分二厘九毫二絲五忽一微○，為夾鍾。


置夾鍾半律內徑二分二厘九毫二絲五忽一微○為實，以十億乘之，以十億○二千九百三十萬○二千二百三十六除之，得二分二厘二毫七絲二忽四微六纖，為姑洗。


置姑洗半律內徑二分二厘二毫七絲二忽四微六纖為實，以十億乘之，以十億○二千九百三十萬○二千二百三十六除之，得二分一厘六毫三絲八忽四微一纖，為仲呂。


置仲呂半律內徑二分一厘六毫三絲八忽四微一纖為實，以十億乘之，以十億○二千九百三十萬○二千二百三十六除之，得二分一厘○二絲二忽四微一纖，為蕤賓。


置蕤賓半律內徑二分一厘○二絲二忽四微一纖為實，以十億乘之，以十億○二千九百三十萬○二千二百三十六除之，得二分○四毫二絲三忽九微四纖，為林鍾。


置林鍾半律內徑二分○四毫二絲三忽九微四纖為實，以十億乘之，以十億○二千九百三十萬○二千二百三十六除之，得一分九厘八毫四絲二忽五微一纖，為夷則。


置夷則半律內徑一分九厘八毫四絲二忽五微一纖為實，以十億乘之，以十億○二千九百三十萬○二千二百三十六除之，得一分九厘二毫七絲七忽六微三纖，為南呂。


置南呂半律內徑一分九厘二毫七絲七忽六微三纖為實，以十億乘之，以十億○二千九百三十萬○二千二百三十六除之，得一分八厘七毫二絲八忽八微三纖，為無射。


置無射半律內徑一分八厘七毫二絲八忽八微三纖為實，以十億乘之，以十億○二千九百三十萬○二千二百三十六除之，得一分八厘一毫九絲五忽六微六纖，為應鍾。


次求三十六律內周真數


徑求周術：置黃鍾倍律內徑五分，自乘得二十五分，折半得一十二分半為實，開平方法除之，得三分五厘三毫五絲五忽三微三纖九塵，以四十乘之，得一尺四寸一分四厘二毫一絲三忽五微六纖，九歸得一寸五分七厘一毫三絲四忽八微四纖，是為內周。就置所得為實，依後項乘除之。


周求徑術：置黃鍾倍律內周一寸五分七厘一毫三絲四忽八微四纖，九因得一尺四寸一分四厘二毫一絲三忽五微六纖，以四十除之，得三分五厘三毫五絲五忽三微三纖九塵，自乘得一十二分半，加倍得二十五分為實，開平方法除之，得五分，是為內徑。周、徑互相求，即還原法也。


置黃鍾倍律內周一寸五分七厘一毫三絲四忽八微四纖為實，以十億乘之，以十億○二千九百三十萬○二千二百三十六除之，得一寸五分二厘六毫六絲一忽五微一纖，為大呂。


置大呂倍律內周一寸五分二厘六毫六絲一忽五微一纖為實，以十億乘之，以十億○二千九百三十萬○二千二百三十六除之，得一寸四分八厘三毫一絲五忽五微三纖，為太蔟。


置太蔟倍律內周一寸四分八厘三毫一絲五忽五微三纖為實，以十億乘之，以十億○二千九百三十萬○二千二百三十六除之，得一寸四分四厘○九絲三忽二微八纖，為夾鍾。


置夾鍾倍律內周一寸四分四厘○九絲三忽二微八纖為實，以十億乘之，以十億○二千九百三十萬○二千二百三十六除之，得一寸三分九厘九毫九絲一忽二微二纖，為姑洗。


置姑洗倍律內周一寸三分九厘九毫九絲一忽二微二纖為實，以十億乘之，以十億○二千九百三十萬○二千二百三十六除之，得一寸三分六厘○○五忽九微四纖，為仲呂。


置仲呂倍律內周一寸三分六厘○○五忽九微四纖為實，以十億乘之，以十億○二千九百三十萬○二千二百三十六除之，得一寸三分二厘一毫三絲四忽一微二纖，為蕤賓。


置蕤賓倍律內周一寸三分二厘一毫三絲四忽一微二纖為實，以十億乘之，以十億○二千九百三十萬○二千二百三十六除之，得一寸二分八厘三毫七絲二忽五微二纖，為林鍾。


置林鍾倍律內周一寸二分八厘三毫七絲二忽五微二纖為實，以十億乘之，以十億○二千九百三十萬○二千二百三十六除之，得一寸二分四厘七毫一絲八忽○○，為夷則。


置夷則倍律內周一寸二分四厘七毫一絲八忽○○為實，以十億乘之，以十億○二千九百三十萬○二千二百三十六除之，得一寸二分一厘一毫六絲七忽五微二纖，為南呂。


置南呂倍律內周一寸二分一厘一毫六絲七忽五微二纖為實，以十億乘之，以十億○二千九百三十萬○二千二百三十六除之，得一寸一分七厘七毫一絲八忽一微二纖，為無射。


置無射倍律內周一寸一分七厘七毫一絲八忽一微二纖為實，以十億乘之，以十億○二千九百三十萬○二千二百三十六除之，得一寸一分四厘三毫六絲六忽九微一纖，為應鍾。


置應鍾倍律內周一寸一分四厘三毫六絲六忽九微一纖為實，以十億乘之，以十億○二千九百三十萬○二千二百三十六除之，得一寸一分一厘一毫一絲一忽一微一纖，為黃鍾。


置黃鍾正律內周一寸一分一厘一毫一絲一忽一微一纖為實，以十億乘之，以十億○二千九百三十萬○二千二百三十六除之，得一寸○七厘九毫四絲七忽九微九纖，為大呂。


置大呂正律內周一寸○七厘九毫四絲七忽九微九纖為實，以十億乘之，以十億○二千九百三十萬○二千二百三十六除之，得一寸○四厘八毫七絲四忽九微二纖，為太蔟。


置太蔟正律內周一寸○四厘八毫七絲四忽九微二纖為實，以十億乘之，以十億○二千九百三十萬○二千二百三十六除之，得一寸○一厘八毫八絲九忽三微三纖，為夾鍾。


置夾鍾正律內周一寸○一厘八毫八絲九忽三微三纖為實，以十億乘之，以十億○二千九百三十萬○二千二百三十六除之，得九分八厘九毫八絲八忽七微四纖，為姑洗。


置姑洗正律內周九分八厘九毫八絲八忽七微四纖為實，以十億乘之，以十億○二千九百三十萬○二千二百三十六除之，得九分六厘一毫七絲○七微二纖，為仲呂。


置仲呂正律內周九分六厘一毫七絲○七微二纖為實，以十億乘之，以十億○二千九百三十萬○二千二百三十六除之，得九分三厘四毫三絲二忽九微三纖，為蕤賓。


置蕤賓正律內周九分二厘四毫三絲二忽九微三纖為實，以十億乘之，以十億○二千九百三十萬○二千二百三十六除之，得九分○七毫七絲三忽○八纖，為林鍾。


置林鍾正律內周九分○七毫七絲三忽○八纖為實，以十億乘之，以十億○二千九百三十萬○二千二百三十六除之，得八分八厘一毫八絲八忽九微四纖，為夷則。


置夷則正律內周八分八厘一毫八絲八忽九微四纖為實，以十億乘之，以十億○二千九百三十萬○二千二百三十六除之，得八分五厘六毫七絲八忽三微七纖，為南呂。


置南呂正律內周八分五厘六毫七絲八忽三微七纖為實，以十億乘之，以十億○二千九百三十萬○二千二百三十六除之，得八分三厘二毫三絲九忽二微八纖，為無射。


置無射正律內周八分三厘二毫三絲九忽二微八纖為實，以十億乘之，以十億○二千九百三十萬○二千二百三十六除之，得八分○八毫六絲九忽六微二纖，為應鍾。置應鍾正律內周八分○八毫六絲九忽六微二纖為實，以十億乘之，以十億○二千九百三十萬○二千二百三十六除之，得七分八厘五毫六絲七忽四微二纖，為黃鍾。


置黃鍾半律內周七分八厘五毫六絲七忽四微二纖為實，以十億乘之，以十億○二千九百三十萬○二千二百三十六除之，得七分六厘三毫三絲○七微五纖，為大呂。


置大呂半律內周七分六厘三毫三絲○七微五纖為實，以十億乘之，以十億○二千九百三十萬○二千二百三十六除之，得七分四厘一毫五絲七忽七微六纖，為太蔟。


置太蔟半律內周七分四厘一毫五絲七忽七微六纖為實，以十億乘之，以十億○二千九百三十萬○二千二百三十六除之，得七分二厘○四絲六忽六微四纖，為夾鍾。


置夾鍾半律內周七分二厘○四絲六忽六微四纖為實，以十億乘之，以十億○二千九百三十萬○二千二百三十六除之，得六分九厘九毫九絲五忽六微一纖，為姑洗。


置姑洗半律內周六分九厘九毫九絲五忽六微一纖為實，以十億承之，以十億○二千九百三十萬○二千二百三十六除之，得六分八厘○○二忽九微七纖，為仲呂。


置仲呂半律內周六分八厘○○二忽九微七纖為實，以十億乘之，以十億○二千九百三十萬○二千二百三十六除之，得六分六厘○六絲七忽○六纖，為蕤賓。


置蕤賓半律內周六分六厘○六絲七忽○六纖為實，以十億乘之，以十億○二千九百三十萬○二千二百三十六除之，得六分四厘一毫八絲六忽二微六纖，為林鍾。


置林鍾半律內周六分四厘一毫八絲六忽二微六纖為實，以十億乘之，以十億○二千九百三十萬○二千二百三十六除之，得六分二厘三毫五絲九忽○○，為夷則。


置夷則半律內周六分二厘三毫五絲九忽○○為實，以十億乘之，以十億○二千九百三十萬○二千二百三十六除之，得六分○五毫八絲三忽七微六纖，為南呂。


置南呂半律內周六分○五毫八絲三忽七微六纖為實，以十億乘之，以十億○二千九百三十萬○二千二百三十六除之，得五分八厘八毫五絲九忽○六纖，為無射。


置無射半律內周五分八厘八毫五絲九忽○六纖為實，以十億乘之，以十億○二千九百三十萬○二千二百三十六除之，得五分七厘一毫八絲三忽四微五纖，為應鍾。
內篇卷三


○不取圍徑皆同第五之下次求三十六律麵冪真數


周求冪術：置黃鍾倍律內周一寸五分七厘一毫三絲四忽八微四纖，九因得一尺四寸一分四厘二毫一絲三忽五微六纖，以四十除之，得三分五厘三毫五絲五忽三微三纖九塵，自乘得一十二分半，加倍得二十五分，自乘得六百二十五分，以一百乘之，得六萬二千五百分，以一百六十二除之，得三百八十五分八十厘○二十四毫六十九絲一十三忽為實，開平方法除之，得一十九分六十四厘一十八毫五十五絲○三忽，是為麵冪。就置所得為實，依後項乘除之。


冪求周術：置黃鍾倍律麵冪一十九分六十四厘一十八毫五十五絲○三忽，自乘得三百八十五分八十厘○二十四毫六十九絲○一忽，以一百六十二乘之，得六萬二千五百分，以一百除之，得六百二十五分為實，開平方法除之，得二十五分，折半得一十二分半為實，開平方法除之，得三分五厘三毫五絲五忽三微三纖九塵，以四十乘之，得一尺四寸一分四厘二毫一絲三忽五微六纖，九歸得一寸五分七厘一毫三絲四忽八微四纖，是為內周，即還原法。


徑求冪術：置黃鍾倍律內徑五分，自乘得二十五分，又自乘得六百二十五分，以一百乘之，得六萬二千五百分，以一百六十二除之，得三百八十五分八十厘○二十四毫六十九絲一十三忽為實，開平方法除之，得一十九分六十四厘一十八毫五十五絲○三忽，是為麵冪。


冪求徑術：置黃鍾倍律麵冪一十九分六十四厘一十八毫五十五絲○三忽，自乘得三百八十五分八十厘○二十四毫六十九絲○一忽，以一百六十二乘之，得六萬二千五百分，以一百除之，得六百二十五分為實，開平方法除之，得二十五分為實，開平方法除之，得五分，是為內徑，即還原法。以上新法


周、徑相乘，四歸得冪術：置黃鍾倍律內周一寸五分七厘一毫三絲四忽八微四纖為實，以黃鍾倍律內徑五分乘之，得七十八分五十六厘七十四毫二十絲，四歸得一十九分六十四厘一十八毫五十五絲，是為麵冪。


半周半徑相乘得冪術：置黃鍾倍律內周一寸五分七厘一毫三絲四忽八微四纖，折半得七分八厘五毫六絲七忽四微二纖為實，以黃鍾倍律內徑五分折半得二分半乘之，得一十九分六十四厘一十八毫五十五絲，是為麵冪。（以上舊法）


大呂倍律以下三十五律，周、徑、麵冪相求法皆仿此。


置黃鍾倍律麵冪一十九分六十四厘一十八毫五十五絲○三忽為實，以十億乘之，以十億○五千九百四十六萬三千○九十四除之，得一十八分五十三厘九十四毫四十二絲四十一忽，為大呂。


置大呂倍律麵冪一十八分五十三厘九十四毫四十二絲四十一忽為實，以十億乘之，以十億○五千九百四十六萬三千○九十四除之，得一十七分四十九厘八十九毫○三絲四十七忽，為太蔟。


置太蔟倍律麵冪一十七分四十九厘八十九毫○三絲四十七忽為實，以十億乘之，以十億○五千九百四十六萬三千○九十四除之，得一十六分五十一厘六十七毫六十五絲四十八忽，為夾鍾。


置夾鍾倍律麵冪一十六分五十一厘六十七毫六十五絲四十八忽為實，以十億乘之，以十億○五千九百四十六萬三千○九十四除之，得一十五分五十八厘九十七毫五十絲○六十七忽，為姑洗。


置姑洗倍律麵冪一十五分五十八厘九十七毫五十絲○六十七忽為實，以十億乘之，以十億○五千九百四十六萬三千○九十四除之，得一十四分七十一厘四十七毫六十五絲一十九忽，為仲呂。


置仲呂倍律麵冪一十四分七十一厘四十七毫六十五絲一十九忽為實，以十億乘之，以十億○五千九百四十六萬三千○九十四除之，得一十三分八十八厘八十八毫八十八絲八十八忽，為蕤賓。


置蕤賓倍律麵冪一十三分八十八厘八十八毫八十八絲八十八忽為實，以十億乘之，以十億○五千九百四十六萬三千○九十四除之，得一十三分一十厘○九十三毫六十五絲四十五忽，為林鍾。


置林鍾倍律麵冪一十三分一十厘○九十三毫六十五絲四十五忽為實，以十億乘之，以十億○五千九百四十六萬三千○九十四除之，得一十二分三十七厘三十五毫九十三絲三十忽○，為夷則。


置夷則倍律麵冪一十二分三十七厘三十五毫九十三絲三十忽○為實，以十億乘之，以十億○五千九百四十六萬三千○九十四除之，得一十一分六十七厘九十一毫一十六絲八十七忽，為南呂。


置南呂倍律麵冪一十一分六十七厘九十一毫一十六絲八十七忽為實，以十億乘之，以十億○五千九百四十六萬三千○九十四除之，得一十一分○二厘三十六毫一十八絲四十一忽，為無射。置無射倍律麵冪一十一分○二厘三十六毫一十八絲四十一忽為實，以十億乘之，以十億○五千九百四十六萬三千○九十四除之，得一十分○四十厘○四十九毫一十絲○二十五忽，為應鍾。


置應鍾倍律麵冪一十分○四十厘○四十九毫一十絲○二十五忽為實，以十億乘之，以十億○五千九百四十六萬三千○九十四除之，得九分八十二厘○九毫二十七絲五十一忽，為黃鍾。


置黃鍾正律麵冪九分八十二厘○九毫二十七絲五十一忽為實，以十億乘之，以十億○五千九百四十六萬三千○九十四除之，得九分二十六厘九十七毫二十一絲二十忽○，為大呂。


置大呂正律麵冪九分二十六厘九十七毫二十一絲二十忽○為實，以十億乘之，以十億○五千九百四十六萬三千○九十四除之，得八分七十四厘九十四毫五十一絲七十三忽，為太蔟。


置太蔟正律麵冪八分七十四厘九十四毫五十一絲七十三忽為實，以十億乘之，以十億○五千九百四十六萬三千○九十四除之，得八分二十五厘八十三毫八十二絲七十四忽，為夾鍾。


置夾鍾正律麵冪八分二十五厘八十三毫八十二絲七十四忽為實，以十億乘之，以十億○五千九百四十六萬三千○九十四除之，得七分七十九厘四十八毫七十五絲三十三忽，為姑洗。


置姑洗正律麵冪七分七十九厘四十八毫七十五絲三十三忽為實，以十億乘之，以十億○五千九百四十六萬三千○九十四除之，得七分三十五厘七十三毫八十二絲五十九忽，為仲呂。


置仲呂正律麵冪七分三十五厘七十三毫八十二絲五十九忽為實，以十億乘之，以十億○五千九百四十六萬三千○九十四除之，得六分九十四厘四十四毫四十四絲四十四忽，為蕤賓。


置蕤賓正律麵冪六分九十四厘四十四毫四十四絲四十四忽為實，以十億乘之，以十億○五千九百四十六萬三千○九十四除之，得六分五十五厘四十六毫八十二絲七十二忽，為林鍾。


置林鍾正律麵冪六分五十五厘四十六毫八十二絲七十二忽為實，以十億乘之，以十億○五千九百四十六萬三千○九十四除之，得六分一十八厘六十七毫九十六絲六十五忽，為夷則。


置夷則正律麵冪六分一十八厘六十七毫九十六絲六十五忽為實，以十億乘之，以十憶○五千九百四十六萬三千○九十四除之，得五分八十三厘九十五毫五十八絲四十三忽，為南呂。


置南呂正律麵冪五分八十三厘九十五毫五十八絲四十三忽為實，以十億乘之，以十億○五千九百四十六萬三千○九十四除之，得五分五十一厘一十八毫○九絲二十忽○，為無射。


置無射正律麵冪五分五十一厘一十八毫○九絲二十忽○為實，以十億乘之，以十億○五千九百四十六萬三千○九十四除之，得五分二十厘○二十四毫五十五絲一十二忽，為應鍾。


置應鍾正律麵冪五分二十厘○二十四毫五十五絲一十二忽為實，以十億乘之，以十億○五千九百四十六萬三千○九十四除之，得四分九十一厘○四毫六十三絲七十五忽，為黃鍾。


置黃鍾半律麵冪四分九十一厘○四毫六十三絲七十五忽為實，以十億乘之，以十億○五千九百四十六萬三千○九十四除之，得四分六十三厘四十八毫六十絲○六十忽○，為大呂。


置大呂半律麵冪四分六十三厘四十八毫六十絲○六十忽○為實，以十億乘之，以十億○五千九百四十六萬三千○九十四除之，得四分三十七厘四十七毫二十五絲八十六忽，為太蔟。


置太蔟半律麵冪四分三十七厘四十七毫二十五絲八十六忽為實，以十億乘之，以十億○五千九百四十六萬三千○九十四除之，得四分一十二厘九十一毫九十一絲三十七忽，為夾鍾。


置夾鍾半律麵冪四分一十二厘九十一毫九十一絲三十七忽為實，以十億乘之，以十億○五千九百四十六萬三千○九十四除之，得三分八十九厘七十四毫三十七絲六十六忽，為姑洗。


置姑洗半律麵冪三分八十九厘七十四毫三十七絲六十六忽為實，以十億乘之，以十億○五千九百四十六萬三千○九十四除之，得三分六十七厘八十六毫九十一絲二十九忽，為仲呂。


置仲呂半律麵冪三分六十七厘八十六毫九十一絲二十九忽為實，以十億乘之，以十億○五千九百四十六萬三千○九十四除之，得三分四十七厘二十二毫二十二絲二十二忽，為蕤賓。


置蕤賓半律麵冪三分四十七厘二十二毫二十二絲二十二忽為實，以十億乘之，以十億○五千九百四十六萬三千○九十四除之，得三分二十七厘七十三毫四十一絲三十六忽，為林鍾。


置林鍾半律麵冪三分二十七厘七十三毫四十一絲三十六忽為實，以十億乘之，以十億○五千九百四十六萬三千○九十四除之，得三分○九厘三十三毫九十八絲三十二忽，為夷則。


置夷則半律麵冪三分○九厘三十三毫九十八絲三十二忽為實，以十億乘之，以十億○五千九百四十六萬三千○九十四除之，得二分九十一厘九十七毫七十九絲二十一忽，為南呂。


置南呂半律麵冪二分九十一厘九十七毫七十九絲二十一忽為實，以十億乘之，以十億○五千九百四十六萬三千○九十四除之，得二分七十五厘五十九毫○四絲六十忽○，為無射。


置無射半律麵冪二分七十五厘五十九毫○四絲六十忽○為實，以十億乘之，以十億○五千九百四十六萬三千○九十四除之，得二分六十厘○一十二毫二十七絲五十六忽，為應鍾。


次求三十六律實積真數，


先置黃鍾倍律麵冪全數一十九分六四一八五五○三二九五九六五為實，以黃鍾倍律通長二尺乘之，得三千九百二十八分三百七十一厘○○六毫五百九十一絲九百三十忽○，是為實積。就置所得為實，依後項乘除之。


置黃鍾倍律實積三千九百二十八分三百七十一厘○○六毫五百九十一絲九百三十忽○為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得三千四百九十九分七百八十厘○六百九十四毫一百五十二絲四百二十五忽，為大呂。


置大呂倍律實積三千四百九十九分七百八十厘○六百九十四毫一百五十二絲四百二十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得三千一百一十七分九百五十厘○一百三十四毫一百九十二絲七百○二忽，為太蔟。


置太蔟倍律實積三千一百一十七分九百五十厘○一百三十四毫一百九十二絲七百○二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二千七百七十七分七百七十七厘七百七十七毫七百七十七絲七百七十七忽，為夾鍾。


置夾鍾倍律實積二千七百七十七分七百七十七厘七百七十七毫七百七十七絲七百七十七忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二千四百七十四分七百一十八厘六百六十一毫五百絲○○九百四十二忽，為姑洗。


置姑洗倍律實積二千四百七十四分七百一十八厘六百六十一毫五百絲○○九百四十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二千二百○四分七百二十三厘六百八十三毫二百八十九絲一百六十五忽，為仲呂。


置仲呂倍律實積二千二百○四分七百二十三厘六百八十三毫二百八十九絲一百六十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千九百六十四分一百八十五厘五百○三毫二百九十五絲九百六十五忽，為蕤賓。


置蕤賓倍律實積一千九百六十四分一百八十五厘五百○三毫二百九十五絲九百六十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千七百四十九分八百九十厘○三百四十七毫○七十六絲二百一十二忽，為林鍾。


置林鍾倍律實積一千七百四十九分八百九十厘○三百四十七毫○七十六絲二百一十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千五百五十八分九百七十五厘○六十七毫○九十六絲三百五十一忽，為夷則。


置夷則倍律實積一千五百五十八分九百七十五厘○六十七毫○九十六絲三百五十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千三百八十八分八百八十八厘八百八十八毫八百八十八絲八百八十八忽，為南呂。


置南呂倍律實積一千三百八十八分八百八十八厘八百八十八毫八百八十八絲八百八十八忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千二百三十七分三百五十九厘三百三十毫○七百五十絲○四百七十一忽，為無射。


置無射倍律實積一千二百三十七分三百五十九厘三百三十毫○七百五十絲○四百七十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一千一百○二分三百六十一厘八百四十一毫六百四十四絲五百八十二忽，為應鍾。


置應鍾倍律實積一千一百○二分三百六十一厘八百四十一毫六百四十四絲五百八十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得九百八十二分○九十二厘七百五十一毫六百四十七絲九百八十二忽，為黃鍾。


置黃鍾正律實積九百八十二分○九十二厘七百五十一毫六百四十七絲九百八十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得八百七十四分九百四十五厘一百七十三毫五百三十八絲一百○六忽，為大呂。


置大呂正律實積八百七十四分九百四十五厘一百七十三毫五百三十八絲一百○六忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得七百七十九分四百八十七厘五百三十三毫五百四十八絲一百七十五忽，為太蔟。


置太蔟正律實積七百七十九分四百八十七厘五百三十三毫五百四十八絲一百七十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得六百九十四分四百四十四厘四百四十四毫四百四十四絲四百四十四忽，為夾鍾。


置夾鍾正律實積六百九十四分四百四十四厘四百四十四毫四百四十四絲四百四十四忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得六百一十八分六百七十九厘六百六十五毫三百七十五絲二百三十五忽，為姑洗。


置姑洗正律實積六百一十八分六百七十九厘六百六十五毫三百七十五絲二百三十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得五百五十一分一百八十厘○九百二十毫○八百二十二絲二百九十一忽，為仲呂。


置仲呂正律實積五百五十一分一百八十厘○九百二十毫○八百二十二絲二百九十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得四百九十一分○四十六厘三百七十五毫八百二十三絲九百九十一忽，為蕤賓。


置蕤賓正律實積四百九十一分○四十六厘三百七十五毫八百二十三絲九百九十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得四百三十七分四百七十二厘五百八十六毫七百六十九絲○五十三忽，為林鍾。


置林鍾正律實積四百三十七分四百七十二厘五百八十六毫七百六十九絲○五十三忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得三百八十九分七百四十三厘七百六十六毫七百七十四絲○八十七忽，為夷則。


置夷則正律實積三百八十九分七百四十三厘七百六十六毫七百七十四絲○八十七忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得三百四十七分二百二十二厘二百二十二毫二百二十二絲二百二十二忽，為南呂。


置南呂正律實積三百四十七分二百二十二厘二百二十二毫二百二十二絲二百二十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得三百○九分三百三十九厘八百三十二毫六百八十七絲六百一十七忽，為無射。


置無射正律實積三百○九分三百三十九厘八百三十二毫六百八十七絲六百一十七忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二百七十五分五百九十厘○四百六十毫○四百一十一絲一百四十五忽，為應鍾。


置應鍾正律實積二百七十五分五百九十厘○四百六十毫○四百一十一絲一百四十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二百四十五分五百二十三厘一百八十七毫九百一十一絲九百九十五忽，為黃鍾。


置黃鍾半律實積二百四十五分五百二十三厘一百八十七毫九百一十一絲九百九十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得二百一十八分七百三十六厘二百九十三毫三百八十四絲五百二十六忽，為大呂。


置大呂半律實積二百一十八分七百三十六厘二百九十三毫三百八十四絲五百二十六忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百九十四分八百七十一厘八百八十三毫三百八十七絲○四十三忽，為太蔟。


置太蔟半律實積一百九十四分八百七十一厘八百八十三毫三百八十七絲○四十三忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百七十三分六百一十一厘一百一十一毫一百一十一絲一百一十一忽，為夾鍾。


置夾鍾半律實積一百七十三分六百一十一厘一百一十一毫一百一十一絲一百一十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百五十四分六百六十九厘九百一十六毫三百四十三絲八百○八忽，為姑洗。


置姑洗半律實積一百五十四分六百六十九厘九百一十六毫三百四十三絲八百○八忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百三十七分七百九十五厘二百三十毫○二百○五絲五百七十二忽，為仲呂。


置仲呂半律實積一百三十七分七百九十五厘二百三十毫○二百○五絲五百七十二忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百二十二分七百六十一厘五百九十三毫九百五十五絲九百九十七忽，為蕤賓。


置蕤賓半律實積一百二十二分七百六十一厘五百九十三毫九百五十五絲九百九十七忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得一百○九分三百六十八厘一百四十六毫六百九十二絲二百六十三忽，為林鍾。


置林鍾半律實積一百○九分三百六十八厘一百四十六毫六百九十二絲二百六十三忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得九十七分四百三十五厘九百四十一毫六百九十三絲五百二十一忽，為夷則。


置夷則半律實積九十七分四百三十五厘九百四十一毫六百九十三絲五百二十一忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得八十六分八百○五厘五百五十五毫五百五十五絲五百五十五忽，為南呂。


置南呂半律實積八十六分八百○五厘五百五十五毫五百五十五絲五百五十五忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得七十七分三百三十四厘九百五十八毫一百七十一絲九百○四忽，為無射。


置無射半律實積七十七分三百三十四厘九百五十八毫一百七十一絲九百○四忽為實，以十兆乘之，以十一兆二千二百四十六萬二千○四十八億三千○九十三萬七千二百九十八除之，得六十八分八百九十七厘六百一十五毫一百○二絲七百八十六忽，為應鍾。


新法倍、正、半律，通長、周、徑、冪、積，算率立成。倍律通長：（尺寸分）黃鍾二○○○○○○○○○○○○○○○○○


大呂一八八七七四八六二五三六三三八六九九太蔟一七八一七九七四三六二八○六七八六○夾鍾一六八一七九二八三○五○七四二九○八姑洗一五八七四○一○五一九六八一九九四七


仲呂一四九八三○七○七六八七六六八一四九蕤賓一四一四二一三五六二三七三○九五○四林鍾一三三四八三九八五四一七○○三四三六夷則一二五九九二一○四九八九四八七三一六


南呂一一八九二○七一一五○○二七二一○六無射一一二二四六二○四八三○九三七二九八應鍾一○五九四六三○九四三五九二九五二六正律通長：


（尺寸分）黃鍾一○○○○○○○○○○○○○○○○○大呂○九四三八七四三一二六八一六九三四九太蔟○八九○八九八七一八一四○三三九三○


夾鍾○八四○八九六四一五二五三七一四五四姑洗○七九三七○○五二五九八四○九九七三仲呂○七四九一五三五三八四三八三四○七四蕤賓○七○七一○六七八一一八六五四七五二


林鍾○六六七四一九九二七○八五○一七一八夷則○六二九九六○五二四九四七四三六五八南呂○五九四六○三五五七五○一三六○五三無射○五六一二三一○二四一五四六八六四九


應鍾○五二九七三一五四七一七九六四七六三半律通長：（寸分）黃鍾○五○○○○○○○○○○○○○○○○


大呂○四七一九三七一五六三四○八四六七四太蔟○四四五四四九三五九○七○一六九六五夾鍾○四二○四四八二○七六二六八五七二七姑洗○三九六八五○二六二九九二○四九八六


仲呂○三七四五七六七六九二一九一七○三七蕤賓○三五三五五三三九○五九三二七三七六林鍾○三三三七○九九六三五四二五○八五九夷則○三一四九八○二六二四七三七一八二九


南呂○二九七三○一七七八七五○六八○二六無射○二八○六一五五一二○七七三四三二四應鍾○二六四八六五七七三五八九八二三八一倍律外周：


（寸分）黃鍾○二二二二二二二二二二二二二二二二二大呂○二一五八九五九八六九二三○二三五二太蔟○二○九七四九八四七二六二五九八五五


夾鍾○二○三七七八六七六二六七七○四七一姑洗○一九七九七七四九二九二○○七五四○仲呂○一九二三四一四五八○○一三六五一一蕤賓○一八六八六五八七○○五六三八一○○


林鍾○一八一五四六一六一四七一二三三三一夷則○一七六三七七八九四六六三一三三二七南呂○一七一三五六七五八三七八六六○○九無射○一六六四七八五六四○九七四○九○五


應鍾○一六一七三九二四二五三八○二○八一倍律內周：（寸分）黃鍾○一五七一三四八四○二六三六七七二二【與正律外周同】


大呂○一五二六六一五一六三八四二三二一二太蔟○一四八三一五五三九三五二二二六○四夾鍾○一四四○九三二八三八五○一一二一八姑洗○一三九九九一二二七七六六○九七○一


仲呂○一三六○○五九四九二五六○七二八○蕤賓○一三二一三四一二三八八九一九一二二林鍾○一二八三七二五二一八七四六九七○○夷則○一二四七一八○○五三六七七○八一○


南呂○一二一一六七五二五八五一六九五二九無射○一一七七一八一二一五九五四七七二五應鍾○一一四三六六九一五一八二六一○二二正律內周：


（寸分）黃鍾○一一一一一一一一一一一一一一一二一【與半律外周同】大呂○一○七九四七九九三四六一五一一七六太蔟○一○四八七四九二三六三一二九九二七


夾鍾○一○一八八九三三八一三三八五二三五姑洗○○九八九八八七四六四六○○三七七○仲呂○○九六一七○七二九○○○六八二五五蕤賓○○九三四三二九三五○二八一九○五○


林鍾○○九○七七三○八○七三五六一六六五夷則○○八八一八八九四七三三一五六六六三南呂○○八五六七八三七九一八九三三○○四無射○○八三二三九二八二○四八七○四五二


應鍾○○八○八六九六二一二六九○一○四○半律內周：（分）黃鍾○○七八五六七四二○一三一八三八六一


大呂○○七六三三○七五八一九二一一六○六太蔟○○七四一五七七六九六七六一一三○二夾鍾○○七二○四六六四一九二五○五六○九姑洗○○六九九九五六一三八八三○四八五○


仲呂○○六八○○二九七四六二八○三六四○蕤賓○○六六○六七○六一九四四五九五六一林鍾○○六四一八六二六○九三七三四八五○夷則○○六二三五九○○二六八三八五四○五


南呂○○六○五八三七六二九二五八四七六四無射○○五八八五九○六○七九七七三八六二應鍾○○五七一八三四五七五九一三○五一一倍律外徑：


（分）黃鍾○○七○七一○六七八一一八六五四七五大呂○○六八六九七六八二三七二九○四四五太蔟○○六六七四一九九二七○八五○一七一


夾鍾○○六四八四一九七七七三二五五○四八姑洗○○六二九九六○五二四九四七四三六五仲呂○○六一二○二六七七一六五二三二七六蕤賓○○五九四六○三五五七五○一三六○五


林鍾○○五七七六七六三四八四三六一三六五夷則○○五六一二三一○二四一五四六八六四南呂○○五四五二五三八六六三三二六二八八無射○○五二九七三一五四七一七九六四七六


應鍾○○五一四六五一一一八三二一七四六○倍律內徑：（分）黃鍾○○五○○○○○○○○○○○○○○○【與正律外徑同】


大呂○○四八五七六五九七○五七六八○二九太蔟○○四七一九三七一五六三四○八四六七夾鍾○○四五八五○二○二一六○二三三五六姑洗○○四四五四四九三五九○七○一六九六


仲呂○○四三二七六八二八○五○三○七一五蕤賓○○四二○四四八二○七六二六八五七二林鍾○○四○八四七八八六三三一○二七四九夷則○○三九六八五○二六二九九二○四九八


南呂○○三八五五五二七○六三五一九八五二無射○○三七四五七六七六九二一九一七○三應鍾○○三六三九一三二九五七一○五四六八正律內徑：


（分）黃鍾○○三五三五五三三九○五九三二七三七【與半律外徑同】大呂○○三四三四八八四一一八六四五二二二太蔟○○三三三七○九九六三五四二五○八五


夾鍾○○三二四二○九八八八六六二七五二四姑洗○○三一四九八○二六二四七三七一八二仲呂○○三○六○一三三八五八二六一六三八蕤賓○○二九七三○一七七八七五○六八○二


林鍾○○二八八八三八一七四二一八○六八二夷則○○二八○六一五五一二○七七三四三二南呂○○二七二六二六九三三一六六三一四四無射○○二六四八六五七七三五八九八二三八


應鍾○○二五七三二五五五九一六○八七三○半律內徑：（分）黃鍾○○二五○○○○○○○○○○○○○○


大呂○○二四二八八二九八五二八八四○一四太蔟○○二三五九六八五七八一七○四二三三夾鍾○○二二九二五一○一○八○一一六七八姑洗○○二二二七二四六七九五三五○八四八


仲呂○○二一六三八四一四○二五一五三五七蕤賓○○二一○二二四一○三八一三四二八六林鍾○○二○四二三九四三一六五五一三七四夷則○○一九八四二五一三一四九六○二四九


南呂○○一九二七七六三五三一七五九九二六無射○○一八七二八八三八四六○九五八五一應鍾○○一八一九五六六四七八五五二七三四倍律麵冪：


（分）黃鍾○一九六四一八五五○三二九五九六五三大呂○一八五三九四四二四一九○二八二五五太蔟○一七四九八九○三四七○七六二一二七


夾鍾○一六五一六七六五四八六一四八九○三姑洗○一五五八九七五○六七○九六三五一三仲呂○一四七一四七六五一九九四三四六五六蕤賓○一三八八八八八八八八八八八八八八八


林鍾○一三一○九三六五四五三九一二四○九夷則○一二三七三五九三三○七五○四七一二南呂○一一六七九一一六八七八五二三八一三無射○一一○二三六一八四一六四四五八二九


應鍾○一○四○四九一○二五六○八八○六五正律麵冪：黃鍾○○九八二○九二七五一六四七九八二六大呂○○九二六九七二一二○九五一四一二七


太蔟○○八七四九四五一七三五三八一○六三夾鍾○○八二五八三八二七四三○七四四五一姑洗○○七七九四八七五三三五四八一七五六仲呂○○七三五七三八二五九九七一七三二八


蕤賓○○六九四四四四四四四四四四四四四四林鍾○○六五五四六八二七二六九五六二○四夷則○○六一八六七九六六五三七五二三五六南呂○○五八三九五五八四三九二六一九○六


無射○○五五一一八○九二○八二二二九一四應鍾○○五二○二四五五一二八○四四○三二半律麵冪：黃鍾○○四九一○四六三七五八二三九九一三


大呂○○四六三四八六○六○四七五七○六三太蔟○○四三七四七二五八六七六九○五三一夾鍾○○四一二九一九一三七一五三七二二五姑洗○○三八九七四三七六六七七四○八七八


仲呂○○三六七八六九一二九九八五八六六四蕤賓○○三四七二二二二二二二二二二二二二林鍾○○三二七七三四一三六三四七八一○二夷則○○三○九三三九八三二六八七六一七八


南呂○○二九一九七七九二一九六三○九五三無射○○二七五五九○四六○四一一一四五七應鍾○○二六○一二二七五六四○二二○一六倍律實積：


（千百十分）黃鍾三九二八三七一○○六五九一九三○六九大呂三四九九七八○六九四一五二四二五四五太蔟三一一七九五○一三四一九二七○二七二


夾鍾二七七七七七七七七七七七七七七七七七姑洗二四七四七一八六六一五○○九四二五一仲呂二二○四七二三六八三二八九一六五九三蕤賓一九六四一八五五○三二九五九六五三四


林鍾一七四九八九○三四七○七六二一二七二夷則一五五八九七五○六七○九六三五一三六南呂一三八八八八八八八八八八八八八八八八無射一二三七三五九三三○七五○四七一二五


應鍾一一○二三六一八四一六四四五八二九六正律實積：（百十分）黃鍾○九八二○九二七五一六四七九八二六七


大呂○八七四九四五一七三五三八一○六三六太蔟○七七九四八七五三三五四八一七五六八夾鍾○六九四四四四四四四四四四四四四四四姑洗○六一八六七九六六五三七五二三五六二


仲呂○五五一一八○九二○八二二二九一四八蕤賓○四九一○四六三七五八二三九九一三三林鍾○四三七四七二五八六七六九○五三一八夷則○三八九七四三七六六七七四○八七八四


南呂○三四七二二二二二二二二二二二二二二無射○三○九三三九八三二六八七六一七八一應鍾○二七五五九○四六○四一一一四五七四半律實積：


（百十分）黃鍾○二四五五二三一八七九一一九九五六六大呂○二一八七三六二九三三八四五二六五九太蔟○一九四八七一八八三三八七○四三九二


夾鍾○一七三六一一一一一一一一一一一一一姑洗○一五四六六九九一六三四三八○八九○仲呂○一三七七九五二三○二○五五七二八七蕤賓○一二二七六一五九三九五五九九七八三


林鍾○一○九三六八一四六六九二二六三二九夷則○○九七四三五九四一六九三五二一九六南呂○○八六八○五五五五五五五五五五五五無射○○七七三三四九五八一七一九○四四五


應鍾○○六八八九七六一五一○二七八六四三


立成圖者，校正算術所用，而非造律之所用也。學算之士，留心於此可也。若造律，則不必留心於此。但依樂器圖樣，篇中所載通長及內外徑之數足矣。
內篇卷四


○新舊法參校第六


古人算律有四種法：其一以黃鍾為十寸，每寸十分，共計百分；其二以黃鍾為九寸，每寸十分，共計九十分；其三以黃鍾為八寸一分，不作九寸；其四以黃鍾為九寸，每寸九分，共計八十一分。


其一出太史公《律書》《生鍾分》。


謹按：生鍾分者，三分損益之舊法也。一切算術，皆取法於河圖洛書。河圖十位，天地之體數也；洛書九位，天地之用數也。是故算律之術，或有約十而為九者，著其用也；或有約九而為十者，存其體也。下文約十為九，此章約九為十。先儒蓋未達，誤以九解之，恐非古人立法初意。若以十解之，尤簡易妙絕。


子一分【分字去聲。每條大經分字皆同。】


子，即黃鍾也。一分者，總為一段也，即是夏尺之一尺也。命黃鍾為一尺，故曰一分。《前漢書》《敘傳》曰：「元元本本，數始於一。產氣黃鍾，造計秒忽。」《律曆志》曰：「太極元氣，函三為一，行於十二辰，始動於子。」又曰：「算法用竹，徑一分，象黃鍾之一。」此皆古人命黃鍾為一尺之明證也。


醜三分二


醜指林鍾，其長乃一尺中三分之二。算法：置一尺為實，以二乘之，以三除之，得林鍾正律，長六寸六分六厘六毫六絲六忽六微六纖。寅九分八


寅即太蔟，其長乃一尺中九分之八。算法：置一尺為實，以八乘之，以九除之，得太蔟正律，長八寸八分八厘八毫八絲八忽八微八纖。下文仿此，故不細解。


卯二十七分一十六


卯指南呂，依法乘除，得南呂正律，長五寸九分二厘五毫九絲二忽五微九纖。辰八十一分六十四


辰即姑洗，依法乘除，得姑洗正律，長七寸九分○一毫二絲三忽四微五纖。巳二百四十三分一百二十八


巳指應鍾，依法乘除，得應鍾正律，長五寸二分六厘七毫四絲八忽九微七纖。午七百二十九分五百一十二


午即蕤賓，依法乘除，得蕤賓正律，長七寸○二厘三毫三絲一忽九微六纖。未二千一百八十七分一千○二十四


未指大呂，依法乘除，得大呂半律，長四寸六分八厘二毫二絲一忽三微○。求正律則倍之。申六千五百六十一分四千○九十六


申即夷則，依法乘除，得夷則正律，長六寸二分四厘二毫九絲五忽○七纖。酉一萬九千六百八十三分八千一百九十二


酉指夾鍾，依法乘除，得夾鍾半律，長四寸一分六厘一毫九絲六忽七微一纖。求正律則倍之。戌五萬九千○四十九分三萬二千七百六十八


戌即無射，依法乘除，得無射正律，長五寸五分四厘九毫二絲八忽九微五纖。亥一十七萬七千一百四十七分六萬五千五百三十六


亥指仲呂，依法乘除，得仲呂半律，長三寸六分九厘九毫五絲二忽六微三纖。求正律則倍之。


陽律即本位，故曰即某；陰呂指其衝，故曰指某未、酉、亥三位，所得加一倍。是皆舊說，而學者須知也。


臣按：此法，歷代律家蓋多錯解，先臣何瑭始發明之。古人四法中，宜以此為首，「元元本本，數始於一」故也。


其一，上文已見，茲不復載。但載乘除所得之數，謂之舊法，與新法並載之，參校同異云耳。舊法黃鍾長十寸【整一百分】


林鍾長六寸六分六厘六毫【有奇】太蔟長八寸八分八厘八毫【有奇】南呂長五寸九分二厘五毫【有奇】姑洗長七寸九分○一毫【有奇】


應鍾長五寸二分六厘七毫【有奇】蕤賓長七寸○二厘三毫【有奇】大呂長九寸三分六厘四毫【有奇】夷則長六寸二分四厘二毫【有奇】


夾鍾長八寸三分二厘三毫【有奇】無射長五寸五分四厘九毫【有奇】仲呂長七寸三分九厘九毫【有奇】其二出京房律準及《後漢志》。


新法十寸【整一百分】六寸六分七厘四毫【有奇】八寸九分○八毫【有奇】


五寸九分四厘六毫【有奇】七寸九分三厘七毫【有奇】五寸二分九厘七毫【有奇】七寸○七厘一毫【有奇】


九寸四分三厘八毫【有奇】六寸二分九厘九毫【有奇】八寸四分○八毫【有奇】五寸六分一厘二毫【有奇】


七寸四分九厘一毫【有奇】舊法黃鍾長九寸【每寸十分，餘律仿此。】林鍾長六寸


太蔟長八寸南呂長五寸三分小分三強姑洗長七寸一分小分一微強應鍾長四寸七分小分四微強


蕤賓長六寸三分小分二微強大呂長八寸四分小分三弱夷則長五寸六分小分二弱夾鍾長七寸四分小分九微強


無射長四寸九分小分九強新法九寸【每寸十分，整九十分。】六寸○○六毫【有奇】


八寸○一厘八毫【有奇】五寸三分五厘一毫【有奇】七寸一分四厘三毫【有奇】四寸七分六厘七毫【有奇】


六寸三分六厘三毫【有奇】八寸四分九厘四毫【有奇】五寸六分六厘九毫【有奇】七寸五分六厘八毫【有奇】


五寸○五厘一毫【有奇】仲呂長六寸六分小分六弱其三出《淮南子》及《晉書》《宋書》。舊法


黃鍾之數八十一【或云八寸十分一】林鍾之數五十四【或云五寸十分四】太蔟之數七十二【或云七寸十分二】南呂之數四十八【或云四寸十分八】


姑洗之數六十四【或云六寸十分四】應鍾之數四十三【《晉書》作一，誤。《宋書》作三，是。】蕤賓之數五十七【《晉》《宋》皆作七。蔡氏作六，誤。】


大呂之數七十六夷則之數五十一【《晉書》「一」字。《宋書》脫「一」字。】六寸七分四厘二毫【有奇】新法


八寸一分【整八十一分】五寸四分○六毫【有奇】七寸二分一厘六毫【有奇】四寸八分一厘六毫【有奇】


六寸四分二厘八毫【有奇】四寸二分九厘○【有奇】五寸七分二厘七毫【有奇】七寸六分四厘五毫【有奇】


五寸一分○二毫【有奇】夾鍾之數六十八【《晉書》作八，是。《宋書》作七，誤。】無射之數四十五仲呂之數六十


六寸八分一厘一毫【有奇】四寸五分四厘五毫【有奇】六寸○六厘八毫【有奇】


上層十二律，皆古人舊率，所謂三分損益者也；下層十二律，則新造密率，不用三分損益者也。凡算法歸除有不盡之數，然人目力所察至毫而止，絲忽雖有數，非目所及也。是故此條得毫而止，毫下細數但曰有奇，其詳則載諸第一卷中矣。


論曰：累黍造尺，不過三法，皆自古有之矣。曰橫黍者，一黍之廣為一分也。曰縱黍者，一黍之長為一分也。曰斜黍者，非縱非橫，而首尾相銜也。黃鍾之律，其長以橫黍言之，則為一百分，太史公所謂子一分【去聲】是也。以縱黍言之，則為八十一分【平聲】，《淮南子》所謂其數八十一是也。以斜黍言之，則為九十分，前、後《漢志》所謂九寸是也。今人宗九寸不宗餘法者，惑於《漢志》之偏見也。苟能變通而不惑於一偏，則縱橫斜黍皆合黃鍾矣。


△三黍四律古今同異考


古法下生者，三分減一。三分減一，則為二也，故用二因三歸。上生者，三分添一。三分添一，則為四也，故用四因三歸。


別法下生者，五十乘之，七十五除之。上生者，一百乘之，七十五除之。所得與古同，而算術不同。橫黍百分律依售法算黃鍾長十寸


舊法置黃鍾為實，下生者二因三歸，得林鍾。別法以五十乘之，七十五除之，亦得林鍾。林鍾長六寸六分六厘六毫六絲六忽六微六纖有奇舊法置林鍾為實，上生者四因三歸，得太蔟。


別法以一百乘之，七十五除之，亦得太蔟。太蔟長八寸八分八厘八毫八絲八忽八微八纖有奇舊法置太蔟為實，下生者二因三歸，得南呂。別法以五十乘之，七十五除之，亦得南呂。


南呂長五寸九分二厘五毫九絲二忽五微九纖有奇舊法置南呂為實，上生者四因三歸，得姑洗。別法以一百乘之，七十五除之，亦得姑洗。姑洗長七寸九分○一毫二絲三忽四微五纖有奇


舊法置姑洗為實，下生者二因三歸，得應鍾。別法以五十乘之，七十五除之，亦得應鍾。應鍾長五寸二分六厘七毫四絲八忽九微七纖有奇舊法置應鍾為實，上生者四因三歸，得蕤賓。


別法以一百乘之，七十五除之，亦得蕤賓。蕤賓長七寸○二厘三毫三絲一忽九微六纖有奇舊法置蕤賓為實，上生者四因三歸，得大呂。別法以一百乘之，七十五除之，亦得大呂。


大呂長九寸三分六厘四毫四絲二忽六微一纖有奇舊法置大呂為實，下生者二因三歸，得夷則。別法以五十乘之，七十五除之，亦得夷則。夷則長六寸二分四厘二毫九絲五忽○七纖有奇


舊法置夷則為實，上生者四因三歸，得夾鍾。別法以一百乘之，七十五除之，亦得夾鍾。夾鍾長八寸三分二厘三毫九絲三忽四微三纖有奇舊法置夾鍾為實，下生者二因三歸，得無射。


別法以五十乘之，七十五除之，亦得無射。無射長五寸五分四厘九毫二絲八忽九微五纖有奇舊法置無射為實，上生者四因三歸，得仲呂。別法以一百乘之，七十五除之，亦得仲呂。


仲呂長七寸三分九厘九毫○五忽二微七纖有奇舊法置仲呂為實，上生者四因三歸，得黃鍾。別法以一百乘之，七十五除之，亦得黃鍾。黃鍾長九寸八分六厘五毫四絲○三微六纖有奇


比黃鍾正律少一分三厘四毫五絲九忽六微三纖有奇。斜黍九十分律依舊法算黃鍾長九寸舊法置黃鍾為實，下生者二因三歸，得林鍾。


別法以五十乘之，七十五除之，亦得林鍾。林鍾長六寸舊法置林鍾為實，上生者四因三歸，得太蔟。別法以一百乘之，七十五除之，亦得太蔟。


太蔟長八寸舊法置太蔟為實，下生者二因三歸，得南呂。別法以五十乘之，七十五除之，亦得南呂。南呂長五十三分三厘三毫三絲三忽三微三纖有奇


舊法置南呂為實，上生者四因三歸，得姑洗。別法以一百乘之，七十五除之，亦得姑洗。姑洗長七寸一分一厘一毫一絲一忽一微一纖有奇舊法置姑洗為實，下生者二因三歸，得應鍾。


別法以五十乘之，七十五除之，亦得應鍾。應鍾長四寸七分四厘○七絲四忽○七纖有奇舊法置應鍾為實，上生者四因三歸，得蕤賓。別法以一百乘之，七十五除之，亦得蕤賓。


蕤賓長六寸三分二厘○九絲八忽七微六纖有奇舊法置蕤賓為實，上生者四因三歸，得大呂。別法以一百乘之，七十五除之，亦得大呂。大呂長八寸四分二厘七毫九絲八忽三微五纖有奇


舊法置大呂為實，下生者二因三歸，得夷則。別法以五十乘之，七十五除之，亦得夷則。夷則長五寸六分一厘八毫六絲五忽五微六纖有奇舊法置夷則為實，上生者四因三歸，得夾鍾。


別法以一百乘之，七十五除之，亦得夾鍾。夾鍾長七寸四分九厘一毫五絲四忽○九纖有奇舊法置夾鍾為實，下生者二因三歸，得無射。別法以五十乘之，七十五除之，亦得無射。


無射長四寸九分九厘四毫三絲六忽○六纖有奇舊法置無射為實，上生者四因三歸，得仲呂。別法以一百乘之，七十五除之，亦得仲呂。仲呂長六寸六分五厘九毫一絲四忽七微四纖有奇


舊法置仲呂為實，上生者四因三歸，得黃鍾。別法以一百乘之，七十五除之，亦得黃鍾。黃鍾長八寸八分七厘八毫八絲六忽三微三纖有奇比黃鍾正律少一分二厘一毫一絲三忽六微六纖有奇。


縱黍八十一分律依舊法算【不作九寸】


此法有二：出《史記》《律書》者，是三分損益法；出《淮南子》書者，非三分損益法，故律數頗不同，今並載之。其一出《史記》《律書》


原文誤字，朱熹蔡元定皆辨之已詳。茲不復載。但載乘除所得之數。黃鍾長八寸一分舊法置黃鍾為實，下生者二因三歸，得林鍾。別法以五十乘之，七十五除之，亦得林鍾。


林鍾長五寸四分舊法置林鍾為實，上生者四因三歸，得太蔟。別法以一百乘之，七十五除之，亦得太蔟。太蔟長七寸二分


舊法置太蔟為實，下生者二因三歸，得南呂。別法以五十乘之，七十五除之，亦得南呂。南呂長四寸八分舊法置南呂為實，上生者四因三歸，得姑洗。


別法以一百乘之，七十五除之，亦得姑洗。姑洗長六寸四分舊法置姑洗為實，下生者二因三歸，得應鍾。別法以五十乘之，七十五除之，亦得應鍾。


應鍾長四寸二分六厘六毫六絲六忽六微六纖有奇舊法置應鍾為實，上生者四因三歸，得蕤賓。別法以一百乘之，七十五除之，亦得蕤賓。蕤賓長五寸六分八厘八毫八絲八忽八微八纖有奇


舊法置蕤賓為實，上生者四因三歸，得大呂。別法以一百乘之，七十五除之，亦得大呂。大呂長七寸五分八厘五毫一絲八忽五微一纖有奇舊法置大呂為實，下生者二因三歸，得夷則。


別法以五十乘之，七十五除之，亦得夷則。夷則長五寸○五厘六毫七絲九忽○一纖有奇舊法置夷則為實，上生者四因三歸，得夾鍾。別法以一百乘之，七十五除之，亦得夾鍾。


夾鍾長六寸七分四厘二毫三絲八忽六微八纖有奇舊法置夾鍾為實，下生者二因三歸，得無射。別法以五十乘之，七十五除之，亦得無射。無射長四寸四分九厘四毫九絲二忽四微五纖有奇


舊法置無射為實，上生者四因三歸，得仲呂。別法以一百乘之，七十五除之，亦得仲呂。仲呂長五寸九分九厘三毫二絲三忽二微七纖有奇舊法置仲呂為實，上生者四因三歸，得黃鍾。


別法以一百乘之，七十五除之，亦得黃鍾。黃鍾長七寸九分九厘○九絲七忽六微九纖有奇比黃鍾正律少一分○九毫○二忽三微○有奇。其二出《淮南子》書


《晉》《宋》二《志》及蔡元定所引，互有誤字，上文已辨之，茲不載。黃鍾位子，其數八十一，主十一月，下生林鍾。


舊法置八十一分為實，下生者以五百乘之，得四萬○五百分，以七百四十九為法除之，得五十四分，為林鍾。餘數在半分以下，棄之不用。林鍾之數五十四，主六月，上生太蔟。


舊法置五十四分為實，上生者以一千乘之，得五萬四千分，以七百四十九為法除之，得七十二分，為太蔟。餘數在半分以下，棄之不用。太蔟之數七十二，主正月，下生南呂。


舊法置七十二分為實，下生者以五百乘之，得三萬六千分，以七百四十九為法除之，得四十八分，為南呂。餘數在半分以下，棄之不用。南呂之數四十八，主八月，上生姑洗。


舊法置四十八分為實，上生者以一千乘之，得四萬八千分，以七百四十九為法除之，得六十四分，為姑洗。餘數在半分以下，棄之不用。姑洗之數六十四，主三月，下生應鍾。


舊法置六十四分為實，下生者以五百乘之，得三萬二千分，以七百四十九為法除之，得四十二分，餘數在半分以上，收之作四十三分，為應鍾。應鍾之數四十三，主十月，上生蕤賓。


舊法置四十三分為實，上生者以一千乘之，得四萬三千分，以七百四十九為法除之，得五十七分，為蕤賓。餘數在半分以下，棄之不用。蕤賓之數五十七，主五月，上生大呂。


舊法置五十七分為實，上生者以一千乘之，得五萬七千分，以七百四十九為法除之，得七十六分，為大呂。餘數在半分以下，棄之不用。大呂之數七十六，主十二月，下生夷則。


舊法置七十六分為實，下生者以五百乘之，得三萬八千分，以七百四十九為法除之，得五十分，餘數在半分以上，收之作五十一分，為夷則。夷則之數五十一，主七月，上生夾鍾。


舊法置五十一分為實，上生者以一千乘之，得五萬一千分，以七百四十九為法除之，得六十八分，為夾鍾。餘數在半分以下，棄之不用。夾鍾之數六十八，主二月，下生無射。


舊法置六十八分為實，下生者以五百乘之，得三萬四千分，以七百四十九為法除之，得四十五分，為無射。餘數在半分以下，棄之不用。無射之數四十五，主九月，上生仲呂。


舊法置四十五分為實，上生者以一千乘之，得四萬五千分，以七百四十九為法除之，得六十分，為仲呂。餘數在半分以下，棄之不用。仲呂之數六十，主四月，極不生。


舊法以為極不生者，言不復上生黃鍾也。


論曰：三分損益，往而不返，其弊蓋由七五為法，法太過而實不及也。《史》《記》《漢書》所載律，皆三分損益；惟《淮南子》及《晉》、《宋書》所載此法，獨非三分損益，蓋與新法頗同。其所不同者，仲呂不復生黃鍾耳。是知新法非自古所未有，疑古有之，失其傳也。若夫半以上收之，半以下棄之，此理律曆家所共曉，故不論焉。


其四出《後漢志》《注》引《禮運》古《注》


《後漢志》《注》引《禮》《運》古《注》曰：「宮數八十一，黃鍾長九寸，九九八十一也。三分宮去一生徵，徵數五十四，林鍾長六寸，六九五十四也。三分徵益一生商，商數七十二，太蔟長八寸，八九七十二也。三分商去一生羽，羽數四十八，南呂長五寸三分寸之一，五九四十五又三分寸之一，為四十八也。三分羽益一生角，角數六十四，姑洗長七寸九分寸之一，七九六十三又九分寸之一，為六十四也。三分角去一生變宮。三分變宮益一生變徵。自此以後則隨月而變，所謂『還相為宮』。」臣按：右一節乃九分為寸之舊法也，語簡義精，為律學之切要。然今本《十三》《經》《禮記》《注》《疏》中無此文，不可考也。朱熹蔡元定皆宗九分為寸之法，而不引此為證，蓋未之詳考耳。


縱黍八十一分律依舊法算【命作九寸】


此法有二：出《周禮》《注》《疏》者，係漢鄭氏算法；出《性理大全》者，係宋蔡氏算法。二家律實同，而算法不同。其一出《周》《禮》《注》《疏》


鄞康成宗劉歆班固之說，以六陽律配乾六爻，以六陰呂配坤六爻。故謂黃鍾為初九，林鍾為初六，太蔟為九二，南呂為六二之類。同位象夫妻，指初九之與初六也；異位象母子，指初六之與九二也。此係穿鑿，今皆不取，隻取其算法雲。


黃鍾長九寸【每寸九分，餘律仿此。】


舊法置黃鍾長九寸為實，下生者二因得十八寸，三歸得六寸，為林鍾。林鍾長六寸


舊法置林鍾長六寸為實，上生者四因得二十四寸，三歸得八寸，為太蔟。太蔟長八寸


舊法置太蔟長八寸為實，下生者二因得十六寸，三歸得五寸而餘一，命作三分寸之一，為南呂。南呂長五寸三分寸之一


舊法置南呂長五寸，以分母三通之，得十五寸，納分子之一，共得十六寸，上生者四因得六十四寸為實，三因分母三得九為法，除之得七寸而餘一，命作九分寸之一，為姑洗。


姑洗長七寸九分寸之一


舊法置姑洗長七寸，以分母九通之，得六十三寸，納分子之一，共得六十四寸，下生者二因得一百二十八寸為實，三因分母九得二十七為法，除之得四寸而餘二十，命作二十七分寸之二十，為應鍾。


應鍾長四寸二十七分寸之二十


舊法置應鍾長四寸，以分母二十七通之，得一百○八寸，納分子之二十，共得一百二十八寸，上生者四因得五百一十二寸為實，三因分母二十七得八十一為法，除之得六寸而餘二十六，命作八十一分寸之二十六，為蕤賓。


蕤賓長六寸八十一分寸之二十六


舊法置蕤賓長六寸，以分母八十一通之，得四百八十六寸，納分子之二十六，共得五百一十二寸，上生者四因得二千○四十八寸為實，三因分母八十一得二百四十三為法，除之得八寸而餘一百○四，命作二百四十三分寸之一百○四，為大呂。


大呂長八寸二百四十三分寸之一百○四


舊法置大呂長八寸，以分母二百四十三通之，得一千九百四十四寸，納分子之一百○四，共得二千○四十八寸，下生者二因得四千○九十六寸為實，三因分母二百四十三得七百二十九為法，除之得五寸而餘四百五十一，命作七百二十九分寸之四百五十一，為夷則。


夷則長五寸七百二十九分寸之四百五十一


舊法置夷則長五寸，以分母七百二十九通之，得三千六百四十五寸，納分子之四百五十一，共得四千○九十六寸，上生者四因得一萬六千三百八十四寸為實，三因分母七百二十九得二千一百八十七為法，除之得七寸而餘一千○七十五，命作二千一百八十七分寸之一千○七十五，為夾鍾。


夾鍾長七寸二千一百八十七分寸之一千○七十五


舊法置夾鍾長七寸，以分母二千一百八十七通之，得一萬五千三百○九寸，納分子之一千○七十五，共得一萬六千三百八十四寸，下生者二因得三萬二千七百六十八寸為實，三因分母二千一百八十七得六千五百六十一為法，除之得四寸而餘六千五百二十四，命作六千五百六十一分寸之六千五百二十四，為無射。


無射長四寸六千五百六十一分寸之六千五百二十四


舊法置無射長四寸，以分母六千五百六十一通之，得二萬六千二百四十四寸，納分子之六千五百二十四，共得三萬二千七百六十八寸，上生者四因得十三萬一千○七十二寸為實，三因分母六千五百六十一得一萬九千六百八十三為法，除之得六寸而餘一萬二千九百七十四，命作一萬九千六百八十三分寸之一萬二千九百七十四，為仲呂。


仲呂長六寸一萬九千六百八十三分寸之一萬二千九百七十四


舊法置仲呂長六寸，以分母一萬九千六百八十三通之，得十一萬八千○九十八寸，納分子之一萬二千九百七十四，共得十三萬一千○七十二寸，上生者四因得五十二萬四千二百八十八寸為實，三因分母一萬九千六百八十三得五萬九千○四十九寸為法，除之得八寸而餘五萬一千八百九十六，命作五萬九千○四十九分寸之五萬一千八百九十六，為黃鍾。


黃鍾長八寸五萬九千○四十九分寸之五萬一千八百九十六，比黃鍾正律少五萬九千○四十九分寸之七千一百五十三。以上諸律出於《周禮》《注》《疏》，漢鄭康成之算術也。


其二出《性理大全》


古法與蔡元定算法不同，是故名為別法。法雖不同，而算出之數則同焉。今並列之，以便參考。黃鍾長九寸


舊法置黃鍾之率十七萬七千一百四十七為實，以寸法一萬九千六百八十三除之，得九寸。別法置黃鍾長一尺為實，九因一遍退位，命作九寸。林鍾長六寸


舊法置林鍾之率十一萬八千○九十八為實，以寸法一萬九千六百八十三除之，得六寸。別法置林鍾長六寸六分六厘六毫六絲六忽六微六纖為實，九因一遍，命作六寸。


太蔟長八寸


舊法置太蔟之率十五萬七千四百六十四為實，以寸法一萬九千六百八十三除之，得八寸。


別法置太蔟長八寸八分八厘八毫八絲八忽八微八纖為實，九因一遍，命作八寸。南呂長五寸三分


舊法置南呂之率十萬○四千九百七十六為實，以寸法一萬九千六百八十三除之，得五寸；餘六千五百六十一為實，以分法二千一百八十七除之，得三分；共得五寸三分。別法置南呂長五寸九分二厘五毫九絲二忽五微九纖為實，九因一遍至寸位住，得五寸；又九因一遍至分位住，得三分；共得五寸三分。


姑洗長七寸一分


舊法置姑洗之率十三萬九千九百六十八為實，以寸法一萬九千六百八十三除之，得七寸；餘二千一百八十七為實，以分法二千一百八十七除之，得一分；共得七寸一分。別法置姑洗長七寸九分○一毫二絲三忽四微五纖為實，九因一遍至寸位住，得七寸；又九因一遍至分位住，得一分；共得七寸一分。


應鍾長四寸六分六厘


舊法置應鍾之率九萬三千三百一十二為實，以寸法一萬九千六百八十三除之，得四寸；餘一萬四千五百八十為實，以分法二千一百八十七除之，得六分；餘一千四百五十八為實，以厘法二百四十三除之，得六厘；共得四寸六分六厘。


別法置應鍾長五寸二分六厘七毫四絲八忽九微七纖為實，九因一遍至寸位住，得四寸；又九因一遍至分位住，得六分；又九因一遍至厘位住，得六厘；共得四寸六分六厘。


蕤賓長六寸二分八厘


舊法置蕤賓之率十二萬四千四百一十六為實，以寸法一萬九千六百八十三除之，得六寸；餘六千三百一十八為實，以分法二千一百八十七除之，得二分；餘一千九百四十四為實，以厘法二百四十三除之，得八厘；共得六寸二分八厘。


別法置蕤賓長七寸○二厘三毫三絲一忽九微六纖為實，九因一遍至寸位住，得六寸；又九因一遍至分位住，得二分；又九因一遍至厘位住，得八厘；共得六寸二分八厘。


大呂長八寸三分七厘六毫


舊法置大呂之率十六萬五千八百八十八為實，以寸法一萬九千六百八十三除之，得八寸；餘八千四百二十四為實，以分法二千一百八十七除之，得三分；餘一千八百六十三為實，以厘法二百四十三除之，得七厘；餘一百六十二為實，以毫法二十七除之，得六毫；共得八寸三分七厘六毫。


別法置大呂長九寸三分六厘四毫四絲二忽六微一纖為實，九因一遍至寸位住，得八寸；又九因一遍至分位住，得三分；又九因一遍至厘位住，得七厘；又九因一遍至毫位住，得六毫；共得八寸三分七厘六毫。


夷則長五寸五分五厘一毫


舊法置夷則之率十一萬○五百九十二為實，以寸法一萬九千六百八十三除之，得五寸；餘一萬二千一百七十七為實，以分法二千一百八十七除之，得五分；餘一千二百四十二為實，以厘法二百四十三除之，得五厘；餘二十七為實，以毫法二十七除之，得一毫；共得五寸五分五厘一毫。


別法置夷則長六寸二分四厘二毫九絲五忽○七纖為實，九因一遍至寸位住，得五寸；又九因一遍至分位住，得五分；又九因一遍至厘位住，得五厘；又九因一遍至毫位住，得一毫；共得五寸五分五厘一毫。


夾鍾長七寸四分三厘七毫三絲


舊法置夾鍾之率十四萬七千四百五十六為實，以寸法一萬九千六百八十三除之，得七寸；餘九千六百七十五為實，以分法二千一百八十七除之，得四分；餘九百二十七為實，以厘法二百四十三除之，得三厘；餘一百九十八為實，以毫法二十七除之，得七毫；餘九為實，以絲法三除之，得三絲；共得七寸四分三厘七毫三絲。


別法置夾鍾長八寸三分二厘三毫九絲三忽四微三纖為實，九因一遍至寸位住，得七寸；又九因一遍至分位住，得四分；又九因一遍至厘位住，得三厘；又九因一遍至毫位住，得七毫；又九因一遍至絲位住，得三絲；共得七寸四分三厘七毫三絲。


無射長四寸八分八厘四毫八絲


舊法置無射之率九萬八千三百○四為實，以寸法一萬九千六百八十三除之，得四寸；餘一萬九千五百七十二為實，以分法二千一百八十七除之，得八分；餘二千○七十六為實，以厘法二百四十三除之，得八厘；餘一百三十二為實，以毫法二十七除之，得四毫；餘二十四為實，以絲法三除之，得八絲；共得四寸八分八厘四毫八絲。


別法置無射長五寸五分四厘九毫二絲八忽九微五纖為實，九因一遍至寸位住，得四寸；又九因一遍至分位住，得八分；又九因一遍至厘位住，得八厘；又九因一遍至毫位住，得四毫；又九因一遍至絲位住，得八絲；共得四寸八分八厘四毫八絲。


仲呂長六寸五分八厘三毫四絲六忽


舊法置仲呂之率十三萬一千○七十二為實，以寸法一萬九千六百八十三除之，得六寸；餘一萬二千九百七十四為實，以分法二千一百八十七除之，得五分；餘二千○三十九為實，以厘法二百四十三除之，得八厘；餘九十五為實，以毫法二十七除之，得三毫；餘十四為實，以絲法三除之，得四絲，餘二不盡；共得六寸五分八厘三毫四絲，餘二不盡。


別法置仲呂長七寸三分九厘九毫○五忽二微七纖為實，九因一遍至寸位住，得六寸；又九因一遍至分位住，得五分；又九因一遍至厘位住，得八厘；又九因一遍至毫位住，得三毫；又九因一遍至絲位住，得四絲；又九因一遍至忽位住，得六忽；共得六寸五分八厘三毫四絲六忽。


以上諸律出於《性理大全》，宋蔡元定之算法也。


論曰：古人算律之妙，二種而已。一以縱黍之長為分，九分為寸，九寸為黃鍾，凡八十一分，取象洛書之九自相乘之數焉，此《淮南子》之所載也。一以橫黍之廣為分，十分為寸，十寸為黃鍾，凡一百分，取象河圖之十自相乘之數焉，此太史公之所記也。二術雖異，其律則同，蓋縱黍之八十一分適當橫黍之一百分耳，本無九十分為黃鍾者也。至於劉歆班固乃以九十分為黃鍾，推原其誤，蓋自京房始也。房時去古未遠，明知古法九分為寸，以其布筭頗煩，初學難曉，乃變九而為十；恐人不曉其意，故云：「不盈寸者十之，所得為分。」此創始之辭也。至歆則又以九分乘九十分，得八百一十分，命為黃鍾積實，欲牽合於黃鍾一龠之數。夫古曆法以二十九日，九百四十分之四百九十九為朔餘算法，除之得五十三刻有奇。落下閎以八十一分之四十三為朔餘算法，除之亦得五十三刻有奇。若以八百一十為法除之，止得五刻有奇，不滿朔餘之數。是閎曆以八十一分為法，取象黃鍾一龠之長，非謂積實也。則黃鍾決無長九十分、積八百一十分之理矣。淮南子、太史公、落下閎此三人，前漢律曆之學無出其右者，皆謂黃鍾九寸即是八十一分，世儒不信何也？朱熹、蔡元定始能表章九分為寸之法，有功律學亦多，但未勘破王莽劉歆班固之謬，是猶有遣憾焉。
內篇卷五


○新舊律試驗第七


或問：新律舊律，其同異易知也；孰真孰偽，斯難知也。答曰：試驗則易知耳。試驗之法有二。其一：累黍造尺，依尺造律，吹之試驗。其二：吹笙定琴，用琴定瑟，彈之試驗。【造尺見《審度篇》，定琴見《旋宮篇》。】所謂依尺造律者，多采金門山竹，擇天生合式者為律最佳。


金門山亦名律管山，今屬河南府永寧縣地，雖產竹，其大竹不堪用，惟用小竹長節者耳。節短而不圓，兩端不勻者，亦不堪也。甜竹最佳，而長節者尤為難得。選得天生律管，內外周徑自然合式，可珍可貴。然須先有定式，而後知其合否。


如無，則擇厚竹，內外修治，使合式，亦可也。


苦竹，俗呼為觀音竹，此竹節長而厚，內外皆可修治。假如黃鍾外徑五分，內徑三分五厘，竹之厚者外徑五分強，內徑三分五厘弱，則內外皆有餘，斯可以修治也。若外徑在五分以下，而內徑在三分五厘以上，則內外皆不足，斯不可修治也。餘律仿此。新采濕竹，待極乾乃造，濕造則不佳。


治法：外用方錯，內用圓錯，各依後項開列內外徑而治之。


竹匠木匠雖有巧者，但器未利，欲就利器，則於骨牙匠旋匠輩選巧者，易教也。方錯，若馬齦錯之類是也，斯可治外。圓錯，彼或無之，則令創造：似箭杆而細小，稍頭微大，狀如蓮子，蓮子周圍即鋼錯也。旋轉入內，取圓而已。黃鍾倍律錯頭，圓徑五分；黃鍾半律錯頭，圓徑二分五厘。如是，錯有三十六等，先小後大，漸次更換。造成，以尺量之，令內外徑與分寸相合，名為合式也。


△正律黃鍾長八寸一分【用縱黍尺，依新法算。】大呂長七寸六分四厘五毫太蔟長七寸二分一厘六毫


夾鍾長六寸八分一厘一毫姑洗長六寸四分二厘八毫仲呂長六寸○六厘八毫蕤賓長五寸七分二厘七毫


林鍾長五寸四分○六毫夷則長五寸一分○二毫南呂長四寸八分一厘六毫無射長四寸五分四厘五毫


應鍾長四寸二分九厘○△外徑四分○五毫三分九厘三毫


三分八厘二毫三分七厘一毫三分六厘○三分五厘○


三分四厘○三分三厘○三分二厘一毫三分一厘二毫


三分○三毫


二分九厘四毫△內徑二分八厘六毫二分七厘八毫


二分七厘○二分六厘二毫二分五厘五毫二分四厘七毫


二分四厘○二分三厘三毫二分二厘七毫二分二厘○


二分一厘四毫


二分○八毫△半律黃鍾長四寸○五厘大呂長三寸八分二厘二毫


太蔟長三寸六分○八毫


夾鍾長三寸四分○五毫△正律黃鍾長九寸【用縱黍尺，依新法算。】大呂長八寸四分四厘○


太蔟長八寸○一厘四毫△外徑二分八厘六毫二分七厘八毫


二分七厘○


二分六厘二毫△外徑四分○四毫三分八厘三毫


三分七厘三毫△內徑二分○二毫一分九厘六毫


一分九厘一毫


一分八厘五毫△內徑二分七厘六毫二分七厘○


二分六厘二毫夾鍾長七寸五分一厘○姑洗長七寸一分二厘五毫仲呂長六寸六分六厘一毫


蕤賓長六寸三分二厘四毫林鍾長六寸○○四毫夷則長五寸六分○二毫南呂長五寸三分一厘四毫


無射長五寸○四厘一毫


應鍾長四寸六分八厘一毫△半律黃鍾長四寸四分四厘四毫大呂長四寸二分二厘○


太蔟長四寸○○六毫夾鍾長三寸七分○四毫三分六厘三毫三分五厘四毫


三分四厘四毫三分三厘五毫三分二厘七毫三分一厘八毫


三分一厘○三分○二毫


二分八厘四毫△外徑二分七厘六毫二分七厘○


二分六厘二毫二分五厘五毫二分五厘五毫二分四厘八毫


二分四厘二毫二分三厘六毫二分三厘○二分二厘四毫


二分一厘七毫二分一厘二毫


二分○六毫△內徑二分○二毫一分八厘六毫


一分八厘一毫


一分七厘六毫△正律黃鍾長九寸【用斜黍尺，依新法算。】大呂長八寸四分九厘四毫


太蔟長八寸○一厘八毫夾鍾長七寸五分六厘八毫姑洗長七寸一分四厘三毫仲呂長六寸七分四厘二毫


蕤賓長六寸三分六厘三毫林鍾長六寸○○六毫夷則長五寸六分六嫠九毫


南呂長五寸三分五厘一毫△外徑四分五厘四分三厘七毫


四分二厘四毫四分一厘二毫四分○○三分八厘九毫


三分七厘八毫三分六厘七毫三分五厘七毫


三分四厘六毫△內徑三分一厘八毫三分○九毫


三分○○二分九厘一毫二分八厘三毫二分七厘五毫


二分六厘七毫二分五厘九毫二分五厘二毫二分四厘五毫


無射長五寸○五厘一毫


應鍾長四寸七分六厘七毫△半律黃鍾長四寸五分大呂長四寸二分四厘七毫


太蔟長四寸○○九毫


夾鍾長三寸七分八厘四毫△正律黃鍾長一尺【用夏尺造，依新法算。】大呂長九寸四分三厘八毫


太蔟長八寸九分○八毫夾鍾長八寸四分○八毫姑洗長七寸九分三厘七毫三分三厘七毫


三分二厘七毫△外徑三分一厘八毫三分○九毫


三分○○


二分九厘一毫△外徑五分四分八厘五毫


四分七厘一毫四分五厘八毫四分四厘五毫二分三厘八毫


二分三厘一毫△內徑二分二厘五毫二分一厘八毫


二分一厘二毫


二分○六毫△內徑三分五厘三毫三分四厘三毫


三分三厘三毫三分二厘四毫三分一厘四毫仲呂長七寸四分九厘一毫


蕤賓長七寸○七厘一毫林鍾長六寸六分七厘四毫夷則長六寸二分九厘九毫南呂長五寸九分四厘六毫


無射長五寸六分一厘二毫


應鍾長五寸二分九厘七毫△半律黃鍾長五寸大呂長四寸七分一厘九毫


太蔟長四寸四分五厘四毫夾鍾長四寸二分○四毫四分三厘二毫四分二厘○


四分○八毫三分九厘六毫三分八厘五毫三分七厘四毫


三分六厘三毫△外徑三分五厘三毫三分四厘三毫


三分三厘三毫三分二厘四毫三分○六毫二分九厘七毫


二分八厘八毫二分八厘○二分七厘二毫二分六厘四毫


二分五厘七毫△內徑二分五厘二分四厘二毫


二分三厘五毫


二分二厘九毫△正律黃鍾長八寸【用商尺造，依新法算。】大呂長七寸五分五厘○


太蔟長七寸一分二厘七毫夾鍾長六寸七分二厘七毫姑洗長六寸三分四厘九毫仲呂長五寸九分九厘三毫


蕤賓長五寸六分五厘六毫林鍾長五寸三分三厘九毫夷則長五寸○三厘九毫南呂長四寸七分五厘六毫


無射長四寸四分八厘九毫


應鍾長四寸二分三厘七毫△外徑四分三分八厘八毫


三分七厘七毫三分六厘六毫三分五厘六毫三分四厘六毫


三分三厘六毫三分二厘六毫三分一厘七毫三分○八毫


二分九厘九毫


二分九厘一毫△內徑二分八厘二毫二分七厘四毫


二分六厘六毫二分五厘九毫二分五厘一毫二分四厘四毫


二分三厘七毫二分三厘一毫二分二厘四毫二分一厘八毫


二分一厘一毫


二分○五毫△半律黃鍾長四寸大呂長三寸七分七厘五毫


太蔟長三寸五分六厘三毫


夾鍾長三寸三分六厘三毫△正律黃鍾長一尺二寸五分【用周尺造，依新法算。】大呂長一尺一寸七分九厘八毫


太蔟長一尺一寸一分三厘六毫夾鍾長一尺○五分一厘一毫姑洗長九寸九分二厘一毫仲呂長九寸三分六厘四毫


蕤賓長八寸八分三厘八毫△外徑二分八厘二毫二分七厘四毫


二分六厘六毫


二分五厘九毫△外徑六分二厘五毫六分○七毫


五分八厘九毫五分七厘三毫五分五厘六毫五分四厘○


五分二厘五毫△內徑二分一分九厘四毫


一分八厘八毫


一分八厘三毫△內徑四分四厘一毫四分二厘九毫


四分一厘七毫四分○五毫三分九厘三毫三分八厘二毫


三分七厘一毫林鍾長八寸三分四厘二毫夷則長七寸八分七厘四毫南呂長七寸四分三厘二毫


無射長七寸○一厘五毫


應鍾長六寸六分二厘一毫△半律黃鍾長六寸二分五厘大呂長五寸八分九厘九毫


太蔟長五寸五分六厘八毫夾鍾長五寸二分五厘五毫五分一厘○四分九厘六毫


四分八厘一毫四分六厘八毫


四分五厘四毫△外徑四分四厘一毫四分二厘九毫


四分一厘七毫四分○五毫三分六厘一毫三分五厘○


三分四厘○三分三厘一毫


三分二厘一毫△內徑三分一厘二毫三分○三毫


二分九厘四毫二分八厘六毫


黃鍾長九寸【或依《後漢志》京房所算，每寸皆十分】此係舊法三分損益。


林鍾長六寸【舊法每管內經三分，或經三分四厘六毫，係胡法。】太蔟長八寸南呂長五寸三分小分三強【小分三者，謂三厘也。下文仿此。】姑洗長七寸一分小分一微強


應鍾長四寸七分小分四微強蕤賓長六寸三分小分二微強大呂長八寸四分小分三弱夷則長五寸六分小分二弱


夾鍾長七寸四分小分九微強無射長四寸九分小分九強仲呂長六寸六分小分六弱【以上見《後漢志》，即京氏所算也】


黃鍾長九寸【或依《性理》蔡元定所算，每寸皆九分。】此係舊法九分為寸。林鍾長六寸【舊法每管內外周徑與黃鍾同】太蔟長八寸


南呂長五寸三分姑洗長七寸一分應鍾長四寸六分六厘蕤賓長六寸二分八厘


大呂長八寸三分七厘六毫夷則長五寸五分五厘一毫夾鍾長七寸四分三厘七毫三絲無射長四寸八分八厘四毫八絲


仲呂長六寸五分八厘三毫四線六忽


漢劉歆、晉荀{曰助}所造律管，皆用貨泉尺。宋蔡元定著《律呂新書》，大率宗此尺，則其黃鍾與歆{曰助}之黃鍾大同小異。歆{曰助}之黃鍾空徑三分，元定則徑三分四厘六毫。依此尺法造律吹之，黃鍾聲中夾鍾。《宋志》謂王樸之黃鍾亦然。蓋四家比古律高三律。


宋李照範鎮魏漢津所定律，大率依宋太府尺。黃鍾長九寸，空徑三分，積六百三十六分，聲比古黃鍾低二律，即無射倍律。


國初冷謙所定律，用今工部營造尺。黃鍾長九寸，空徑三分四厘六毫，積八百四十六分，比古黃鍾低三律，即南呂倍律微高。謙及元定十二律管，算法皆同，惟尺不同。


每律上端各有豁口，長廣一分七厘六毫，倍律正律半律皆同，勿令過與不及，不及則濁，過則清矣。通長正數，連豁口算者是也；除豁口不算，非也。倍律正律半律，但係律名同者，新律皆相協，舊律則不協，如是試驗，真偽可辨矣。吹時不可性急，急乃焦聲，非自然聲也。古云：細若氣，微若聲，吹之可養性，有益於人也。


謹按：程頤嘗曰：「黃鍾之聲亦不難定，世自有知音者。」張載嘗曰：「今人求古樂太深，始以古樂為不可知。」此語誠然也。蓋知音者隨處有之，點笙之人其非知音而何？彼但不知律之名耳。宜選精於點笙之人，先擇聲與黃鍾相似之簧，令彼增減其蠟，務與黃鍾律聲全協。復擇聲與林鍾相似之簧，亦令增減其蠟，務與林鍾律聲全協。然後兩簧一口噙而吹之，則知黃鍾與林鍾全協者為是，不協者為非也。太蔟以下諸律仿此，開列如左。


黃鍾生林鍾，此二律相協。林鍾生太蔟，此二律相協。太蔟生南呂，此二律相協。南呂生姑洗，此二律相協。


姑洗生應鍾，此二律相協。應鍾生蕤賓，此二律相協。【以上用笙一攢。】蕤賓生大呂，此二律相協。大呂生夷則，此二律相協。夷則生夾鍾，此二律相協。夾鍾生無射，此二律相協。


無射生仲呂，此二律相協。仲呂生黃鍾，此二律相協。【以上用笙一攢。】


吹律人勿用老弱者，氣與少壯不同，必不相協，然非律不協也。宜選一樣二律，令二人互換齊吹，察其氣同，乃與笙齊吹相協。照前法，增減各簧之蠟，一一點成，將律呂名寫於本簧之管。先取二攢，依新法所算之律點畢；別取二攢，卻依舊法所算之律，亦照前法點成試驗：則新律與舊律孰是孰非，皆可知矣。笙匠知音者，隻吹律聽之，即知協否，不用笙亦可也。


○候氣辨疑第八


序曰：不經之談，儒者不信，蓋常理也；不經之談，儒者信之，豈非一大怪異事乎？候氣之說有二：作樂致物，此其正說，非不經之談也；埋管飛灰，此其謬說，乃不經之談也。然自兩漢揚雄蔡邕，已有是說；迄於宋元朱熹許衡，中曆多儒，未嘗辨論，以破其謬。是故學者惑之久矣。恭惟世廟中興，禮樂咸新，文化遠被，於是始有一二儒臣，稍稍辨論，以破其謬，若王廷相劉濂季本何瑭之徒是已。此係本朝盛事，理合拾遣補闕，著成篇章，以備國史采用，或少裨於萬一云耳。


王廷相曰：「律呂何為者？正樂之法器也。人有性情則有詩，有詩則歌詠生焉。有歌則被之音以為樂，有樂必調之以律呂而後定。是律也者，本之人聲，而為正樂之具也。《書》曰：『詩言志，歌永言，聲依永，律和聲。』此之謂也。然則何以為用？曰：古之神聖，本人聲清濁之形，故吹律以定其樂聲之中。恐後世或失其傳，故累黍以存其畫一之法，令為律者吹之，求以正鍾磬之音爾。鍾磬既正，則琴瑟笙竽依類而定，由是合而奏之。黃鍾之宮作，而林鍾之徵應；大呂之宮作，而夷則之徵應。天然妙合，不假人為，所謂同聲相應是也。今之作樂也，當何如？曰：因尺造律，以累黍為法；求中聲以為樂元，比之詩而吹之，使濁不至弇鬱而不暢，則黃鍾之元聲定矣。元聲定，則諸律正；諸律正，則八音克諧，如運之掌。夫樂者，中和之道也；音者，以漸而清之道也。極清不足以成調，極濁不足以為元。律呂之始終，要諸此而已矣。王樸之樂，鍾磬遙長，掩遏群音，固太高矣。而李照改定，輒下四律，遂使律度疏長，八音鬱抑，是豈知中和之道者哉？」【見《王氏家藏集》】


又曰：「律以候氣之說，然乎？曰：非也，鄒衍京房謬幽之說爾。天地之氣，有升有降。天氣降，地氣升，則達而為陽；天氣升，地氣降，則閉而為陰。寒暑者，其氣也；日進退者，其機也。氣，無微不入者也，達即不可禦矣，豈拘拘於九寸之間耶？豈膠固留滯於方寸之差，而月餘始達以應耶？若曰夏至以前陽氣律應，冬至以前陰氣律應，是一歲之中陰陽皆上升而不下降矣。若曰陽氣升自中呂而止，陰氣即乘之，不知陽氣升至半途，當何所歸往？使日漸上升，不幾於動陰律之灰乎？若曰小雪方動應鍾之灰，是一歲之周地氣猶未出土，萬物安所藉之以發育乎？天下古今，安有是理？故曰謬幽之說也。」【同上】


劉濂曰：「六經缺《樂經》，古今有是論矣。愚謂：《樂經》不缺，《三百篇》者《樂經》也，世儒未之深考耳。夫詩者，聲音之道也。昔夫子刪《詩》，取《風》《雅》《頌》一一弦歌之，得詩得聲者《三百篇》，餘皆放逸。可見《詩》在聖門，辭與音並存矣。仲尼歿而微言絕，談《經》者知有辭，不復知有音。如以辭焉，凡書皆可，何必詩也？滅學之後，此道益加淪謬，文義且不能曉解，況不可傳之聲音乎！無怪乎以《詩》為詩，不以《詩》為樂也。故曰：《三百篇》者《樂經》也。或疑之曰：樂之用廣矣，大矣，乃以《三百篇》當之，何局而不弘也？愚曰：樂之道與他書不同：有以文義存者，器數存者，聲調譜奏存者。文義存者，詩章是也；器數存者，六律八音是也；聲調譜奏存者，工師以神意相授受是也。古聖人以明物之智，制為黃鍾之宮，自十二律出，而律呂之能事畢矣；自鍾磬琴瑟、笙簫塤篪出，而聲音之能事畢矣。則器數者，即《經》也。周太師製歌聲，自《關雎》《鹿鳴》《文王》《清廟》以往，皆有定調。《國風》《小雅》多商音，《大雅》多宮音，三《頌》盡為宮音，則周庭之樂惟黃鍾太蔟二調也。至春秋而魯庭師摯猶能傳其音。漢興，製氏以聲音之學肄業。晉杜夔尚能傳《文王》《鹿鳴》《伐檀縐虞》四詩餘響。此以音調相授受也。《南陔》《白華》《華黍》《崇丘》《由庚》《由儀》六篇，其辭已不可考，而笙竽獨能存其音節，此以譜奏相授受也。則神意者，即《經》也。二者，其始皆出於聖人。既寄之器數，即求之器數，寄之神意，即求之神意。遣此而使聖人更復著經，將何著乎？惟所謂詩者，以辭義寓乎聲音，以聲音附之辭義，讀之則為言，歌之則為曲，被之金石弦管則為樂，《三百篇》非《樂經》而何哉！至於律呂之法，古聖人本人聲清濁之形，故吹律以定其樂聲之中，使鍾磬弦管諸音與人歌協和而不奪倫者，律呂之能也。以累黍容黍為黃鍾，三分其一以損益之，十二變復歸黃鍾本數，其法亦甚簡矣。三代襲用，皆其遣法。漢魏以後，儒者智不稽聖，性寡神解，視律呂為神異之物，鑿以元尺之淫說，附以候氣之詖術，其論愈夥，其法愈密，去古樂萬里矣。故愚論律呂，於黃鍾諸篇各著數語，餘幾萬言不過辨歷代諸儒穿鑿附會之謬，於律呂本意不敢有加也。夫自周至今上下數千年，中間閱曆聖哲凡不知有幾，未聞擬《三百篇》為宮商二調者，乃今輒擬之。其於古今諸儒之論，不無少涉於刺辨，揆之聖門之教，先王之律，則固不敢叛也。嗚呼！黃帝遠矣，夔倫邈矣，求之載籍，載籍不靈，求之世說，世說淆亂，反而求之心焉，有餘師矣。此之所以作《元義》也。」【見《樂經元義》。】


又曰：《書》曰：『詩言志，歌永言，聲依永，律和聲，八音克諧，無相奪倫，神人以和。』此萬世詩樂之宗也。夫人性本靜也，喜怒哀樂之心感，而呻吟謳歎之事興。凡詩篇歌曲，莫不陳其情而敷其事，故曰『詩言志』也。歌生於言，永生於歌，引長其音而使之悠揚回翔，累然而成節奏，故曰『歌永言』也。樂聲效歌，非人歌效樂，當歌之詩，必和之以鍾磬琴瑟之聲，故曰 『聲依永』也。樂聲以清濁順序不相淩犯為美，必定之以律管而後協焉，故曰『律和聲』也。律呂既定，由是度之金石弦管諸音。且如作黃鍾調，則眾音以次皆從黃鍾；作太蔟調，則眾音以次皆從太蔟。人聲樂聲莫不安順和好，故曰『八音克諧，無相奪倫』也。此堂上之樂，即古先王所謂雅奏登歌平調者也。夫始於『詩言志』，終於『八音克諧』，古樂之全大略可見矣。獨所謂『律和聲』者，囂然未定也。蓋律呂者，正樂之法器也。古聖人本人聲清濁之形，吹律以定其樂聲之中。然吹律之法，又不可以徑致而襲取，必有所由起而後可以施吾之智而運吾之巧，於是仰觀俯察於櫃黍而有得焉。謂一黍可以為分【蓋指縱黍之長】，九分可以為寸【九分均作十分】，計九十分可以為尺【九寸均作十寸】，容一千二百黍可以為中空之廣。使天下後世累黍為尺，以較律之長；容黍為量，以較律之廣。此一物也，而尺、量生焉，所以為聖人之神智也。或謂：年有凶豐，地有肥瘠，種有長短、圓橢、大小不同，如何？曰：雖有不同，要之不甚相遠也，神明存乎人耳。聖人何不用菽麥粟稻也？」【同上】


又曰：「六律為陽，老陽之數九，而陽始於子，故黃鍾象陽，以次而短，至無射而極。六呂為陰，老陰之數六，而陰始於未，故林鍾象陰，以次而短，至仲呂而極。此十二律取象取義於十二月之微旨也，再無遺說矣。後世既不識月律肇造之原，又不察聖王造律簡易之心，遂以十二律為神物，真可以通天地而合神明者。及考其法，皆極為不通，然後知其非聖人之制也。一歲之氣，有升有降。天氣上升，地氣下降，閉塞而為陰，秋冬之事也。升者上，降者下，埋管於地，將誰候乎？天氣下降，地氣上升，暢達而為陽，春夏之事也。氤氳兩間，發育萬物，地下無氣，不可候矣。氣，無微而不入者也。十二管飛則皆飛，不飛則皆不飛。若曰冬至動黃鍾，夏至動蕤賓，其餘皆以辰位應用不爽，是氣為有知，擇管而入，管為有知，擇氣而施，天下古今有是理乎？其說始於張蒼定律，推五勝之法，京房劉歆又附會以五行幽謬之術，已叛於先王之教矣。至後齊信都芳，仰觀雲色，嘗與人對語，即指天曰『孟春之氣至矣』，人往驗管，而飛灰已應。又為輪扇二十四，埋地中，以測二十四氣。每一氣感，則一扇自動，他扇自住。愚謂：氣在地中，無形可見，故用律管候之。若仰觀雲色，即知氣至，又何必用律瞼灰也？且以輪扇代律管，果輪扇可用，則律為不可憑矣。此邪佞之人，敢為妖誕之事以惑主誣民，可以誅矣。」【同上】


季本曰：「候氣法本《後漢志》，而律呂家以此著為定法。至朱熹《鍾律解》乃取《隋志》埋管上與地平之說，而與內庳外高者不同。何邪？蓋陽之升始於子，午雖陰生，而陽之升於上者未已，至亥而後窮上反下。又地有四遊，氣亦隨方而至。但得律之圍徑長短不差，則自然與天地之氣相應，故雖斜埋直置，皆能受之。二說蓋兩通矣。若夫黃鍾九寸，冬至氣應，大寒以下其律漸短其氣漸升者，則以陽氣潛藏，從微至著，其初細弱，其勢未揚，其後憤盈，其勢漸達，蓋氣力強弱自然不同，非謂陽氣之升果以分毫而進也。沈括發明《隋志》，乃曰：『冬至陽氣距地面九寸而止，故黃鍾應之；正月距八寸而止，故太蔟應之。』則有不通者矣。夫陽之上升，本無停息，距地九寸八寸而止，則九寸八寸之上獨無陽乎？況地有高卑，氣無先後，將地之卑者氣先止，而高者乃後至邪？就如其說，則凡候氣者，苟律之長短適合，則不必度其圍徑，定其中聲，而氣無不應矣，安在其聲音之道與天地通哉！然小動大動，應各有由，則天地之氣必待人主致中和而後正。是候氣定律之說，或者亦難乎其盡恃爾。」【見《彭山全集》】又曰：「天地之氣，陽生於子，以漸而進，其勢憤盈，至於巳而極。陰生於午，以漸而退，其勢衰颯，至於亥而窮。此自然之運也。自蕤賓以下，氣宜降矣，而概以升言，則天地之氣將有進而無退乎？意者陽氣常升，以弱為降；陰氣常降，以強為升。陽中之陰，即陰中之陽，而降亦可以言升歟？但謂氣以漸而自子升至於亥，律以漸而自黃鍾短至於應鍾，而其所升所短之差，多寡異數，各不均齊。至於應鍾與黃鍾之律，相隔四寸二分三厘，其交接之際，又太懸絕矣。豈有天地循環無端之氣而可以往而不返言哉！蔡元定知其說之不通也，則曰『陽之升始於子，至亥而後窮上反下；陰之升始於午，至巳而後窮上反下。律於陰則不書，故終不復始。』亦近於遁辭矣。然則律豈難知哉！得聰聽者而審音亦甚易簡。何則？天下之大，豈無其人？而瞽之善聽，又質之近者也。使其學習之專，則天聰明自有不可得而蔽者；考其聲而聲和，自將候於氣而氣應矣。聖人特以聲之和者無所取衷，故假候氣以為則耳。」【同上】


何瑭曰：「古樂之不傳也久矣，然其始終本末則略見於《虞書》之數言；而律呂聲音則猶存於俗樂之制作，顧觀者不加察耳。夔作典樂，舜命之曰：『詩言志，歌永言，聲依永，律和聲。八音克諧，無相奪倫，神人以和。』樂之始終本末略見於此。自《明良之》歌以至《三百篇》之作，今尚可考，莫非各陳其情，是之謂『詩言志』。俗樂之詞曲各陳其情，乃其遣法也。詩既成矣，其吟詠之間必悠揚宛轉，有清濁高下之節，然後可聽，是之謂『歌永言』。今俗樂之唱詞曲，乃其遺法也。當歌之時，欲和之以樂器之聲，其樂聲之清濁高下必與歌聲之清濁高下相應，是之謂『聲依永』。俗樂唱詞曲之時，或吹竹彈絲與之相應，乃其遣法也。至此則樂已小成矣。若並奏眾音，清濁高下難得齊一，故須用律以齊之。如作黃鍾宮調，則眾音之聲皆用黃鍾為節；作太蔟商調，則眾音之聲皆用太蔟為節。然後清濁高下自齊一而不亂，是之謂『律和聲』。俗樂以工尺上一四合為板眼，如作工字，則眾音皆以工為節，作尺字，則眾音皆以尺為節，然後不亂，乃其遣法也。『八音克諧，無相奪倫』，至此則樂乃大成矣。『神人以和』，則其用也。夫作樂之法，始於『詩言志』，終於『律和聲』始乃言其本，終則言其末也。古樂之始終本末，亦略可見矣。自蔡沈《書傳》誤以『聲依永』之聲為歌聲，致先王作樂之妙晦而不明，殊可歎也。夫樂器之聲與歌聲相依，乃事體文理之自然也。若謂歌聲與歌聲相依，則非惟事體不通，且亦不成文理矣。況歌聲隨口而出，又安用以律而和之乎？律之所和止於歌聲，八音又何自而克諧乎？《蔡傳》之誤也，明矣。或問：古樂俗樂不可並論，尚矣；今所論古樂，動引俗樂為證，何也？曰：古之度量權衡皆出於黃鍾之律，今之度量權衡非古也，然以量長短，以較多寡，以稱輕重，與古之度量權衡無異，蓋物有定形，初不以度量權衡出於黃鍾與否而變也。今之俗樂雖不出於黃鍾之律，亦豈至大異於古哉！蓋清濁高下，樂有定音，是亦不可變也。然則樂之本末始終，斷可知矣。論樂者不知樂之本末始終，乃謂不得黃鍾則不可復古樂以成至治，豈不誤哉！」【見《樂》《律管》《見》】


又曰：「十二律候氣之法，相傳已誤。況律呂本為正五音而設，候氣蓋其用之一端耳。或問：古有十二律管候氣之法，其理如何？曰：此相傳之誤也。候氣止用黃鍾之管，候子月冬至之氣，餘月則否。何以知之？蓋古法占候恒在歲始，冬至蓋陽氣之始也，氣在地中且無形可見，故以黃鍾之管候之。冬至之日氣至灰飛，則氣節相應，是謂和平。若氣至灰飛在冬至之前，或在其後，則為太過不及，於是乎有占，與冬至登台望雲物以占吉凶，蓋同一意也。若謂餘月皆候，則醜月陽氣未出，地中候之猶司也；寅月以後陽已出地上，又何候乎？況午月以後，陽氣皆自上降下，又安有飛灰之理？然則謂十二月皆以律管候氣者非也，其為相傳之誤也無疑矣。」【同上】


李文察曰：「候天地之氣，則可以驗十二律之妙；候吾心之氣，則可以定黃鍾一律之長短。候吾心之氣以定黃鍾，有本乎？曰：本於《記》。《記》曰：『凡音之起，由人心生』是也。《記》有本乎？曰：本於《書》。《書》曰：『詩言志，歌永言，聲依永，律和聲』是也。即《書》之言觀之，永其聲氣之元乎！蓋永乃人心之中聲也，誠亦有據，人自不察之耳。蓋誌微焦殺，固不能永；而粗厲猛憤，亦不能永。必心平氣和，不疾不徐，不剛不柔，然後始有永聲。永聲乃人心純陽之氣，發而為純陽之聲。然是永聲亦未易得，必養之深，鏈之熟，識之精，然後有之。養不深則無水之氣，鏈不熟則無永之力，識不精則無永之辨。三者備，始可以言永矣。故曰：聲為律，非永以為黃鍾之謂乎？歌到有永處，則天地之氣已在我矣。故曰：『直己而陳德焉，動己而天地應焉，星辰理焉，四時和焉，萬物育焉。』或曰：『舜之命夔，言樂之概，而聲之元、作樂之本未必在是。』曰：制禮作樂，道統之傳，其本皆出於堯舜之世；其言也，辭簡而理盡，不容添一字。如添一字以制禮，則其所製者必非五典之禮；添一字以為道，則其所為者必非執中之道；添一字以言樂，則其所作者必非德音之樂。是故三本皆備於堯舜之世。於禮於道，人固本而述之；獨於樂，以為概而疑其本之不在。是何堯舜之世人獨詳於禮於道，而略於樂也耶？」【見《律書補注》】


又曰：「作樂必以律呂者，蓋本於書『律和聲』之一言也。彼言律，此兼呂。呂乃陰律，陰亦律焉。律呂，樂之筌蹄。得魚者忘筌，得獸者忘蹄，得樂者亦可以忘律呂。非律呂無以正樂之聲，滯律呂無以得樂之意。得意，在律呂前；製律，在得意後。故自古一聖人作，必有一代之樂。律呂未必親傳，傳其理耳。異代製樂，萬代同理，非得其意能之乎！故曰：識禮樂之情者，能作興樂。君子未考律呂，先得律意，意得則律呂亦得。」【同上】


右律呂本末，並候氣辨疑。


新撰本末辨疑論曰：古聖人製律曆度量權衡者，所以齊遠近、立民信也。是故物有修短則齊之以度；容有多寡則齊之以量；體有輕重則齊之以權衡；聲有高下則齊之以律；事有先後則齊之以曆。齊修短者，不失毫厘；齊多寡者，不失圭撮；齊輕重者，不失銖累；齊高下者，不失中和；齊先後者，不失時令。民信既立，爭端不起。自古有國家者，靡不由之。故《舜典》曰：「協時月正日，同律度量衡。」此其本也。故黃帝造律，與伏羲書卦同功。聞成紀卦台山，其上有伏羲廟。相傳雪後卦文自現，民俗神之，香火不絕。有好事者，每歲雪後察之，卒無效驗，香火遂絕。噫！八卦之功，豈以現與否而為輕重哉！彼惑於舊說而信之者，固非；其泥於新聞而疑之者，亦未必是。迨與候氣之說類矣。夫候氣之說，六經不載。《月令》雖有律中某某之文，蓋以按月奏樂言耳。宋儒張載曰：「聲音之道與天地同和，與政通。蠶吐絲而商弦絕，正與天地相應。方蠶吐絲，木之氣極盛之時，商金之氣衰。如言律中太蔟、律中林鍾，於此盛，則彼必衰。方春木當盛，卻金氣不衰，便是不和，不與天地之氣相應。」疑古所謂候氣，不過如此云耳。蓋謂人吹此律以調天地之氣，非謂律自能吹灰也。鄒衍吹律生黍，京房吹律知姓，亦無吹灰之說。或謂始於蔡邕，然邕《月令章句》但云：「律，率也。串，聲之管也。」上古聖人，本陰陽，別風聲，審清濁，而不可以文載口傳也，於是始鑄金作鍾，以主十二月之聲，然後以放升降之氣。鍾難分別，乃截竹為管，謂之律。律者，清濁之率法也。聲之清濁，以律長短為製，亦為按月奏樂言也。《前漢志》言律甚詳，但雲「律呂唱和，以育生成化，歌奏用焉」而已。初無吹灰之說，吹灰之說其始於後漢乎？光武以讖興，命解經從讖。漢儒遵時製，不得不然也。隋唐以後，疏家遞相祖述，而遂為定論矣。按後漢晉隋《志》所載候氣之法各有異同，既雲以木為案，加律其上；又云埋之，上與地平；又云置於案上，而以土埋之，上平於地。此置律有淺深高下，其說不一也。既雲以葭莩灰抑其內端，氣至者灰去；又云以竹莩灰實律中，以羅穀覆律口，氣至吹灰動穀，而有小動、大動、不動三說；又云灰飛衝素，散出於外，而氣應有早晚，灰飛有多少，其說又不一也。總似道聽途說，而未嘗試驗耳。蓋候氣之法不見於《經》，而見於《緯》，信都芳輪扇事尤為虛誕。《孟子》曰：「盡信書則不如無書。儒家以格物窮理為要務，乃被無稽之辭欺惑千載而未能覺，則格物致知之學安在哉！蔡元定曰：今欲求聲氣之中而莫適為準，則莫若且多截竹以擬黃鍾之管，或極其短，或極其長，更迭以吹，則中聲可得；淺深以列，則中氣可驗。苟聲和氣應，則黃鍾之為黃鍾者信矣。百世之下，欲求百世之前之律者，其亦求之於聲氣之元，而毋必之於櫃黍，則得之矣。」臣愚竊以為大不然，何也？史誌所載：「天子常以日冬夏至合八能之士，度晷景，候鍾律，權土灰。進退於先後五日之中，八能各以候狀聞，太史封上。效則和，否則占。」蓋《緯》書之文也。後漢著令，依法行之，故史誌述焉。此乃以律驗氣，非以氣驗律也。何謂以律驗氣？吾既得黃鍾真數之管矣，以之候氣，而尚有不應者，蓋係其歲氣候和否何如耳。則是先得真律，吾恃夫律，用以驗氣也。假若吾之所謂黃鍾之律者，長短寬狹尚無一定，而即以之驗氣，萬一推步之術未善，氣候之感不常，安知所中之管非真數之黃鍾，其所不中者雖乃真黃鍾而誰可辨哉！候氣之法不足恃也，明矣。臣嘗考諸往代，凡造樂者，學士大夫之說卒不能勝工師之說。蓋學士大夫之明理者，苦於不知音；工師之知音者，又率皆不明理。然學士大夫之說，務必欲其器之中度；工師之說，不過欲其音之美聽：此二者不可得兼也。欲議此事，須會二者之同乃可耳。元定既言累黍不足取矣，彼候氣之法又多無證驗，所謂聲氣之元者，有何狀貌而為憑據耶？將使學士大夫聽而別之耶？抑使工師聽之耶？夫工師聽之雖言可用，而未必合於理。為士大夫者，又豈能盡如師曠鍾子期哉！即如師曠之聰，亦未嘗不以六律而能正五音，況於他人乎！是以古先聖人立成畫一之法為製律之準，則所謂累黍是也。歐陽修司馬光之論得之矣。而元定乃反之，不亦謬乎！要之，律以和聲為本，累黍為要。若夫候氣，蓋其用之一端耳，非樂學之所急，或有或無，存而不論可也。


跋曰：按劉濂指《詩經》即《樂經》，其論甚精；何瑭引俗樂證古樂，其說甚明；李文察謂律呂乃樂之筌蹄，而永乃聲氣之元，其論益精，其說益明。要之，皆為有見者也。季本辨往而不返之非，王廷相等辨候氣之謬，誠為卓見，不可誣也。故其言或同或不同，或當或未當，今並載之，以廣異聞。但諸臣所著律書，皆宗三分損益之法，其本既乖，故無可取。茲摘取以上數條，譬猶斷章取義，不以其所短廢其所長也。間有當辨者，外篇辨之矣。
內篇卷六


○旋宮琴譜第九之上


諸書雖載六十調八十四聲之說，然有體無用，而初學難曉。今以琴發明則體用兼備，庶初學易曉也。借管弦淺事，喻律呂深理，要在琴與笙耳，蓋笙猶律也。吹律定弦，古人本法也；以笙代律，今人捷法也。於世俗樂家，擇其新點好笙用之，縱然高下與律未必全同，但經點笙匠新整理相協，則可以定弦矣。不協者，勿用也。琴有五音為均者，亦有七音為均者，指法大同小異。先論五音為均，明六十調也；次論七音為均，明八十四聲也。凡各弦散聲，即本律之正音。第十徽實音為散聲之母，能生本律也。第九徽實音為散聲之子，本律所生也。惟此兩徽，雅樂尚之；不尚餘徽者，惡其亂雅也。解弦更張，先吹合字，上第一弦，按第十徽彈之，令與笙音相同，是為黃鍾。次吹四字，上第二弦，按第十徽彈之，令與笙音相同，是為太蔟。次吹上字，上第三弦，按第十徽彈之，令與笙音相同，是為仲呂。次吹尺字，上第四弦，按第十徽彈之，令與笙音相同，是為林鍾。次吹工寧，上第五弦，按第十徽彈之，令與笙音相同，是為南呂。其第六弦、第七弦散聲，與第一弦、第二弦散聲相應。此五聲為均之琴也。吹笙定弦畢，復照調弦法再詳定之，是上琴大略也。


一弦十徽實音為宮；二弦十徽實音為商；三弦十一徽實音為角；四弦十徽實音為徵；五弦十徽實音為羽；六弦十徽實音為少宮；七弦十徽實音為少商。此古所謂正調也。俗謂正調一弦散聲為宮，二弦散聲為商，三弦散聲為角，四弦散聲為徵，五弦散聲為羽，六弦散聲為少宮，七弦散聲為少商，非也。


黃鍾大呂二均弦音不同而指法同，俗呼為正調。按十一徽彈第三弦，與第五弦散聲相應是也。


取琴二張，一張按十徽，一張按十一徽，每弦依前法吹笙定就。下者即黃鍾調，高者即大呂調，同名正調，高下不同。


林鍾夷則二均弦音不同而指法同，俗呼縵角調。按十一徽彈第一弦第六弦，與第三弦散聲相應是也。


黃鍾調縵三弦，即林鍾調；大呂調縵三弦，即夷則調。俗謂三弦為角，故曰縵角。同名縵角，高下不同。


太蔟夾鍾二均弦音不同而指法同，俗呼縵宮調。按十一徽彈第四弦，與第一弦第六弦散聲相應是也。


林鍾調縵一、六，即太蔟調；夷則調縵一、六，即夾鍾調。俗謂一、六為宮，故曰縵宮。同名縵宮，高下不同。


姑洗仲呂蕤賓三均弦音不同而指法同，俗呼緊羽調。按十一徽彈第五弦，與第二弦第七弦散聲相應是也。


黃鍾調緊五弦，即仲呂調；大呂調緊五弦，即蕤賓調。別定一琴，每弦九徽實音與蕤賓調十徽實音相同，即姑洗調。俗謂五弦為羽，故曰緊羽。同名緊羽，高下不同。


南呂無射應鍾三均弦音不同而指法同，俗呼清商調。按十一徽彈第二弦第七弦，與第四弦散聲相應是也。


姑洗調緊二、七，即南呂調；仲呂調緊二、七，即無射調；蕤賓調緊二、七，即應鍾調。俗謂二、七為商，故曰清商。同名清商，高下不同。


六十調新說：五音琴以第三弦散聲為黃鍾，古人謂之平調。今琴家俗譜，以第一弦為宮，故薑夔謂黃鍾大呂即縵角，太蔟夾鍾即清商，姑洗仲呂蕤賓即正調，林鍾夷則即縵宮，南呂無射應鍾即緊羽，其說非是。


黃鍾大呂二均，其宮在第三弦之散聲。太蔟夾鍾二均，其宮在第四弦之散聲。姑洗仲呂蕤賓三均，其宮在第五弦之散聲。林鍾夷則二均，其宮在第六弦之散聲。南呂無射應鍾三均，其宮在第七弦之散聲。宮所在處，名為均主。惟第一弦第二弦止取實音應和，不取散聲為宮，不名為均主也。琴有散聲、實音、泛音，三者之中，散聲最貴，實音次之，惟泛音不足貴，古所謂鄭聲也。俗說琴本五弦，文王武王各加一泫，此說非也。蓋琴有二均焉。五音為均者，是名五弦琴；七音為均者，是名七弦琴。音調雖異，弦數皆七，原無五弦者也。以其少二音，強名五弦耳。七音之說，《國語》詳矣。自周為始琴皆七音，俗謂始於文武，似亦有所本歟？但舜琴亦七弦。或欲解去兩弦以就五弦之說，誤矣。以上論琴律。


△七弦琴五音詳論【有序】


世俗琴家謂琴第一弦為宮，第二弦為商，第三弦為角，第四弦為徵，第五弦為羽，第六弦為少宮，第七弦為少商，其說非也。世俗儒家謂聲最濁者為宮，近濁者為商，不濁不清者為角，近清者為徵，最清者為羽，其說亦非。蓋旋宮法官羽無定，或宮濁而羽清，或宮清而羽濁。認清濁為宮羽，斯謂之不知音。《樂記》曰：「不知音者，不可與言樂。」此之謂也。嗚乎！茲理深奧，庸俗難曉，是故詳論，以破其惑。


論曰：世儒論五音，謂最大而濁者為宮，最小而清者為羽，商之大次於宮，征之小次於羽，麗角居大小清濁之中焉。古人雖有此言，以理評之，似是而非。蓋一偏之弊，非通方之論，知音之士必無是說也。夫音固不離乎清濁大小之分，然不深知何者為宮，何者為南角徵羽，而便一概指其濁而大者謂之宮，清而小者謂之羽，其可哉？伶州鳩曰：「大不逾宮，細不過羽。夫宮，音之主也，第以及羽。此指黃鍾一調而言則是，以為通論則非也。《韓非子》曰：「夫瑟以小弦為大聲，以大弦為小聲。借瑟以諷當時君弱臣強，正是此義。不獨善諫，亦可謂知音矣。此則先秦古文五音之辨，猶可考也。太史公之書謂八十一數為宮，五十四數為徵，則宮大而徵小；管子之書謂宮數八十有一，徵數一百有八，則宮小而徵大。此二說雖不同，而宮與徵未嘗非其音也，蓋一百八即五十四加倍之數，其五十四即一百八折半之聲耳。《史記》序五音，先宮商角而後徵羽；《管子》序五音，無徵羽而後宮商角。假令世俗評二家之得失，料其從馬遷者十中有九，求其是夷吾者百中無一。殊不知：先徵羽而後宮商角亦可也，先宮商角而後徵羽亦可也；宮大於徵亦可也，徵大於宮亦可也。十二律呂旋相為宮，宮無定位，豈可拘於清濁大小之說？蓋夷吾所得者深，馬遷所知者淺。夫淺者，人所共知；而深者，俗所難解。二家相懸，正猶《下里巴人》之歌與夫《陽春白雪》之曲，調彌高而和彌寡。伯牙所以絕弦，知音之難自古有之矣。凡察五音為均，當依琴家調弦之法：下生者撮四，中間隔兩弦，謂之大間勾；上生者撮三，中間隔一弦，謂之小間勾。五音，宮徵相生，徵商相生，商羽相生，羽角相生，角宮則不相生。其相生者，大、小間勾皆合，不相生者則不合也。夫宮與徵合，徵與商合，商與羽合，羽與角合，而角與宮獨不合者，蓋音數之窮歟！其散彈而調之也，除宮角不合外，餘音皆合；因其不合處而宮角二音昭然可辨矣。是故大間勾中有不合者，則小弦為宮，大弦為角；小間勾中有不合者，則大弦為宮，小弦為角。其按弦而調之也，自嶽山至龍齦為宮，其商當在十三徽外，角在十一徽，徵在九徽，羽在八徽，此五音之正位也。不拘何弦，旋相為宮，以按弦配散弦調之。餘音皆會於九徽，獨宮音不然，而乃應於八九徽間；餘音皆會於十徽，獨角音不然，而乃應於十一徽。何也？蓋九徽十徽者，律呂相生之始終也。以琴通長計之，九徽居其三分之二，林鍾之正位也；十徽居其四分之三，仲呂之正位也。此二律者，皆與黃鍾相生，故為群音會合之際。而獨宮角不居此際者，蓋音之始終也。《律書》曰：「音始於宮，窮於角。」此之謂歟！是故察其何弦散音而與何弦按十一徽實音相應，則知散者其弦為角，按者其弦為宮；又察何弦散音而與何弦八九徽間實音相應，則知散者其弦為宮，按者其弦為角；如是而辨之，宮角昭然矣。俗名縵角調者，古之黃鍾角也，此調以夷則為宮，無射為商，夾鍾為徵，仲呂為羽，故其宮音在第一弦之散聲。俗名清商調者，古之黃鍾商也，此調以無射為宮，太蔟為角，仲呂為徵，林鍾為羽，故其宮音在第二弦之散聲。俗名正調者，古之黃鍾宮也，此調以太蔟為商，姑洗為角，林鍾為徵，南呂為羽，故其宮音在第三弦之散聲。俗名縵宮調者，古之黃鍾羽也，此調以夾鍾為宮，仲呂為商，林鍾為角，無射為徵，故其宮音在第四弦之散聲。俗名緊羽調者，古之黃鍾徵也，此調以仲呂為宮，林鍾為商，南呂為角，太蔟為羽，故其宮音在第五弦之散聲。以上五調，皆以第三弦黃鍾為主焉。是故平調為古黃鍾調，此調緊五即古仲呂調，復緊二七即古無射調，復緊四即古夾鍾調，復緊一六即古夷則調，復緊三即古大呂調。卻從古大呂調緊五即古蕤賓調，復緊二七即古應鍾調。以上七調，先自平調，漸次而緊者也。卻從平調縵三即古林鍾調，復縵一六即古太蔟調，復縵四即古南呂調，復縵二七即古姑洗調。以上四調，先自平調，漸次而縵者也。總而言之，則黃鍾大呂二調之宮音皆在第三弦，太蔟夾鍾二調之宮音皆在第四弦，姑洗仲呂蕤賓三調之宮音皆在第五弦，林鍾夷則二調之宮音皆在第一弦與第六弦，南呂無射應鍾三調之宮音皆在第二弦與第七弦。旋相為宮，此之謂也。夫律有定而宮無定，宮雖移而律不移，是故黃鍾之音常居第三弦也。緊之則為大呂，縵之則為應鍾。其十一調或緊或縵，惟黃鍾得其中，所以名平調，又謂之正調，五音諸均之祖，律呂相生之本也。先儒喜穿鑿者惑於《漢志》之說，謂黃鍾至尊，不復與他律為役，因是遂有半律變律之法。後世就簡陋者泥於《國語》之文，謂「大不逾宮，細不過羽」，因是遂指大弦居首者為宮。故聶崇義《三禮圖》謂：琴第一弦為宮，次弦為商，又次為角，為徵，為羽，為少宮，為少商。宋時薑夔議樂，蓋仍其誤，遂謂「黃鍾大呂並用縵角調，故於大弦十一徽應三弦散聲；太蔟夾鍾並用清商調，故於二弦十一徽應四弦散聲；姑洗仲呂蕤賓並用宮調，故於三弦十一徽應五弦散聲；林鍾夷則並用縵宮調，故於四弦十一徽應六弦散聲；南呂無射應鍾並用蕤賓調，故於五弦十一徽應七弦散聲。」此說非是。而琴家舊謂緊羽為蕤賓調，清商為無射調，其說最是。近代琴譜誤以清商為姑洗調，失之遠矣。《語》曰：「吾猶及史之闕文」，此之謂歟！大抵樂家所謂宮者，謂本均之主耳，非清濁之謂也。噫！旋宮之法廢，蓋由先儒泥於宮濁羽清之說，是故不可不辨。譬如諺曰「一歲主，百歲奴」，言其名分尊卑，不係年齒長幼。宮雖至清，羽雖至濁，無害其為宮羽也。又譬如兄弟五人，更不叩其年齒長幼，但指身長體胖者為兄；謂大弦為宮者亦猶是耳，非愚迷之甚乎！或問：經傳言琴惟言五弦，不言七弦，何也？答曰：琴皆七弦，無五弦者。其所謂五弦，謂五音琴耳。五音，琴所獨也，故言之也；七音、琴所同也，故不言也。曰：亦有考據乎？曰：有。唐張守節《史記注》曰：「琴，本神農作。今雲舜作者，非謂舜始造也，改用五弦琴，特歌《南風》詩，始自舜也。」此言得之矣。宋陳陽《樂書》謂：「琴，五弦者正，七弦非正。」此不知其理而妄說也。大抵唐人明理，非宋人所及。


故元許衡曰：「宋文章近理者多，然得實理者亦少。世所謂彌近理而大亂真，宋文章多有之，讀者直須明著眼目。」臣讀陳陽《樂書》，益信衡之言然。


以上論五音。△操縵節奏和弦指法


操、縵、引者，古曲名也。操之為言，持也；縵之為言，緩也。操持歌聲，令極縵緩，《虞書》所謂「歌永言，聲依永」是也。人心無所養，豈能永言哉！《樂記》所謂「和順積中，而英華發外，惟樂不可以為偽。」以永言試驗則所養可知，真偽其能隱乎！養性情，致中和，其綱要在此也。人皆知「歌永言」而不知其節奏，苟無節奏，雖名為永，實非永也。夫節奏者，俗呼板眼是也。先王雅樂，或以鍾磬為節，或以盆缶為節，或以搏拊為節，或以春牘為節。《鄉飲》《鄉射》，八音之器有其四焉：石音。磬也；絲音，瑟也；匏音，笙也；革音，鼓也。瑟與笙者，曲也；磬與鼓者，節也。《虞書》「擊石拊石，百獸率舞」；《商頌》「既和且平，依我磬聲」；《周禮》「鍾師掌金奏，磬師教縵樂」。縵樂，即操縵也。故《學記》曰：「不學操縵，不能安弦。」是知雅樂以操縵為綱要，操縵失傳則雅樂失傅矣。臣父曰：「定弦乃琴家先務，而其節奏人各不同，率皆口傳，不編入譜，俗士輕易之而不以為事。殊不知定弦和弦，此二者即古所謂操縵者也。茲譜出於方外口傳，有理有象有數，有音律有節奏，所以超勝餘譜。而琴家或未曉，是故表章之，詳解之，為弦歌之譜也。譜擬弦音而作，然亦有其義焉。『定當達理定』，言定弦之人當達定弦之理，而後弦可定也。下文二句，詠歎之耳。前段首處，擊鍾為節，故名金聲；後段首處，擊磬為節，故名玉振。二段為一章，配歌一聲也。歌彼一聲，彈此二段；二段未彈畢，一聲不敢盡。操持歌聲，令極縵緩，此之謂也。」臣嘗作《操縵序》以讚之，其略曰：合二段為一章，象太極也；分一章為二段，象兩儀也。每段三句，象三才也。總節明顯者二，細節暗藏者八，象八卦也。聲甚質樸，理極玄奧，始作者非聖人其孰能之？臣聞宋儒張載曰：「古之樂章隻數句詩，不能成曲調，此所以有弄有引。善歌者知如何為弄，如何為引。」又曰：「善歌者使人繼其聲，言使其聲常從容有餘。」朱廉亦曰：「古人詩隻一兩句，便衍得來長。」又曰：「竊疑古樂有倡有歎。倡者，發歌句也；歎者，繼其聲也。詩辭之外，應更有疊字散聲，以歎發其趣。曰弄，曰引，曰疊字，曰散聲，蓋即操縵之別名也。【操縵有十三字者，有十六字者。此卷專明十三字者。】


舊譜前後二段文同，乃太古遣音也。前段名曰金聲當達理定達理定定當達理定後段名曰玉振當達理定達理定定當達理定新譜借古語擬弦音，猶詞家填腔也。


前段名曰金聲浪之水清之水清可以濯我纓後段名曰玉振浪之水濁之水濁可以濯我足


凡初學操縵者，學節奏為至要。每段句首有圈，即所謂總節也；每句字旁有點，即所謂細節也。總節細節，皆板眼也。總節明板，或擊鍾磬，或擊盆缶，須明顯也。細節暗板，初但拍手為節，習熟不須拍手，默識而已。古人細節則擊搏拊，不欲明顯，故用韋表糠裏，亦默識之意也。新舊二譜，不過識音律，明節奏，開示初學之筌蹄耳。若夫魚兔既得，筌蹄宜棄，弦聲添減，存乎其人，不必拘於十三聲也。是故有添減者，則謂之弄；無添減者，則謂之引。臣聞臣父嘗說，琴家和弦所彈「月朗風清」四聲，即古操縵遺意。「風清」二聲，所謂應也。《易》曰：「同聲相應」是也。「月朗」二聲雖不一般，而實相和，所謂和也。正者，本弦散聲也；同者，兩弦一聲也。《傳》曰：「若琴瑟之專壹，誰能聽之？」言和、同相濟也。近代琴瑟惟有正應，而無和同，古所謂「專壹」也。蓋失傳已久，可為慨歎也。


△初學操縵口訣旋宮本無難，欲學先學彈。琴依律呂定，弦從操縵安。易若指循掌，熟如珠走盤。正應和同譜，留神仔細看。


正者，本弦散聲是也。應者，別弦實音而與本弦散聲相應是也。和者，散聲相生，和而不同是也。同者，齊撮兩弦，如同一聲是也。何謂散聲相生，和而不同？宮生徵，徵生商，商生羽，羽生角是也；黃鍾生林鍾，林鍾生太蔟，太蔟生南呂，南呂生姑洗，姑洗生應鍾，應鍾生蕤賓，蕤賓生大呂，大呂生夷則，夷則生夾鍾，夾鍾生無射，無射生仲呂，仲呂生黃鍾，陽律配陰呂，互相倡和也。


凡彈操縵者，隻按十徽音。十徽尋不見，方去九徽尋。


十徽為律母，是故尚之也。假如正調十徽按一而與散三相應，是為宮也。按二而與散四相應，是為商也。惟按三弦不與散五相應，須於九徽按二，方與散五相應，是為角也。


大弦中指按，小弦大指按。要與散聲應，大小間勾換。


散聲在大弦，按聲在小弦，則用左手大指按之；散聲在小弦，按聲在大弦，則用左手中指按之。隔一弦者名小間勾；隔二弦者名大間勾。遞換而彈，令散聲與實音互相應也。


俗惟禁小指，古亦禁無名。指法少最妙，所以省繁聲。綽注及吟猱，疾徐與輕重。是名鄭衛音，放之通不用。


俗譜惟禁小指，太古雅琴連無名指亦禁。若夫左手吟猱綽注，右手輕重疾徐，古所謂淫聲，雅樂不用也。


以上論操縵。△旋宮譜六十調指法五音琴以舜之《南風》為祖。凡學歌學彈者，先學定弦指法。


右《南風歌》出於舜世，蓋《簫韶》餘響，而在《三百篇》以前，其來遠矣。是故起調畢曲皆先羽而後宮，與流俗黃鍾起調畢曲者異焉。調之先羽而後宮者，譬猶《易》之先天卦也；調之先宮而後羽者，譬猶易之後天卦也。所以者何？宮為君，商為臣，角為民，徵為事，羽為物。始於宮、終於羽者，五聲相繼，先後之次序也。宮生徵，微生商，商生羽，羽生角。始於宮、窮於角者，五聲相生，九後之次序也。二說次序，其先後雖不同，揆諸河圖，則未有不同也。夫天一生水，為羽，居北方，其數六。故黃鍾之羽，其律長六寸。羽為物，物者世間萬物也，若寅為開物，戌為閉物之類是也。開物成務而事興焉，故次之以事。地二生火，為徵，居南方，其數七。故黃鍾之徵，其律長七寸。徵為事，事者世間萬事也，以飲食男女為切要。民之質矣，日用飲食，男女居室，人之大倫而民生焉，故次之以民。天三生木，為角，居東方，其數八。故黃鍾之角，其律長八寸。角為民，民者世間萬民也。飽食暖衣，逸居而無教，則近於禽獸。聖人有憂之，使吃為司徒，教以人倫，故次之以臣。地四生金，為商，居西方，其數九。故黃鍾之商，其律長九寸。商為臣，臣者治民之官也。民若無官，則強陵弱，眾暴寡，而世亂矣。官若無君，其弊亦然，故次之以君。天五生土，為宮，居中央，其數十。故黃鍾之宮，其律長十寸。宮為君，君者臣民事物之主也，於數最多，於律最長，於聲最濁，於樂最尊。君位至尊宜先，而其次序在後，何也？柳宗元《封建論》謂：「先有樂魚而後有天子，理勢然也。」《洪範》五行以水火木金土為先後之次序，《樂記》五聲以宮商角徵羽為尊卑之次序，雖若相反，實相同也。宮居中央，端拱南面，巡曆四方，象天左旋：由中而南，故宮生徵；由南而西，故微生商；由西而北，故商生羽；由北而東，故羽生角。五聲左旋，至角而窮，取法於河圖也。《樂記》曰「大樂必易」，又曰「大樂與天地同和。」言其音調出於天生自然，不由人力編排，而累累乎端如貫珠，譬猶太羹玄酒，無味之中真味存焉。故先儒論樂曰：「古者聖王制禮法，修教化，三綱正，九疇敘，百姓大和，萬物咸若，乃作樂以宣八風之氣，以平天下之情，故樂聲淡而不傷，和而不淫。入其耳，感其心，莫不淡且和焉。淡則欲心平，和則躁心釋。優柔平中，德之盛也；天下化中，治之至也。是謂道配天地，古之極也。」樂者本乎政也，政善民安，則天下之心和。故聖人作樂以宣暢其和心，達於天地，天地之氣感而大和焉。天地和則萬物順，故神隻格，鳥獸馴。迷者不知此理，指為連近之音，視為唐宋之陋，奚足以語大和之道也哉？斯譜質樸玄妙，真乃太古遺音，撰譜宜以此為法也。


右自南呂為羽，至於應鍾為宮，凡六十調，其名曰端如貫珠格。復自黃鍾之宮，至於林鍾之角，凡六十曲，其名曰循環無端格。此二格者，譬如先天八卦，橫圖縱圖，圓圖方圖，皆出於自然，非由人力也，學者宜詳味焉。中有難言之趣，當自得之耳。


臣謹按：《南風》者，不自有其樂，而與民同樂，厥旨深矣。何以言之？蓋舜以為春作秋成，夏則農事方盛，吾民辛苦，其亦極矣。鋤禾當午，汗滴如雨，此吾民怨谘之時也。然而薰風南來，殿閣生涼，滌煩消暑，而民困可甦。故喜之而歌曰：「南風之薰兮，可以解吾民之慍兮！」舊糧既盡，新穀未登，此吾民匱乏之時也。然而祝融司令，蕤賓應律，蠶老麥熟，而民生可望。故喜之而歌曰：「南風之時兮，可以阜吾民之財兮！」豈非不自有其樂，而與民同樂哉！後世之歌，有所謂《大風》者，不過言其「威加海內，榮歸故鄉」而已。有所謂《秋風》者，不過言其「樂極哀來，老之將至」而已。豈可與《南風》同日而語哉！居在廟堂之上，念及閭閻之下，先天下之憂而憂，後天下之樂而樂，於大舜見之矣。故《孔子家語》曰：「昔者舜彈五弦之琴，造《南風》之詩，唯修此化，故其興也勃焉。德如泉流至於今，王公大人述而弗忘。」 《史》記《樂書》曰：「舜彈五弦之琴，歌《南風》之詩，而天下治。」夫南風之詩者，生長之音也，舜樂好之，樂與天地同意，得萬國之心，故天下治也。嗚乎！《南風》其旨深矣。堯舜之君極力求治，堯舜之民乃云：「日出而作，日入而息。鑿井而飲，耕田而食。何有帝力戰！又云：「立我丞民，莫匪爾極。」「不識不知，順帝之則。」《語》曰：「民可使由之，不可使知之。」此之謂歟！《南風》賡歌、康衢《擊壤》之屬，凡在《三百篇》以前者，真乃太古遣音，學琴學歌當自此始。


以上論旋宮。
內篇卷七


○旋宮琴譜第九之下


雅樂失傳，賴琴及笙二器尚在，雖與古律不無異同，若與歌聲高下相協，雖不中，不遠矣。以人聲為律準，雖百世可知也。《詩》不雲乎：「鼓瑟鼓琴，笙磬同音。」蓋笙與琴瑟，一堂之樂也。以笙定琴，以琴定瑟，以琴瑟協歌詠，以定八音，則雅樂可興矣。古人琴瑟定弦，皆以笙管為準。《後漢志》所謂「弦以緩急清濁，非管無以正也」。琴有八十四聲，置八十四以十二除之，得七，是知每均當具七音。自隋何妥建議廢旋宮法，由是以來，世俗琴士不識七音為均之琴。惟笙皆是七音為均，卻無五音為均之笙。援笙為琴瑟作證，不亦深切著明乎！朱熹蔡元定皆不非七音，陳陽何人，乃敢非之！《樂記》曰：「不知聲者，不可與言音；不知音者，不可與言樂。」何妥陳陽之謂也，至今儒者疑信相半，七音之均幾乎息矣！此篇特為七音之均而作。琴中八十四聲，隻用笙中七簧定之，以簡馭繁，妙法也歟！


八十四聲新說：古琴有三等四調：一曰大琴正調；二曰中琴平調；三曰小琴清調；四曰瑟調。瑟調最高，古人重之。


右十二均七音琴圖，律之大者常在大弦，律之小者常在小弦。若夫宮商，則無定位。有以第一弦為宮者，有以第二弦為宮者，有以第三、四、五、六、七弦為宮者。宮旋而律不旋，正所謂旋宮也。先儒泥於宮濁羽清之說，遂謂宮商常在大弦，徵羽常在小弦；及至論律，則有正律變律之別。此乃律旋而宮不旋，非所謂旋宮也。要之，旋宮譜中所用諸律皆正律耳，無變律之理也。但有變宮變徵二音，變宮變徵二音亦正律也。或誤指為變律，非也。宜正其名，名之曰中和者，所以破陳陽《樂書》之謬也。


△正字出處


《後漢志》曰：「黃鍾為宮，太蔟為商，姑洗為角，林鍾為徵，南呂為羽，應鍾為變宮，蕤賓為變徵。此聲氣之元，五音之正也。」△應字出處


《樂記注》曰：「宮商角徵羽，雜比曰音，單出曰聲。樂之器，彈其宮則眾宮應。然不足樂，是以變之，使雜也。」《易》曰：「同聲相應」。△和字出處


《春秋》《左傳》：「齊景公曰：『唯據與我和夫！』晏於對曰：『據亦同也，焉得為和？


若琴瑟之專壹，誰能聽之？同之不可也如是。』」△同字出處


《樂記疏》曰：「引《易》曰：『同聲相應。』《易》《文言》文謂『同聲相應』之義也，同聲雖相應，不得為樂；必有異聲相應，乃得為樂耳。」


按《文獻通考》載：「宋朝太常琴製：第一弦為黃鍾，第二弦為太蔟，第三弦為姑洗，第四弦為蕤賓，第五弦為林鍾，第六弦為南呂，第七弦為應鍾。」各隨鍾律彈之，正與古法相合，而陳陽薑夔皆非之，妄矣。但宋制以琴之第七徽為中聲，其說非是。


以上八十四聲皆是正律，無所謂變律也，若夫清聲則有之矣。然而清濁相合，實散相應，亦無孰正孰半許多分別，是故律皆注以正字，恐人誤信先入之說，仍指為變半耳。自漢京房謂仲呂不復生黃鍾，故有變律；自漢劉歆謂黃鍾不為他律役，故有半律。今以琴笙二器考之。黃、太、姑、蕤、林、南、應七音，為黃鍾之均。若縵其第四弦，按九徽吹合字，則散聲為仲呂，是名仲呂之均。又縵其第七弦，按九徽吹上字，則散聲為無射，是名無射之均。若以仲呂之均考之，十徽按一與散四應，是為仲呂之宮；十徽按二與散五應，是為仲呂之商；十徽按三與散六應，是為仲呂之角；十徽按五與散一應，是為仲呂之徵；十徽按六與散二應，是為仲呂之羽；十徽按七與散三應，是為仲呂之和；九徽按三與散七應，是為仲呂之中。所謂商、角、徵、羽、中、和六聲，即是林、南、黃、太、應、姑，六律皆正律也，而無所謂變黃鍾等，則知先儒謂有變律之說誤矣。若以無射之均考之，十徽按一與散四應，是為無射之徵；十徽按二與散五應，是為無射之羽；十徽按三與散六應，是為無射之和；十徽按四與散七應，是為無射之宮；十徽按五與散一應，是為無射之商；十徽按六與散二應，是為無射之角；九徽按六與散三應，是為無射之中。所謂商、角、徵、羽、中、和六聲，即是黃、太、仲、林、姑、南，六律皆正律也，而無所謂半黃鍾等，則知先儒謂有半律之說誤矣。大抵樂家所謂宮者，謂均主耳，非清濁之謂也。長律為宮，短律為羽，則宮濁而羽清；短律為宮，長律為羽，則宮清而羽濁。伶州鳩謂「大不腧宮，細不過羽」，聊舉黃鍾之均為譬，非通論也。夫旋宮之法廢，蓋由先儒泥於宮濁羽清之說，是故不可不辨。今以琴音證之，則斯理昭然矣。


以上論琴，以下兼論琴瑟。


講律呂者，為興樂耳。律者，體也；樂者，用也。體用兼備，庶幾全書。先儒獨詳於律而略於樂，有體無用，非全書也。琴瑟與笙，互相為用。《曲禮》曰：「士無故不徹琴瑟。」而《燕射》及《鄉飲》、《鄉射》獨有瑟而無琴。《鹿鳴》先瑟而後琴。《山樞》、《車鄰》隻言瑟而不言琴。《論語》言瑟再三，亦不言琴。以此觀之，瑟之於琴尚矣。自操縵失其傳而弦歌之聲遂絕；不絕如線者，琴與笙在也。以笙定琴，以琴定瑟，則得之矣。


雅樂秘傳子午二琴【用琴二張，不論古琴時琴皆可，但要音好者耳。】


北極在子，南極在午，子午者天樞也，故最尊最貴，超勝餘方也。子即黃鍾，午即蕤賓，十二律中惟此二者最尊最貴，是以琴家尚之，為雅樂樞機也。


子琴七音定弦捷法即是黃鍾之均。


一弦黃鍾為宮吹上字按十徽定之，實音為仲呂，散聲即黃鍾。


二弦太蔟為商吹尺字按十徽定之，實音為林鍾，散聲即太蔟。


三弦姑洗為角吹工字按十徽定之，實音為南呂，散聲即姑洗。


四弦蕤寅為中吹凡字按十徽定之，實音為應鍾，散聲即蕤賓。


五弦林鍾為徽吹合字按十徽定之，實音為黃鍾，散聲即林鍾。


六弦南呂為羽吹四字按十徽定之，實音為太蔟，散聲即南呂。


七弦應鍾為和吹一字按十徽定之，實音為姑洗，散聲即應鍾。午琴七音定弦捷法即是蕤賓之均。


一弦大呂為徵吹上字按十一徽定之，實音為仲呂，散聲即大呂。


二弦夾鍾為羽吹尺字按十一徽定之，實音為林鍾，散聲即夾鍾。


三弦仲呂為和吹工字按十一徽定之，實音為南呂，散聲即仲呂。


四弦蕤寅為宮吹凡字按十徽定之，實音為應鍾，散聲即蕤賓。


五弦夷則為商吹合字按十一徽定之，實音為黃鍾，散聲即夷則。


六弦無射為角吹四字按十一徽定之，實音為太蔟，散聲即無射。


七弦黃鍾為中吹一字按十一徽定之，實音為姑洗，散聲即黃鍾。雅樂秘傳定瑟弦法


解弦更張，草草上畢。斜排瑟柱如箏馬然，隻作一行，勿作兩行。將柱排就，然後定弦，隻許緊弦，不許移柱，欲常如雁行耳。彈時移柱無妨，不可膠也。後項白文五十一字，寫紙條，貼嶽上。


黃中第一弦黃鍾中聲，與子琴第一弦散聲同。大中第二弦大呂中聲，與午琴第一弦散聲同。太中第三弦太蔟中聲，與子琴第二弦散聲同。


夾中第四弦夾鍾中聲，與午琴第二弦散聲同。姑中第五弦姑洗中聲，與子琴第三弦散聲同。仲中第六弦仲呂中聲，與午琴第三弦散聲同。


蕤中第七弦蕤賓中聲，與子午二琴第四弦散聲同。林中第八弦林鍾中聲，與子琴第五弦散聲同。夷中第九弦夷則中聲，與午琴第五弦散聲同。


南中第十弦南呂中聲，與子琴第六弦散聲同。無中第十一弦無射中聲，與午琴第六弦散聲同。應中第十二弦應鍾中聲，與子琴第七弦散聲同。


黃清第十三弦黃鍾清聲，與子琴第一弦七徽實音同。大清第十四弦大呂清聲，與午琴第一弦七徽實音同。太清第十五弦太蔟清聲，與子琴第二弦七徽實音同。


夾清第十六弦夾鍾清聲，與午琴第二弦七徽實音同。姑清第十七弦姑洗清聲，與子琴第三弦七徽實音同。仲清第十八弦仲呂清聲，與午琴第三弦七徽實音同。


蕤清第十九弦蕤賓清聲，與子午二琴第四弦七徽實音同。林清第二十弦林鍾清聲，與子琴第五弦七徽實音同。夷清第二十一弦夷則清聲，與午琴第五弦七徽實音同。


南清第二十二弦南呂清聲，與子琴第六弦七徽實音同。無清第二十三弦無射清聲，與午琴第六弦七徽實音同。應清第二十四弦應鍾清聲，與子琴第七弦七徽實音同。


小黃清第二十五弦小黃鍾清聲，與午琴第七弦七徽實音同。黃中隔八下生林中【勾黃擘林）。】林中隔六上生太中【擘林抹太）。】太中隔八下生南中【勾太擘南）。】


南中隔六上生姑中【擘南抹姑）。】姑中隔八下生應中【勾姑擘應）。】應中隔六上生蕤中【擘應抹蕤）。】蕤中隔六上生大中【擘蕤抹大）。】


大中隔八下生夷中【勾大擘夷）。】夷中隔六上生夾中【擘夷抹夾）。】夾中隔八下生無中【勾夾擘無）。】無中隔六上生仲中【擘無抹仲）。】


仲中隔八下生黃清【勾仲擘黃）。】黃清隔八下生林清【勾黃擘林）。】林清隔六上生太清【擘林抹太）。】太清隔八下生南清【勾太擘南）。】


南清隔六上生姑清【擘南抹姑）。】姑清隔八下生應清【勾姑擘應）。】應清隔六上生蕤清【擘應抹蕤）。】蕤清隔六上生大清【擘蕤抹大）。】


大清隔八下生夷清【勾大擘夷）。】夷清隔六上生夾清【擘夷抹夾）。】夾清隔八下生無清【勾夾擘無）。】無清隔六上生仲清【擘無抹仲）。】


仲清隔八下生小黃清【勾仲擘小黃）。】


下生順行，隔八相和。用右手中指鉤，大指擘【猶琴家大間勾）。】


上生逆行，隔六相和。用右於食指抹，大指擘【猶琴家小間勾）。】


古人鼓瑟，別有指法，與今太常所習者異。未達之士，黨同排異，不驚疑者鮮矣。請論其略。夫《詩》有之：「妻子好合，如鼓瑟琴」。瑟音失傳，當以琴音校正，則得之矣，斯譜是也。鉤抹以大弦為正者，則必以小弦為應和；擘托以小弦為正者，則必以大弦為應和。此自然之理也，亦猶琴焉。大弦鳴則小弦應之，小弦鳴則大弦應之，乃琴瑟之常理，何嘗妄分其大小哉！太常之瑟，右手不鼓小弦，左手不鼓大弦，蓋為異說之所惑也。《韓非子》書有云：「齊宣王問巨倩曰：『儒者鼓瑟乎？』對曰：『不也。瑟也者，以小弦為大聲，以大弦為小聲，是細大易序，貴賤易位也。儒者謂害義，故不能。』宣王曰：『善。』韓子，法家者流，矯枉過正，泥於尊君卑臣，故有是喻。雖然，韓子不獨善喻，亦可謂知瑟矣。蓋瑟，大弦小弦互相倡和，古之制也；專以小應大，近代之拘也。上古瑟製，周世猶存，韓子蓋據當時所親見者如此。禮失求諸野，斯之謂歟！學者取其幸睹瑟製之存，不以文害辭，而以意逆誌可也。遂謂儒家真不鼓瑟，正猶癡人前說夢耳。好事者又從而辯之，非夢中說夢乎！近代惑於其說，因而改易古人瑟製，若今太常之所習者，誤矣。又按《莊子》《文子》二書皆云「瑟，鼓之，二十五弦皆動」，其言最古，必有所本，是周人未嘗謂中弦不彈也。《淮南子》書亦云「瑟，鼓之，二十五弦皆應」，是漢人未嘗謂中弦不彈也。杜代《通典》雲「頌瑟，二十五弦盡用之」。則知唐制亦與周漢制同。《文獻通考》云：「宋朝太常瑟用二十五弦，具二均之聲，第一弦黃鍾中聲，第十三弦黃鍾清聲。左右手互應，清正聲相和。」所謂第十三弦，即中弦也。既言「互應」，必非不彈矣。原夫初設黃弦主意，以其弦多難辨，遂將黃鍾黃之，都黃弦即知是黃鍾，使人易認，彈不錯耳。後乃傳訛，謂君弦不宜彈，於君弦傍添設黃鍾，當隔八乃隔九，誤矣。然非初設黃弦者之意也。夫樂，以作為吉，不作為凶，有故則設而不作。既添設君弦，乃設而不作，則是樂中無君，非吉兆也，無乃不可乎！愚議黃弦之設，無可無不可。但作黃鍾彈之，其傍便作大呂，勿重添黃鍾也。第二十五弦為黃鍾清聲，俗呼六者是也。夫如此則隔八相生，而無不協矣。返本還元，循環無端，乃最精之妙義，亦復古制之一端也。雖然，不如不用黃弦尤妙，此惟可與達者言之。古用瞽者鼓瑟，而朱黃其何能別哉！大抵瑟之為器，弦雖多而指法極少，初學惟患不熟，熟則絕妙，超勝於琴遠矣，好古君子宜盡心焉。


△初學操縵口訣以笙定琴，以琴定瑟。以簡馭繁，萬無一失。瑟音雖多，琴律止七。琴有乃彈，琴無不必。琴引瑟音，瑟協琴律。琴瑟協同，音律引出。


琴瑟非二，音律如一。皆成操縵，則能事畢。


△瑟譜四字指法【十三字操縵用正、應、和、同四字。十六字操縵惟用正、應、和三字。】正者中聲，右手中指鼓。【圓印朱書】應者清聲，左手中指彈。【方印朱書】


和者隔八，右手大指擘。【方印朱書】同者專壹，兩手聲一般。【圓印墨書】


凡初學瑟者，左右兩手十指皆伸，切忌屈其小指，自與箏手不同。七音以周《關雎》為祖，二譜對彈，琴瑟同音，則初學易曉也。△十六字操縵引


滄浪之水清兮，之水清兮，可以濯我纓兮！


滄浪之水濁兮，之水濁兮，可以濯我足兮！△正應和三字譜正應正和正應〓正和正應〓正應正和正應關雎五章，章四句。


陝西西安府學中有前代石經作《關雎》五章，今從之。


凡《大雅》皆宮調曲，《小雅》皆徵調曲，周魯二頌皆羽調曲，十五《國風》皆角調曲。周《詩》三百篇通不用商調，惟《商頌》五篇則皆商調耳。有說，詳見《外篇》第五卷中。


以上論七音為均及周樂不用商聲。
內篇卷八


○樂器圖樣第十之上


韓邦奇曰：「聖人不能以一身周天下之用，故制為器數，以教萬世。是以天下後世人非聖人，而道則聖人之道也。昔孔子聞《韶》於齊，夫其考擊而搏拊者固非皆夔倫也，而其美如此者，器數存也。且聖人之道有文有本，天地之道有纖有洪，自然之理也。苟不論度量衡之數而曰妙在其人，則聖人當時止為一支之木、一塊之土、一鉤之金足矣，何必為鍾為磬、為瑟為笙，又從而為弦為簧、有繁有簡若是哉！今試以祭祀之時、燕享之際，琴瑟缺其弦，笙竽去其簧，又從而盡去八音，使萬寶常擊食器，荀勖搖牛鐸，可乎？不可乎？是故君子不為無益之空言，必究製作之實用。」


劉濂曰：「古今考定八音之制者，如論金石，凡金石皆舉之矣，如論絲竹匏土，凡絲竹匏土皆舉之矣，非不廣大微妙也。其於今古淫雅之辨，漫無可否詮擇，何貴於知音知言哉！愚定八音則不然，金石則擇金石音製之中者，絲竹匏土則擇絲竹匏土音製之中者，辨之以五音，比之以律度，折中之以經傳。古者雅者，雖俗瞽賤工之言必采；俗者淫者，雖大儒宿學之論必黜。要在復先王之雅奏而已矣。」又曰：「黃鍾立而樂之音製皆取法焉，雖欲外之，不能外矣。夫能取法黃鍾，不但音製之善，亦有所宗以為始也，猶夫造黃鍾者始於累黍容黍耳。此聖人尚象製器之說也。後世不識此意，動輒附會以天地陰陽、五行四時，謬矣。」


臣謹按：上古聖人之制器也，蓋必有謂而設，豈徒然哉！是故鍾磬取其燥濕不改其操，琴瑟取其繁簡不失其節，塤篪取其溫柔而不焦，簫管取其從容而不迫，籥途取其同聲而相合，笙竽取其同均而相和，革木無預律呂而樂不得不成。惟此八音，能事畢矣。八音之外雖有至音，無以加矣。《書》曰「八音克諧，無相奪倫，神人以和」，此之謂也。先儒論樂器者，率摭末而遣本。夫何謂末？如雲農琴羲瑟、媧笙舜簫之類，不過尊其人重其器而已，竊以為末者此類也。如雲金徽玉軫、龍池鳳沼之類，不過華其飾美其名而已，竊以為末者此類也。夫何謂本？《周禮》「典同掌六律六同之和，以為樂器。凡為樂器，以十二律為之數度，以十二聲為之齊量，凡和樂亦如之。」數度聲律，斯為樂器之本者也。世傳八音之器，其形製雖略存乎古，其數度齊量大抵皆非古制。故雖可吹擊以成音曲，而不可以感召，蓋由其數度齊量不出於陰陽自然之理，故不可以召天地之和也。先儒序八音：一曰金，二曰石，三曰絲，四曰竹，五曰匏，六曰土，七曰革，八曰木。《周禮》序八音：一曰金，二曰石，三曰土，四曰革，五曰絲，六曰木，七曰匏，八曰竹。《漢志》序八音：一曰土，二曰匏，三曰皮，四曰竹，五曰絲，六曰石，七曰金，八曰木。以此觀之，本無一定次序方位，而陳陽《樂書》配八卦八風，蓋係穿鑿附會，亦所謂末者也。欲造樂器，不知何者宜先，何者宜後，率爾為之，都無可取。據理論之，宜以竹音為先，而匏土次之，絲又次之，金石革木抑又次焉。此先後之序也。《傳》不雲乎：「物有本末，事有終始，知所先後，則近道矣。」此之謂歟！宋胡瑗造樂器，徐復聞而笑曰：「不求諸聲而求諸器，可乎？」識者然之。瑗等所造，畢竟不成。臣今此篇，其序八音移竹音為首者，以律管乃萬事根本，莫先乎此故也。其論八音，專論數度聲律，但係所謂末者，悉皆略之。


△竹音之屬總序


學樂先絲，造樂先竹，何也？堂上之樂以絲為尊；堂下之樂以竹為首。是《故》經云：「登歌下管。」管之言下，猶歌之言登也。古人非歌不弦，非弦不歌，歌弦皆不徒作，乃其常也。徒歌徒弦，則其變也。故《爾雅·釋樂》曰：「徒歌謂之謠。徒鼓瑟謂之步。」更其名以別之，著其變也。學歌則必先琴瑟，故《傳》有之：「不學操縵，不能安弦，不學博依，不能安詩。」弦在詩之前，詩在弦之後，是知學樂先絲音矣。雖然，絲不如竹，竹不如肉，蓋弦有緩急，非管無以定，定弦須用管，必然之理矣。故知造樂先竹音矣。八音之中，竹與匏、土此三者係口吹，餘五者則非也。故朱熹之說曰：「音律祇是氣，人亦祇是氣，故相關。」又曰：「大抵天人無間，如云聖人之道洋洋乎發育萬物，峻極於天。聖人能全體得，所以參天地，讚化育，祇是有此理。以粗底言，如荀子謂『伯牙鼓琴而六馬仰秣，匏巴鼓瑟而流魚出聽。』粗者亦有此理。」臣愚宗此說，以為八音之器宜分三等：塤篪簫管、籥遂笙竽，凡口吹者，是一等也；琴瑟與歌，相須為用，次一等也；金石革木，不過節樂而已，又一等也。


△竹音諸器凡例


《周禮》笙師掌教吹籥簫篪遂管，此皆竹音雅器，宜以佳竹為之，不施漆飾，尚自然之質也。佳竹者，或金門山竹、斑竹、紫竹皆可，惟江南所產筆管竹最佳。多取佳竹，擇其合周徑度數者用之。如無，則用笛竹，須削治之，使合規度。既經削治，則不得已而後漆飾可也。凡以漆飾之者，但宜黑漆。詩云：「椅桐梓漆，爰伐琴瑟。」今夫琴皆黑漆，蓋古人遺製也。瑟及祝簨簷之類，亦宜黑漆，與琴一色最清，切忌飾以朱紅彩色，則近俗矣。


△管


臣謹按：八音之內，當以竹音為首；竹音之內，當以律管為首。律管之為器，吹之以候氣，奏之以和聲。《舜典》所謂「律和聲」，《月令》所謂律中某之類，皆指律管而言。是知管即律，律即管，一物而二名也。「形而上者謂之道，形而下者謂之器。」律者，其道也；管者，其器也。書曰「下管桃鼓。」《詩》曰「磬管將將，」「彗々管新聲」。《禮》曰「下管《新宮》」，「下而管象」。與夫孤竹、孫竹、陰竹之管，皆是物也。然則先王雅樂何嘗不用管哉！近代雅樂廢之，何也？蓋由前儒不識管者謂管長尺圍寸，並兩而吹，此漢大予樂官之雙管，非古所謂管也；後儒不識管者謂管除嘂子外，長六寸餘，此係教坊俗樂之頭管，亦非所謂管也。所謂管者無孔，凡有孔者非也，惟管端開豁口，狀如簫口，形似洞門，俗名洞簫以此。


△倍律


黃鍾長二尺【樂器皆用夏尺造，造尺法見第十卷。】大呂長一尺八寸八分七厘七毫，太蔟長一尺七寸八分一厘七毫


夾鍾長一尺六寸八分一厘七毫姑洗長一尺五寸八分七厘四毫仲呂長一尺四寸九分八厘三毫蕤賓長一尺四寸一分四厘二毫


林鍾長一尺三寸三分四厘八毫夷則長一尺二寸五分九厘九毫南呂長一尺一寸八分九厘二毫無射長一尺一寸二分二厘四毫


應鍾長一尺○五分九厘四毫===△外徑七分○七毫六分八厘六毫


六分六厘七毫六分四厘八毫六分二厘九毫六分一厘二毫


五分九厘四毫五分七厘七毫五分六厘一毫五分四厘五毫


五分二厘九毫


五分一厘四毫===△內徑五分四分八厘五毫


四分七厘一毫四分五厘八毫四分四厘五毫四分三厘二毫


四分二厘○四分○八毫三分九厘六毫三分八厘五毫


三分七厘四毫


三分六厘三毫===△正律黃鍾長一尺大呂長九寸四分三厘八毫


太蔟長八寸九分○八毫夾鍾長八寸四分○八毫姑洗長七寸九分三厘七毫仲呂長七寸四分九厘一毫


蕤賓長七寸○七厘一毫林鍾長六寸六分七厘四毫夷則長六寸二分九厘九毫南呂長五寸九分四厘六毫


無射長五寸六分一厘二毫


應鍾長五寸二分九厘七毫===△外徑五分四分八厘五毫


四分七厘一毫四分五厘八毫四分四厘五毫四分三厘二毫


四分二厘○四分○八毫三分九厘六毫三分八厘五毫


三分七厘四毫


三分六厘三毫


△內徑

三分五厘三毫三分四厘三毫


三分三厘三毫三分二厘四毫三分一厘四毫三分○六毫


二分九厘七毫二分八厘八毫二分八厘○二分七厘二毫


二分六厘四毫


二分五厘七毫===△半律黃鍾長五寸大呂長四寸七分一厘九毫


太蔟長四寸四分五厘四毫夾鍾長四寸二分○四毫姑洗長三寸九分六厘八毫仲呂長三寸七分四厘五毫


蕤賓長三寸五分三厘五毫林鍾長三寸三分三厘七毫夷則長三寸一分四厘九毫南呂長二寸九分七厘三毫


無射長二寸八分○六毫


應鍾長二寸六分四厘八毫===△外徑三分五厘三毫三分四厘三毫


三分三厘三毫三分二厘四毫三分一厘四毫三分○六毫


二分九厘七毫二分八厘八毫二分八厘○二分七厘二毫


二分六厘四毫


二分五厘七毫===△內徑二分五厘二分四厘二毫


二分三厘五毫二分二厘九毫二分二厘二毫二分一厘六毫


二分一厘○二分○四毫一分九厘八毫一分九厘二毫


一分八厘七毫一分八厘一毫


右倍、正、半三十六律，吹口形類洞門，故名洞簫。洞門縱橫皆廣一分七厘六毫，乃黃鍾正律內徑之半也。律有長短廣狹，惟吹口則無異，俱依此數，勿過不及，不及則濁，過則清矣。造律既成，而後刻口，故口在正數內，乃自然之理也。李文察謂黃鍾吹口在九寸正數外，其說非是。


△古管考證


《書》曰「下管」，詩曰「彗彗管聲」，《周禮》曰「大師掌六律六同，以合陰陽之聲。」如是之類，皆指律、管而言之也。蓋管與律大同小異，特吹者謂之律，編聯而吹者謂之管，猶磬之有特磬編磬也。先王雅樂該吹何律，左手吹畢，置於右手，復取一律吹之，務期聲韻悠長，禁止節奏急促。近代俗樂節奏急促，是以無所用管，而管由是廢矣。苟知此理，則知管之所以為貴。


△孤竹管


先儒舊解：孤者，特生之竹，謂若嶧陽孤桐之類。然孤亦尊稱，公侯稱孤，少師少傅少保為三孤。或曰：孤竹，國名。


△陰竹管


無儒舊解：竹生山北者曰陰竹。按《前漢志》：「黃帝使泠綸，自大夏之西，昆侖之陰，取竹之解穀生，其竅厚均者，斷兩節間而吹之，以為黃鍾之宮。是為律本。」竊疑孤竹之管，倍律是也；孫竹之管，半律是也。然則陰竹之管，其正律之謂歟？


△孫竹管


《竹譜》謂：「前歲之竹為翁，今歲之竹為孫。」竊疑孤竹即隔竹也，孫竹即筍竹也。隔竹宜造倍律之管，故與園鍾相宜；筍竹宜造半律之管，故與函鍾相宜。蓋圜鍾管大，函鍾管小也。


△古有三等十二管


謹按：《爾雅》管有三等，「次者謂之篁，中者謂之篎，小者謂之夠。」《禮運》載孔子之言曰：「五聲六律十二管，還相為宮。」據此明言，管有十二，而世儒止知雙管頭管，何哉！


△雙管非管


先儒舊說，謂管如遂而小，並兩而吹之，漢大予樂官有焉。《疏》引《廣雅》云：「管，長尺，圍寸，八孔，無底。」或云六孔。今按：八孔雙管聲如頭管，俚俗有之，不入雅樂。舊說非是。


△頭管非管


正德間有張，嘉靖間有劉濂，二家言樂皆指管即今之頭管。夫頭管乃胡笳癬栗之類，胡部之俗樂也，而以為雅樂，非誤歟？雙管頭管，其制皆陋，不可為法。


△簫


臣謹按：《十三經注疏》《毛詩》《周頌》「簫管備舉」條下，引《爾雅》《釋樂》云：「大簫謂之言，小者謂之茭。」郭璞曰：「簫大者，編二十三管，長尺四寸；小者十六管，長尺二寸。一名籟。」又引《風俗通》云：「簫，參差象鳳翼，十管，長二尺。」其言管數、長短不同。《爾》雅《疏》亦引《風俗通》云：「舜作簫，其形參差象鳳翼，十管，長二尺。」今本《風俗通》但作「長一尺」，復與唐儒所見之本不同。臣愚以為，於理皆通。蓋古本《風俗通》言二尺者，指倍律也；今本《風俗通》言一尺者，指正律也。惟言十管，疑有脫文，當從郭注作十六管者是矣。《隋書》《樂志》曰「簫，十六管，長二尺」，而無二十三管之簫。今則兼從二書之說：其長二尺者為大簫，謂之言；其長一尺者為小簫，謂之茭。大小二等皆十六管，以筆竹或笙竹佳者，帶皮用之。於多竹中，擇取天生兩端圓勻合外徑之數者最佳，不必削治，但揩拭極光淨，兩端截齊，勿令傷損其質。若夫內徑，或修治之使合規度可也。兩端飾以朱漆，外則不漆，《文選》所謂「因其自然而絳唇錯雜也」。除邊管外，其餘諸管兩旁略削使平，平處使鰾則固，不然則不固也。上有二束，象牙為之，隨器大小，狀類腰帶，銅釘間飾，《文選》所謂「帶以象牙而羅鱗捷獵也」。簫字奇篆作簫，象形；侖字簫，會意。先秦古制，觀此可考。世有排簫，以木為櫝，搶金雲鳳，其形陋，可笑也。蔡邕謂：「簫有底，以蠟實之，增損則和。」此乃漢末賣飴餳者所吹俗器，非古之簫也。劉濂曰：「簫乃十二律之本體，虞庭最重之器，故曰韶簫。長短並列，有似鳳翼，故曰鳳簫。一管一音，無事假借，其十二管長短俱如本律，或用加倍，即鳳簫製也。此言得之矣。而又曰：「或長俱如黃鍾，以蠟次第實之。」亦何誤耶！


右按：虞庭竹音之器，但雲「下管」及雲「簫韶」而已，則此二器豈非竹音之領袖歟？《詩》云「簫管備舉」，此之謂也。夫律與管，蓋一物而二名。若管與簫，則大同而小異。特而吹之，是謂之管；編而吹之，是謂之簫：亦猶鍾磬之有特有編也。是故鍾、磬及簫皆以十六枚為一具；或謂以二十三枚為一具者，非也。簫即是管，管即是律，其長短廣狹皆與算術合，上文律管條內載之詳矣。如法造成律管，而削治其兩旁，鰾令堅固，是名簫耳。朱唇象帶之說見《文選》《洞簫賦》，古未必盡然也。聊引此以證簫之有櫝者非也。


△古簫考證


按朱熹《語錄》曰：「今之簫、管，乃是古之笛。雲簫方是古之簫。」雲簫者，排簫也，其長短、管數經典無明文，而見於傳注者不過應劭郭璞二家而已。應氏漢人在先，郭氏晉人在後，二家所說頗有異同焉。陳祥道引《風俗通》之說，謂簫長二尺；其弟陽引《風俗通》之說，謂簫長三尺。今本《風俗通》，但雲長一尺。長一尺者，正律是也；長二尺者，倍律是也；長三尺者，或傳寫之誤歟？《隋書》《樂志》謂簫十六管，長二尺。《爾雅》《注》謂大簫長尺四寸，小者長尺二寸；又謂大篪長尺四寸，小者長尺二寸。簫、篪殊異，尺寸雷同，恐亦傳寫之誤，不可考也。陳陽謂簫象鳳，乃火禽也，火數二七，故長尺四。然則篪亦尺四，又何說也？陽本腐儒，其陋可笑。據理論之，當從長二尺、長一尺，其說皆是。


△大簫小簫


《爾雅》：瑟有大瑟小瑟，琴有大琴小琴，乃至鍾、磬、塤、篪、笙、簫、管、籥、鼓、跳之屬，皆分大小二等，或加中為三等。李文察論備器曰：「備也者，合大與小之謂也。小者合律呂之本數，大者合律呂之倍數。自鍾、磬以至琴、瑟、簫、笛、笙、塤、桃、鼓之屬，有大者有小者，皆倍數為之也。蓋本數其聲清，倍數其聲濁；單清失之輕，單濁失之重。輕重之間，乃天地之所以合德，四象之所以合氣，中聲之所以妙用，故必大小器而並奏之，一合於律呂之和而不見其乖戾，此樂之大成，所以為妙焉。若夫單器者，小成之用也。是故知倍數之理，則律呂可求其端，樂器可求其始，名器雖多，皆為樂中之妙用而不可無者也。」


△底簫櫝簫


陳陽《樂書》曰：「宋朝太常簫皆蜜底，十六管，從右手為頭次第吹之，至左成曲。」又曰：「以律管通底，造成洞簫，十二律皆清聲，與頌塤同律。協和亦依底簫，從右手起黃鍾至林鍾，自夷則以上即開竅，次第至夾鍾清而止，其音尤清亮，與底簫清正相參用之。」臣謹按：《禮記》《少儀》曰：「籥，執之尚左手。」古注以為左手執上，上，陽也；右手執下，下，陰也。凡吹簫、管、籥、遂，皆尚左手，古之制也。然則排簫長管當在左手，短管當在右手，宋朝舊制蓋失之矣。陳陽所載簫圖，長短一般而非參差，蓋蠟塞為清濁，或開竅於背後，新舊二種相參用耳，故其形狀與今異也。《元史》《樂志》排簫有櫝，每架黑漆搶金鸞鳳。今之排簫亦然，惟飾以朱漆耳。由是遂悟《大明》《集禮》所載之簫，蓋即宋制之底簫也。《大明會典》所載之簫，蓋即元制之櫝簫也。古制簫則不然，上文所載大小二簫是也。臣愚竊謂，宋之底簫，元之櫝簫，其制皆陋，不可為法，宜法古制可也。


△籥


臣謹按：竹音諸器，管為首，籥次之。籥者，五聲之主宰，八音之領袖，十二律呂之本源，度量權衡之所由出者也。《漢書》讚曰：「元元本本，數始於一。產氣黃鍾，造計秒忽。八音七始，五聲六律，度量權衡，曆筭迪出。」此之謂也。「昔黃帝使泠綸，取解穀之竹生，其竅厚均者，斷兩節間而吹之，以為黃鍾之宮。製十二簡寫鳳之鳴，雄鳴為六律，雌鳴為六呂，比黃鍾之宮，皆可以生之，是為律本。」王者制事立法，物度軌則，壹稟於律：「推曆製器，規圜矩方，權重衡平，準繩嘉量，探跡索隱，鉤深致遠，莫不用焉。」故曰，律為萬事根本：體有長短檢以度，物有多少受以量，量有輕重平以權衡。「度長短者不失毫厘，量多少者不失圭撮，權輕重者不失黍索」，然後幽隱之情，精微之變，可得而綜也。《書》曰：「協時月正日，同律度量衡。」堯舜之政，此為要務，所以齊遠近、立民信也。三代稽古，法度章焉。是故舜作《大韶》，執籥秉翟；周人舞《象》，亦仿其制。季劄所觀，《韶箾》《象箭》是也。箾即籥之別名，先儒解為兵器，非也。舜以文德化天下，豈用兵器以舞哉！故孔子曰：「《韶》，盡美矣，又盡善也。」語「為邦」曰「樂則《韶舞》」在齊聞《韶》，不知肉味，歎美之至如此。蓋籥為五聲八音之主宰，律度量衡之根本，故先王重之，執之以舞，貴其義也。後世樂學失傳，籥之制度無考，乃誤以籥為笛之類。今籥三孔，形類橫笛，失之遠矣。殊不知籥即古所謂律，黃鍾之籥也。苟非有取於是，而但取其類笛，然則八音之器眾多，先王何獨貴此而執之以舞乎？《周禮》籥師掌教國子舞羽吹籥。《春秋》「壬午，猶繹。萬入去籥。」杜氏《注》云：「內舞去籥，惡其聲聞。」則是文舞吹籥以舞明矣。近世文舞雖執籥而籥師不吹，是故籥失其制，亦不能成聲矣。有志於復古者，當使吹籥以舞可也。然竹音諸器，惟籥最難吹，吹之最難和，籥和而後謂之和。故許氏《說文》曰：「龠者，樂之竹管，三孔，以和眾聲。」穌、龤、歙字，皆從龠旁是也。吹法：三孔盡閉，緩宮急徵；啟下一孔，緩商急羽；啟中下二孔，緩角，急為和；啟上下二孔，緩為中也。宋徽宗宣和元年，有人曾獻古籥一枚，左手食指按上一孔，右手食指按中一孔，右手中指按下一孔，吹之，其聲悉協音律，詔頒行之。《元史》《樂志》亦載吹籥之工，則今失傳尚未久耳。向於好事者家，見古銅籥及古銅篪，秀色絕佳，雲是三代舊物。彼雖寶之，未識其名。今以先儒之說證之，始知是籥篪，其形狀下文載之，然與太常所傳篪籥異矣。又按：鄭注《周禮》，郭注《爾雅》，皆云籥三孔，惟《毛傳》以為六孔。夫毛乃先進，鄭郭係後進，二說雖殊，不可偏廢也；是故兼從之。


開孔有法：用紙條比量籥兩端取齊，將紙條折作二十截，用墨匙界畢。自下數至三截、五截、七截之際，各開一孔，孔徑各如倍律內徑之半。假如黃鍾倍律內徑五分，則知黃鍾之籥所開三孔皆徑二分五厘也。餘律皆仿此。


三孔籥，每孔下各添一孔，是為六孔之籥。《筒兮傳》謂籥六孔者，即此器也。黃鍾六孔之籥吹法：六孔盡閉，緩為黃，急為林；自下啟第一孔，緩為大，急為夷；啟第二孔，緩為太，急為南；啟第三孔，緩為夾，急為無，啟第四孔，緩為姑，急為應；啟第五孔，緩為仲，急為黃清；啟第六孔，緩為蕤，急為大清。五聲、六律、七始、十二均皆備矣。餘律皆傲此。


△古籥考證


《爾雅》：「大籥謂之產，其中謂之仲，小者謂之繁多藥。」郭《注》以為「三孔，如笛而短」。不知郭意於大、中、小三等，指何者為說歟？若謂短者是籥，長者非籥，則是惟有小籥而無大、中二等籥矣。故知其說誤也。《國語》伶州鳩謂黃鍾太蔟為下宮，夷則無射為上宮。上宮，清官也；下宮，濁宮也。然則黃大太夾為大籥，姑仲蕤林為中籥，夷南無應為小籥歟？謂之仲者，指仲呂而言歟？或曰、籥有緩吹急吹之別。《說文》所謂「三孔，以和眾聲」，《禮書》所謂「主中聲，而上下之律呂於是乎生」，蓋一孔具三音，故有上生下生之別，非謂有三器也。其說亦通。雖然，若非有三器，則不當有產、仲、藥三器之名矣。既有三名，安得無其器哉！


△夏籥


黃鍾之均有黃鍾，無大呂，而籥則有之，林鍾之均有大呂，無黃鍾，於籥亦有之。謂有黃、林、太、南、姑、應、蕤、大，八律之全音也，則是黃鍾倍律之籥，一器而具二均明矣。其於度量衡也，通長二尺，容黍二合，稱重二兩，律則具二均焉。天然妙合，是以聖人貴之，用為文舞標幟，故名《大夏》。夏謂華夏，又夏後氏之國號也。古人二十歲舞《大夏》。《詩》曰「左手執籥，右手秉翟」，舞《大夏》之器也，是故翟曰夏翟，籥曰夏籥。《書》曰「羽畎夏翟」。《記》曰：「《夏籥》序興」罷三籥、翟，因舞得名夏焉。陳祥道曰：「羽舞皆執籥，以聲音之本在是故也。命之曰籥，以黍籥之法在是故也。」此言得之。籥、籥二字，本是一器，後世失傳，遂以籥為簫笛之類，殊不知籥即所以生量者也。胡瑗以為籥方一寸，深八分一厘；範鎮以為圓徑九分，深十分：又不知籥即文舞所執者也。蓋黃鍾之籥與倍律無異，惟多三孔，孔皆徑二分半，下孔去下端三寸，下、中、上孔相去各二寸，三天兩地之數也。長二十寸，凡百分者二焉，天地之全數也。內徑五分，外徑七分有奇，與周公嘉量積算之數相吻合，律度量衡所由生也。夫籥之為器，其美如此，執之以舞，豈不盡美又盡善乎！


△豳籥


《周禮》籥師掌舞羽籥，籥章掌土鼓豳籥。此二籥必非一類，故設官不厭重復。豳籥之制與夏籥殊，於此可考也。《禮記》《明堂位》曰「土鼓葦籥」，而《周禮》《籥章》曰「土鼓豳籥」。夫土鼓一物也，或與葦籥並言，或與豳籥並言，何也？疑葦籥與豳籥其亦一物也歟？蓋夏籥以竹為之，而豳籥以葦為之，此所以不同也。然其形之長短，聲之清濁，皆如夏籥，亦不同之同也。


△俗籥非籥


今舞者所執籥，或吹之不成聲，恐非古之籥也。===△運【讀作笛】


臣謹按：《周禮》笙師掌教吹遂，先儒讀遂為蕩滌之滁。《風俗通》曰：「笛者，滌也，所以蕩滌邪穢，納之於雅正也。」蓋遂與笛音義並同，古文作遂，今文作笛。其名雖謂之笛，實與橫笛不同，當從古作遼以別之可也。嘗考古制籥、遂二物，大同小異：籥之吹處，類今之簫；遂之吹處，類今之楚。吹處不同，此所以異名也。笙師條外，笛不經見，故儒者或疑笛非雅器。殊不知雅音之笛與籥同類，古人多以籥呼之，笛之名雖隱而其器未嘗無也。《左傳》曰 「象筋南籥」《廣雅》曰「籥七孔，謂之笛。」《毛詩傳》曰「籥六孔」，其或曰七孔者，連吹孔而言也。凡此之類，非指三孔之籥。且注疏家解籥曰：「如笛，三孔而短」；然則解笛當曰：如籥，六孔而長。是知笛與籥同類，觀此可考也。杜子春雲「笛五孔。」馬季長雲「笛四孔。京君明加一孔，為五孔。」又云「近世羌人所造。」許氏《說文》雲「羌笛三孔。」《風俗通》雲「笛七孔，漢丘仲造。」以此觀之，漢儒似不識笙師所掌之笛矣。古笛三孔，與今笛異，而與俗呼楚者頗相類而不同，蓋俗則二孔，古則三孔也。或謂笛從羌起，非也。羌笛，今橫吹者是也。張博望入西域，始傳《摩訶兜勒》之曲，自漢以來惟鼓吹部用之，不入雅樂。近代太常誤以橫吹為笛，而呼笛為長簫。故朱熹《語錄》曰：「今呼簫者，乃古之笛；惟排簫乃古之簫。」可謂知言矣。古無橫笛，蓋胡樂歟？或曰漢武帝時丘仲所造即橫笛耳，笙師之笛失傳久矣。大抵音有南北，器有楚夏。《呂氏春秋》曰：「有娀氏始為北音。塗山氏始為南音。周公召公取之，以為《周南召南》。」《詩》曰「以《雕》以《南》，以籥不僭。」此之謂歟？然則籥乃北音，《禮記》所謂夏籥是也。笛乃楚音，《左傳》所謂南籥是也，俗呼為楚，有以也夫！邃製與籥全同，惟吹處與籥異，上端比籥長出五分，以木塞之，其木後畔微削，使通氣於吹孔，吹孔在遂之後，其制即今所謂楚者是也。古雲籥如笛而短，然則笛如籥而長可知也。若不比籥長出五分，則聲與籥不相合矣。


△古運考證


笛聲清激，謂之激楚。古賦雲「清籥發徵，激楚揚風」；又云「揚激楚之清宮」；又云「函宮吐角激徵清」之類是也。《前漢志》曰：「高祖樂楚聲，故房中樂楚聲也。大抵楚人多好吹笛，故宋玉有《笛賦》。至今二孔笛猶以楚呼之，疑即《周禮》笙師所掌之遂是也。《晉志》《宋志》皆有長笛，制度甚詳，此非《周禮》笙師所掌之遼，蓋今俗呼單簫者耳。近代雅樂誤以橫笛為古之遂，而飾之以塗金龍首，其去古制益遠，不可法也。


△篪


夫樂學失傳，而八音諸器皆非本製。然自唐以前，圖譜所載雖各有得失，而近理者尚多，自宋以後則失之益遠矣。且如竹音五種，無一種得其真。大率古器細小而短，今器粗大而長，蓋由不用黍尺而誤用時尺耳。近代太常以橫笛代遂，以單簫代籥，其所謂排簫者，妄加木櫝，已違漢唐舊式，而所謂篪籥者尤粗鄙可笑也。嘗於好事之家見一古器，銅色若漆，狀類詩筒；中空而兩端有底，底中心皆無孔；前面左右皆三孔，共為六孔，孔徑約一分半，惟居中一孔翹然上出，可徑三分；後面有銘三字，字皆古篆甚奇，其文曰「黃鍾䶵」，兩端圍徑大小與開元通寶錢同；橫排錢十四枚，則與篪之長同，所謂大篪長尺四寸者也。律家相傳以為開元錢之徑即古黍尺之一寸，信矣。徑一寸者所謂圍三寸也；以篾探之，其中空處約徑七分，筒厚一分半；吹之嗚嗚然，其聲和雅，蓋三代之物，希世之寶也。按《說文》曰：「䶵，管樂也。從籥，厲聲。或從竹作篪。」《爾雅》曰「大篪謂之沂」，《注》云：「篪，以竹為之，長尺四寸，圍三寸；一孔上出，寸三分，名翹；橫吹之。小者尺二寸。《廣雅》雲八孔。」古注疏讀篪如池，讀沂如銀。引「孫炎曰：『篪聲悲。沂，悲也。』《釋名》曰：『篪，啼也，聲如嬰兒啼。』鄭司農注《周禮》云：『篪，七孔。』蓋不數其上出者，故七也。」疏家之說如此。按朱熹《詩傳》曰：「篪長尺四寸，圍三寸，七孔；一孔上出，徑三分，凡八孔。橫吹之。」今觀此器，連吹孔惟七孔，先儒以為八孔，蓋因《廣雅》之說而遂誤也。惟鄭司農以為七孔者，得之矣。《爾雅》《注》雲「寸三分，名曰翹」，寸字未詳，疑傳寫之誤歟？當從朱《傳》，作徑字者是也。此器與今太常之篪不同，真乃古人製作，宜有著述以表章之。


凡諸樂器，勿用朱紅，木惟俗氣，且非庶士所通用也。元制篪用綠漆，色如梧桐之葉，而纏以朱絲焉。雖無俗氣，不如隻用退光黑漆益清，然又不如斑竹紫竹本色尤清，朱絲亦不可用。恐其裂損，則於未漆之先，間用牛筋纏之，漆畢不顯可也。諸樂器皆仿此。


△古篪考證


開元通實錢，擇大者一枚作為古尺一寸。乃取帶皮紫竹或湘妃竹，皆不去皮，擇其兩端周徑與開元錢之周徑相同者用之。其長短亦以錢比量，長十四錢即為尺四，長十二錢即為尺二。如是比量，庶不失格。


△開篪孔法


用紙一條，比篪兩端取齊，折為四折，以墨界之；又折為六折，亦以墨界之。數其界者共為七道，每道之際各開一孔。中間一大孔向上，左右六小孔向外。大篪小篪，其法皆同。


△吹篪活法


李文察曰：「《周官》笙師掌教吹籥、簫、篪、遂、管。五者皆出於笙師所教，無非竹音之雅樂也。今太常之所謂單簫，即古之籥也；所謂排簫，即古之笞簫茭簫也；遂，即橫笛也；管，即律呂管也。惟排簫最易吹，一管一音，無事假借；而籥、篪、笛、管，皆一孔兼三音，其吹之極難，分曉全在口唇之俯仰，吹氣之緩急。唇仰則清一律，唇俯則濁一律，仰而急者則為本律之半聲。如第一孔太簇也，俯則兼大呂，仰則兼夾鍾，仰而急則為太簇之半聲。二孔姑洗也，仰則兼仲呂，仰而急則為姑洗之半聲。三孔林鍾也，仰則兼夷則，仰而急則為林鍾之半聲。四孔南呂也，仰則兼無射，仰而急則為南呂之半聲。五孔應鍾也，仰則兼乎黃鍾之半聲。故用今之籥、篪、邃、管，欲全乎律呂者，其妙處在兼音也。然吹之甚難，非精熟者不能到。」


臣謹按：文察所論俯仰緩急、一孔吹三音者則然，但指某孔為某律則未必然。且樂器有大小，人氣有壯弱，要在隨宜遷就，使合群樂而已，不必某孔為某聲也。所謂籥、笛、簫者，妄指世傳之器作為古器，是故不可不辨。辨見各器條下。


△今篪非篪


今太常篪，圍徑太粗而又長大，蓋誤用大尺，非古黍尺也。吹孔不在中間，而在右旁，其底左端有孔，前面四孔，後面一孔，又有穿繩二小孔，共九孔。其制與古銅篪不同。


臣謹按：管、簫、籥、邃四器，大同小異：蓋單吹無孔則謂之管；編吹無孔則謂之簫，吹處類簫則謂之籥；吹處類楚則謂之遂。然此四器長短周徑皆相同也，惟篪一器則大不同，而吹法亦異焉。是以載於竹音之末，著其不與前四器相同耳。


△匏音之屬總序


臣謹按：匏者，瓠屬，大者可以為瓢，小者可以為笙，今之圓葫蘆是也。壺亦瓠屬，大者可以盛酒，小者可以盛藥，今之亞腰葫蘆是也。太古之世，民醇而愚，儀物未備，是故用匏以為笙，用壺以為尊。軒轅以來，至於三代，聖王迭出，智巧滋彰，乃用膠漆角木之制以代匏，金錫模範之作以代壺。禮有壺尊，樂有匏笙，蓋象其本形，存其舊名耳，實非真用匏及壺也。夫既不用匏壺，而猶謂之匏壺，何也？不忘本也。其名古雅，未可廢也。譬如麻冕，雖不用麻，而猶謂之麻冕；皮弁雖不用皮，而猶謂之皮弁；琴尾非焦，而曰焦尾；書首非簡，而曰簡首：此類眾多，難盡舉也。姑以《詩禮》二經證之：「八月斷壺」之壺，則真壺也；「清酒百壺」之壺，則未必真壺也。「匏有苦葉」之匏，則真匏也；「匏竹在下」之匏，則未必真匏也。然先儒之惑者，疑今之笙非真匏音，謂必用匏而後八音備。噫！是豈知麻冕從眾之義哉！蓋臣初亦疑焉，嘗命良工列簧匏中而吹之，終不如代匏之為妙也。由是始悟匏之為言，即今笙鬥之別名耳，謂之匏是也，謂之鬥非也。木代匏者，其制甚精，其來亦遠，非三代之聖人決不能為。無儒以為世俗之制，誤矣。聞今溪澗諸蠻猶用匏以為笙，穴管之間鹽而漏氣，其音終不若中國之笙也。凡為雅樂笙竽屬者：刻木作匏形以代之可也；不作匏形而作長底則與俗笙無異，斯不可也；必欲仍用真匏，斯亦理之不通者也。以木代匏，其法有二：或用真匏為質者；或不用真匏，隻像匏形亦可也。臣嘗取世俗所吹十七簧笙，截去笙鬥之下段，削去笙嘴及周遭之漆，而後截去葫蘆之上段，將削過笙鬥陷於葫蘆中，用膠漆灰布以固其口縫，惟匏不漆，尚質故也，此是一法。又一法：用桐木旋作匏身，取其輕也；用棗木鑽作匏麵，取其硬也。中間實處亦同常笙，若不實，則費氣而難吹也。匏外安笙嘴，名曰味，形如鵝項。代匏並味，皆髹以黑漆也。笙管曰修楇，用紫竹為之。中楇最長，餘撾漸短，各於按孔上刻律呂之名。俗笙周遭之管，有闕不連，而向內者二孔，指入其中按之。雅笙則不然也，周遭之管如環無端，孔皆向外，指不入內，此其異也。若夫銅簧響眼之制，亦如世俗常法，而笙匠所共曉，不必細述。然與俗笙異者，惟若匏之形，音律不同耳。是故雅樂笙簫諸器，皆須吹律議定。《傳》曰「匏竹尚議」，此之謂也。


△二十四簧為大竽【倍正俱全，是名大竽。舊謂三十六簧為大竽，今不從。】


《周禮》笙師掌教，吹竽為首。《韓非子》曰：「竽者，五聲之長。竽先則鍾瑟皆隨；竽唱則諸樂皆和。」不能吹者，謂之濫竽。吹之為難，自古然矣。《風俗通》曰「竽，二十三簧」，而諸儒或以為二十四簧。舊說笙之宮管在左，竽之宮管在中，其詳不可考也。但依陽律陰呂分別左右可也。黃鍾、太蔟、姑洗、蕤賓、夷則、無射六律屬陽，悉皆在左，而以左手按之；大呂、夾鍾、仲呂、林鍾、南呂、應鍾六呂屬陰，悉皆在右，而以右手按之。黃鍾為首，居前面之中，而以大指按之；其次一前一後，則以大指中指食指隨便按之。申、子、辰三陽在前之左；巳、酉、醜三陰在前之右；寅、午、戌三陽在後之左；亥、卯、未三陰在後之右：玩其圖易曉也。非若俗笙，陰陽錯雜而無左右之別，隻取順手而已。


按：《元史》《樂志》云：「竽與巢笙皆十九簧，惟指法各異。」蓋依旋宮本法：大律生小律者例用正律，小律生大律者借用倍律。故《晉志》曰：「音聲之體，務在和韻，益則加倍，損則減半，其於本音恒為無爽。」此之謂也。人多未曉，是故詳載如左。


△十九簧竽

上下相生【倍多正少，是名小竽。】黃正生黃倍【俗呼濁合字】黃倍生林倍【俗呼濁尺】林倍生太正【俗呼正四】


太正生太倍【俗呼濁四字】太倍生南倍【俗呼濁工】南倍生姑正【俗呼正一】姑正生姑倍【俗呼濁—字】


姑倍生應倍【俗呼濁凡】應倍生蕤正【俗呼勾凡】蕤正生蕤倍【俗呼濁勾凡】蕤倍生大正【俗呼亞四】


大正生大倍【俗呼濁亞四】大倍生夷倍【俗呼濁亞工】夷倍生夾正【俗呼亞一】夾正生夾倍【俗呼濁亞一】


夾倍生無倍【俗呼濁亞凡】無倍生仲正【俗呼上字】仲正生仲倍【俗呼濁上字】仲倍生黃正【俗呼合字】


此十九簧循環無端，是故添減不得。===△十九簧笙上下相生【正多倍少，是名大笙。】黃正生林正【俗呼清尺】林正生林倍【俗呼濁尺】


林倍生太正【俗呼正四】太正生南正【俗呼清工】南正生南倍【俗呼濁工】南倍生姑正【俗呼正一】


姑正生應正【俗呼清凡】應正生應倍【俗呼濁凡】應倍生蕤正【俗呼勾凡】蕤正生蕤倍【俗呼濁勾凡】


蕤倍生大正【俗呼亞四】大正生夷正【俗呼亞工】夷正生夷倍【俗呼濁亞工】夷倍生夾正【俗呼亞一】


夾正生無正【俗呼亞凡】無正生無倍【俗呼濁亞凡】無倍生仲正【俗呼上字】仲正生黃半【俗呼六字】


黃半生黃正【俗呼合字】此十九簧循環無端，是故添減不得。


今笙皆十七簧，蓋俗樂之笙也。隋文帝時何妥建議廢旋宮法，由是以來，習雅樂者惟尚苟簡，不務精深，故去二簧，止吹一調。十七簧者既興，十九簧者遂廢。近代太常雅樂亦用世俗之笙，誤矣。以笙代律定弦，庶幾便於用排簫耳。


△十三簧為小笙【有正無倍，是名小笙。】


《爾雅》曰：「笙，小者謂之和。」《注》雲十三簧者，即此器也。其十二簧為六律六呂之正聲，其一簧為黃鍾之半聲。夫黃鍾正聲已具於六律之中矣，又有半聲，何也？不如此則無以見其循環無端之妙也。是以十二律外多一簧以象閏，所謂閏餘匏者是也。古人律準十三弦，和笙十三簧，其義一也。


△大竽小竽吹法


每管外面各刻律名、正倍字樣。假如其譜是黃，看何孔上所刻有黃鍾倍律四字者，左手大指按之；有黃鍾正律四字者，左手食指按之；有林鍾倍律四字者，右手中指按之；有林鍾正律四字者，右手食指按之。四簧齊鳴，總是一個黃字。待琴瑟彈操縵兩段皆畢，方才換手。餘律傲此。


△辨笙不宜用真匏


《文獻通考》曰：「唐九部，夷樂有胡蘆笙。宋朝至道初，西南蕃諸蠻入貢吹瓢笙，豈胡蘆笙耶？」又曰：「今之笙竽以木代匏，而漆殊愈於匏。荊梁之南尚仍古制。南蠻笙則是匏，其聲尤劣。」此言得之矣。李文察曰：「今太常以木代匏而漆，其音雖可聽，但非古制。匏象君子，名節難持易失。」文察此說，穿鑿可笑。


△辨笙不宜用竹簧


說者有云：「《詩傳》以簧為笙中薄金葉，蓋指近世銅簧。然簧字於文從竹，非從金。《元史》《樂志》云：『中統間回回國所進笙，以竹為簧，有聲而無律。』四夷風俗雖陋，而有古制存焉。」臣愚以為不然。夫簧之為字從竹者，何也？竹乃笙字之省文也，會義也；從黃者，諧聲也。然則簧非從竹，故知用竹簧者非也。


△土音之屬總序


臣謹按：八音內有所謂上音者，蓋燒上為之，猶土簋土鉶之曰土耳。鉶、簋二器，苟非燒土為之，豈不盛水則壞？然謂之土，何耶？古人所謂土，猶今人謂之瓦耳。土音之塤、缶，推此可知也。後世作樂苟簡，填雖土為之，大率不曾燒，蓋由惑於土之一字，未暇詳考故耳。《國語》曰「瓦絲尚宮」，又曰「匏以宣之，瓦以讚之。」《爾雅》曰「大塤謂之嘂。」《注》云：「塤，燒土為之，大如鵝子，銳上平底，形如秤錘，六孔。小者如雞子。」《疏》引《周禮》《小師》注云： 「塤，燒土為之，大如鴆卵。鄭司農雲六孔，是相傳為然也。」《風俗通》曰：「塤，燒土也，圍五寸半，長三寸半，有四孔，其二通，凡為六孔。」《文獻通考》引《風俗通》，又略不同：長三寸半作一寸半，蓋傳寫之訛耳。然塤既有大小二等，其圍五寸半長三寸半者，是為小塤；而大塤舊不言其圍若干，今以鵝卵雞卵之圍證之，然則大塤當圍七寸半也。大塤圍七寸半長三寸半，小塤圍五寸半長三寸半，則各得其制矣。陳陽《樂書》曰：「塤之為器，平底，六孔，水之數也。中虛上銳如秤錘然，火之形也。塤以水火相合而後成器，亦以水火相合而後成聲。故大者聲合黃鍾大呂，小者聲合太蔟夾鍾，要在中聲之和而已。」又曰：「古有雅塤如鳩子，躓填如雞子，其聲清濁合乎《雅》《頌》故也。」塤腰四隅各開一孔，相對透明，雖顯四孔，祇是兩孔之通者耳。古雲「其二通」者，此也。雙孔之下，復開一孔，形如鼎足，共上一孔，是為六孔，所謂前三後二，並吹孔為六者是也。舊說：塤篪其竅盡合則為黃鍾，其竅盡開則為應鍾。今按：唇有俯仰抑揚，氣有疾徐輕重，一孔可具數音，則旋宮亦自足，不必某孔為某聲也。《書》曰「八音克諧」，既有八音，安得無塤？以此觀之，其來遠矣。


右大小塤，皆以細泥依樣造，窯內燒成，不用莊飾，尚自然之質也。近代雅塤，率用漆以為飾，未免俗氣，切宜忌之。


△古塤考證


銳上平底，塤之形也；鵝子雞子，不過喻其大小。而近代雅樂以塤為卵形，誤矣。塤篪皆活音，與群樂共奏，俯仰遷就，自能相合。而舊說指某孔為某律，亦非也。


△缶【附錄】


《周禮》載諸樂器，獨不言缶。《爾雅》《釋樂》亦不言缶，而缶乃在《釋器》篇中，則缶本非樂器，偶值無鍾磬時權以缶代之耳。後世宮懸既有鍾磬，而又擊缶，非也。今附錄於土音條下，若夫深山窮穀幽人隱士或一用之，庶幾「考盤在澗」之遣意雲。
內篇卷九


○樂器圖樣第十之下△絲音之屬總序


臣謹按：《禮記》曰：「大琴大瑟，中琴小瑟，四代之樂器也。」則琴瑟之有大小，可知矣。故《爾雅》曰：「大瑟謂之灑，大琴謂之離。」郭璞謂「皆二十七弦，」非也。至宋陳陽遂謂「大琴二十弦，中琴十弦，大瑟五十弦，小瑟五弦」。其謬益甚。殊不知琴瑟度數雖有大小，而其弦數則無增減。是故大琴小琴皆止七弦，大瑟小瑟皆止二十五弦，特律尺長短不同耳。琴瑟大者，以黃鍾正律之管為尺；中者，以太簇正律之管為尺；小者，以姑洗正律之管為尺：是謂律度之尺。《周禮》所謂「以十二律為之數度」是也。


△琴箴瑟銘【共二首】


揆神農之初製，尚火德之數七，效法四時五行，則象三才萬物。斯以嶧陽之桐，髹以楚宮之漆，軫以昆山之玉，徽以麗水之金，誠六樂之所重，允百世之所欽。雖然，是皆末節，非君子所謂琴。君子於琴，宜審其音，或古或今，孰雅孰淫，謂調有古今，曲有雅淫也。大抵七音為均，具乎二變則古；五音為均，駢乎二少則今。粉偉而麗，和平而中，諧於操縵則雅；幽沉而細，趨數而濫，流於操弄則淫。故曰：琴之為言，禁也，禁其邪音也。君子禦之，「以儀節也，非以慆心也」。是故弦絙而貴清，聲宏而尚宮；繁而有節，和而不同。詠《清廟》之七始，歌《鹿鳴》之三終。協《文王》於笙磬，比《關雎》於鍾鼓；聲凡八十有四，曲凡三百有五；崇先王之德音，黜流俗之偽譜。非歌不弦，非弦不歌；頌聲滿天地，其樂更如何！【凡二百六十字。刻於琴腹之下。】


庖犧氏之創物兮，始弦桐以為瑟；象離三之虛中兮，戴九梁而洞越，弦大衍之五十兮，不勝悲而半折。浩朱襄之飄風兮，肇五弦於士達。瞽三之為十有五兮，重華作而增八。灑有番弦兮，或二十而贏七。必五五而乃定兮，與天數以為一。紛弦樂之殊名兮，皆仿此而後出。夫是以稱樂器之宏兮，莫敢疑大而度長。曆炎黃而陶唐兮，為咸池之《大章》。《韶》以詠而永言兮，聲依永乎賡歌之《明良》。及周為雲和兮，友之以龍門空桑。想夫製作之妙，伶倫吹笈，後夔拊手，晏龍度左，公輸斯右。其長為黃鍾者九兮，倍其九以為首也。其商為頌瑟兮，其宮以為雅奏也。夫惟瑟聲者，歌聲之所主。弦二十有五兮，旋宮具也。七弦相為律兮，番弦五也。鳳和鳴兮，其句也；雁行飛兮，其柱也。歌必取瑟兮，既歌而語也。徒歌曰謠兮，徒鼓瑟曰步也。恒為堂上之樂兮，瓠竹在下也。名其為登歌之器兮，無故不去也。瑟教廢則歌詩者莫之為譜也，是以聖門亟稱於瑟。自琴以降豈無他弦？而有所不必言焉。胡不觀於《魯論》乎？孺悲之所聞，點爾之侍坐，由也之在門，弦歌之聲托瑟以傳。又不觀於《國》《風》之唐秦乎？唐有《山樞》，秦有《車鄰》，皆專言乎鼓瑟，不見刪於聖人。胡不觀文王之廟祀乎？一唱三歎，應弦如見。歌呼於穆，遣聲盈耳，升歌示德，舍瑟曷以？又不觀於周公之《禮經》乎？飲射賓燕，禮盛樂備，登歌在堂，間歌在陛。或以瑟二，或以瑟四，堂上侑歌，惟瑟而已。若乃《騶虞》，《狸首》間若，疊奏鄉樂，惟意二《南》先後。燕有房中之弦樂，學有《宵雅》之肄教，皆主於瑟而他弦莫侑。此古人之所甚重，今人之所駭笑者也。自韓非之妄論，齊人之見擯，秦蒙將軍剖之而為箏，《易》京君明變之而為準，新聲代作，古意浸泯。若乃絲聲之器，遽數之莫能既：侯氏之坎坎，師延之靡靡，嵇阮寄嘯之具，秦漢鞀鼓之戲。於是六合百納，絲桐亦改其制；太乙天寶，弦柱各出其新意。吳蜀楚之聲不同，平清瑟之調滋異。厥有弦鶤金縷，左振右擊，檀槽銀裝，孤柱四隔，立掐臥摘，竹軋木搤，白虎之爪，黃金之撥，能使師曠聵，瓠巴拙。但見吃陁蘇葩，俳優裸裎，以助其喧豗；都曇臘答，急笛悲篥，以奮其啁哳。觀其指法，則秦箏多撮，琵琶多拶，空侯多擘，柳琴多擊。竊比於琴家之猱吟按抑，孰若一弦一柱，取聲於自然，而不假弄手以為力也。弦樂莫無於瑟，他弦行世而瑟不行焉。是棄其祖而為支裔之從，摧其根而葆由枿之萌也。若乃道調仙呂，托異人之夢授，而律呂每混於俗稱；怨湘哭顏，疑胡琴之避徵，而曲調例闕其徵聲。又孰若一均七律諸調皆在焉，而隔八之弦自相生也。然而箏笛之耳未能聽古淡者，見操瑟而已嫉；章句之儒僅知守詁訓者，聞歌詩而自失。惟夫陸沈野逸，舒湮宣鬱，宛其俟命，且以永日。人莫我好而吾瑟之僻，於是采孤桐兮南山之陽，致文梓兮北山之北。本以黃鍾，度以周尺，遂練朱而繩絲，雖繪錦而貴質。小弦之縷七十餘二，大弦之絲八十有一。初促柱以高張，乍試手而拂曆。始肄蒿蘋之食，載歌寤寐之服。但聞誦詩之聲，莫知弦指之力。逮手熟而習貫，益心悅而忘倦。為之歌《伐檀》，若有靳輪乎河岸；為之鼓《考盤》，若有叩盤乎山澗。方且陳《懿戒》以自警，聽《衡門》而無悶。賦《白駒》之逍遙，諷《淇澳》之瑟澗。和鏘鳴兮中清，寄散聲於詠歎。共赤鬆而調均，異湘靈之悲怨。儻流魚之能聽，付狸鼠於不見。誦閑情以自欣，虞仆人之見訕。遂乃避俗塵而韜錦，且弛弦以回雁。善吾瑟而不鼓，思悠悠兮待旦。亂曰：皇義肇瑟，韶以詠兮。姬孔歌詩，瑟之盛兮。瑟遠詩存，歌不傅兮。孰能誦《詩》，惟朱弦兮。勿求諧世，我思古兮。解弦弭柱，羨昭文不鼓兮。【一千一百八十九字，刻於瑟腹之下。】


△論諸家瑟製之陋


《曲禮》曰：「士無故不徹琴瑟。」子遊曰：「小人學道則易使。」小人，指庶民也。然則瑟乃士庶通用。俗以為僭，誤矣。好古之士誠欲造瑟，當於太常寺雅樂器中求其樣製；如不可得，隻照箏樣最妙。蓋瑟與箏大小雖異，而樣製相同也。長短高低，比箏加半倍可也，首尾廣狹，比箏加一倍可也。上弦設柱，亦與箏同，但音調不同耳。或問，瑟長八尺一寸，其周尺歟？抑近代之尺歟？曰：譬如琴，長短不一，皆可彈也。瑟，長短由人耳。巧匠見箏之形，必能造瑟。其圖見上文者足為證，他書所載不足徵也。若《宋史》《樂志》及《文獻通》考、陳氏《禮書》《樂書》、李氏《律呂元聲》《古樂筌蹄》、韓氏《誌樂》、劉氏《元義》、黃氏《管見》之類，臆說杜撰，樣製皆陋，不足為法式也。


△論瑟不宜用黃弦


世儒以瑟為二十五弦者眾矣，然未必合於先王之制，蓋由夫具二均之說不明耳。古之所謂中清二均者，是也；今之所謂中清二均，則非也。噫！此理深奧，苟非知音者不能喻之也，喻之而不解故也。古所謂二均者，具丈夫童子之二調，而分男女老少之聲。今所謂二均者，乃以黃弦界於朱弦之中，分內外各十二弦以應十二律；而黃弦為君，不彈，古無是說也。《樂記》曰：「宮為君」，蓋樂以宮為主，亦猶人道以君為尊；而宮音豈可以不彈，不彈則無君，君斯亢而有悔矣。夫弦樂以聲為本，猶君以政令宣示天下也。今乃陽以黃色別之，以示其尊；而陰欲置之無用之地，使其無聲，以喪其本，豈可哉！既有黃鍾之宮，而又添設黃色之弦，命曰君弦，於義安取？原其為說之由，蓋以二十五弦其數奇，若除中弦，則內外各十二，以配律呂之數。此不知音者穿鑿之說耳，今人信之不疑，豈不謬哉！鼓瑟之工，古用瞽蒙為之，彼既無目，安識黃弦耶？以此證之，則其穿鑿益可見矣。其說不知起於何時。《樂記》曰：「清廟之瑟，朱弦而疏越。」初，未嘗有黃弦居中之說。而《莊子》曰：「鼓之，二十五弦皆動。」《文子》亦曰：「二十五弦，各以其聲應。」二子皆周人也，其言最古，必有所本。果如中弦不彈，則不可謂之二十五弦皆動也。《淮南子》曰：「今夫調弦者鼓之，而二十五弦皆應。」是漢人未嘗有中弦不彈之說也。杜氏《通典》曰：「頌瑟二十五弦，盡用之。是唐人亦未有中弦不彈之說也。《文獻通考》曰：「宋朝太常瑟用二十五弦，具二均之聲，以清中相應雙彈之：第一弦黃鍾中聲，第十三弦黃鍾清應。其按習也，令左右手互應。」而所謂第十三弦者，即中弦耳，蓋亦未嘗不彈也。《元史》《樂志》《登歌樂器》：「瑟用朱絲為弦，凡二十有五，各設柱。」亦不言黃者居中央。上自周漢，下至宋元，考諸載籍，皆未有是說，不知從何而得之。夫黃弦於瑟，最為害理，而太常習久，莫覺其非。雖禮樂大事，非敢出位妄言，然既知其誤，亦不敢不言也。此古所謂芻蕘狂夫之末議，固君子之所采，而不以人廢也。聊著於此，以俟後世知音之士，或有所折衷耳。


△論瑟不宜用朱弦


古稱：清廟之瑟朱弦。所謂朱弦者，特用於清廟云耳。清廟者，文王之廟也。樂用朱弦，舞用朱幹，此天子禮樂，非諸侯而下所敢僭也。人皆知僭用朱幹為非禮，殊不知僭用朱弦亦非禮。此禮不講，近乎僭矣。朱弦尚近乎僭，黃弦豈可僭乎？料想孔門學瑟，亦未必用朱弦。今之士庶學瑟，隻用冰弦可也。不獨士庶，雖卿大夫鄉飲鄉射，亦不可僭。然鋪中所賣者多是朱弦，雜以黃弦，切忌不宜用之。無已，多買箏弦，擇其粗大者，兩條續一條用之可也。


△論瑟麵不宜繪飾


按《元史》《樂志》，瑟麵施采色，兩端繪錦。此係近代俗製，非古制也。古稱錦瑟，不過用錦一幅置於瑟尾，以襯弦耳。後人穿鑿，遂繪錦焉。殊不知詩所謂「椅桐梓漆，爰伐琴瑟」，蓋皆通漆為飾，無繪錦之說也。琴瑟壹體，表裏通漆，琴用玉徽，瑟用錦襯，庶幾古人瑤琴錦瑟之制。


△論瑟不宜重不用架嘗考瑟製長短輕重，《儀禮》言之甚詳。今為四圖如左。


《鄉飲酒禮》曰：「設席於堂廉，東上。工四人，二瑟，瑟先。相者二人，皆左何瑟，後首，挎越，內弦，右手相。樂正先升，立於西階東。工入，升自西階。北面坐。相者東面坐，遂授瑟，乃降。」《鄉射禮》曰：「席工於西階上，少東。樂正先升，北面立於其西。工四人，二瑟，瑟先；相者皆左何瑟，麵鼓，執越，內弦，右手相；入，升自西階，北面東上。工坐。相者坐授瑟，乃降。」《燕禮》曰：「席工於西階上，少東。樂正先升，北面立於其西。小臣納工，工四人，二瑟。小臣左何瑟，麵鼓，執越，內弦，右手相。入，升自西階，北面東上坐。小臣坐授瑟，乃降。」《大射儀》曰：「乃席工於西階上，少東。小臣納工，工六人，四瑟。仆人正徒相大師，仆人師相少師，仆人士相上工。相者皆左何瑟，後首，內弦，挎越，右手相。後者徒相入。小樂正從之。升自西階，北面東上。坐授瑟，乃降。」


解曰：古人席地而坐。為工設席於堂上，近南簷邊，麵向北坐，以東為上。然後引工入。凡工，皆瞽者。若工四人，則二人彈瑟，用瑟二張。若工六人，則四人彈瑟，用瑟四張。瑟先，謂彈瑟者在前行，歌詩者二人隨入也。相者，扶也，扶持瞽者，與其引路也。皆左何瑟者，引路之人就以左肩擔瑟也。挎越者，越，瑟底之空穴也，以左手四指入瑟底空穴內捉之也。內弦者，弦側向內也。右手相者，攙扶工也。其相歌者徒相，謂空手扶之也。坐授瑟者，謂持瑟之人跪於地，然後將瑟遞與彈瑟之人也。乃降者，遞瑟已畢，退立於堂下也。按《禮記》《少儀》云：「琴瑟執之，皆尚左手。」蓋謂攜琴挎瑟，皆用左手而不用右手也。若瑟長大且重，兩手舉之猶難，其能一手挎之歟？觀此圖而玩味之，則古之瑟製長短輕重可見矣。


△論瑟當以五事證


一、《儀禮》：「左何瑟，右手相。」二、《少儀》：「琴瑟執之，皆尚左手。」三、《論語》：「取瑟而歌」，「舍瑟而作。」【以上三條證瑟體輕，是故荷執取舍利便。】四、《曲禮》：「琴瑟在前，坐而遷之，戒勿越。」【以上一條證瑟無架，古人隻於地上安置。】五、《論語》：「侍坐。鼓瑟希，鏗爾，舍瑟而作。」【以上一條亦證瑟不用架，鼓者坐而非立。】


△論近代琴瑟失傳


嘉靖間太常寺典簿李文察上疏曰：「今奏樂者以琴瑟為虛器，雖設而不能盡鼓，雖鼓而少得正音。蓋因琴瑟久貯內庫，臨祭領出，其弦多腐而不可調，或因瑟柱臨鼓而仆。是故鼓琴瑟者不求其聲之正，惟求不絕不仆，以免罪耳。夫弦絕柱仆，偶然之失，失之小者也；琴瑟失音，恃為故習，失之大者也。豈可以其小而犯其大者乎！今後近祭之期，預擇弦之精者而調習之，庶臨時免絕仆之患，偶或有之，略恕其罪而不盡究。則司琴瑟者乃可盡其能，而於絲屬為備音矣。」文察又言：「鍾、磬、塤、篪、排簫，音亦不備。」其說甚詳，茲不載雲。


△金音之屬總序


臣謹按：聖人之作樂也，文之以五聲，播之以八音。而八音之始，必原於律呂；律呂之數，肇於黃鍾。黃鍾在子，圜鍾在卯，函鍾在未，應鍾在亥，一律三呂，皆以鍾為名焉。古語稱為鍾律之學，然則鍾固樂之始也。其大者為熔鍾，其小者為編鍾，非大非小為特鍾。《爾雅》曰「大鍾謂之鏞，其中謂之剽，小者謂之棧」是也。且如編鍾之制，《周禮》《考工記》《鳧氏》條下，言其樣製最詳，可見聖人製作之不苟也。古鍾扁而不圓；大小不一般；鍾下有兩角，名曰銑；前後有乳三十六枚，名曰枚；鍾上有柄，名曰甬，於架上側垂之，以便於擊。今則不然，圓如瓦罐，大小若一，式樣鄙陋。後查《文獻通考》，唐末殷盈孫及五代王樸所造鍾律甚精，悉依《周禮》樣製。至宋，李照胡瑗皆非之，始改鑄，正其紐，使下垂，叩之弇鬱而不揚，遂欲毀前代所寶古鍾，以滅其跡。工人不敢毀，乃藏於太常。神宗命楊傑造樂，傑欲銷王樸舊鍾，意新樂成，雖不善，更無舊鍾可校。乃詔，許借樸鍾為清聲，不得銷毀。後輔臣至太常按試，前一夕傑乃陳樸鍾已弊者一縣。樂工不平，夜易之，而傑不知。明日輔臣至，傑厲聲云：「樸鍾甚不諧美」，使樂工叩之，韻更佳，傑大沮。以此觀之，則鍾製之陋自宋始也。然《宣和博古圖》亦宋人所撰，三代古鍾之制備載其中。宋人好古如此之甚，考古如此之精，而不留意於當代之樂，特以三代之器為玩戲，是可惜也。陳陽諸家樂書雖述《考工記》之法，其為鍾圖亦陋，似皆未見《博古圖》歟？後世如有興樂之士，欲考三代之制而為鍾者，則《博古圖》亦有益之書也，不可視為玩器而忽焉。《博古圖》載周制古鍾百有餘枚，今摘其所長者，錄之如左。


△周蛟篆鍾【以下八條出《博古圖》】


昔張懷瓘在翰林時，見古鍾紀夏禹之績，皆紫金，鈿以大篆，神彩驚人。此鍾款識蓋亦鈿金篆也。是鍾甬旋比它鍾蟲鏤尤劇瑰妙，當甬旋之間設環，象獸形。聶崇義所謂旋當甬之中央為環，飾之以蟲，曰旋蟲者是也。爾後，甬旋之制或變為龍螭虎鈕與夫圜環之類，蓋製作不純於古者如此。


△周特鍾


蓋比它鍾而黃鍾律、倍、半，枚極修大；衡甬窒實；自於而上至於篆帶閑皆作雲氣。非文盛之世，曷能底此。△周大編鍾


古之樂鍾，形範非圜，屬幹於虡而扣之，則牢結不動。後世圜其制而虛係以直垂，值其考擊，則搖曳而生餘韻，失之遠矣。觀此數鍾，誠為得法。△周細雷紋鍾


雷有回旋之義。凡樂，還相為宮以順四時之氣，亦寓諸回旋之意也。隋文帝作樂而惟主黃鍾之均，世名知樂者莫不非之。事不師古，則失其深旨，奚可哉！


△周實甬鍾右五器雖設甬，然實而不虛，與它鍾特異。


臣所見古鍾，實甬者多。而《博古圖》亦有此條，故表出之。△周隧鍾是鍾於鼓閑隱起而中微窊，則《周官》《鳧氏》所謂隧歟！


臣所見古鍾有隧者絕少。考之於圖，亦不多見，惟此一條耳。△周小編鍾


右嘗考律呂之制，自黃鍾九寸等而下之，至應鍾四寸七分，用以合陰陽之數。至於為鍾小大增益，悉考於律，故聲皆協應而不乖。此鍾數雖未備，然其形製高下，遞殺以小，蓋亦取於律也。彼禮圓編鍾，類皆一等，未嘗參差如此，蓋以厚薄取聲，而不知先王以律為本也。


△周環鈕鍾


《周官》《鳧氏》所鑄，有所謂大鍾，有所謂小鍾。《爾雅》謂大鍾曰鏽，中曰剽，小曰棧，而不言其量數樂律、所用之處。若樂鍾則惟特鍾、鎛鍾、編鍾三者而已。是鍾形製尤小，其編棧之屬歟？


△款文識文【以下二條出「洞天清錄」）。】


「識乃篆字以紀功，所謂銘書鍾鼎；款乃花紋以易識。古器款居外而凸，識居內而凹。夏周器有款有識，商器多無款有識。夏用鳥跡篆，商用蟲魚篆，周以蟲魚大篆。三代用陰識，謂之堰囊字，其字凹入也。漢以來或用陽識，其字凸，間有凹者，或用刀刻如鐫碑。蓋陰識難鑄，陽識易成，陽識決非古物也。」


△款識真偽


「古人作事必精致。工人預四民之列，非若後世賤丈夫之事。故古器款必細如發而勻整分曉，無纖毫模糊；識文筆畫宛宛如仰瓦而又深淺如一，亦明淨分曉，無纖毫模糊。此蓋用銅之精者，並無砂類，一也；良工精妙，二也；不吝工夫，非一朝一夕所為，三也。設有古器款識稍或模糊，必是偽作。」


△鍾銘


鍾乃樂之至重，銅乃物之至精。法營援之古制，考神瞽之中聲，紀之以三，平之以六，毋出均而摦。輕者從大，重者從細，惟尚羽而清。小大器用，於是乎出；律度量衡，於是乎生。九《夏》以之而立號，四律以之而得名。故曰鍾律之學，而為萬事之程。以其下體言之，則於上謂之鼓，鼓上謂之鉦；以其上體言之，則舞上謂之甬，甬上謂之衡。陽有雷紋之款，陰有鳥跡之識。塗以鏐鐐為飾，鈿以留璃為字；神彩驚人，鏗鏘合誌。紀夏禹之丕績，尚文王之追蠡。為《咸池》之主宰，作《簫韶》之根柢。率靴鼓兮在庭，間竽笙兮在陛。相應生變，還相為宮，不淫不傷，惟穌惟中。集大成於金玉，總條理於始終。


△古鍾考證


《考工記》曰【《周禮》《冬官》篇名。）：】「六分其金而錫居一，【五金總名曰金，此金謂赤金，即紅銅是也。每紅銅六斤，外加白錫一斤也。】謂之鍾鼎之齊。【齊者分劑，猶言分兩也。每紅銅六斤，外加白錫一斤，是鑄鍾分兩也。劑，古作齊，而讀作藥劑之劑，醫書有和劑局方是也。）」】又曰：「鳧氏為鍾，【鳧鷺，野鴨。此雲鳧氏，未詳。經有『鍾氏染羽』之條，或疑錯簡傳寫之誤，當作『鳧氏染羽，鍾氏為鍾』方是。自此以下，先釋鍾體名義，而後方釋度數。譬如人體，有種種名，總名為綱，細名為目。頭者，乃總名也，額、顧、頂等，則細名也。身者，乃總名也；肩、背、胸等，則細名也。鍾體亦然。經文甚明，先儒未達，注疏反晦。今就經文解釋，不用注疏之說，則其理明白矣。蓋鍾有上體，有下體，有總名，有細名。先當分別何者何綱，何者為目。曰甬曰鉦，此二名者，上體下體總名為綱者也。甬之一體又有衡、幹、旋、蟲等名，鉦之一體又有銑、於、鼓、舞等名，則其細名為目者也。先儒不言鉦是總名，將鉦混於鼓、舞細名之中，遂使經義晦矣。是故先宜辨之。】兩樂謂之銑，【古鍾形扁，類今犁鏵。兩旁有棱，其名曰樂。樂者脊貌，猶言棱也。巢下兩角，銛利光澤，其名曰銑。銑者跣貌，譬如人之足也。舊說樂、銑一物二名，俱謂鍾下兩角，其義晦矣。新說：上自鍾肩，下至鍾足，通成一段，總名為銑，方與下文『十分其銑』經義相合。】銑間謂之於，【兩角中間空處，其形彎如覆月，其名曰於，俗呼為鍾唇也。】於上謂之鼓，鼓上謂之鉦，鉦上謂之舞，【鉦之為言，正也，謂鍾之正體也，譬如人之身也。鉦下際受擊處名為鼓，譬如人之臀也。鉦上際震動處名為舞，譬如人之肩也。曰鼓曰舞，蓋取『鼓之舞之』之義。舊說：中間一處為鉦。新說：自舞上際至鼓下際通成一段，總名為鉦，方與下文『去二以為鉦』經義相合也。】舞上謂之甬，甬上謂之衡。【舞者，鍾肩。甬者，鍾柄。古鍾皆有柄，與俗鍾不同。故其肩上極平，而於平處安柄，其名曰甬。甬者，湧也，言其巍巍然湧出也。甬之上端，其名曰衡，衡者平也，言其平頂堅實而甬中非空也。鑄鍾先鑄甬，此處分兩最多也。】鍾縣謂之旋，旋蟲謂之幹。【縣，古懸字，謂鍾柄也。柄下節有束腰，旋遠於柄，其名曰旋。旋前有紐，謂鍾鼻也。鼻上節有獸麵吞口，名為旋蟲，又名為幹。】鍾帶謂之篆，篆間謂之枚，【鍾體界道，狀如田畦，橫者如帶，從者如箸，其名曰篆。枚者，即鍾乳也。古鍾有乳，狀如門釘，前左前右，後左後右，分作四區，每區九枚，其名曰枚。前後兩面，共計三十六枚。舊謂海面三十六枚，其說非是。】枚謂之景。【枚下疑脫間字。景，即古文影字。每一大區內，上下橫分五小區，三寬兩窄，互相間隔，寬處安乳，窄處無乳，其名曰景，譬如圭表之景。】於上之攠謂之隧。【攠，猶弊也。擊處久則弊。其形窪如犁麵，又類取火鏡，故名曰燧。古文隧與燧通。自鼓至燧，皆借別物之名而為鍾體立名。】十分其銑，去二以為鉦。【釋名義竟，方釋度數。黃鍾正律之鍾，中間自肩至唇，其長一尺。新法：用紙一條長一尺者，比量自肩至唇取齊，折作四折，每折二寸五分。將前一尺，外加二寸五分，共該一尺二寸五分，是其兩旁自肩至足之數。又用紙條長一尺二寸五分者，比量自肩至足取齊，折作十折，裁去二折，止餘八折，除了二寸五分，止餘一尺。比量中間自肩至唇，亦是一尺，其數相同。是名『十分其銑，去二以為鉦』也。】以其鉦為之銑間，【將前紙條比量自肩至唇，其長一尺。而又比量自左角外至右角外，亦是一尺。其數相同，是名 『以其鉦為之銑間』也。】去二分以為之鼓間。【將前紙條比過兩角為一尺者，折作十折，裁去二折，止餘八折。除了二寸，止餘八寸。置鍾唇下比量，自前唇外至後唇外，亦是八寸。其數相同，是名『去二分以為之鼓間』。】以其鼓間為之舞修，【將前紙條比量鍾唇，自前唇外至後唇外，徑是八寸。而後比量鍾肩，自左肩外至右肩外，亦是八寸，與前相同。是名『以其鼓間為之舞修』。】去二分以為舞廣。【將前紙條比量鍾肩，自左至右長八寸者，折作十折，裁去二折。除了一寸六分，止餘六寸四分。置鍾肩上比量，自前至後，亦是六寸四分。是名『去二分以為舞廣』也。古鍾形扁，橫寬縱窄，以橫為長，以縱為廣。鉦是舞之總名，舞是鉦之細名。或曰舞修，或曰鉦之長，其義一也。或曰舞廣，或曰鉦間，其義一也。此等名義相混，是故讀者難曉也。】以其鉦之長為之甬長，【鉦之長即舞修，一物而二名也。甬者，鍾柄之別名也。先用紙絛橫量鍾肩，自左至右，比量取齊，該是八寸。後將紙條縱量鍾柄，自上至下，比量取齊，亦是八寸。其數相同，是名『以其鉦之長為之甬長』也。】以其甬長為之圍。【鍾柄長八寸者，其柄根下圍圓八寸。以前八寸紙條圍之相同，是名『以其甬長為之圍』也。】三分其圍，去一以為衡圍。【將此圍根紙條折作三折，裁去一折，止餘二折。除了二寸六分六厘，止餘五寸三分三厘。而圍鍾柄上稍平處名為衡者，圍圓亦是五寸三分三厘，是名三分其圍，去一以為衡圍』。】三分其甬長，二在上，一在下，以設其旋。【『三分其甬長』者，諧將八寸紙條比量鍾柄，上自稍下至根取齊，折作三折，每折該二寸六分六厘也。『二在上』者，謂其二折五寸三分三厘為上節也，『一在下』者，謂其一折二寸六分六厘為下節也。『以設其旋』者，謂鍾柄下節安「束子」也。旋之形狀旋繞於柄，今人俗呼「束子」是也。束子圍圓一尺二寸，高廣一寸七分七厘，下距柄根八分八厘八毫，上距柄稍五寸三分三厘。束上安鼻，鼻上有獸麵，是名旋蟲也。其束圍一柄半。廣九分柄之二。】薄厚之所震動，清濁之所由出，侈弇之所由興，有說。【其說見下。】鍾已厚則石，【『已厚』者，過於厚也。石，堅實貌。謂鍾唇雖宜厚，而自唇以上則漸薄可也。當薄而不薄，則通身一般厚，堅實而聲石矣。】已薄則播，【『已薄』者，過於薄也。播，虛浮貌。謂鍾體雖宜薄，而將至唇處則漸厚可也。當厚而不厚，則通身一般薄，虛浮而聲播矣。】侈則柞，弇則鬱，長甬則震。【侈者，張口貌。弇者，合口貌。鍾口太張則聲柞；太合則聲鬱；及甬太長則聲搖拽：皆非中和。】是故大鍾【謂倍律之鍾也。】十分其鼓間，以其一為之厚；【以紙條比鍾前後唇外徑取齊，折為十折，取其一折，裁作兩段，各以一段為前後唇之厚。自唇以上，則又當折半也。】小鍾【謂正律之鍾也。】十分其鉦間，以其一為之厚。【鉦間，即舞廣別名也。大鍾唇厚八分，體厚四分，小鍾唇厚三分厘，體厚一分六厘。】鍾大而短，則其聲疾而短聞；【去聲，下同。】鍾小而長，則其聲舒而遠聞。為遂，【與隧、燧通。】六分其厚，以其一為之深而圜之。【大可容椎。）」】


臣謹按：《大明集禮》有鍾圖，與陳陽《樂書》鍾圖同，其形狹長，上小下大，不類鍾形。三代古鍾，宋時多自土中出，載於《博古圖》，蓋得其真。臣所親見者，大中小三等，皆周物也。與《博古圖》相類，而與《樂書》不同。按圖考訂，知古《注》《疏》皆有訛誤。故今新擬如上所說，與《博古圖》蛟篆等鍾式樣相稱，而長闊得中矣。


△論鑄鍾不調者，必須更鑄始得


《呂氏春秋》曰：「晉平公鑄為大鍾，使工聽之，皆以為調矣。師曠曰：『不調，請更鑄之。』平公曰：『工皆以為調矣。』師曠曰：『後世有知音者，將知鍾之不調也。臣竊恥之。』後師涓至，果知鍾之不調。是師曠欲善調鍾，以為後世之有知音者也。」【凡造樂器者，宜詳味之。】


△論鍾碧有特縣編縣二者之別


先儒舊說：特縣者，器大而聲宏，雜奏於八音之間，則絲竹之聲皆為所掩，故但於起調畢曲之時擊之，以為作止之節。其編縣者則聲器皆小，故可雜奏於八音之間而不相淩也。特鍾特磬，每架惟一。至若編鍾編磬，或云每架十二，或云每架二十四，此皆不知者妄說也。太常鍾磬，各皆十六。蔡元定曰：「十六者，四象相因之數也。凡天地之變化，萬物之感應，古今之因革損益，皆不出乎十六。十六而天地之道畢矣。」是知編鍾編磬與夫排簫，每架各皆十六，亦自然之理也。


△論造筍虞不用贏羽鱗屬等飾


近代雅樂鍾虞之下有物，形如獅子；磬虞之下有物，其形如鵝。而筍上有龍頭，口銜流蘇，以及博山彩鳳等飾。蓋祖古人所謂贏羽鱗屬，業虞璧要、崇牙樹羽之說。竊謂此物設於廟中則是，施於燕射則非，蓋近代禮家失於詳考耳。按《周禮》《考工記》《梓人》條下，明言宗廟之事：「脂者、膏者以為牲，贏者、羽者、鱗者以為筍虞。」據此，特言宗廟所用，則非餘處所用明矣。釋奠先聖，雖與宗廟略殊，然尚近之。至於燕射等禮，或僭用之，不亦謬乎！世有鄉射儀節等書，所繪鍾磬虞下有獅子及鵝焉，蓋不詳考，遂致誤耳。是故今議：凡士大夫學雅樂者，鍾磬筍虞，隻宜樸素，不宜僭用宗廟筍虞之飾，不獨免奢僭之嫌，亦可謂之知禮矣。


△論學雅樂不用鐓鐲鐃鐸四金


按《地官》《大司徒》，其屬有鼓人者，「掌教六鼓、四金，以節聲樂，以和軍旅，以正田役。」以上三言，明其所掌非止聲樂一事。故其下言：「以雷鼓鼓神祀，以靈鼓鼓社祭，以路鼓鼓鬼享，以鞀鼓鼓軍事，以鼛鼓鼓役事，以晉鼓鼓金奏。」以上六物，蓋即所謂「以節聲樂，以和軍旅，以正田役」者也。其下又言：「以金鐸和鼓，以金鐲節鼓，以金鐃止鼓，以金鐸通鼓。」以上四物，《大司樂》無之，《大司馬》有之，蓋此四金乃軍旅所用，非樂器屬也。鼓人一官兼之，是故不屬春官宗伯，而屬地官司徒，其與大司樂所掌者異矣。《春》《官》《小師》條下部注「和為鐓於」，固與經文不合。除此之外，經文並無四金之名。後世武舞雜用四金，皆承襲之誤也。是故此書不載鐓鐲鐃鐸，惟載鍾鎛二者而已。


△石音之屬總序


臣謹按：《虞書》曰「擊石拊石」，先儒解曰：重擊為擊，輕擊為拊。夫八音諸器，皆不言輕重，惟磬言之者，豈無深意耶？蓋磬有厚者，有薄者。厚者擊之宜重不宜輕，輕則不清；薄者擊之宜輕不宜重，重則不和。是以經文有輕重之別也。夫判縣者，笙磬在阼階東，其形厚而小，其聲清而高，故與笙管協。《詩》云 「笙磬同音」，又云「磬筅將將」，此之謂也。頌磬在賓階西，其形薄而大，其聲和而平，故與歌頌協。《詩》云「既和且平，依我磬聲」，此之謂也。笙磬之制，以本律半數為鼓博【其率五寸】，鼓博加半為股博【其率七寸五分】，股博倍之為股長【其率一尺五寸】，股長加半為鼓長【其率二尺二寸五分】，三分其鼓博，以其一為厚【其率一寸六分六厘六毫】，此厚而小者也。頌磬之制，以本律正數為股博【其率一尺】，三分去一為鼓博【其率六寸六分六厘六毫】，倍律為股長【其率二尺】，三律為鼓長【其率三尺】，七分其股博，以其一為厚【其率一寸四分二厘八毫】，此薄而大者也。嗚呼！古之聖君能興樂教者莫如舜，古之賢臣能明樂事者莫如夔。然舜命曰「八音克諧」，而夔惟以「擊石」為對，則石乃八音綱領可知矣。若夫出產磬石之處，考諸《禹貢》，則徐州有浮磬，而梁州有璆磬，雍州有球琳，豫州有磬錯；及《山海經》所載出產磐石處，未能遍舉，似不拘於靈璧一處而已。唐制，采華原石為磬，正與《禹貢》之義相合，而迂儒反譏之，蓋未之詳考耳。今懷慶府河內縣地方太行山諸處，亦產美石，殊勝靈璧之磬。磬之所產，不拘何處，惟在人擇之耳。有一種石，其性最堅，難於製造，而聲最佳。又一種石，性不甚堅，易於製造，而聲不佳。然此二種色貌相類，托石工采之者，往往為彼所欺，但取易造，故不佳耳。若夫真玉，尤為難得，士庶之家不宜用也。無磬，則以盤缶代之。


△磬銘


石乃天地自然之物，磬乃聖人準彠之程。故《虞書》云「擊石拊石，百獸率舞」，而《商頌》曰「既穌且平，依我磬聲」。若夫簫管在庭，琴瑟在堂，笙磬頌磬處乎其間，為眾音之紀綱。是知磬之為器，豈惟含宮吐商，契律呂之微妙，盡制度之精詳。股博三分去一，以為鼓博；鼓長三分去一，以為股長。倨句屈折，能致其曲；端直中矩，不腧其方。體謙卑以自牧，懷敬義而含章。介然有如烈士之辨，堅節操以守封疆；粹然有如君子之行，移風俗以正綱常。憶昔尼父，尚茲雅音，和而不流，樂而不淫。雖果哉之末難，猶揭淺而厲深，若非荷簣之賢，孰識夫子之心。人有存歿，道無古今。拊之擊之，堪羨堪欽。


△論磬石所產處


謹按：《禹貢》九州言磬者三：徐州，「泗濱浮磬」。磬非可浮物，而謂之浮者，猶俗語所謂浮頭一層也。舊注以為浮者，浮生於土，不根著者是也。蓋石之出土者，常見風日，厥質堅脆，而性最靈，是以為佳。其埋沒土水中者，不見風日，厥性柔軟，而聲不和。此乃擇磬要訣。然石工奸猾者，患堅石之難琢，往往竊以軟石易之。凡監造之人，不可不察也。豫州「錫貢磬錯」，錯，雜也。磬有特者編者，大小不一，故曰錯。舊注謂錯為治磬之錯，非也。且冀州，「厥賦惟上上錯」；青州，「海物惟錯」；揚州，「厥賦下上上錯」；豫州，「厥賦錯上中」；梁州，「厥賦下中三錯」：此乃《禹貢》文法，錯皆訓雜。獨磬錯則不然，誤矣。梁州，「厥貢謬磬」。蔡氏曰：「謬，玉磬也；磬，石磬也。」林氏曰：「徐州貢浮磬；梁州既貢玉磬，又貢石磬；豫州又貢磬錯。以此觀之，則知當時樂器磬最為重。」按謬字，亦作球。《書》曰「戛擊鳴球」，又曰「天球在東序」，此天子之器也。春秋齊侯以玉磬賂晉師止兵，臧文仲以玉磬如齊告糴，此諸侯之器也。《鄉飲》《鄉射》皆有磬而不言玉磬，蓋大夫士之器惟石磬歟？夫玉也，石也，一類之物耳，故其用無異。以貴賤之等言之，則諸侯以上用玉，以下用石，宜矣。古用泗濱浮磬。蔡氏《書傳》曰：「今下邳有石磬山，或以為古取磬之地。」《一統志》曰：「磬石山在邳州城西南八十里，與泗冰相近。山有石，其聲清亮，可為磬。《禹貢》泗濱浮磬即此山所出者。」又曰：「磬石山在靈壁縣北七十里。山出磬石。」趟希鵠曰：「靈壁石出虹州靈璧縣。其石不在山谷，深山之中掘之乃見，色如漆，間有細白紋，如玉。然不起峰，亦無岩岫。佳者如菡萏，或如臥牛，如蟠螭；扣之，聲清越如金玉；以利刀刮之，略不動。偽者多以太湖石染色為之，蓋太湖石微有聲，亦有白脈。然以利刀刮之，則成屑。」按希鵠所說掘之乃得，恐非古人所謂浮磬。嘗得數枚，叩之不清，亦無漆色，蓋偽者耳。今不拘何處之石皆可，但擇其聲佳者而已。《山海經》曰：「小華之山，其陰多磬石。」郭璞注云：「即少華山，在今華陰縣，石可以為樂器。」《經》又曰：「高山，涇水出焉，而東流注入渭，其中多磬石。」郭云：「今涇水出安定朝那縣西笄頭山，至京兆高陵縣入渭也。」《經》又曰：「鳥危之山，其陽多磬石。」郭雖不言在何處，今以涇水之文次序考之，亦當在陝西也。然則出磬之山，不獨泗濱可知矣。


△論磬大小不等


宋制新樂，特磬十二，黃鍾厚二寸一分，大呂以下第加其厚，至應鍾厚三寸五分。範鎮議曰：「磬之用石者，天成之物也。各以其律為之長短厚薄而其聲和，此出於自然。而聖人知之，取以為法。後世不能考正，遂使大小長短若一：黃鍾之磬最薄而輕，大呂以下漸厚而重，至於應鍾最極厚重。與律相乖而欲求其正音，不亦遠乎！」臣謹按：《一統志》金大定中，汾東岸崩，得古墓，有鍾磬各數十，小者僅五寸許，大至三尺，凡十二等音律之次。後世別以厚薄，而此別以大小，其制度皆周器，非秦漢以後所作，蓋與鎮說全同。今仍宋制，非也。


△論四清不可廢


《左傳》謂：「中聲以降，五降以後，不容彈矣。」則降用半律，為清聲矣。《國語》：「武王以夷則之上宮畢陳，以黃鍾之下宮布戎。」則上宮聲高，為清聲矣。以至晉師曠師延之時，亦有清角清徵。晉人笛法，正聲應黃鍾，下徵應林鍾，則清聲所由來遠矣。特其用多寡不同，故有十三管之和，十九管之巢，三十六簧之竽，二十五弦之瑟，則清聲寓於其中可知矣。後世儒者以漢成帝犍為郡水濱得古磬十六枚，正始中徐州薛城送玉磬十六枚，於是多宗鄭氏二八之說，用四清聲，以謂夷則、南呂、無射、應鍾四宮管短，則減黃鍾、大呂、太蔟、夾鍾四管之半，以為清聲而應之，則樂音諧矣。


△論鍾磬不齊擊


《孟子》曰：「金聲也者，始條理也，玉振也者，終條理也。」《孟子》論始終條理，以一音之始終言之，非指一奏之始終也。祝為一奏之始終，金玉為一音之始終。前音之玉，繼以後音之金，金而復玉，玉而復金，欲其相連，不欲其間斷，是謂「繹如也，以成。」若小有間斷，則不成片段，與造化之氣不相貫，而不成樂矣。鍾以定其高，磬以節其永。人知高下之間不可以或僭，未知永短之間尤不可以或爽。故曰「歌永言」，又曰「依我磬聲」，蓋言歌聲與八音皆依磬聲以為之遲速。磬若急時，則無永；磬若緩時，則過永。無永則佻，過永則靡。故舜命夔「擊石拊石，百獸率舞」，夔乃「戛擊鳴球。搏拊琴瑟」，致神人之昭格。夫八音皆能感物，而舜能感神人之盛，獨歸於擊石者，磬終八音之條理故也。後世鍾磬齊擊，殊失始終條理之義，則磬聲一依於鍾聲，不能為八音之所依矣。故朱熹《文集》曰：「金聲而玉振之者，此以樂明之也；振而節之，猶今樂之有板也。」


△今議止用一磬


鍾磬者，樂之節也。節者，俗呼板眼是也。節貴乎簡，故《樂記》曰「繁文簡節」之音。縣鍾磬，貴乎少，故《苟子》曰「縣一鍾而尚拊」，《大戴禮》曰 「縣一磬而尚拊」，此之謂也。夫縣一鍾一磬者，謂特縣之鍾磬，此唐虞舊制也，或以玉為之，或以石為之，則不拘耳。玉為之者，其名曰球，《益稷》所謂「鳴球」，《顧命》所謂「天球」，《孟子》所謂「金聲玉振」之類，蓋玉磬之特縣者也。石為之者，其名曰磬，《舜典》所謂「擊石拊石」，《禹貢》所謂「浮磬砮磬」，《論語》所謂「擊磬於衛」之類，蓋石磬之特縣者也。商周以降，始有編縣之制：故《商頌》有小球大球，蓋玉磬之編縣者也；而《周禮》有編鍾編磬，此石磬之編縣者也。要之，編縣不如特縣之近古耳。何況又有宮縣軒縣判縣種種分別，贏屬羽屬鱗屬種種莊飾，徒令見者驚猶鬼神，而唐虞舊制益以支離矣。孔子曰： 「禮與其奢也，寧儉。」凡古制文過於質者，非學樂之所急，但從一磬尚拊之說，庶幾唐虞之舊制耳。


△革音之屬總序


臣謹按：鼓之制，其名雖多，大率不甚相遠。伊耆氏之土鼓，不過以瓦為其腔耳。夏後氏之足鼓，不過以鼓加其趺耳。殷之楹鼓，即今以柱為柄者也，楹乃柱之別名，如曰為屋幾楹是也。周之縣鼓，即今縣於鼓旁者也。建鼓，即今插柄穿心鼓也。繪以風雲雷雨之象，謂之雷鼓；繪以麟鳳龜龍之象，謂之靈鼓；繪以飛鷺盤旋之象，謂之路鼓，路、鷺通，省文也。或難曰：「茲說亦有考據乎？」答曰：「《周禮》《大司樂》云：『一變而致羽物及川澤之示，再變而致贏物及山林之示，三變而致鱗物及丘陵之示，四變而致毛物及墳衍之示，五變而致介物及土示，六變而致象物及天神。』四靈之物皆與地隻並言，象物則與天神並言，故知象物乃雲雷之象也。鷺乃鼓精，舊有是說。隋唐以來，刻翔鷺於鼓上，周制但繪鷺於鼓腔而已。《詩》云：『振振鷺，鷺於飛；鼓咽咽，醉言歸。』此之謂也。」或曰：「八面、六面、四面，何耶？」答曰：「八面者，一樣八副也；六面、六四、四面仿此。猶今儀仗，花腔鼓二十四面，杖鼓十二面，非一鼓而有多麵也。舊說及圖，近乎穿鑿，不必從也。」 《爾雅》大鼓謂之鞀，小者謂之應，然則不大不小謂之田，又謂之徠。徠，一名朔鞞；應，一名應鞞。《洪武正韻》曰：「鼙，亦作鞞，騎上鼓也。」蓋今俗呼鞭鼓是也。古人謂之應鞞，又謂之應鼓。《儀禮》應鞞在建鼓東，《禮記》應鼓在縣鼓東，先儒以為擊之便也。然則鞭乃便之訛歟？路鼓以上，雖大小不同，而形皆為鼓。惟鞞之兩端，一大一小，此其異也。又有曰搏拊者，以熟皮為囊，而實之以糠，左右兩手重擊為搏，輕擊為拊。近代搏拊，亦如鼓形。古有雅鼓，疑即此器。又有大鞉小鞉，形如小鼓，有柄有耳，播之為樂。今樂無之，蓋缺典也。


古人之鼓，不言用何木造。今南方鼓則用楠木樟木，北方鼓則用桑木梓木，蓋隨鄉土所產之木，庶幾便於用也。周尚縣鼓，而《周禮》書中不言其制度。《儀禮》惟言建鼓，歷代從之。今擬以木為柱，方七寸，長丈二，貫於鼓心，鼓及柱皆光素黑漆，其下有跗，形如十字，而不用獸跗，庶幾質樸耳。


△諸鼓考證


《周禮》：「韓人【職名韗，當作。】為皋陶。【皋，鼓名。陶，當作，鼓腔也，以木為之。】長六尺有六寸，【此乃晉鼓之度數也。不言晉而言皋，何也？皋鼓大，晉鼓小，舉大則小可知。】左右端廣六寸，【古人鼓皆橫擊，故稱兩面為左右端。廣六寸者，一版腔也，一周共二十版。】中尺，厚三寸。【每腔一版，其形中寬頭窄，中間廣一尺厚三寸，兩頭廣六寸厚二寸。】穹者三之一。【穹謂穹隆如天之形，俗呼甕腹是也。算法四尺為實，三歸得一尺三寸三分，加在四尺兩旁，共該徑六尺六寸六分。】上三正。【上文三者正數，諸鼓以為定式。是以晉鼓皋鼓皋鼓其長短雖不同，而圍徑皆同也。】鼓【據下文例，則此當曰謂之晉鼓。今不然者，「鼓」上疑有脫文。此鼓不言麵之尺數，下文二鼓不言版之廣狹，蓋互相發明耳。】長八尺，【（兩面相距。】鼓四尺，【麵之徑也。】中圍加三之一，【中圍，中間也。加三之一，即上文六尺六寸六分是也。先儒以為五尺三寸三分，誤也】謂之鞀鼓。【鼖。一作賁，音焚。詩曰：「賁鼓維鏞」。】為皋鼓，【（皋，一作鼛，音高。詩曰：「鼛鼓弗勝」。】長尋有四尺，【兩面相距丈二。】鼓四尺，【麵徑同前。】倨句，磬折。【磬折，指皋鞠之形也。先儒以為鼓形磬折，非也。磬折者，直折也。】凡冒鼓，【冒，猶張也，俗呼縵鼓。】必以啟蟄之日。【正二月天，不冷不熱。】良鼓瑕如積環。【先儒舊注，謂漆之文理也。瑕，猶弊也，猶良琴之弊者有梅花斷紋也。以此證之，則古人鼓麵皆通漆。】鼓大而短，則其聲疾而短聞；【晉鼓之類是也。】鼓小而長，則其聲舒而遠聞。【朔鞞之類是也。）」】


臣謹按：周制，鼓之名有六：曰雷鼓，曰靈鼓，曰路鼓，曰鞀鼓，曰鼛鼓，曰晉鼓。以雷鼓救日月，以靈鼓攻猛獸，以路鼓達窮者與遽令，則知不獨祭祀用之而已。若夫「賁鼓維鏞」，則非止軍事也；「鼓鍾伐鼛，」又非止役事也；司馬春振旅，軍將執晉鼓，亦非止金奏也。鼓之用無窮，豈可泥於一端哉！


△鞞鞉搏拊考證


《儀禮》：「樂人宿縣於阼階東，笙磬西面，其南笙鍾，其南鑮，皆南陳。【《周禮曰》：「凡縣鍾磬，半為堵，全為肆。」有鍾有磬為全。鑮如鍾而大。奏樂以鼓鑮為節。】建鼓在阼階西，南鼓，應鼙在其東，南鼓。【建，猶樹也。以木貫而載之，樹之跗也。南鼓，謂所伐麵也。應鼙，應朔鼙也。先擊朔鼙，應鼙應之。鼙，小鼓也，在東，便其先擊小。後擊大也。鼓不在東，縣南為君也。】西階之西，頌磬東面，其南鍾，其南構，皆南陳。一建鼓在其南，東鼓；朔鞞在其北。【朔，始也。奏樂先擊西鼙樂，為賓所由來也。鍾不言頌，鼙不言東，鼓義同，省文也。】一建鼓在西階之東，南面。【言麵者，國君於其群臣備三面爾。無鍾磬，有鼓而已。其為諸侯則軒縣。】蕩在建鼓之間。【蕩，竹也，謂笙簫之屬倚於堂。】鞀倚於頌磬西弦。【鞀如鼓而小，有柄，賓至搖之，以奏樂也。弦，編磬繩也。設鞀於磬西，倚於弦也。《王制》曰：「天子賜諸侯樂，則以祝將之；賜伯子男樂，則以鞀將之。」）」】


《周禮》《大師》：「大祭祀：帥瞽登歌，令奏擊拊；【擊拊，瞽乃歌也。登歌，歌者在堂也。登歌下管，貴人聲也。拊形如鼓，以韋為之，著之以糠。】下管，播樂器，令奏鼓朄。【鼓朄，管乃作也。特言管者，貴人氣也。下管，吹管者在堂下。朄，小鼓也。先擊小鼓，乃擊大鼓，小鼓為大鼓先引，故曰朄。朄，讀為道引之引。鼓朄，猶言擊朄。《詩》云：「應朄縣鼓」。】大饗亦如之。」《小師》：「掌教鼓鞀。【教，教瞽蒙也，出音曰鼓。鞀如鼓而小，持其柄搖之，旁耳還自擊。】大祭祀：登歌擊拊；【亦自有拊擊之。佐大師，令奏。】下管，擊應鼓，【應，鼙也。應與朄及朔，皆小鼓也。】大饗亦如之。」《瞽蒙》：「掌播鞀。」【播，謂發揚其音。】《眠了》：「掌凡樂事播鞀。」《鍾師》：「掌鼙，鼓縵樂。」【作縵樂，擊鼙以和之。】


△總論樂縣大概


宮縣軒縣，惟有名存，然《儀禮》無之；判縣特縣，大概則有之矣。《荀子》曰：「縣一鍾而尚拊。」《大戴禮》曰：「縣一磬而拊搏。」自虞以來，堂上有磬，有磬必有鍾。此《苟子》所以有一鍾之說也。《儀禮》《鄉射》及《燕禮》《大射》，皆席工於西階上，北面東上，則堂上之樂蓋皆西陳而北面也。《儀禮》工入則瑟先歌後，獻工亦瑟先歌後，而樂正常立於西階東。《周禮》登歌先擊拊，是樂正居歌西，歌在瑟西，而瑟又在拊西，其他不可考也。《周禮》鼓人以晉鼓鼓金奏，鑄師掌金奏之鼓，鍾師以鍾鼓奏九《夏》。《記》曰：「入門而縣興。」《春秋傳》曰：「入門而金作。」《國語》曰：「金不過以動聲」，又曰：「金石以動之。」先儒謂：凡樂，先擊鍾次擊鼓是也。《小胥》：「下管，播樂器，令奏鼓朄。」《瞽蒙》《眠了》：「凡樂事，先播鞀。」然則，朄，引鼓者也；鞀，兆鼓者也。觀既了播鞀、擊頌磬笙磬；《詩》言「鞀磬圉」；《儀禮》《大射》「鞀倚於頌磬西弦」：言鞀必及磬，設鞀必倚磬之弦。是鍾磬作，則鞀已作，及下管，播樂器，而樂具作焉。乃鼓朄以先之，是鞀常在前，而朄常在後也。先王賜諸侯樂，則以祝將之；賜子男，則以鞀將之。以鞀不以朄，則鞀先於朄可知矣。鍾磬之應歌者曰頌鍾頌磬；其應笙者曰笙鍾笙磬。頌磬在西，笙磬在東；朔鼙在西，應鼙在東：是堂下之樂貴西也。堂下之樂貴西，堂上之樂上東者，貴西所以禮賓，上東於西階之上，亦以其近賓故也。觀鄉飲酒鄉射之用樂，皆樂正告備於賓，特燕禮告備於公，以明君臣之分而已，則樂為賓設可知矣。


△論諸鼓


《十三經注疏》《周頌》曰：「應田縣鼓」。《毛傳》曰：「應，小鞞也；田，大鼓也；縣鼓，周鼓也。」箋云：「田當作朄。朄，小鼓，在大鼓旁，應鞞之屬也。聲轉字誤，變而作田。」《禮器》曰：「縣鼓在西，應鼓在東。」《注》曰：「禮樂之器尊西也。小鼓謂之應。」《疏》曰：「案大射禮，建鼓在阼階西，南鼓；應鼙在其東；一建鼓在南，東鼓；朔鼙在其北；一建鼓在西階之東，南面。大射禮是諸侯之法，此亦諸侯之禮，所以大鼓及應所縣不同者。熊氏云：『大射謂射禮也，此謂祭禮也。是諸侯之法雖同，諸侯祭射有異』。《大射》《注》云：『應鼙，應朔鼙也。』又云：『便其先擊小，後擊大也。』以此言之，則朔鼙應鼙皆縣大鼓之旁；先擊朔鼙，次擊應鼙，乃擊大鼓，以其相近，故云便也。以其稱朔，朔，始也，故知先擊朔鼙。以其稱應，故知應朔鼙也。又，大射稱建鼓，此雲縣鼓，大射應鼓既在大鼓之旁，此應鼓在東，乃與縣鼓別。縣者，皆謂祭，與射別也。」


臣謹按：《商頌》曰：「置我靴鼓」。《毛傳》曰：「殷人置鼓」。《箋》云：「置，讀曰植。植鞉鼓者，為楹貫而樹之。鞉雖不植，貫而搖之，亦植之類。」以此考之，古人鼓製甚明，觀鞉則知鼓矣。鼓鞉二器，大概相類。《周頌》曰「應田縣鼓」，鄭《箋》皆以為小鼓，《毛傳》以田為大鼓，蓋謂比之於應，則為略大。若二鼓並言之，則皆小也。縣鼓之說，惟《毛詩》、《戴記》有之，而《周禮》《儀禮》無之，其樣製未詳也。《周禮》笙師掌教舂牘、應、雅，應即應鼙也，雅即雅鼓也，舂牘二字祇是一器，解見木音之屬條下。先儒以為三器皆舂於地，非也。近代雅樂呼楹鼓為應鼓，失之遠矣。


△論鼙【或作鞞，通。】


陳祥道《禮書》曰：「《周禮》大師大祭祀鼓應，小師大祭祀擊應，然則大祭祀皆鼓朄擊應。大射有朔鼙應鼙，詩又以應配朄，則朔鼙乃朄鼓也。以其引鼓焉，故曰朄；以其始鼓焉，故曰朔。是以《儀禮》有朔無朄，《周禮》有朄無朔，猶《儀禮》之玄酒，《周禮》之明水，其實一也。大射建鼓南鼓，應鼙亦南鼓，而居其東，建鼓東鼓，朔鼙亦東鼓，而居其北。則鼙與鼓比建，而鼙常在其左矣。朔作而應應之，朔在西，應在東，則凡樂之奏常先西矣。」


△論鞀【或作鞉，通。】


《禮書》又曰：「鞀之播也，有瞽蒙者，有眠了者。而其制，鄭氏以為如鼓而小，持其柄搖之，旁耳還自擊是也。《書》曰：『下管鞀鼓，合止敔。』 《記》曰：『賜諸侯樂，以將之；賜子男，以鞀將之。』蓋以合樂，鞀則兆鼓而已，故其賜所以不同也。孔穎達曰：『所以節一曲之始，其事寬，故似將諸侯之命，鞀所以節一唱之終，其事狹，故以將伯、子、男之命。』《儀禮》諸侯之燕、大射，大夫、士之鄉射、鄉飲，皆有鞀無，諸侯之樂非無也，文不備爾。」


△論搏拊


《禮書》又曰：「拊之為物，以韋為之，狀若鼓然，《書傳》所謂『以韋為鼓，謂之搏拊』是也。實之以糠，《白虎通》所謂「拊，革，著以糠」是也。其設則堂上，《書》所謂搏拊是也。其用則先歌，《周禮》所謂『登歌令奏擊拊』是也。荀卿曰：『縣一鍾而尚拊』。《大戴禮》曰：『縣一磬而尚拊』。子夏曰： 『弦匏笙簧，會守拊鼓。』言『尚拊』，則拊在一鍾一磬之東也。言『會守拊鼓』，則眾樂待其動而後作也。拊，《書》謂之搏拊，《明堂位》謂之拊搏，蓋以其或搏或拊，莫適先後也。」


臣謹按：近代搏拊之制，以木為腔，形如小鼓而長；冒以熟皮，或以生皮；或著以糠，或無糠焉。嘗考古制，蓋不然也。《史記》《樂書》「弦匏笙簧，合守拊鼓」條下，唐張守節《正義》詳矣。其說曰：「合，會也。守，待也。拊者，皮為之，以糠實如革囊也，用手撫之鼓也。言奏弦匏笙簧之時，若欲令堂上作樂則撫拊，堂上樂工聞撫拊乃弦歌也。若欲令堂下作樂則擊鼓，堂下樂工聞鼓乃吹管播樂也。言弦匏笙簧皆待拊鼓為節，故言會守拊鼓也。」以此觀之，則非以木為腔之拊。故《文獻通考》曰：「拊，狀如革囊，實以糠，擊之以節樂。此說得之矣。


△革音四器節奏考


四器者，鼓也，拊也，鞞也，軺也。誌八音者，以節奏為至要，度數次之；器數為末，不必誌之可也。何謂節奏？若曰：或歌詩一句擊鼓三，或一章擊鼓三之類是也。何謂度數？若曰：晉鼓幾尺，鞀鼓幾尺之類是也。何謂器數？若曰：雷鼓幾麵，靈鼓幾麵之類是也。宋元鼓節，兩字一擊。臣嘗讀《文選》，至「敔希聲，以諧金石之和；鼙鼓疏擊，以節繁弦之契」，因是而悟《詩》曰「簡兮簡兮，方將萬舞。」先儒或以簡擇簡易解之，非也。蓋簡乃鼓聲，亦乃鼓節也，《商頌》 「奏鼓簡簡」是也。鼓為雄樂，其聲象雷，其形象天。其於樂中為君，其器不宜小，小則不尊重；其擊不宜輕，輕則無威嚴；尤不宜繁，故《禮記》曰：「鼓無當於五聲，五聲弗得不和。鼓之為言，孤也。《老子》曰，孤者「王公以為稱」，又曰「大音希聲，言其尊重而不繁也。拊之為言，輔也，擊之宜輕，若夫繁則無妨。近代雅樂，與鼓相間而擊，雖名搏拊，實乃鞞耳。鞞之為言，裨也，裨乃補助之意，與鼓相間作者是也。鼓聲疾而短聞，必須儲貳以補助之，故曰鞞，所以助鼓也。先鼓而擊者曰朔鞞，朔者，始也；亦曰朄鼓，朄者，引也。後鼓而擊者曰應鞞，亦曰應鼓，應者，言相承也。朔應二鞞，縣於鼓旁，即周之縣鼓矣。軺之為言，詔也，詔者，告也。字亦作鞉，鞉者，兆也，作樂之先兆也。每章未歌之前，則先播鞉三通，使人知樂將作。一篇之始，則播大鞉；三早之始，則播小鞉。既有篇章之異，故有大小之別。近代雅樂無跳無鞞，而借搏拊代鞞，誠缺典也。


△土鼓【附錄】


《周禮》籥章掌土鼓。杜子春謂：「土鼓以瓦為匡，以革為麵。」鄭康成《禮記》《注》謂：「土鼓，築土為鼓也。」二說異焉，未詳孰是。△木音之屬總序


臣謹按：先儒有以八音配八卦者，蓋後天卦方位巽在東南，則敔在東南，謂巽屬木而敔為木音故也。雖然，此亦理之最淺者也。請詳言之，以明古人深義。撰吉利之說曰：《易》不雲乎：「震，起也；艮，止也。」「震為龍，艮為虎。」其於先天方位，則震在東北而艮在西北。是故聖人則之，設在東北，形如仰盂，以象震之所以起也；設在西北，形如伏虎，以象艮之所以止也。其於六十四卦，則為豫而為履。履者，禮也；豫者，樂也。履之象曰：「上天下澤，履。君子以辨上下，定民誌。」豫之象曰：「雷出地奮，豫。先王以作樂崇德，殷薦之上帝，以配祖考。」此之謂也。樂者為同，禮者為異；樂勝則流，禮勝則離。合情飾貌者，禮樂之事也。樂著太始，禮居成物；禮樂交際，循環無端，此敔之義也。問曰：非龍形，則虎形，何也？答曰：樂由中出，故靜；禮自外作，故文。由中出者，故其椎各為止，止者靜也；自外作者，故其器形如虎，虎者文也。君子以謙退為禮，以損減為樂；滿而不損則溢，盈而不持則傾。《易》曰：「履虎尾，不咥人，亨。」故形如虎，先王所以示安不忘危之戒歟！曰：八音之器，惟木音最質樸，亦有說耶？曰：餘七音者，華美之音也。以始之，由質樸而始也；以止之，由質樸而終也。可見，七音之華美皆歸於質樸，猶木之生，由根本而蕃鮮，由蕃鮮而歸根。若發之為春華，不能斂之為秋實，何以為木之結果？此木音所以獨為七音之起止也。括首尾藏七音於中間，譬諸君子「衣錦尚綱，惡其文之著乎！」蓋禮始於報本，樂始於尚德，其道本質而已。飾之以文，而後華美可觀；於華美之中，不忘質樸之初意。先王之道，斯為貴焉。故曰：控褐者，德音之音也。


右敔二器。今議：通皆光素黑漆，仿琴瑟之質也。，唐以來先擊首，後擽背，共六聲。古法不擊首，止戛三聲，今從之。△敔考證


《爾雅》曰：「所以鼓謂之止。」《注》云：「如漆桶，方二尺四寸，深一尺八寸，中有椎，柄連底，桐之令左右擊，止者其椎名。」《文獻通考》曰： 「如漆桶，方二尺四寸，深一尺八寸，中有椎，柄連底，旁開孔，內手於中，擊之以舉樂。」宋仁宗時禮官言：鄭康成以為投椎其中撞之，撞擊之法宜用康成之法。奏可。《爾雅》曰：「所以鼓謂之籈。」《注》云：「狀如伏虎，背上有二十七鉏錯刻，以木長尺，擽之，籈者其名。」《文獻通考》曰：「狀如伏虎，背上有二十七齟齬。碎竹以擊其首而逆戛之以止樂。」又曰：「宋因唐制，用竹長二尺四寸，析為十二莖，先擊其首，次三戛齟齬而止。」與舊用木揲齟齬者異矣。雖曰因時制宜，要之，非有意義，孰若復古制之為愈哉！


宋仁宗時，學士王珪上言：「今升歌之樂無敔。《書》曰『戛擊』，是敔之用。故《傳》曰：『堂上堂下，各有敔。』聖人用以著樂之始終，豈容有缺耶？」於是下禮官議，堂上始置敔。【詳見歷代名臣奏議。】


臣謹按：敔戛擊之法，《爾雅》舊說最是；唐宋妄改之，皆非也。今但從《爾雅》舊說可也。又按：《書》曰：「戛擊鳴球，搏拊琴瑟以詠。」漢儒以為戛即敵，擊即，搏拊即革音之屬，六器皆堂上之樂。宋儒見下文有「合止敔」，不思敔二器堂上堂下通用，輒將戛擊附會於球磬，搏拊附會於琴瑟，而敔遂為堂下之樂矣。《語》曰：吾從先進」，今亦但從漢儒舊說可也。


△舂牘考證


《周禮》笙師「掌教舂牘、應、雅，以教械樂。」先儒謂：春牘，以竹為之，其上端有兩孔，兩手舂築，為樂之節，蓋今世拍板之類也。牘乃竹簡也。古者，大事書之於策，小事簡牘而已。策長二尺四寸，牘長尺有二寸。「韋編三絕」，即是此器。但失傳既久，儒者不復識，以為廣五六寸，長七尺，非也。太常雅樂亦無舂牘，宜用黍尺製造，廣一寸，長一尺二寸，二六編聯，以象律呂之數。舂牘失傳或問，見本卷之末簡。


△舞器之屬總序論干戚二器


武舞用干戚者，何也？幹者，禮器也，與兵器之盾不同焉。兵器之盾，以革飾之者，有其用也；禮器之幹，以漆飾之者，昭其象也。昭其象也者，不過取其義耳。夫幹者，君子所以為衛也。為衛之道，豈止一端。明哲保身，所以衛身也；「公侯幹城」，所以衛國也；視民如傷，所以衛民也。如是之類，未能盡舉。凡器用之物，有衛之象顯然可見者，莫如幹焉。舉一隅則三隅可知矣。是故君子都童子操幹而舞者，則思所以為衛之道也。戚者，亦禮器也，與兵器之鉞不同焉。兵器之鉞，以鐵為之者，有其用也；禮器之戚，以木為之者，貴其象也。貴其象也者，不過取其義耳。夫戚者，君子所以為斷也。為斷之道，豈止一端。「其利斷金」，以心言之也；「斷斷兮無他技」，以貌言之也；「臨事而屢斷」，以勇言之也。如是之類，未能盡舉。凡器用之物，有斷之象顯然可見者，莫如戚焉。舉一事則萬事可推矣。是故君子都童子仗戚而舞者，則思所以為斷之道也。聖人制禮作樂之意，蓋有深旨，非欲操幹弄戚徒象武功而已。昧於此者，以為舞干戚使人習武備。噫！苟欲其知武，則凡兵器若矛戟刀劍之屬，孰有不可，而何獨取於干戚乎？或難曰：大司馬之屬：司兵、司戈盾，「祭祀，授舞者兵」，此何兵耶？答曰：大司樂之屬有司幹者，所掌舞器即所謂干戚也；司兵、司戈盾所掌皆兵器耳。「祭祀，授舞者兵」，蓋大司樂之屬有韎師，有旄人，皆掌夷樂，祭祀則帥其屬而舞，或亦用戈，不可考也。夫戈之與戚，俱有斷義，其相去則遠矣。《考工記》云：「青與赤謂之文，赤與白謂之章，白與黑謂之黼，黑與青謂之黻。」文章黼黻，先王貴之，或繡諸裳，或飾諸領，或施諸扆，或純諸席，或弊諸璜，或繪諸冪。至於喪禮尚質，猶有所謂黼殺黼荒黼娶之類，則凡吉凶之禮，無適而非黼之宜也。聖人有取於斧之義，概可見矣。


臣嘗考戚之制度，則《周禮》《考工記》曰：「柯長三尺，博三寸，厚一寸有半。五分其長，以其一為之首。」《注》云：「首六寸，謂今剛關頭斧。柯，其柄也。」《疏》云：「凡造作皆用斧。因以量物，故先論斧柄長短及刃之大小也。」此則斧之遣製，蓋可考也。《考工記》又云：「凡兵，句兵欲無彈，刺兵欲無蜎。是故句兵稗，刺兵搏。」《注》云：「句兵，戈屬；刺兵，矛屬。彈謂掉也；蜎謂橈也。齊人謂斧柯為稗。則稗，橢圓也；搏，圜也。」《疏》云：「稗橢圜者，謂側方而去楞是也。」則斧柄之制又可考焉。先儒嘗謂幹長一柯有半，是謂磬折七分其長，以其二為之上廣；五分上廣，去其二為之下廣。凡幹，圭首而劍脊。首高於肩三寸，脊高於肩半之。降殺至下，各隨其勢。表隆裏窪，皆厚三分。窪中有梁，通頂至踵，五分其長，二在上，三在下。有紐，紐可容手，持之以舞。此幹製大略也。


△論羽籥二器


文舞用羽籥者，何也？《周禮》舞《大夏》，《大夏》即文舞也。秉翟尾以為容，故謂之《夏》。徐州厥貢「羽畎夏翟」是也。翟乃雉雞之屬，其類不一。《爾雅》《釋鳥》，有九雉之名焉：一曰鷓雉；二曰鷂雉；三曰鷸雉；四曰鳪雉；五曰鷩雉；六曰海雉，七曰山雉，是謂之翟，蓋雉之長尾者；八曰韓雉；九曰鵫雉。雉絕有力，曰奮。素質五采成章曰翬；青質五采成章曰鷂。南方曰儔，東方曰鵑，北方曰鵗，西方曰鷷：此四方雉名也。夫雉，其身有文章，其性又耿介，故先王貴之者，其為用亦不一：用於「五玉三帛，二生一死」之屬，貴其性也；用於山龍華蟲、宗彝藻火之屬，貴其文也。是故羽舞謂之文舞，取其耿介而有文章，類乎士之德也。《詩》云：「左手執籥，右手秉翟。」《書》曰：「帝乃誕敷文德，舞幹羽於兩階。」此之謂歟！嗚呼！《雲門》《咸池》《六莖五英》尚矣。以可考者言之，若堯之《大章》，舜之《韶》，禹之《夏》，周之《象》，則皆文舞，蓋進退舒徐、揖讓升降以為儀，周旋中規、折旋中矩以為節，手之舞之、足之蹈之以為態，使人興感於至德也深矣。故孔子曰：「樂則《韶》《舞》。」「《韶》盡美矣，又盡善也。」學之，「三月不知肉味。」此之謂歟！而先儒之惑者，因《詩》有 「值其鷺羽」之說，遂雲用鷺，因《易》有「鴻羽為儀」之說，遂雲用鴻。殊不思鴻鷺之羽，質素無文，何以謂之文舞？《易》象所喻，變風所指，而非文舞之正例也。雖然，翟羽之制亦有二說：柄長三尺，其端龍口，中植翟尾三莖，是一說也；柄長五尺，其端龍項，下垂雉羽五層，又一說也。惟引舞所持者，或用彩繒之帔，或用彩羽之旌，或用白羽之翿，或用紅纓之旄，引舞之器凡有數種，以別文武二舞而已。


△總論古樂絕傳之由


古樂絕傳，其故何也？竊疑古樂絕傳，蓋由先儒記載失實，稱譽過高，所謂高過大學而無實者，埋管飛灰等說是也。後世君子欲學古樂，宜以《虞書》為法，間用《周禮》補其缺略，不必盡從營說可也。戛擊鳴球，搏拊琴瑟，簫管笙鏞鞉鼓，止此十有二器，堂上堂下之樂備矣，然而八音則未備也。說者以為塤篪始於蘇暴，干戚始於湯武，殊不思《書》所謂「八音克諧」，「八音，在治忽」，既曰八音，則有土音矣。唐虞之世，不應無塤篪也。《書》所謂「舞幹羽」，則有干戚羽籥明矣。觀其教胄子「八音克諧」，則公卿、大夫、元士之子皆得學八音矣。觀其「四海遏密八音」，則知八音遍天下矣。論樂縣則天子宮，諸侯軒，大夫判，士特；論舞佾則天子八，諸侯六，大夫四，士二：然則大夫士樂舞非僭也。孔子學琴於襄，訪樂於弘，鼓瑟擊磬而不自以為僭，然非君所賜也。迂者或謂君賜而後敢學，誤矣。「禮樂不可斯須去身」，非若弓矢斧鉞，君賜然後敢征伐也。世儒泥於《王制》之文，視禮樂征伐為一等，此絕傳之由也。又按：「禮不下庶人」，而子遊以為「小人學道則易使」，今宜體此意：始於庶人，自下而漸增焉。除金石革木四音不增外，絲竹匏土諸器各一，舞用一人，庶人禮也。諸器各二，舞用二佾，蓋士禮也。諸器各四，舞用四佾，大夫禮也。諸器各六，舞用六佾，諸侯禮也。諸侯不得制禮作樂，謂創作也，學古之禮樂無妨也。慎勿過疑，過疑而不敢學，則古之禮樂所以絕傳也。朱熹有言：「今之士大夫，問以五音十二律，無能曉者。要之，當立樂學，使士大夫習之，久後必有精通者出。」臣愚竊謂，立學不便，隻許好事之家造樂器，肄習之而無禁，最便也。


凡合樂，每詩一篇之首，擊祝三聲；一章之首，播跳三通；一句之首，擊鏽一聲；一字之首，擊鍾一聲；一倡之尾，一和之首，擊磬一聲；每吹一聲，彈琴三十二聲，瑟亦如之；每一句畢，朄鼓一聲，應鞞一聲，大鼓三聲，應鞞間之；次句首擊鱅，次章首播跳，皆同前也。至一篇終，然後擽。宋元以來，先擊三聲，而後擽三聲，共為六聲。今考：先儒原無此說，但爍三聲，不擊者，是為得之。【合樂有譜，詳見《外篇》《雜篇》。】


臣謹按：朱熹曰：「古者教法，禮樂射御書數，不可闕一，就中樂之教尤親切。夔教胄子隻用樂，大司徒之職也是用樂。蓋是教人朝夕從事於此物，得心長在這上面。蓋為樂有節奏，學他底急也不得，慢也不得，久之，都換了他一副當情性。」玩味樂譜，此言信矣。
內篇卷十


○審度第十一歷代尺法皆本諸黃鍾而損益不同


《論語》言「三代皆有所損益」，蓋指度量衡諸物而言耳。律乃天地正氣，人之中聲，不可以損益也。律無損益而尺有損益焉，是故黃鍾尺寸不同。


有以黃鍾之長均作九寸而寸皆九分者，此黃帝命伶倫始造律之尺也，是名古律尺，又名縱黍尺。選中式之櫃黍，一黍之縱長命為一分，九分為一寸，九寸共計八十一分，是為一尺。


《淮南子》曰：「道曰規，始於一，一而不生，故分而為陰陽，陰陽合和而萬物生。故曰『一生二，二生三，三生萬物。』天地三月而為一時，故祭祀三飯以為禮，喪紀三踴以為節，兵重三軍以為製。以三參物，三三如九，故黃鍾之律九寸而宮音調。因而九之，九九八十一，故黃鍾之數立焉。黃鍾為宮，宮者，音之君也。故黃鍾位子，其數八十一，主十一月，下生林鍾。林鍾之數五十四，主六月，上生太蔟。太蔟之數七十二，主正月，下生南呂。南呂之數四十八，主八月，上生姑洗。姑洗之數六十四，主三月，下生應鍾。應鍾之數四十三，主十月，上生蕤賓。蕤賓之數五十七，主五月，上生大呂。大呂之數七十六，主十二月，下生夷則。夷則之數五十一，主七月，上生夾鍾。夾鍾之數六十八，主二月，下生無射。無射之數四十五，主九月，上生仲呂。仲呂之數六十，主四月，極不生。」


《後漢志》《注》引鄭玄曰：「宮數八十一，黃鍾長九寸，九九八十一也。三分宮去一生徵，徵數五十四，林鍾長六寸，六九五十四也。三分徵益一生商，商數七十二，太蔟長八寸，八九七十二也。三分商去一生羽，羽數四十八，南呂長五寸三分寸之一，五九四十五又三分寸之一，為四十八也。三分羽益一生角，角數六十四，姑洗長七寸九分寸之一，七九六十三又九分寸之一，為六十四也。三分角去一生變宮，三分變宮益一生變徵。自此以後，則隨月而變，所謂『遲相為宮』。」


臣謹按：右二節，九分為寸之舊法也。落下閎以八十一分為日法，即此耳。劉歆改為八百一十分，非閎本法也。


有以黃鍾之長均作十寸而寸皆十分者，此舜「同律度量衡」之尺。至夏後氏而未嘗改，故名夏尺。《傳》曰「夏禹十寸為尺」，蓋指此尺也，又名古度尺，又名橫黍尺。選中式之櫃黍，一黍之橫廣命為一分，十分為一寸，十寸共計百分，是為一尺。


《史記》《律書》《生鍾分》曰：「子一分，醜三分二，寅九分八，卯二十七分十六，辰八十一分六十四，巳二百四十三分一百二十八，午七百二十九分五百一十二，未二千一百八十七分一千二十四，申六千五百六十一分四千九十六，酉一萬九千六百八十三分八千一百九十二，戌五萬九千四十九分三萬二千七百六十八，亥十七萬七千一百四十七分六萬五千五百三十六。」


臣謹按：右一節，十寸為律之舊法也。先儒錯會，誤以九寸解之。臣嘗聞，朱熹曰：「律呂，《漢書》所載甚詳，然不得其要。《史記》所載甚略，卻是要緊處。如說律數，蓋自然之理，與先天圖一般，更無安排。」初聞此語，不曉其義。及聞何瑭之說，有曰：「《漢志》謂黃鍾之律九寸，加一寸為一尺。夫度量權衡所以取法於黃鍾者，蓋貴其與天地之氣相應也。若加一寸以為尺，則又何取於黃鍾？殊不知黃鍾之長，固非人所能為。至於九其寸而為律，十其寸而為尺，則人之所為也。《漢志》不知出此，乃欲加黃鍾一寸為尺，謬矣。」方悟《漢志》「度奉起於黃鍾之長」，則黃鍾之長即是一尺。古雲「長九寸」、「長八寸十分一」之類，尺異而律同也。朱熹所謂「與先天圖一般」者，夫先天圖出於河圖、洛書者也。洛書之數九，故黃鍾之律長九寸。因而九之，得八十一分，與縱黍之長相合。河圖之數十，故黃鍾之度長十寸。因而十之，得百分，與橫黍之廣相合。蓋河圖之奇，洛書之偶，參伍錯綜，而律度二數方備。此乃天地自然之妙，非由人力安排者也。不幸為劉歆、班固所亂，自漢至今，千數百年造律不成，蓋由律度二尺、縱橫二黍無分別耳。嗚呼！何氏此論，發千載之秘，破萬古之惑，律學最要緊處其在斯歟！此則前代諸儒之所未發者也。


有以黃鍾之長均作四段，加出一段而為尺者，此商尺也，適當夏尺十二寸五分。《傳》曰「成湯十二寸為尺」，蓋指此尺也。有以黃鍾之長均作五段，減去一段而為尺者，此周尺也，適當夏尺八寸。《傳》曰「武王八寸為尺」，蓋指此尺也。有以黃鍾之長均作九寸，外加一寸為尺，此漢尺也。有以黃鍾之長均作八寸，外加二寸為尺，此唐尺也。有以黃鍾之長均作八十一分，外加十九分為尺，此宋尺也。唐尺即成湯尺，而唐人用之，故又名唐尺。宋尺即黃帝尺，而宋人用之，故又名宋尺。七代尺共五種，互相考證，皆有補於律也。


黃帝尺、宋尺皆以大泉之徑為九分，漢尺以大泉之徑為十分。夏尺，唐謂之黍尺，以開元錢之徑為十分。商尺，唐謂之大尺，以開元錢之徑為八分。周尺以開元錢八枚為十寸。凡錢，初鑄與制度合，再入模即縮小，故大者為真也。


△中黍辨疑


舊說：「上黨之黍，有異他鄉，其色至烏，其形圓重，用之為量，定不徒然。正以時有水旱之差，地有肥瘠之異，取黍大小，未必得中。『按許慎解，櫃黍體大，本異於常。疑今之大者，正是其中』，累百滿尺，即是會古，實龠之外，才剩十餘。此恐圍徑或差，造律未妙。就如撼動取滿，論理亦通。晉、梁尺量，過為短小，以黍實管，彌復不容。據律調聲，必致高急。」【此條《蔡書》在下卷第十章】「河南程氏曰：『黃鍾之聲，亦不難定，世自有知音者，將上下聲考之，既得正，便將黍以實其管，看管實得幾粒，然後推而定法可也。古法，律管當實千二百粒黍。今羊頭山黍不相應，則將數等驗之，看如何大小者方應其數，然後為正。昔胡先生定樂，取羊頭山黍，用三等篩子篩之，取中等者，特未定也。」以律管定尺，乃是以天地之氣為準，非黍之比也。黍積數，在先王時惟此適與度量合，故可用。今時則不同。」【此條《蔡書》在下卷第一章】


辨疑曰：古上黨郡，今山西潞安府是也。境內產五色黍，其黑色黍復有數種：軟黍堪釀酒者名櫃，硬黍堪炊飯者名標；一稃內二顆黍名秠。律家所用，惟櫃而已。標與秠弗堪用，或誤用之，非也。古雲櫃黍中者，蓋謂揀選中用之黍，非謂中號中等之黍。俗語選物曰：某物中，某物不中，此中亦非指中等也。古之遣語豈不然乎？或曰：中讀去聲，謂中式也。其義亦通。《詩》曰：「誕降嘉種，惟櫃惟秠。」又曰：「實堅實好，實穎實栗。」既用一嘉字，其義已括盡。堅、好、穎、栗，不過形容其嘉而已，則知異常者方為嘉種也。且櫃之為言，巨細之巨也。聞其名則其形可想見矣。蓋謂頭等大號者為佳，非以次等中號者為佳也。古人稼穡，況又異常；今之稼穡，未及古人。若選大黍，庶近乎中；若用中黍，則失之小。《隋志》、宋儒論之當矣。不論古今，概用中黍，非也。夫黃鍾之律生於尺，而尺乃生於黍者也。黍大則尺長，而由是黃鍾之聲遂濁；黍小則尺短，而由是黃鍾之聲遂清。夫黃鍾，宮音也，最長最濁是其本音，則黍之最大者是乃真櫃黍耳。劉歆、荀勖、王樸之流，皆不知此理而泥於《漢志》中黍之文，遂致所累之尺短，所造之樂哀，非中和之聲矣。此不可不辨也。為今之計，且從蔡氏之說，多截竹管，權擬黃鍾，復用人聲與管相較。聲是而黍非，則易以大黍，大之而益大，至於大不得，斯則黍理已盡；若管內猶不滿，乃管之非真而當從黍也。若非證之以人聲，則黍未免失之小；若非忖之以黍數，則管未免過乎大。人聲管黍互相校正，於理極精，古之神瞽考中聲之遣法，大抵如此。程頤所謂「以上下聲考之」，則中聲可定矣。總而言之，寧擇大黍遷就人聲，切忌人聲遷就中黍，不可復蹈劉、荀、王氏之故轍耳。詳味頤「特未定也」之一言，則知胡瑗坐誤用中黍之弊，後學當以為誡也。


△累黍詳說


縱黍累者，名曰律尺。以一櫃黍之縱長為一分，九分為寸，九寸為尺，是為黃鍾之長【有圖已見）。】黃鍾之長九寸，凡八十一分者，取象洛書之九自相乘之數也。此尺每寸九分，每分九厘，每厘九毫，每毫九絲，每絲九忽，每忽九微，每微九纖，所謂以九為法者也。橫黍累者，名曰度尺，以一租黍之橫廣為一分，十分為寸，十寸為尺，是為黃鍾之長【有圖已見）。】黃鍾之長十寸，凡百分者，取象河圖之十自相乘之數也。此尺每寸十分，每分十厘，每厘十毫，每毫十絲，每絲十忽，每忽十微，每微十纖，所謂以十為法者也。二種之度寸數雖異，二種之律分劑則同。昔人誤謂九寸乃九十分，是以縱累則管太長，容黍卻有餘；橫累則管太短，容黍卻不足：皆不能合千二百黍之說，蓋惑於《漢志》之謬也。以上一節，其說創於何瑭而臣父深然之。古來無此議論，蓋自我朝為始，而《律呂精義》之所由作也。或曰：九分為寸，原為三分損益設也。今既不用三分損益，猶用九分為寸，何也？答曰：黃鍾九寸，空圍九分，皆取法於縱黍陽數，古人造律之初意也。故三分損益之法可廢，而九分為寸之法不可廢也。凡欲造律，先求古錢，次求真黍，後求美竹。古錢洛陽多有，不難得也。然須多得，擇取好者可也，一二枚錢不足憑據。惟真黍頗難得，中式者乃真耳。其一稃二粒者名為秠，非也，慎勿誤用。隨處有美竹，在人擇之耳，不必拘於金門山也。


○嘉量第十二嘉量起於黃鍾律龠，先鑄律龠，後鑄嘉量。《前漢志》曰：「量本起於黃鍾之龠。龠者，黃鍾律之實也。」


律龠嘉量，皆用銅鑄，古所謂赤金也，「六分其金而錫居一」焉。謂紅銅六兩，對白錫一兩，共為七兩。隨其多少，準此為率。


「改煎金錫則不耗，不耗然後權之，權之然後準之，準之然後量之。」


改煎，煎畢更煎，至不耗乃止也。權之準之，謂稱準六一之數也。量之，謂鑄成方寸者數枚，驗其分兩同，則知不耗矣。


「凡鑄金之狀，金與錫：黑濁之氣竭，黃白次之；黃白之氣竭，青白次之；青白之氣竭，青氣次之；然後可鑄也。」


消鏈銅錫，由粗至精，形狀如此。預先用夾沙土造模，鑄成錯磨，令極光瑩。此法鑄匠多有曉者，故不細述。


嘉量，古人隻一塊鑄。今人學鑄，分作五件，總焊而為一，庶幾易成也。五件厚薄相同，夏尺量之，約厚一分有奇。仍視銅之輕重，重則磨去，務合所算之斤兩也。上截鬴者，形類羅圈而高，重時秤一百八十兩，為古黍秤三百兩。中截底者，形類鏡麵而薄，重時秤六十九兩，為古黍秤一百一十五兩。下截臀者，形類羅圈而低，重時秤十三兩左右。兩耳形類竹筒而薄，重與臀同。臀及兩耳共重時秤三十九兩，為古黍秤六十五兩。五件焊成一器，重時秤二百八十八兩，為古黍秤四百八十兩，是為三十斤也。時秤即今時十六兩平秤，俗間私秤二十兩者勿用。


量腹容二十豆，是為一鬴，積實一百五十七萬一千三百四十八分有奇。其臀容四升，是為一豆，積實七萬八千五百六十七分有奇。其耳容二十龠，是為一升，積實一萬九千六百四十一分有奇。律龠容黍千二百粒，是為半合，積實九百八十二分有奇。凡較量不用黍，用井水準其概，係古人舊法雲。


量腹之「內方一尺而圓其外」者，此乃算家所謂圓內容方，以其方面求圓徑及圓周之術也。術雖云方，而器內非方，先儒謂積千寸，誤矣。方求斜用勾股求弦術。勾十寸，自乘得一百寸；股十寸，自乘得一百寸，相並共得二百寸。開方除之，得弦一尺四寸一分四釐二毫一絲三忽五微六纖，即鬴之內徑也。凡圓內容方者，假如方面九寸，則圓周四十寸，故以九與四十為乘除率。今鬴容方一尺，四十乘之，得四十尺，九歸，則得四尺四寸四分四厘四毫四絲四忽四微四纖，即鬴之圓周也。半周半徑相乘，得平圓積，為鬴之面冪。以深一尺乘之，得一百五十七萬一千三百四十八分有奇，為鬴之積實。


臀之內徑一尺。斜求方術：一尺自乘得一百寸，折半得五十寸為實，開方除之，得七寸○分七厘一毫○絲六忽七微八纖，即臀之內所容方也。四十乘之，得二丈八尺二寸八分四厘二毫七絲一忽二微，九歸，得三尺一寸四分二厘六毫九絲六忽八微，即臀之內周也。半周半徑相乘得平圓積，為臀之面冪。以深一寸乘之，得七萬八千五百六十七分有奇，為臀之積實也。以臀之積實為法，以鬴之積實為實，實如法而一，得二十，是知一鬴乃二十豆矣。先儒以為十六豆者，非是。


耳之內徑二寸五分。斜求方術：二寸五分自乘得六寸二分五厘，折半得三寸一分二厘五毫為實，開方除之，得一寸七分六厘七毫七絲六忽六微九纖半，即耳之內所容方也。四十乘之，得七尺○寸七分一厘○毫六絲七忽八微，九歸，得七寸八分五厘六毫七絲四忽二微，即耳之內周也。半周半徑相乘得平圓積，為耳之面冪，以深四寸乘之，得一萬九千六百四十一分有奇，為耳之積實也。以耳之積實為法，以臀之積實為實，實如法而一，得四，是知一豆乃四升矣。


一鬴乃二十豆，以二十豆為法，置鬴之積一百五十七萬一千三百四十八分為實，實如法而一，得七萬八千五百六十七分有奇，為其臀一豆之實也。一豆乃四升，以四升為法，置臀之積七萬八千五百六十七分為實，實如法而一，得一萬九千六百四十一分有奇，為其耳一升之實也。一升乃二十龠，以二十龠為法，置耳之積一萬九千六百四十一分為實，實如法而一，得九百八十二分有奇，為黃鍾一龠之實也。


△周鬴辨疑


按：《管子》云：「齊西之粟，釜百泉則鏂二十也。齊東之粟，釜十泉則鏂二泉也。《晏子》曰：「四升為豆。各自其四，以登於釜。釜十則鍾」。夫釜粟百錢而區二十錢，釜粟十錢而區二錢，則五區為釜明矣。四升為豆，四豆為區，此以四而登也。五區為釜，釜乃八斗，十釜為鍾，鍾乃八斛，二四如八，亦以四而登也。此《晏子》所謂「各自其四，以登於釜」者也。若陳氏之量，則每量各加四分之一。是故五豆為區，區乃二十升；五區為釜，釜乃百升；十釜為鍾，鍾乃百斗。比舊量區多四升，釜多二斗，鍾多二斛。故《晏子》曰「鍾乃大矣」，先儒錯會《晏子》之意，誤以六斗四升為釜。算家以術考之，不合，則又穿鑿以為方尺者八寸之尺，深尺者十寸之尺，效尤《漢志》庣旁之說，誤益甚矣。按：《洪武正韻》亦謂鍾為八斛，然則釜為八斗，與今黃鍾算法全合。


○平衡第十三


衡，即今之稱也；平，謂使之平耳。此器有小者，有大者，總名曰衡。


小者俗呼戥子，大者俗呼為秤，古文作稱。△黃鍾之稱起於累黍


律家揀黍一法，雖名為密，若篩取中黍，其實為最疏。苟無格式，大小幾何？惟云中者，尤非定論。蓋后稷之穡，堅好穎栗，豈常人之穡所能及之。自漢以來至於今日，所謂中者正乃小者也，惟極大者庶幾中者耳。若欲揀擇中式之黍，須將格式預先議定，有格式法程而後可選也。新法用銅葉或鐵葉，薄厚如鈔，大小如錢，中鑿一孔，狀類黍形。先於多多黍內揀取一黍，長依縱黍尺之一分，廣依橫黍尺之一分，置於二種尺上，令黍與尺全合；將黍納入孔中，令孔與黍全合。然後將別黍一一納孔中，觀其鬆緊。緊者合格式，可用也。鬆者名為小，不能容者名為大。如是選一般者千二百粒，實於管內，不足者名為小，有餘者名為大。不用大者小者，惟用其中者耳。千二百黍適重三錢，然或新陳曝潤，再稱未必相同，定須以重三錢為準。上黨境內，地土肥處產黍尤佳，非羊頭山黍可及也。


十黍為累【或作累。並音累】，今之二厘半也。十累為銖，今之二分半也。二十四銖為兩，今之六錢也。十六兩為斤，今之九兩六錢也。二十兩為鎰，今之十二兩也。


右係衡之小者，俗呼戥子是也。


十五斤為稱，今之九斤也。倍之，為三十斤，今之十八斤也。又四之而為石，今之七十二斤也。右係衡之大者，即今之秤是也。


算術置今求古，十乘六除；置古求今，六乘十除：各得其所求矣。是故達者不必改作，今之稱即古之稱耳。斤下帶兩，兩下帶銖，各依算術通之，而後乘除可也。


《前漢志》曰：「凡律度量衡用銅者，名自名也，所以同天下、齊風俗也。銅為物之至精，不為燥濕寒暑變其節，不為風雨暴露改其形，介然有常，有似於士君子之行，是以用銅也。」


古以銅為衡，若今天平也。新擬法馬，附於卷末。


《虞書》曰「同律度量衡」，言衡不言權。《論語》曰「謹權量」，言權不言衡。蓋權衡合德而相須為用，舉其一則可以互見故也。然衡之制歷代無異，而權制則不同。周人以玉為權，見《考工記》。秦人以鐵為權，見《考古圖》。漢人以銅為權，圜而環之，見《漢志》；王莽以石為權，狀如水碓，見《隋志》。聊載數種，見其不同云耳。


擬古天平法馬【以銅為之，上面鐫字，其形不拘，方圓皆可。】一銖：一百黍之重，為今之二分半。二銖：二百黍之重，為今之五分。三銖：三百黍之重，為今之七分半。


四銖：四百黍之重，為今之一錢。五銖：五百黍之重，為今之一錢二分半。六銖：六百黍之重，為今之一錢五分。七銖：七百黍之重，為今之一錢七分半。


八銖：八百黍之重，為今之二錢。九銖：九百黍之重，為今之二錢二分半。十銖：千黍之重，為今之二錢五分。十一銖：千一百黍之重，為今之二錢七分半。


半兩：千二百黍之重，為今之三錢。一兩：兩龠黍之重，為今之六錢。二兩：四龠黍之重，為今之一兩二錢。三兩：六龠黍之重，為今之一兩八錢。


四兩：八龠黍之重，為今之二兩四錢。五兩：十龠黍之重，為今之三兩。六兩：十二龠黍之重，為今之三兩六錢。七兩：十四龠黍之重，為今之四兩二錢。


半斤：十六龠黍之重，為今之四兩八錢。一斤：三十二龠黍之重，為今之九兩六錢。


龠者，即新鑄黃鍾律龠也。若櫃黍小而輕，與所載分兩不合者，則非佳黍，勿誤用之，別擇中式之黍可也。△總論律度量衡四器寓法於黍


《唐禮樂志》曰：「聲無形而樂有器。古之作樂者知夫器之必有敝，而聲不可以言傳，懼夫器失而聲遂亡也，乃多為之法以著之。故始求聲者以律，而造律者以黍。自一黍之廣積而為分寸，一黍之多積而為龠合，一黍之重積而為銖兩，此造律之本也。故為之長短之法，而著之於度；為之多少之法，而著之於量；為之輕重之法，而著之於權衡。是三物者，亦必有時而敝，則又總其法而著之於數，使其分寸、龠合、銖兩皆起於黃鍾。然後律度量衡相用為表裏，使得律者可以制度量衡，因度量衡亦可以製律。不幸而皆亡，則推其法數而製之，用其長短多少輕重以相參考，四者既同，而聲必至，聲至而後樂可作矣。夫物用於有形而必敝，聲藏於無形而不竭，以有數之法求無形之聲，其法俱存。無作則已，苟有作者，雖去聖人於千萬歲後，無不得焉。此古之君子，知物之終始而憂世之慮深，其多為之法而丁寧纖悉，可謂至矣。」


宋司馬光曰：「夫所謂律者，果何如哉？向使古之律存，則吹其聲而知聲，度具長而知度，審其容而知量，校其輕重而知權衡。今古律已亡矣，非黍無以見度，非度無以見律。律不生於度與黍，將何從生耶？夫度量衡，所以佐律而存法也。古人所為製四器者以相參校，以為三者雖亡，苟其一存，則三者從可推也。又謂後世器或壞亡，故載之於書，形之於物。夫黍者，自然之物，有常不變者也，故於此寓法焉。今四器皆亡，不取於黍，將安取之？凡物之度其長短則謂之度，量其多少則謂之量，稱其輕重則謂之權衡。然量有虛實，衡有低昂，皆易差而難精等之，不若因度求律之為審也。非謂太古以來律必生於度也，特以近世古律不存，故返從度法求之耳。」


臣謹按：古法由律累黍以生尺，今則由黍累尺以求律，故或者多笑之，謂若訴流而探源也。噫！訴流探源，取則不遠，寧無愈於舍流而但以意揆其源哉！夫土木之性，本非方圓，匠者規矩之，則方圓定矣。人之聲音本非中和，聖人調協之，則中聲出矣。律呂者，調協中聲之具也；累黍者，考定律呂之準也。是故古有累黍之法，豈特為彼一時製秤尺斗斛設哉？正欲使百世之下由夫累黍可以見律耳。縱然歲有凶豐，地有肥瘠，種有長短小大圓橢之不同，在人擇乎中者可也。宋蔡元定不達此理，蓋因《漢志》橫累九十黍為黃鍾所誤。其於圍徑積實參考不協，則又操兩可之說曰：「莫若且多截管，權擬黃鍾，但憑候氣人聲，以為信驗。」夫候氣乃荒唐之所造，人聽無憑據之中聲，舍累黍無一定之法度。嗚呼！蔡氏此說，在其書中最為謬妄者也。近世迷者反從而善之，何哉？或問：畫工貌物，孰易孰難？答曰：鬼神易，犬馬難。何故？貌物欲其似也，鬼神無證故易，犬馬有證故難。夫律家累黍製管，犬馬之類也；候氣審音，鬼神之類也。昔之狂伶妄瞽，造為無稽之言，以神其術，欺罔眾愚，使人莫可致詰，歷代信之不疑，則是難其所易而易其所難也，不亦謬哉！竊謂律學當以窮理為先，理明而後數定，數定而後製成，製成而後音和，音和而後氣應。以候氣審音為造律之本者，迂愚之論也。故曰：考究此理，勿事空言，必以累黍為本。
外篇卷一


○古今樂律雜說並附錄△辨蔡元定李照之失第一


序曰：蔡元定之律失之短，李照之律失之長，皆非中聲，故辨之。


蔡元定《律呂新書》引丁度之說曰：「古物之有分寸，明著史籍可以酬驗者，惟有法錢而已。周之圜法，歷代曠遠，莫得而詳。惟劉歆製銅斛之世所鑄錯刀並大泉五十，王莽天鳳元年改鑄貨布貨泉之類，不聞後世復有鑄者。檢詳《漢志》、《通典》、《唐六典》云：大泉五十，重十二銖，徑一寸二分。錯刀，環如大泉，身形如刀，長二寸。貨布，重二十五銖，長二寸五分，廣一寸，首長八分有奇，廣八分，足枝長八分，間廣二分，圓好徑二分半。貨泉，重五銖，徑一寸。今以大泉、錯刀、貨布、貨泉四物相參校，分寸正同。或有小大輕重與本《志》微差者，蓋當時盜鑄既多，不必皆中法度。但當校其首足、肉好、長廣分寸皆合正史者用之，則銅斛之尺從而可知也。」


其論周尺曰：「按此尺出於汲塚之律，與劉敵之斛最為近古，蓋漢去古未遠，古之律度量權衡猶在也。故班氏所誌，無諸家具同之論。王莽之制作雖不足據，然律度量衡當不敢變於古也。自董卓之亂，而樂律散亡，故杜夔之律圍徑差小，而尺因以長。苟勖雖定此尺，然其樂聲高急，不知當時律之圍徑又果何如也。意者，後世尺度之差，皆由律圍、徑之誤也。今司馬光所傳此尺者，出於王莽之法錢，蓋丁度所奏、高若訥所定者也。雖其年代久遠，輪郭不無消毀，然其大約當尚近之。後之君子，有能驗聲氣之元以求之古之律呂者，於此當有考而不可忽也。」


其論圍徑曰：「黃鍾長九寸，空圍九分，積八百一十分。」


又曰：「按：十二律圍徑，自先漢以前，傳記並無明文。惟《班志》云『黃鍾八百一十分』。由此之義，起十二律之周徑。然其說乃是以律之長自乘，而因之以十，蓋配合為說耳，未可以為據也。惟《審度》章雲『一黍之廣，度之九十分，黃鍾之長。一為一分』；《嘉量》章則以『千二百黍實其龠』；《謹衡權》章則以『千二百黍為十二銖』；則是累九十黍以為長、積千二百黍以為廣可見也。夫長九十黍，容千二百黍，則空圍當有九方分，乃是屬十分三厘八毫，徑三分四厘六毫也，每一分容十三黍又三分黍之一，以九十因之，則一千二百也。蓋十其廣之分以為長，十一其長之分以為廣，自然之數也。」


又曰：「夫律以空圍之同，故其長短之異可以定聲之高下。」「孟康不察，乃謂凡律圍徑不同，各以圍乘長而得此數者，蓋未之考也。」


其論九分為寸曰：「《淮南子》所謂『置一而十一三之』以為黃鍾之大數，即太史公所謂『置一而九三之以為寸法』者，其術一也。夫置一而九三之既為寸法，則七三之為分法，五三之為厘法，三三之為毫法，一三之為絲法，從可知矣。」「一寸九分，一分九厘，一厘九毫，一毫九絲，以之生十一律，以之生五聲二變。上下乘除，無所不通，蓋數之自然也。顧自淮南太史公之後，即無識其意者。如京房之六十律，雖亦用此十七萬七千一百四十七之數，然乃謂不盈寸者十之，所得為分，又不盈分者十之，所得為小分，以其餘為強弱。不知黃鍾九寸，以三損益，數不出九，苟不盈分者十之，則其奇零無時而能盡，雖泛以強弱該之，而卒無以見強弱之為幾何。則其數之精微，固有不可得而紀者矣。」「蓋非有意於棄之，實其重分累析，至於無數之可紀，故有所不得而綠耳。夫自絲以下雖非目力之所能分，然既有其數，而或一算之差，則法於此而遂變，不以約十為九之法分之，則有終不可得而齊者。故惟南太史公之書，其論此也已詳，特房等有不察耳。司馬貞《史記》《索隱》注黃鍾八寸十分一云：『律九九八十一，故云八寸十分一。』《漢書》雲『長九寸』者，九分之寸也。此則古人論律，以九分為寸之明驗也。」【以上數條，元定書中最緊要者。】


謹按：黃鍾之長九寸者，縱黍九分之寸耳。太史公《律書》以為八寸十分一者是也。劉歆以為橫黍十分之寸，及《漢志》言九十分黃鍾之長者，皆非也。元定亦知以九約之為是，以十約之為非，乃於首章標雲「以《漢志》斛銘定」。何也？夫《漢志》本於劉歆所杜撰，漢斛出於王莽所偽造，奚足為百世師哉！元定之徒，固執九十黍之廣即黃鍾之長，而黃鍾之長實止縱黍八十一分耳。


蔡元定律法【籌以九為率，度用貨泉尺。】子：黃鍾長九寸。醜：林鍾長六寸。寅：太蔟長八寸。


卯：南呂長五寸三分。辰：姑洗長七寸一分。巳：應鍾長四寸六分六厘。午：蕤賓長六寸二分八厘。


未：大呂長八寸三分七厘六毫。申：夷則長五寸五分五厘一毫。酉：夾鍾長七寸四分三厘七毫三絲。戌：無射長四寸八分八厘四毫八絲。


亥：仲呂長六寸五分八厘三毫四絲六忽。△偽尺辨疑


舊說：晉武帝泰始九年，中書監苟勖校大樂，八音不和，始知後漢至魏，尺長於古四分有除。勖乃部著作郎劉恭依《周禮》製尺，所謂古尺也。依古尺更鑄銅律呂，以調聲韻。以尺量古器，與本銘尺寸無差。又汲郡盜發六國時魏襄王塚，得古周時玉律及鍾磬，與新律聲韻闇同。於時郡國或得漢時故鍾，吹律命之皆應。勖銘其尺曰：『晉泰始十年，中書考古器，揆校今尺，長四分半。所校古法有七品：一日姑洗玉律，二曰小呂玉律，三曰西京銅望臬，四曰金錯望臬，五曰銅斛，六曰古錢，七曰建武銅尺。姑洗微強，西京望臬微弱，其餘與此尺同。』銘八十二字。此尺者，勖新尺也。今尺者，杜夔尺也。苟勖造新鍾律，與古器諧韻，時人稱其精密。惟散騎侍郎陳留阮咸譏其聲高，聲高則悲，非興國之音，亡國之音也。亡國之音哀以思，其人困。今聲不合雅，懼非德正至和之音，必古今尺有長短所致也。會咸病卒，武帝以勖律與周漢器合，故施用之。後始平掘地得古銅尺，歲久欲腐，不知所出何代，果長勖尺四分。時人服咸之妙，而莫能厝意焉。」【見《晉書》《律志》。】宋儒章如愚曰：「荀婦所製尺、銘，其制非不詳審，其銘非不周復，猶未免阮咸之誚。豈非極塚玉律乃魏襄王所製，未能盡合古制者耶？不然，春秋以來，權度已正，夫子不必發『謹權度』之語矣。」【見《山堂考索》。】


辨疑曰：偽周尺者，漢乎帝時劉歆所造，《隋志》謂之晉前尺，蓋以晉苟勖所定故也。至宋儒或謂之校漢錢尺，或謂之漢銅斛尺，名雖小異，理亦無錯，但不可直認為周尺耳。其謂之周尺者，不過因戰國時魏襄王塚中所獲玉律乃晚周之物，故云耳。夫晚周之物，豈可便謂成周之律度哉！魏自文侯已耽鄭衛而厭古樂，降至襄王，則其時世又可知也。梁武《鍾律緯》雲，古玉律八枚，惟夾鍾有題刻。然則餘無題刻明矣。而苟勖不知何故，舍有題之夾鍾，而求諸無題之姑洗、小呂。夫彼既無題，不能的知何律，但以勖之姑洗、小呂比較長短，與彼偶同，吹或應之，因謂相協耳。安知勖之此律，而非與彼他律應耶？何者？以其無題刻也。劉歆銅斛，王莽錢貨，固不足法，而西京望臬，建武銅尺，恐亦因仍莽歆之謬而為之，是亦不足法也。郡國所得漢時故鍾，尤不可信。按《漢》《禮樂志》云：「今漢郊廟詩樂，未著祖宗之事；八音調均，又不協於鍾律，而內有掖庭才人，外有上林樂府，皆以鄭聲施於朝廷。」以此觀之，豈可信哉？故今從《隋志》，名此尺為晉前尺，未敢以為真周尺也。名為偽周尺，庶幾得之矣。


京房、劉歆、荀勖律尺，每寸十分。元定律尺，每寸九分。今於歆尺背麵除去一寸，止用九寸，每寸均作九分，每分九厘，是名蔡氏律尺。若造律管，以銅或竹，依蔡氏所算新分，及京氏所算舊分相校，始知二家長短無異，但所言分厘之數不同耳。其空圍內徑三分者，京氏、劉氏之法也；徑三分四厘六毫者，胡氏、蔡氏之法也。空徑之數，但依歆尺。蔡氏所謂徑圍之分，以十為法是也。按王莽本傳，偽天鳳六年初，獻新樂於明堂、太廟。或聞其樂聲，曰：「清厲而哀，非興國之聲也。」此則劉歆所造之樂，其在當時已有是譏矣。荀勖復用其法，而阮咸譏之。王樸再用其法，而李照譏之。蓋劉歆荀勖王樸蔡元定四家之律，聲音高下相去不遠，為用貨泉之尺及《漢志》之法也。以縱黍尺古律較之，蔡氏黃鍾應古律之夾鍾，實高三律雲。


朱熹曰：「十二律皆在，隻起黃鍾之宮不得，所以起不得者，尺不定也。律管隻吹得中聲為定。若謂用周尺，或羊頭山黍，雖應準則，不得中聲，終不是。大抵聲太高，則焦殺；低，則盎緩。此不可容易杜撰。」又曰：「季通不能琴，他祇是思量得，不知彈出，便不可行。這便是無下學工夫，吾人皆坐此病。古人朝夕習於此，故以之上達不難。蓋下學中，上達之理皆具矣。」【並《見經世大訓》。】


謹按：世之言律者，多宗蔡元定，其法備載《性理書》中。朱熹因之著於《儀禮通解》，其說益詳明矣。然觀二子雖嘗著書，而實未嘗審定其音。蓋儒者所明，惟律之理耳；至於聽音，或未盡善，抑有其要而未之得也。夫審音乃樂律之本，豈徒空言已乎？故述其造律審音之要，並辨其可疑者焉。


以上辨蔡元定之律太短之失。【劉歆、荀勖、王樸、蔡元定律皆失之短。】


《文獻通考》曰：「宋仁宗景佑二年，時承平久，上留意禮樂之事。先是，判太常寺燕肅言，大樂製器，歲久金石不調，願以王樸所造律準考按。乃命館職宋祁、李照同預。至是，肅等上所考定樂器。上臨閱，奏郊廟五十一曲。因問照：『樂何如？』照對：『樂音高。』命詳陳之。照言：『王樸律準，視古樂高五律，視禁坊胡部樂高二律。擊黃鍾才應仲呂，擊夾鍾才應夷則，是冬興夏令，春召秋氣。蓋五代之亂，雅樂廢壞，樸創意造律準，不合古法。用之本朝，卒無福應。又編鍾、鑄鍾無大小輕重、厚薄長短之差，銅錫不精，聲韻失美，大者陵，小者抑，非中度之器。相傳以為，唐舊鍾亦有樸所製者。昔軒轅氏命伶倫截竹為律，復令神瞽協其中聲，然旁聲應鳳鳴，而管之參差亦如鳳翅。其樂傳之復古，不刊之法也。願聽臣依神瞽律法，試鑄編鍾一篇，可使度量權衡協和。』詔許之。仍令就錫慶院鑄之。照請下潞州，求上黨縣羊頭山櫃黍，及下懷州河內縣取葭莩，製玉律以候氣。從之。照既鑄成編鍾一簷以奏禦，遂建議請改製大樂。取京縣櫃黍，累尺成律，鑄鍾審之，其聲猶高。更用太府布帛尺為法，乃下太常四律。照獨任所見，更造新器，而新聲極下。議者以為迂誕罷之。」又曰：「初，李照斥王樸樂音高，乃作新樂下其聲。太常歌工病其太濁，歌不成聲，私賂鑄工，使減銅齊，而聲稍清，歌乃協。然照卒莫之辨。」


臣嘗累黍考之，知宋尺與今營造尺大同小異。製管考之，知今太常寺所謂黃鍾者，與李照之黃鍾大同小異。【詳見尺圖條下。】


《玉海》曰：「李照所定黃鍾，律聲極下，樂工歌其韻，中無射倍聲。司諫韓琦言照樂不合古法，詔晏殊宋綬詳定。綬等言照新樂比舊樂下三律，無所考據，請復用和峴舊樂。詔悉仍舊制。」


李照律法。【筭以十為率，度用太府尺。】黃鍾長九寸。【凡律，空內皆經三分。】林鍾長六寸。太蔟長八寸。


南呂長五寸三分小分三強。【小分三者，謂三厘也。下文仿些。】姑洗長七寸一分小分一微強。應鍾長四寸七分小分四微強。蕤賓長六寸三分小分二微強。


大呂長八寸四分小分三弱。夷則長五寸六分小分二弱。夾鍾長七寸四分小分九微強。無射長四寸九分小分九強。


仲呂長六寸六分小分六弱。【以上見《後漢志》，即京氏所算也。】


謹按：《文獻通考》云：「李照改製大樂，取京縣櫃黍，累尺成律，鑄鍾審之，其聲猶高。更用太府布帛尺為法，乃下太常四律。」 是先有太府尺，而照欲求合耳，非照自造太府尺也。然則太府尺竟不知何人所製。範鎮以為黃帝之尺，雖未必然；蔡元定以為李照之尺，蓋亦誤矣。萬曆己卯歲，取羊頭山租黍縱累成尺，與漢錢尺互相較正，實與《宋志》所載分寸相同。夫自宋至今五百餘年，而黍與尺契合如故，豈非天地造化真理所寓者乎？律學之士，未可以忽之也。但李照範鎮之徒，惑於京房、劉歆之謬說，而不達淮南、太史公之妙論，遂使黃鍾之管縱長、周、徑及所容黍，俱不得其正，而致樂律之乖。此乃照等不善用尺，而非尺之弊也。誠依淮南太史公之法為之，則盡善盡美。而範鎮指此為黃帝之尺，亦不誣矣。蓋淮南太史公所謂黃鍾長九寸者，依古法以九分為寸，九寸乃八十一分也。照等所謂黃鍾長九寸者，依《漢志》以十分為寸，九寸乃九十分也，其相去遠矣。嘗以李照律與蔡元定所算之律吹而相較，果差五律。蔡之黃鍾，李之仲呂也；蔡之夾鍾，李之夷則也。大抵元定之律，即王樸之律耳。其算術雖不同，其音調實相類，蓋殊途而同歸者也。夫樸之樂，照已譏之矣，而照之樂亦不免於譏。何也？豈高者失之清，下者失之濁，皆非中正和平之樂歟？《山堂考索》謂：樸之樂比古樂高三律，其黃鍾應古之夾鍾。《玉海》謂：照之樂比古樂下二律，其黃鍾應古無射之倍聲。和峴、胡瑗之樂，比樸下一律，蓋以古之太蔟為其黃鍾，比真黃鍾猶高二律，其謬亦可見矣。或言：照律比太常下四律者，指和峴之樂而言也；或言：照樂比舊樂下三律者，指王樸之樂及私賂減銅者而言也。然則樸以夾鍾為黃鍾，若下樸三律，則得真黃鍾，而樂律皆正，其孰使然乎？是知樸照之聰而不如工師之聰，有以識夫中正和平之音矣。蓋凡音之起，由人心生也，人心終不滅，樂亦竟不亡。患在律學諸儒不知而作，非理變亂之耳。若夫俗樂則不然也。初無繩準之拘，由人取便，求其所安，使歌聲雖高不至於氣竭，雖低不至於聲咽，自然而然，此正古人所謂中聲者也。禮失求諸野，其斯之謂乎！儒者於樂則異於是。蓋為律度所拘，不以人聲為恤。故《宋志》曰：「王樸編鍾聲律太高，歌者難逐，故四清聲置而弗用。李照新鍾，歌工病其太濁，私賂鑄工，使減銅齊，於歌乃協。」馬端臨謂：「學士大夫之說，卒不能勝工師之說。是樂雖曰變而實未嘗變。」蓋天理人心今古同然也。蔡元定謂：「萬寶常之樂，魏延陵之律，嘗以漢樂較之，漢樂音調至隋唐猶在也。」然則宋時古樂音調亦未嘗亡，是故李照之律雖以無射倍聲為律之首，其鍾磬則高二律，尚與古樂無殊。至魏漢津卒勝工師之說，始以無射倍聲命曰黃鍾矣。既經諸臣變更，而曲調名益乖舛。政和四年，詔改正而難遽革。故俗樂所稱黃鍾者，蓋宋人從時製以稱之耳，其實古無射也。無射為宮，則必以黃鍾為商，故俗樂謂商調為正宮，就黃鍾而言耳。黃鍾者，無射之商也。謂角調為商調，就太蔟而言耳。太蔟者，無射之角也。蓋俗人隻見音調落在黃鍾太蔟者，便謂宮商，而不知旋宮之法，宮商無定也。又，俗謂微調為中呂，中呂者無射之徵也。謂羽調為越調，越乃羽之訛也。俗名南呂調者，黃鍾之下羽也；仙呂調者，黃鍾之清宮也。欲觀諸調，以律定箏，彈之自見，非可以空言爭之也。苟能知律，則古今雅俗一以貫之矣。無射倍聲為均，蓋自周景王始。或問：「無射為之大林，何謂大林？」答曰：「黃鍾，律之首，管之最長、鍾之最大而濁者也。漸而短之小之，以生十一律，則無射應鍾為管之最短、鍾之最小而清者也。五聲次序論之，宮宜長大而濁，羽宜短小而清，此其常理。而旋宮之法，無射為宮則林鍾為之羽，宮短而羽長，羽濁而宮清，故律家相傳以林鍾子聲為無射之羽。景王則不然，使無射為宮者大於其羽，故曰『為之大林』，謂大於林鍾也。」若然，無射必用倍數，用倍數則反長大於黃鍾矣。夫律呂之用倍數，於理無妨也。但不可因無射大於黃鍾而遂改無射，強名曰黃鍾。故所係甚大，《左傳》《國語》言之最詳。有國家者，不可不慎。當時古律俱存，故單穆公伶州鳩可得而辨之。自李照之後，遂真以無射命為黃鍾矣，而古律又亡。世鮮知音者，孰能辨之哉！以上辨李照之律太長之失。【李照範鎮魏漢津冷謙律，皆失之長。】


《金史》《樂志》曰：「初，太宗取汴，得宋之儀章鍾磬樂簾，挈之以歸。皇統元年，熙宗加尊號，始就用宋樂。有司以鍾磬刻『晟』字者犯太宗諱，皆以黃紙封之。大定十四年，太常始議「歷代之樂各自為名，今郊廟社稷所用宋樂器犯廟諱，宜皆刮去，更為製名』。於是命禮部、學士院、太常寺撰名，乃取『太樂與天地同和』之義，名之曰太和。明昌五年，詔用唐宋故事，置所講議禮樂。有司謂：『雅樂自周漢以來止存大法，魏晉而後更造律度，訖無定論。至後周保定中，得古玉鬥於地中，以造尺律。其後牛弘以為不可，止用蘇綽鐵尺，至隋亦用之。唐興，因隋樂不改。及黃巢之亂，樂懸散失，太常博士殷盈孫以周法鑄鑄鍾、編鍾，處士蕭承訓等校石磬，合而奏之。至周顯德以黍定律，議者謂比唐樂高五律。宋初亦用王樸所製樂。時和峴以周顯德律音近哀思，乃依西京銅望臬、石尺重造十二管，取聲下王樸一律。景祐初，李照取黍累尺成律，以其聲猶高，更用太府布帛尺，遂下太常樂三律。皇祐中，阮逸胡瑗改造，止下一律。或謂其聲弇鬱不和，依舊用王樸樂。元豐間，楊傑參用李照鍾磬加四清聲，下王樸樂二律，以為新樂。元祐間，範鎮又造新律，下李照樂一律而未用。至崇寧間，魏漢津以範鎮知舊樂之高無法以下之，乃以時君指節為尺，其所造鍾磬即今所用樂是也。然以王樸所製聲高，屢命改作。李照以太府尺製律，人習舊聽，疑於太重。其後範鎮等論樂，復用李照所用太府尺，即周隋所用鐵尺，牛弘等以為近古合宜者也。今取見有樂，以唐初開元錢校其分寸亦同，則漢津所用指尺殆與周隋唐所用之尺同矣。漢津用李照範鎮之說而恥同之，故用時君指節為尺，使眾人不敢輕議。其尺雖為詭說，其制乃與古同，而清濁高下皆適中，非出於法數之外私意妄為者也。蓋今之鍾聲雖崇寧之所製，亦周隋唐之樂也。閱今所用樂律，聲調和平，無太高太下之失，可以久用』。上曰：『嘗觀宋人論樂，以為律主於人聲，不當泥於其器，要之在聲和而已。』於是命禮部符下南京，取宋舊工及鍾磬，擇其諧者用之。」


《元史》《樂志》曰：「太宗十年十一月，宣聖五十一代孫衍聖公元措來朝，言於帝曰：『今禮樂散失，燕京、南京等處，亡金太常故臣及禮冊樂器多存者，乞降旨收錄。』於是降旨，令各處管民官，如有亡金知禮樂舊人，可並其家屬徙赴東平，令元措領之。中統元年，召太常禮樂人至燕京，用新製雅樂享於祖宗。禮畢，命太常禮樂人復還東平。五年，太常寺言：『自古帝王功成作樂，樂各有名，盛德形容，於是乎在。伏都主上踐阼以來，留心至治，聲名文物，思復承平之舊。首敕有司，修完登歌宮懸、八佾樂舞，以備郊廟之用。若稽古典，宜有徽稱。謹按歷代樂名，黃帝曰《咸池》、《龍門大卷》，少昊《大淵》，顓頊《六莖》，高辛《五英》，唐堯《大鹹》、《大章》，虞舜《大韶》，夏禹《大夏》，商湯《大獲》，周武《大武》。降及近代，咸有厥名。宋總名曰《大晟》，金總名曰《大和》。今采輿議，權以數名，伏乞詳定。』中書省遂定名曰《大成之樂》。太常因言，亡金散失樂器若止於燕京拘括，似為未盡，合於各路各觀民家括之，庶省鑄造。於是奏檄各道宣慰司，括到鍾磬，送於太常。」


謹按：《金史》《元史》《樂志》所載歷代樂律制度，因革損益，來曆甚明。然則宋《大晟樂》，即方士魏漢津之所造，取徽宗指寸為律者也。朱熹所謂「崇宣之季，奸諛之會，黥涅之餘，不足以語天地之和」，指漢津而言也。其樂器等，汴京破，沒入金，改名《大和》；金亡入元，改名《大成》。元亡，樂歸於我。國初，斟酌元樂用之，雖更製章造器，而未嘗累黍驗律。見今太常雅樂及天下學宮所謂《大成樂》者，蓋漢津之律也。夫漢津之杜撰自不能服宋人之心，而金元以來返遵用之，無敢議其失者，理不可曉。近日建言之臣，科場之策，屢以為言，卒不見省，茲則好古知音之士尚抱歉焉。嘗讀山東鄉試程策，其議樂曰：「我太祖高皇帝平定天下，即與陶凱諸臣親製九奏樂歌，詩章淮之古雅，聲調易諸胡靡，蓋洋洋盛矣。然累黍未明，七始未備，奉常講禮不講樂，博士習詩不習聲。論者猶然少之。」弘治初，儒臣丘濬撰《大學衍義補》，其論禮樂曰：「竊聞開國之初，太祖皇帝不遑他務，首以禮樂為急，開禮樂二局，徵天下耆儒宿學，分局以講究禮典樂律，將以成一代之制。然當草創之初，廢學之後，稽古禮文之事，諸儒容或有未足以當上意者。當時雖輯成《大明集禮》一書，然亦無所折衷，樂則未見有全書焉。古云：禮樂百年而後興。今承六聖太平之治，百有餘年於茲，所謂聖人在天子之位而制禮作樂者，茲其時歟！」濬又總論樂律之制，凡二千六百餘言，多可采者，文煩不載。夫濬為此論時，上距國初百二十年矣，下距今日又將百二十年。濬所望者，尚未之見。儻能得都如斯盛典，豈非莫大之幸也哉！是故倦倦編著此書，以俟知樂君子或有擇取者焉，則未必無小補云耳。


以上論歷代及勝國並我本朝見用之樂。
外篇卷二


○古今樂律雜說並附錄△辨李文利張之失第二


序曰：李文利黃鍾失之清，張黃鍾失之濁，皆非中聲，故辨之。


莆田李文利著《律呂元聲》，會稽季本為之辨曰：「近日莆田李教授文利著《律呂元聲》，專主黃鍾三寸九分之說，蓋本《呂氏春秋》《仲夏》《適音篇》。其言曰：『黃帝令伶倫自大夏之西，阮喻之陰，取竹解溪之穀，空竅厚勻者，斷兩節間，其長三寸九分而吹之，以為黃鍾之宮。次製十二筒，以聽鳳凰之鳴，以別十二律。其雄鳴為六，雌鳴亦六，以比黃鍾之宮，而皆可以生之。故曰：黃鍾之宮，律呂之本。』宋劉恕作《外紀》，書黃帝令伶倫造律，亦載此文。原恕之意不過博采古書，以備三皇之事耳，而三寸九分之制，則未暇詳求其義焉。然《呂氏》《季夏六月紀》又曰：『黃鍾生林鍾，林鍾生太蔟，太蔟生南呂，南呂生姑洗，姑洗生應鍾，應鍾生蕤賓，蕤賓生大呂，大呂生夷則，夷則生夾鍾，夾鍾生無射，無射生仲呂。三分所生，益之一分以上生。三分所生，去其一分以下生。黃鍾、大呂、太蔟、夾鍾、姑洗、仲呂、蕤賓為上；林鍾、夷則、南呂、無射、應鍾為下。』其法固與《史記》、《漢書》上下相生、三分損益者同，而黃鍾之宮實起九寸也。呂氏之說前後不同，亦自相抵牾矣！夫《史記》《漢書》雖未為得古人製律之意，然比之三寸九分之說，猶有可推，而其數亦似自然。若以三寸九分為黃鍾，如呂氏上下相生之法而損益之，至於應鍾止長一寸八分四厘八毫八絲，何以成聲耶？竊意長三寸九分當為長九寸、空徑三分之誤也。故《漢書》引此語，削去『長三寸九分』五字，蓋有以知其為非矣。《隋志》亦偶未察而復述此以論和聲，亦欲備古義，踵其誤而不覺耳。終亦以上下相生、三分損益為古人易簡之法。而黃鍾之為九寸者，皆仍《漢》舊未有改也。若韋昭注《國語》而曰『黃鍾，陽之變』，奉為黃鍾而言。其曰『管長九寸，徑三分，圍九分』，亦言黃鍾之圍徑長短。而於蕤賓，則固曰管長六寸二分八厘，但舉成數而曰六寸三分耳，非以九寸本蕤賓之律而為黃鍾之變也。豈可據三寸九分之謬說，以為黃鍾之定數哉？文利之意，本以律呂之數往而不返，非陰陽消長往來之理。故以三寸九分起數，循環升降，自大呂以至蕤賓，五陽辰皆以陽升而進九分。惟黃鍾陽氣尚微，故止進六分。自林鍾以至黃鍾，五陰辰皆以陰降而退九分。惟林鍾陰氣未盛，故止退六分。此其差也。然陽之進也，氣則從微至著以漸而盈；陰之退也，氣則從盛反衰以漸而縮。陰陽進退盈縮，適均不應。陽之始進以六分，而後則五辰皆進九分；陰之始退以六分，而後則五辰皆退九分也。其意雖善而數亦強排，且非呂氏上生下生之本法也，則亦臆說而已。既以三寸九分定黃鍾，因謂黃鍾之尊在於清氣上行，不在數多。清者數少，濁者數多；數少者貴，數多者賤。黃鍾為宮，聲極清而上行，至角徵羽乃下降重濁而為民事物，盡斥諸儒言黃鍾長九寸之非。殊不知禮有以多為貴者，如獻數天子十二、上公九、侯伯七、子男五、卿大夫三、士一；豆數天子二十六、諸公十六、諸侯十二、上大夫八、下大夫六；佾數天子八、諸侯六、大夫四、士二之類。各隨所重，以別尊卑，未嘗執一端以為典要也。故數多管長，則聲濁而為宮，有持重深沉之意焉，何害其為貴？數少管短，則聲清而為羽，有飛越輕佻之意焉，何害其為賤？商角征之聲，亦因是而上下之。此君臣民事物所以序也。凡天地之道，體靜而用動。君也者，以靜製動者也。自商以下，皆以動而製於靜者也。古人立法，亦隨所用而各有意義，何必務為新奇以成其臆說哉！今《律呂大象章》既以子黃鍾為正宮，醜大呂、亥應鍾為宮，寅太蔟、戌無射為商，卯夾鍾、酉南昌為角，辰姑洗、申夷則為徵，巳仲呂、未林鍾為羽，午蕤賓為正羽，以配君臣民事物之等，則明以三寸九分之黃鍾以次而至於九寸之蕤賓也。其定五聲生數次第則曰：『宮聲五十，商聲八十，角聲九十，徵聲七十，羽聲六十。』商角則自宮而加多，徵羽則自角而減少。或加三十，或加一十，或減二十，或減一十，其參差不齊，又不知其何所本邪？夫宮，土聲也，以土當河圖之五數，十乘之而為五十；徵，火聲也，以火當河圖之七數，十乘之而為七十；羽，水聲也，以水當河圖之六數，十乘之而為六十，猶可說也。商，金聲也，而以當河圖之八數，十乘之而為八十，則木而非金矣。角，木聲也，而以當河圖之九數，十乘之而為九十，則金而非木矣。其視《律呂大象章》所差之次，又何其舛錯邪？又以變宮五十、變徵七十為二變，以備七音，是又襲七始七同之舊也。故其對調旋宮之圖悉從《律呂新書》每均七聲之數。而蔡氏相去一律則音節和，相去二律則音節遠之說，亦並用之。然止用全聲，不用半聲，其數皆不因上生下生而得，徒以雌雄和鳴之故。陽律三為宮商角，則陰呂二為徵羽；陰呂三為宮商角，則陽律二為徵羽。其長短亦不皆一一順序也，亦安在其為均哉？至其六十調圖雖本《律呂新書》，而《新書》之意乃以一律為五調，故每律皆立五均。今以其逆行而正之以從左旋，而每五調之後又列一宮，捏與大司樂奏歌之說相湊。其雙宮對調之圖，則止據奏歌二律分配而互換更番也。此本不知《律呂新書》之意而妄意為之，其勞拙亦甚矣。其《正五音章》以喉舌齒唇牙分屬宮商角徵羽，則別為一義，蓋喉舌齒唇牙字音也。字亦有清濁、半清半濁之分，故借宮商角徵羽以名之，而非以字音分六律所正之五音也。如沈括所謂『字則有喉唇齒舌，當使字字舉皆輕圓而聲中無字。又，宮聲字而曲合用商聲，則能轉宮為商。』使字中有聲則可，若謂字聲即合歌聲則不可。以歌聲即同字聲，是又一牽扯也。至引蘇隻婆七聲之說，正是秦漢以來五聲二變之義，但在西域其名異耳，安得執此以為聲清之證哉！其為此書，止有以先儒不識黃鍾生成之數一節，足以破往而不返之失。其餘諸論，今不今，古不古，以法象則無取，以度數則不倫，無一合於理者也。孔子曰『蓋有不知而作之者』，其此類也夫！」


臣謹按：李文利所見之偏，何瑭、李文察皆辨之。惟金溪黃積慶宗信其說，著書名曰《樂律管見》，與《律呂元聲》並行於世。


饒州張解蔡元定《律呂新書》，以人聲最低者命為黃鍾。引《書》曰「詩言志，歌永言，聲依永，律和聲」，言因人聲而製律也。其門生江陰徐充為序，辨曰：「夫六律者，作樂之根本；黃鍾者，又六律之根奉也。然必先求聲氣之元，而後黃鍾可定。先生聽察洞微，斷以人之最低一聲為黃鍾，下更欲低無聲也，高亦如之。故最低者即黃鍾之宮，最高者即應鍾之變宮也。參之合曲，少壯聲協、人自為唱則殊矣。是知成人之低聲，黃鍾之宮也；童子之低聲，黃鍾之清聲也。正聲與清聲相和，如琴瑟之弦，大小齊鼓與各鼓之異亦若是而已。此人聲所以統五聲、十二律、六十調、八十四聲，獨低而沉重寬宛，如黃鍾一調兼總眾聲，而黃鍾則為主也。竊嘗獻疑：南北風氣強弱不同，人恢眇肥瘠老幼，聲無不同者，胡敢謂然？而先生以為不然。間質之南雍少司成汪公，亦疑人聲最低者，未以為然。而先生復以為不然，至謂崇寧以指節定律，節長法當律下。曩云：『黃鍾之律，緣是而高』，此後世學者雷同之見，大率類此。嗚乎！若先生其篤信者歟！」【見所解《律呂新書》《後序》。】


臣謹按：十二律皆中聲也。伶州鳩曰「古之神瞽考中聲而量之以製，度律均鍾」，此之謂也。夫何為中聲耶？歌出自然，雖一尚而不至於揭不起，雖低而不至於咽不出，此所謂中聲也。中聲之上則有半律，是為清聲；中聲之下則有倍律，是為濁聲。彼謂黃鍾最低，其下更無低者，應鍾最高，其上更無高者，不知律呂有倍半之理也。嘗以人聲驗之，十二正律由濁而清，黃大太夾姑仲蕤林夷南無應，皆自然也。繼以半律黃大太夾，雖清可歌。至於姑仲，則聲益高而揭不起，或強揭起，非自然矣。十二正律由清而濁，應無南夷林蕤仲姑夾太大黃，皆自然也。繼以倍律應無南夷，雖濁可歌。至於林蕤，則聲益低而咽不出，或強歌出，非自然矣。中聲止於十二，此非難知之事，不待知音者，眾庶可知也。世稱移宮換羽，移宮換羽亦非難知之事。且以黃鍾之均言之，黃鍾為宮則濁，俗呼合字是也。而其半律則清，俗呼高六是也。南呂為羽則清，俗呼工字是也，而其倍律則濁，俗呼低工是也。宮音本濁而移之使清，羽音本清而換之使濁，則是應鍾之上非無清聲，黃鍾之下非無濁聲，而彼以為黃鍾最濁，誤矣。今引太常樂譜為證，其圖如左。


慶源發祥世德惟崇致


我祖宗開基黃鍾之宮，黃鍾起調清聲之宮，聲高於羽建功京都之內親廟在東惟我子孫永濁聲之羽，聲低於宮清聲之宮，聲高於羽清聲之宮，聲高於羽懷祖宗氣體則同呼吸相通來格來從濁聲之羽，聲低於宮清聲之宮，聲高於羽清聲之宮，聲高於羽皇靈顯融濁聲之羽，聲低於宮黃鍾之宮，黃鍾畢曲


右樂譜十二句，共計四十八字。其間用中聲之宮者八字，用清聲之宮者五字，用中聲之商者八字，用中聲之角者八字，用中聲之徵者十一字，用中聲之羽者五字，用濁聲之羽者三字。夫清宮高於羽，而濁羽低於宮。張認最低為黃鍾，誤矣。黃鍾之徵，林鍾起調清聲之宮，聲高於羽顯兮幽兮神運無跡鑾馭逍遙安其所適其靈在天其主在濁聲之羽，聲低於宮清聲之宮，聲高於羽室子子孫孫孝思無敄清聲之宮，聲高於羽黃鍾之徵，林鍾畢曲右譜八句，共計三十二字。其間用中聲之宮者四字，用清聲之宮者三字，用中聲之商者二字，用中聲之角者九字，用中聲之徵者九字，用中聲之羽者四字，用濁聲之羽者一字。以此觀之，然則應鍾之上非無清聲，而黃鍾之下非無濁聲也。仲呂之宮，仲呂起調百王宗師生民物軌瞻之洋洋神其寧止酌彼中聲之宮，聲高於羽中聲之宮，聲高於羽中聲之羽，聲低於宮中聲之徵，聲低於宮清聲之徵，聲高於宮中聲之宮，聲高於羽中聲之宮，聲高於羽中聲之羽，聲低於宮


中聲之徵，聲低於宮中聲之羽，聲低於宮金罍惟清且旨登獻惟三於嘻成禮中聲之宮，聲高於羽中聲之羽，聲低於宮


中聲之宮，聲高於羽中聲之宮，聲高於羽中聲之羽，聲低於宮中聲之宮，聲高於羽清聲之徵，聲高於宮仲呂之宮，仲呂畢曲右譜八句，共計三十二字。其間用中聲之宮者十字，用中聲之商者八字，用中聲之角者四字，用中聲之徵者三字，用清聲之徵者二字，用中聲之羽者五字。舊云：徵羽與宮商角無所陵犯，故不必避。或云：宜避。以今審之，未見其所謂陵犯也。仲呂之羽，太蔟起調大哉宣聖道德尊崇維持王化斯中聲之宮，聲高於羽中聲之羽，聲低於宮中聲之宮，，聲高於羽中聲之宮，聲高於羽中聲之宮，聲高於羽中聲之羽，聲低於宮民是宗典祀有常精純並隆神其來格於昭聖容中聲之宮，聲高於羽中聲之徵，聲低於宮中聲之羽，聲低於宮中聲之徵，聲低於宮中聲之羽，聲低於宮中聲之宮，聲高於羽中聲之羽，聲低於宮中聲之宮，聲高於羽清聲之徵，聲高於宮中聲之宮，聲高於羽中聲之宮，聲高於羽


中聲之徵，聲低於宮仲呂之羽，太蔟畢曲


右譜八句，共計三十二字。其間用中聲之宮者九字，用中聲之商者八字，用中聲之角者四字，用中聲之徵者三字，用清聲之徵者一字，用中聲之羽者七字。宮清而徵羽濁，實理之自然也。間或用清亦無不可，泥於用清以避陵犯，不亦謬乎？


黃鍾之均：黃鍾為宮，太蔟為商，姑洗為角，林鍾為徵，南呂為羽。


仲呂之均：仲呂為宮，林鍾為商，南呂為角，黃鍾為徵，太蔟為羽。


旋宮久廢，初學難曉。故引舊譜發明新義，庶幾因指見月，使知黃鍾非一定為宮，太蔟非一定為商，姑洗非一定為角，林鍾非一定為徵，南呂非一定為羽也。使知宮非一定最濁，商非一定次濁，角非一定不清不濁，徵非一定次清，羽非一定最清也。使知仲呂雖清為宮，黃鍾太蔟雖濁為徵羽，然亦無所陵犯。陵犯之說，不足信也。使知仲呂之均，商角徵羽皆用正律，無變律也。使知高六即是黃鍾半律，低工即是南呂倍律。倍半之律則未嘗無，而四清聲不可廢也。使知應鍾之上非無清聲，黃鍾之下非無濁聲。由黃鍾至應鍾十二正律皆中聲也，以證黃鍾雖非最清，亦非最濁。文利及二家偏見之誤，甚矣。


朱熹曰：「竊疑古樂有唱有和。唱者，發歌句也；和者，繼其聲也。詩辭之外應更有疊字散聲，以歎發其趣。若但以一聲葉一字，則古詩篇篇可歌，無復樂崩之歎矣，夫豈然哉！」【見《儀禮經傳通解》。】


沈括曰：「古之善歌者有語，謂『當使聲中無字，字中有聲。】凡曲，止是一聲清濁高下如縈縷爾，字則有喉唇齒舌等音。當使字字舉皆輕圓，融入聲中，令轉換處無磊磈，此謂『聲中無字』，古人謂之『如貫珠』，今謂之『善過度』是也。如宮聲字而曲合用商聲，則能轉宮為商歌之，此『字中有聲』也，善歌者謂之 『內裏聲』。不善歌者，聲無抑揚，謂之『念曲』；聲無含韞，謂之『叫曲』。」【見《夢溪筆談》。】


季本曰：「今按：字音亦有宮商角徵羽，與樂之五聲不同。蓋字以喉舌牙唇齒而定，而樂則以清濁高下而諧，不因乎字也。但字本有音，協之樂聲或不能無拗。故沈氏謂『當使融入聲中，令無磊磈』，蓋亦得古人諧聲之意矣。」【見《彭山全集》。】


又曰：「按每均七聲，五正聲皆可為調。如葉之樂章，則以起調一聲為首尾，其七聲則考其上下之和，而以七律參錯用之。初無定位，但所用止於本均，而他宮不與焉。二變聲雖不得為調，然和聲之際固未嘗廢也。後世又或並此不用，則其樂亦無由而諧矣。」又按：「宋樂家亦用四清聲，合十二正律而為十六。今太常樂亦仍十六聲之舊，而所用者止黃鍾之合，太蔟之四，姑洗之一，仲呂之上，林鍾之尺，南呂之工，黃鍾清之六，其餘則皆設而不用，猶隋所謂啞鍾也。蓋諸祭祀惟奏黃鍾宮、姑洗角、林鍾徵、仲呂宮、太蔟羽之五調，而此五調者，實不出黃鍾仲呂之二均。又二變不以諧聲，故所用止於前之七聲，而二均為已足矣。此今時之所尚而不可不知者，因並及之。」【同三。】


臣謹按：神樂觀雅樂所吹笙，以合字為黃鍾正律，合字之下有大凡為應鍾倍律，大凡之下有大工為南呂倍律，大工之下有大尺為林鍾倍律。以此證之，則知黃鍾正律之下非無低聲也。合字之上有四字為太蔟正律，四字之上有一字為姑洗正律，一字之上有上字為仲呂正律，上字之上有勾字為蕤賓正律，勾字之上有小尺為林鍾正律，小尺之上有小工為南呂正律，小工之上有小凡為應鍾正律，小凡之上有小六為黃鍾半律，小六之上有小五為太蔟半律。以此證之，則知應鍾正律之上非無高聲也。蓋笙與律，其理無二，以證張之失，亦昭然矣。


以上辨張以黃鍾為最濁之非。
外篇卷三


○古今樂律雜說並附錄△辨李文察劉濂之失第三


序曰：李文察據隔八相生，劉濂據五音切韻，所撰皆非，故辨之。


李文察撰譜據隔八相生，其建議曰：「古先聖王之樂無他，其始隔八以生律呂，然後隔八而成五音已耳。隔八以生律呂者，陰陽進退之義也；隔八以成五音者，娶妻生子之道也。故曰黃鍾娶林鍾，以生太蔟是矣。『由是奏黃鍾，歌大呂，以祀天神；由是奏太蔟，歌應鍾，以祭地示；由是奏夷則，以享先妣，由是奏無射，以享先祖。』皆隔八之音以貫之而無遺矣。漢唐宋以來，律呂不全，而五音之奏不由於隔八，惟取相近之律以成調。殊不知五音即五行也，五行之位有相得之數焉，有相合之數焉。相得者，水生木，木生火，火生土，土生金，金生水之謂也。相合者，天一生水，地六化成之，故一與六合；地二生火，天七變成之，故二與七合；天三生木，地八化成之，故三與八合；地四生金，天九變成之，故四與九合；天五生土，地十化成之，故五與十合。是五行由有合而後能相得也。隔八之音，乃有合之道。是故黃鍾合於林鍾而得太蔟也，太蔟合於南呂而得姑洗也，姑洗合於應鍾而得蕤賓也，以後諸律皆然。今太常協音亦仍近代之法，以相得之律而成調，大概順合四一尺工六之序，習成腔調，純熟而難變。一旦遽試以隔八之音，未免有扡格不勝之嫌。若習之慣，則亦成自然矣。夫隔八之音為近世所嫌者，其亦有說。蓋隔八之音，規圓矩方之音也；連近相得之音，取便捷徑之音也。猶之行禮焉：隔八之音，端冕以行禮也；連近相得之音，便服以行禮也。猶之作字焉：隔八之音，真楷以為文也；連近相得之音，行書以為文也。猶之攝生焉：隔八之音，真人之息也以踵；連近相得之音，凡人之息也以喉。古人步趨重規矩，古人行禮重端冕，古人作書重真楷，古人攝生重踵息，故於樂也亦重夫隔八之音。後人步趨樂捷徑，後人行禮樂便服，後人作字樂行書，後人攝生樂喉息，故於樂也亦樂習夫連近相得之音。望洗唐宋以來之陋，必習隔八相生之音，則樂真可比隆於虞舜矣！天下萬世之大幸也。」


臣謹按：文察本不知音，而乃強作解事，故其建議如此。蓋孔子所謂巧言、孟子所謂波辭也。臣恐後世學者，苟非有超卓之見，不為其所惑者鮮矣，故不得不辨也。文察杜撰樂書以進，所謂《青宮爾章》並譜，鄙俚繆妄，識者無不笑之。今錄，為撰譜戒。


第一章第一句黃鍾為宮皇祖創鴻艱守成列聖難中興禮與樂敬守萬年安萬年功業垂賢第一章第二句應鍾為宮第一章第三句無射為宮第一章第四句南呂為宮第二章第一句夷則為宮第二章第二句林鍾為宮子賢孫培勉勉帝王學培培頂山嵬帝王學法天天理備宮縣元子天所眷本第二章第三句蕤賓為宮


第二章第四句仲呂為宮第三章第一句姑洗為宮第三章第二句夾鍾為宮第三章第三句太蔟為宮第三章第四句大呂為宮支百世綿右樂章並譜皆李文察撰


臣謹按：旋宮者，每篇各為一宮，非每句各為一宮也。文察不曉此理，其所撰譜每句各為一宮，遂致宮商角徵羽五者皆錯亂，正古人所謂「迭相陵」者也。《樂記》曰：「五者皆亂，迭相陵，謂之慢。如此，則國之滅亡無日矣。」此之謂也。或曰：「信如《樂記》之說，果有吉凶之感應乎？」曰：「不然也。」何瑭嘗辨之曰：「若此者，以其象言之耳。蓋樂之有宮商角徵羽，猶國之有君臣民事物。宮商角徵羽亂則不可以為樂，猶君臣民事物亂則不可以為國。其道相似，故以為比，非謂君臣民事物之失道，真由於宮商角徵羽之亂也。」曰：「然則何以為聲音之道與政通？」曰：「『治世之音安以樂，其政和；亂世之音怨以怒，其政乖；亡國之音哀以思，其民困。』所謂聲音之道與政通者，此也，非宮商角徵羽之謂也。」


以上辨李文察據隔八相生撰譜之非。


《樂經元義》，劉濂所撰。其論五音曰：「宮如牛之鳴窌，商若羊之離群，角若雞之鳴木，徵若豕之負駭，羽若馬之鳴野，言一物具一音也。惟人稟中和之性，而備聲氣之全。古人製五音，必本之人聲，又必以中原之人為準。宮本喉，商本牙，角本舌，徵本齒，羽本唇，此五音之原也。凡人之言說歌唱，必會通五音而成聲。若統論音聲之大致，則沉鬱重濁者為宮商，飄揚輕清者為徵羽。宮商洪遠而悠長，徵羽高厲而剽疾。以器數論，則宮商役徵羽；以聲響論，則徵羽軋宮商。如歌宮商濁曲，亦必會徵羽而成聲，其大致則宮商也；如歌徵羽清曲，亦必會宮商而成聲，其大致則徵羽也。五音之妙盡於此矣。世儒謂氣呼而聲出，必自宮而徵，自徵而商，自商而羽，自羽而角。愚大不然。五音之出皆本於喉，四者待喉而有聲。無喉焉，四者無聲矣。無四者，喉能自為聲。宮者，元聲之所出也。喉會於牙為商，喉會於舌為角，喉會於齒為徵，喉會於唇為羽。未有一字出而周流於五音者也。惟詩章能備五音，如《鹿鳴》《文王》二曲，一篇數章，一章數句，一句數音，故能會五音之全，而大致則黃鍾太蔟調也。以此論音，豈不易簡乎？」


其論樂調曰：「五音不可以為調，至六律始有調。一律為主而眾律從之，如聽調然，故謂之調。如以黃鍾為宮，則太蔟、姑洗、林鍾、南呂以次相從，此宮音黃鍾調也。觀一調，餘調可知矣。蓋六律六呂又濟以四清，故能盡五音之變而為調。若五音止於五耳，何能為調也？愚定調必先審五音，次定十二律，次四清，然後用旋宮之法衍為六大調。樂調之說盡於此矣。《王氏家藏集》謂：『發聲收聲始終會於喉之分者，宮調也；始終會於舌齒之交際者，微調也；始終會於舌鱷之際而口張者，商調也；始終會於唇吻之際者，羽調也。故詩章七音一周可以識調。』王氏認音以為調，故遣律呂而專求人聲。果若此說，聖人何不直以人聲為樂調，而乃設十二律四清，不幾於贅乎？既謂之詩章，即屬之人聲；既謂之樂調，即屬之律呂。雖一貫之物，其實有分辨也。何氏《管見集》謂：『樂雖備五音，而起調畢曲則恒以一音為主。如作宮調，則起調畢曲皆主於宮；作商調，則起調畢曲皆主於商。』 何氏亦認音以為調，故遣聲音之大致而惟求之起調畢曲。設使起調畢曲為宮矣，而其中或雜以他音，亦可以宮論乎？斷不然矣。」


其論樂章曰：「《三百篇》，古樂章也。以聲音大致論之，皆宮商也。如《周南》之《麟趾》，《大雅》之《文王》，宮音黃鍾調。《秦》之《兼葭》，王之《黍離》，商音太蔟調。觀四詩，餘可知矣。王氏謂：『五音在人聲氣有定，而詩章之字則無定。如宮字本宮音也，使在第四聲則亦可以協羽；商字本商音也，使在第二聲則亦可以為徵。何也？為人聲氣節度所奪，雖本音平仄素定而亦不能拘矣。』愚大不然。如《思齊》之篇曰『雍雍在宮』，則宮字在第四聲矣。歌之則仍為宮，必不能變而為羽。《文王》之篇曰『有商孫子』，則商字在第二聲矣。歌之則仍為商，必不能變而為徵。二詩之大致，則皆宮音黃鍾調也。又謂：『詩之一字即人之一聲，人之一聲即律之一管。』愚又不然。一字一聲是矣，一聲一管於理不通。如一句數宮字皆統於一宮律，數商字皆統於一商律，一句有五音則散為五律，豈可謂一律一管也？何氏謂『詩之詞句有短長，則其音自有清濁高下之異，審其音之宜宮宜商，一也。句之韻腳字各不同，審其音之為宮為商，一也。荊卿《易水之歌》，初為商聲，士皆流涕，則商調也。繼為羽聲，士皆裂眥，則羽調也。夫《易水之歌》一也，其調可以為商，可以為羽，古之樂調亦可以變通而用之矣。』此又大不然。詩樂之道，重濁者為宮商，輕清者為徵羽，不論一篇大致而求之一字一句，然一詩數句、一句數字未有不備五音者，將以何者為調主乎？自今觀之，《易水之歌》其濁少次於宮，乃商音太蔟調曲也，實不能為清聲。乃謂可以商、可以羽，誣矣。至於始為商音，士皆流涕，繼為羽聲，士皆裂眥，此世儒講文義而不識聲音，曲為異說以附會者也。蓋以商者傷也，故流涕；羽者清而激也，故裂眥。果士之哀與怒由於商羽，則再變而為宮為角徵，將嬉笑乎？和平乎？將復流涕裂眥也？荊卿之行為何行？其哀與怒有不待感者矣。」


臣謹按：濂所論音調，大率認切韻之法為撰譜之法。夫切韻之喉牙齒舌唇，雖取象於宮商角徵羽，實與樂調非一途也。蓋人之五音有定，而樂之五音無定。以其無定，是故可以為宮，可以為商。瑭論《易水》，誠為得之矣。濂蓋未達，妄以為不然。臣聞國初冷謙深知撰譜之理，至今神樂觀人人皆能之，惟攻儒業者未暇考耳。今摘劉氏所撰樂譜數句，以見其失；復摘冷氏所撰樂譜數句，以見其得。初學撰譜者，知所取舍雲。劉氏所撰樂譜之失【錄其大略，不必全載。】


文王在上文王陟降亹亹文王侯文王孫子文王孫子文王以寧穆穆文王儀刑文王以上八句，「文」字「王」字譜同。有周不顯帝命不時令聞不已不顯亦世


世之不顯其麗不億駿命不易命之不易以上八句，「不」字譜同。凡周之士世之不顯維周之楨商之孫子王之蓋臣殷之未喪師命之不易上天之載


以上八句，「之」字譜同。亹文王厥猷翼翼濟濟多士穆穆文王以上四句，重字譜同。


依喉牙齒舌唇定譜者，其弊率類此，學者當以為戒。【右辨劉氏之失。】冷氏所撰樂譜之得【錄其大略，不必全載。】追遠其先其氣昭明如見其形如聞其聲


欲報其德神其燕矣安其所適其靈在天其主在室以上九個「其」字、兩個「如」字、兩個「在」字，譜皆不同。來格來從顯兮幽兮子子孫孫


以上三句，字重而譜不同。


不依喉牙齒舌唇，其譜故無弊。學者當以此為法也。【右論冷氏之得。】擬冷氏旋宮譜


臣謹按：朱熹《語錄》曰：「或問：『《周禮》《大司樂》說宮角徵羽與七聲不合。如何？』曰：『此是降神之樂，如黃鍾為宮，大呂為角，太蔟為徵，應鍾為羽，自是四樂。各舉其一者而言之，大呂為角，則南呂為宮；太蔟為徵，則林鍾為宮；應鍾為羽，則太蔟為宮：以七聲推之合如此。』」又曰：「所謂黃鍾宮，大呂角，這便是調。如頭一聲是宮聲，尾後一聲亦是宮聲，這便是宮調。若是其中按拍處那五音依舊都用，不祇是全用宮。」今依冷氏舊譜推衍三譜如左。


慶源發祥世德惟崇致我祖宗開基建功京都之內親廟在東惟我子孫永懷祖宗氣體則同呼吸相通來格來從皇靈顯融


以上一曲，宮調曲也。黃鍾之宮，黃鍾為宮，故以黃鍾起調畢曲。慶源發祥世德惟崇致我祖宗開基建功京都之內親廟在東惟我子孫永懷祖宗


氣體則同呼吸相通來格來從皇靈顯融


以上一曲，角調曲也。南呂之宮，大呂為角，故以大呂起調畢曲。慶源發祥世德惟崇致我祖宗開基建功京都之內親廟在東惟我子孫永懷祖宗


氣體則同呼吸相通來格來從皇靈顯融


以上一曲，徵調曲也。林鍾之宮，太蔟為徵，故以太蔟起調畢曲。慶源發祥世德惟崇致我祖宗開基建功京都之內親廟在東惟我子孫永懷祖宗


氣體則同呼吸相通來格來從皇靈顯融


以上一曲，羽調曲也。太蔟之宮，應鍾為羽，故以應鍾起調畢曲。


△五音譜類仿對類之書作【初學對者須看對類，初學譜者須看譜類。】宮調韻腳徵調韻腳商調韻腳羽調韻腳角調韻腳合四一合合四合尺合四一四合四合工合四合一


合四尺合合四一尺合四尺四合四一工合四尺一合四工合合四工尺合四工四合四尺工合四工一合一四合合一合尺合一合四合一合工合一四一


合一尺合合一四尺合一尺四合一四工合一尺一合一工合合一工尺合一工四合一尺工合一工一合尺四合合尺四尺合尺合四合尺合工合尺合一


合尺一合合尺一尺合尺一四合尺四工合尺四一合尺工合合尺工尺合尺工四合尺一工合尺工一合工四合合工合尺合工合四合工四工合工合一


合工一合合工四尺合工一四合工一工合工四一合工尺合合工一尺合工尺四合工尺工合工尺一四合一合四合四尺四合一四四合四工四合四一


四合尺合四合一尺四合尺四四合一工四合尺一四合工合四合工尺四合工四四合尺工四合工一四一四合四一合尺四一合四四一合工四一合一


四一尺合四一四尺四一尺四四一四工四一尺一四一工合四一工尺四一工四四一尺工四一工一四尺四合四尺合尺四尺合四四尺合工四尺合一


四尺一合四尺一尺四尺一四四尺四工四尺四一四尺工合四尺工尺四尺工四四尺一工四尺工一四工四合四工合尺四工合四四工合工四工合一


四工一合四工四尺四工一四四工一工四工四一四工尺合四工一尺四工尺四四工尺工四工尺一一合四合一合四尺一合一四一合四工一合四一


一合尺合一合一尺一合尺四一合一工一合尺一一合工合一合工尺一合工四一合尺工一合工一一四一合一四合尺一四合四一四合工一四合一


一四尺合一四一尺一四尺四一四一工一四尺一一四工合一四工尺一四工四一四尺工一四工一一尺四合一尺合尺一尺合四一尺合工一尺合一


一尺一合一尺四尺一尺一四一尺四工一尺四一一尺工合一尺工尺一尺工四一尺一工一尺工一一工四合一工合尺一工合四一工合工一工合一


一工一合一工四尺一工一四一工四工一工四一一工尺合一工一尺一工尺四一工尺工一工尺一尺合四合尺合四尺尺合一四尺合四工尺合四一


尺合一合尺合一尺尺合尺四尺合一工尺合尺一尺合工合尺合工尺尺合工四尺合尺工尺合工一尺四一合尺四合尺尺四合四尺四合工尺四合一


尺四尺合尺四一尺尺四一四尺四一工尺四尺一尺四工合尺四工尺尺四工四尺四尺工尺四工一尺一四合尺一合尺尺一合四尺一合工尺一合一


尺一尺合尺一四尺尺一尺四尺一四工尺一四一尺一工合尺一工尺尺一工四尺一尺工尺一工一尺工四合尺工合尺尺工合四尺工合工尺工合一


尺工一合尺工四尺尺工一四尺工四工尺工四一尺工尺合尺工一尺尺工尺四尺工一工尺工尺一工合四合工合四尺工合一四工合四工工合四一


工合一合工合一尺工合尺四工合一工工合尺一工合尺合工合工尺工合工四工合尺工工合工一工四一合工四合尺工四合四工四合工工四合一


工四尺合工四一尺工四一四工四一工工四尺一工四工合工四工尺工四尺四工四尺工工四工一工一四合工一合尺工一合四工一合工工一合一


工一尺合工一四尺工一尺四工一四工工一四一工一工合工一工尺工一工四工一尺工工一尺一工尺四合工尺合尺工尺合四工尺合工工尺合一


工尺一合工尺四尺工尺一四工尺四工工尺四一工尺工合工尺一尺工尺工四工尺一工工尺工一係宮調者，起調畢曲皆宮，韻腳或宮或徵【宮徵相生。】


係微調者，起調畢曲皆徵，韻腳或徵或宮或商【徵商相生）。】係商調者，起調畢曲皆商，韻腳或商或徵或羽【商羽相生）。】係羽調者，起調畢曲皆羽，韻腳或羽或商或角【羽角相生）。】


係角調者，起調畢曲皆角，韻腳或角或羽【角羽相生）。】


古人有言，聲不過五，五聲之變至不可窮也，在人摘而用之耳。但樂章有四言、五言、六言、七言、八言、九言，亦有長短句者，譜類不能盡載。各舉數章以為定式，庶幾仿此而推之也。


△嘗宗肅皇帝御製樂章譜


大祈穀獻香，樂奏《達馨之曲》。【黃鍾之徵，用林鍾起調，林鍾畢曲。】四言恭祈寶穡葵獻真香青煙結篆紫穗凝祥氤氳鳳蓋煥爛龍章豐登協慶降福穰穰


大祈穀獻茶，樂奏《凝和之曲》。【仲呂之羽，用太蔟起調，太蔟畢曲。】四言采采丹萌瀹以玄泉品邁六清昭薦法筵原垂洪眷鋆我恭虔沾溉芳甸迄用康年


大祈穀初獻，樂奏《壽熙之曲》。【黃鍾之宮，用黃鍾起調，黃鍾畢曲。】五言治辰修秘典撫歲企嘉禎瓊詮通妙感瑤梵徹上清稽首雲陛下酌醴獻初誠帝眷垂明貺九宇保成平


大祈穀亞獻，樂奏《衝玄之曲》。【黃鍾之宮，用黃鍾起調，黃鍾畢曲。】六言瞻龍禦兮皇皇耀靈輝兮寶光望帝閽兮九陛飭予誠兮再觴歌洞章兮瑤範願神歆兮樂康


洪應殿送神，樂奏《敷祥之曲》。【仲呂之羽。用太蔟起調，太蔟畢曲。】七言


雷車殷兮雲旗張戒萬乘兮騰九光迂大漠兮陟青蒼瓊闕窈兮銀漢長回慧鑒兮卷八方寅拜送兮佇遐想錫筒福兮祚閎昌


大祈穀獻玉帛，樂奏《通真之曲》。【黃鍾之宮。用黃鍾起調，黃鍾畢曲。】八言植蒼璧兮文幣肆陳耀七襄兮光映百純儼帝鑒兮顧此華珍熙歲事兮佑我天民


大祈穀送神，樂奏《敷祥之曲。》【黃鍾之宮，用黃鍾起調，黃鍾畢曲。】九言龍輿載駕兮雲旗肅張慶煙塞路兮非霧流祥千真萬聖兮回返帝鄉高上太虛兮譎宮紫房


丹靈顯著兮保國寧邦標名金藤兮享壽無疆


臣謹按：孟子曰：「今之樂，由古之樂也。」今之樂章則可以為譜，古人之詩則不能為譜，孟子豈欺我哉！抑學者自畫耳。臣愚建議以為，該部考選協律郎及典樂等官之時，取太常知音人赴部出題試之，其題四言，則取《毛詩》；五言七言則取《文選》、《文粹》等書；長短句取楚騷或古樂府各一二篇以為題目。務要創撰新譜，不許雷同，就令歌之，以協笙笛。其譜宜以世宗肅皇帝御製樂章譜及《存心錄》《太常總覽》二書所載本朝雅樂譜為式，不許如劉濂李文察之所杜撰。本寺堂上官知音者充考官，品定等第，頭等選協律郎，次等選典樂，三等者仍習學，以俟再考。夫如是則人人留心音律，不惟雅樂不致失傳，又免後世有樂官不知樂之誚，其於聖政未必無小補也。擬撰譜格式，為初學筌蹄。附錄如左。


釋奠《大成樂章》新舊譜同異考大哉宣聖【見今所用譜元朝頒行譜】於昭聖容【見今所用譜元朝頒行譜】度越剛聖【見今所用譜元朝頒行譜】


神其來格【見今所用譜元朝頒行譜】神其寧止【見今所用譜元朝頒行譜】神馭還復【見今所用譜元朝頒行譜】維持王化【見今所用譜元朝頒行諧】


惟王神明【見今所用譜元朝頒行譜】大哉聖王【見今所用譜元朝頌行譜】百王宗師【見今所用譜元朝頒行譜】可見譜無定法，勿憚改定潤色。


謹按：古之歌音雖則失傳，然其遣響猶有存者，若太常《中和樂譜》及釋奠《大成樂譜》最為近之。觀其「大哉宣聖」之聖，「於昭聖容」之聖，「度越前聖」之聖，此三聖字於律或為仲呂，或為黃鍾，或為太蔟。「神其來格」之神，「神其寧止」之神，「神馭還復」之神，此三神字於律亦各不同。「惟持王化」之王，「惟王神明」之王，「大哉聖王」之王，「百王宗師」之王，此四王字律皆異焉。「瞻之洋洋，威儀雍雍」二句雖係疊字而律不重用，黃鍾之後或繼以太蔟，或繼以姑洗，不拘定法，但取美聽。以此觀之，為是譜者亦可謂知音矣。其次則僧家宣偈，道家步虛，船家棹歌之類，尚存古法於萬一焉。夫禮失求諸野，言相去不遠也。嘗怪世之不知音者，或以律呂上下相生之音，循序更迭而奏，若李文察所定之譜是也；或以平上去入及牙齒舌喉唇審定音調，若劉濂所擬之譜是也。如文察所定，則篇篇相似而雅頌無別；如濂之所擬，則字字重復而曲折不分。其於古法相去遠矣。殊不思善歌者一一字中五音具焉，隨調宛轉，變動不居，豈可以平上去入、牙齒舌喉唇拘之哉！近世有書名《誌樂》、《古樂筌蹄》、《樂經元義》、《樂律管見》等項，其所杜撰歌詩之譜，蓋皆不知而作者也。《文獻通考》曰：「樂者，器也，聲也。」非徒以資議論而已。今正雖詳而鏗鏘不韻，辨析雖可聽而考擊不成聲，則亦何取焉？觀諸家所著樂書，凡數十萬言，其辭非不富也，然於樂之本旨猶昧。其論歌譜，舍腔韻之抑揚而取五行之生克；其論舞譜，舍功德之形容而取日躔之方位：附會穿鑿，不亦甚乎！


以上辨劉濂據《五音切韻》撰譜之非。【黃佐《樂典》之類，凡以切韻之法為樂譜者皆非。惟季本謂：「樂譜與切韻雖各有五音，自是兩途，不可牽合。」詳見下文起調畢曲新說。】
外篇卷四


○古今樂律雜說並附錄△辨何妥陳陽之失第四


序曰：何妥知音而不知樂，陳陽知聲而不知音，所議皆非。故辨之。


《隋書》《樂志》曰：「開皇二年，尚因周樂，命工人齊樹提檢校樂府，改換聲律，益不能通。俄而柱國沛公鄭譯奏上，請更修正。於是詔太常卿牛弘、國子祭酒辛彥之、國子博士何妥等議正樂。然淪謬既久，音律多乖，積年議不定。譯立議以為十二律，律有七音，音立一調，故成七調十二律，合八十四調，旋轉相交，盡皆和合。仍以其聲考校太樂。時邳國公世子蘇夔，亦稱明樂，駁譯曰：『《韓詩外傳》所載樂聲感人，及《月令》所載五音所中，並皆有五，不言變宮、變徵。又《春秋左氏》所雲「七音六律，以奉五聲。」準此而言，每宮應立五調，不聞更加變宮、變徵二調為七調。七調之作，所出未詳。』」


臣謹按：七音者，譬吹橫笛，六孔皆閉為一音，從尾漸開為六音，共為七也。夫橫笛到手必六指按之，雖愚夫皆知笛是七音，不可增損，則此七音從來有之，乃自然之理，非難知之事也。譯及萬寶常皆托得於胡人所傳，何哉？彼徒知神其說，以欺愚夫，殊不知反使愚夫詆七音為胡樂。其疑至今不決，非譯輩之罪歟？既有七音，宜有七調，而蔡元定謂二變不為調，蓋蘇夔故智也。且《史記》《荊軻傳》明載變徵為調，而夔以為所出未詳。近時何瑭劉濂又指《易水歌》為商調，豈別有所考歟！


「譯答之曰：【周有七音之律。漢書律曆志，「天地人及四時，謂之七始」。黃鍾為天始，林鍾為地始，太蔟為人始，是為三始。姑洗為春，蕤賓為夏，南呂為秋，應鍾為冬，是為四時。四時三始，是以為七。今若不以二變為調曲，則是冬夏聲闕，四時不備。是故每宮須立七調。』眾從譯議。」


會稽季本著《樂律纂要》曰：「夫五聲得變，而後成均，猶四時得閏，而後成歲。此乃自然之理，雖聖人亦不得而增損之也。《通典》注謂：『自殷以前，止有五音。自周以來，加文武二聲。』蓋本《國語》七列七同而為之說耳。殊不知《國語》此言因七律而附會，非聲律之自然也。況《漢志》稱舜欲聞七始，則唐虞時固已有之，安得雲至周始加乎？」


臣謹按：七始二字，伏生以為出於舜世，其名義最古雅。但《漢志》以天地人及四時解之，則惟黃鍾一調可通，而餘均皆不通，恐非命名初意。臣嘗思之，夫十二律各自為均，每均之內凡有七音，古人謂之七始，何也？蓋律呂相生有始必有終，故七始而五終。始者，本也；終者，末也。故用其本，不用其末。朱熹所謂「律呂有十二個，用時隻使七個」是也。假如黃鍾之均，則黃生林，林生太，太生南，南生姑，姑生應，應生蕤，此所謂七始也。蕤生大，大生夷，夷生夾，夾生無，無生仲，此所謂五終也。又如大呂之均，則大生夷，夷生夾，夾生無，無生仲，仲生黃，黃生林，此所謂七始也。林生太，太生南，南生姑，姑生應，應生蕤，此所謂五終也。餘均皆仿此。《孔子家語》曰：「五聲六律十二管，旋相為宮。」此之謂也。五終，古人謂之五降，有圖已見《內篇》。「譯又與夔俱云：『案今樂府黃鍾，乃以林鍾為調首，失君臣之義；清樂黃鍾宮，以小呂為變徵，乖相生之道。今請雅樂黃鍾宮，以黃鍾為調首，清樂去小呂，還用蕤賓為變徵。』眾皆從之。」


臣謹按：今太常笙，「尺」字簧長，「合」字簧短，此所謂林鍾為調首也。譜有「上」字而無「勾」字，此所謂小呂為變徵也。自隋以前如此，非始於近代也，蓋亦有說焉。林鍾為調首者，古稱下徵是也。今民間笛六孔全閉低吹為尺，即下徵也。徵下於宮，故曰下徵，即林鍾倍律聲也。從尾放開一孔低吹為工，即下羽也。羽下於宮，故曰下羽，即南呂倍律聲也。放開二孔低吹為凡，即應鍾倍律聲。放開三孔低吹為合，即黃鍾正律聲。放開四孔低吹為四，即太蔟正律聲。放開五孔低吹為一，即姑洗正律聲。六孔全開低吹為勾，即蕤賓正律聲。此黃鍾之均七聲也。其林鍾、南呂、應鍾正律之聲，及黃鍾、太蔟、姑洗半律之聲，開閉同前，但高吹耳。臣謂民間之笛，蓋古人遣法也。其宮商有清濁，而徵羽有上下。下徵二字見《晉書》《宋書》《志》及《文選》注。夫一調內下有倍律濁聲，上有半律清聲，則黃鍾為中聲明矣。管仲所謂徵數一百八，羽數九十六，宮數八十一，商數七十二，角數六十四，徵羽之數多，宮商角之數少，即此理也。近世律家不明此理，往往強作解事，指黃鍾為最濁，似是而實非也。今太常笛六孔全閉為合，擬黃鍾之正律；六孔全開為凡，擬應鍾之正律。譯等所改即此笛耳。彼徒能改笛而不能改笙。今笙所存者，古人遺法也。以理論之，黃鍾之均無仲呂，有蕤賓。譯等以為去仲呂用蕤賓，其議是也；去林鍾倍聲則非也。


「夔又與譯議，欲累黍立分，正定律呂。時以音律久不通，譯夔等一朝能為之，以為樂聲可定。而何妥舊以學聞，雅為高祖所信。高祖素不悅學，不知樂，妥又恥己宿儒，不逮譯等，欲沮壞其事。是時競為異議，各立朋黨，是非之理，紛然淆亂。或欲令各修造，待成，擇其善者而從之。妥恐樂成，善惡易見，乃請高祖張樂試之。遂光說曰：『黃鍾者，以象人君之德。』及奏黃鍾之調，高祖曰：『滔滔和雅，甚與我心會。』妥因陳用黃鍾一宮，不假餘律，高祖大悅，班賜妥等修樂者。自是譯等議寢。」「九年平陳，獲宋、齊舊樂，詔於太常置清商署以管之。求陳太樂令蔡子元、於普明等，復居其職。牛弘遂又請依古五聲六律，旋相為宮。雅樂每宮但一調，唯迎氣奏五調，謂之五音。縵樂用七調，祭祀施用。各依聲律尊卑為次。高祖猶憶妥言，注弘奏下，不許作旋宮之樂，但作黃鍾一宮而已。故隋代雅樂，唯奏黃鍾一宮，郊廟饗用一調，迎氣用五調。舊工更盡，其餘聲律，皆不復通。」


《文獻通考》：「致堂胡氏曰：『音五爾，而律呂十有二。猶十二支而配十幹，所以變而不窮也。律呂，陰陽也，闕一則不和矣。宮為君，商為臣，角為民，徵為事，羽為物。今獨奏黃鍾而不用餘音，是有君而無臣、無民、無事、無物，其為君也，不亦亢乎？何妥，佞人也，逢迎周宣立五後者，隋文豈不知之，而命以典樂。妥能探其主猜防克忌之微，而尊隆君道，寓意於黃鍾。帝果悅而從之，遂使古樂盡廢。後世無所考焉，其害豈不甚哉！』」


《唐書》《樂志》曰：「自漢魏之亂，晉遷江南，中國遂沒於夷狄。至隋滅陳，始得其樂器，稍欲因而有作，而時君褊迫，不足以堪其事。故終隋之世，所用者黃鍾一宮而已。唐興即用隋樂。武德九年，始詔太常少卿祖孝孫、協律郎寶璉等定樂。初，隋用黃鍾一宮，惟擊七鍾，其五鍾設而不擊，謂之啞鍾。唐協律郎張文收乃依古斷竹為十二律，高祖命與孝孫吹調五鍾，叩之而應，由是十二鍾皆用。孝孫又以十二月旋相為六十調、八十四聲。其法，因五音生二變，因變徵為正徵，因變宮為清宮。七音起黃鍾，終南呂，迭為鋼紀。黃鍾之律，管長九寸，王於中宮土。半之，四寸五分，與清官合，五音之首也。加以二變，循環無間。故一宮、二商、三角、四變徵、五徵、六羽、七變宮，其聲繇濁至清為一均。凡十二宮調，皆正宮也。正宮聲之下，無復濁音，故五音以宮為尊。十二商調，調有下聲一，謂宮也。十二角調，調有下聲二，宮、商也。十二徵調，調有下聲三，宮、商、角也。十二羽調，調有下聲四，宮、商、角、徵也。十二變徵調，居角音之後，正征之前。十二變宮調，在羽音之後，清官之前。雅樂成調，無出七聲，本宮遞相用。唯樂章則隨律定均，合以笙、磬，節以鍾、鼓。樂既成，奏之。」


臣謹按：《唐志》謂：宮聲之下無復濁音，惟論黃鍾之均則可，餘均則不通矣。律家以清濁二字論宮商角徵羽者，蓋非知音者也。且如應鍾之均，夷則為羽，無射為變宮，皆濁於正宮，亦自然之理耳。惑者欲以夷則無射子聲代之，非也。


《文獻通考》曰：「周世宗顯德六年，樞密使王樸上疏曰：『臣聞樂作於人心，成聲於物，聲氣既和，反感於人心者也。所假之物，大小有數，九者成數也。是以黃帝吹九寸之管，得黃鍾之聲，為樂之端也。半之，清聲也；倍之，緩聲也。三分其一以損益之，相生之聲也。十二變而復黃鍾，聲之總數也，乃命之曰十二律。旋迭為均，均有七調，合八十四調。播之於八音，著之於歌頌，將以奉天地，事祖宗，和君臣，接賓旅，恢政教，厚風俗，以其功德之形容告於神明，俾百代之後知邦國之所由行者也。』」


臣謹按：世儒談樂者，往往譏王樸，然樸之失在於信用班固《漢志》，誤以莽尺為周制耳。除此之外，未可輕譏之也。蓋樸亦一代之奇才，且如此段議論，十二變而復黃鍾之一言，足以度越諸家矣。自漢京房至今，皆守往而不返之說，惟樸獨參透，遂不用舊說，此豈他人所能及哉！故特表而出之，庶使後世學者不可以其所短而廢其所長也。「『宗周而上，率由斯道；自秦而下，旋宮聲廢。洎東漢雖有太常丞鮑鄴興之，亦人亡而音息，無嗣續之者。漢至隋垂十代，凡數百年，所存者黃鍾之宮一調而已。十二律中唯用七聲，其餘五調謂之啞鍾，蓋不用故也。唐太宗有知人之明，善復古道，乃用祖孝孫、張文收考正雅樂，而旋宮八十四調復見於時，在懸之器方無啞者。所以知太宗之道與三五同功焉。安史之亂，京都為墟，器之與工，十不存一，所用歌奏，漸多紕繆。逮乎黃巢之餘，工器俱盡，購募不獲，文記亦亡，集官酌詳，終不知其制度。時有太常博士殷盈孫，案《周官》《考工記》之文，鑄鍾十二，編鍾二百四十。處士蕭承訓校定石磬，今之在懸者是也。雖有樂器之狀，殊無相應之和。逮乎偽梁後唐，曆晉與漢，皆享國不遠，未暇及於禮樂。至於十二鑄鍾，不問聲律宮商，但循環而擊之，編鍾編磬徒懸而已。絲竹匏土僅七聲，作黃鍾之宮一調亦不和備，其餘八十三調於是乎泯滅。樂之缺壞，無甚於今。』」


臣謹按：歷代樂家得失，此段載之甚明，但觀此文，不必細考他書，亦知其大概矣。「『遂依周法，以櫃黍校定尺度，長九寸，虛徑三分，為黃鍾之管，與見在黃鍾之聲相應。以上下相生之法推之，得十二律管。以為眾管至吹用聲不便，乃作律準，十三弦，宣聲長九尺，張弦各如黃鍾之聲。以第八弦六尺設柱如林鍾，第三弦八尺設柱為太蔟，第十弦五尺三寸四分設柱為南呂，第五弦七尺一寸三分設柱為姑洗，第十二弦四尺七寸五分設柱為應鍾，第七弦六尺三寸三分設柱為蕤賓，第二弦八尺四寸四分設柱為大呂，第九弦五尺六寸三分設柱為夷則，第四弦七尺五寸一分設柱為夾鍾，第十一弦五尺一分設柱為無射，第六弦六尺六寸八分設柱為仲呂，第十三弦四尺五寸設柱為黃鍾之清聲。十二聲中旋用七聲為均，為均之主者惟宮，徵、商、羽、角、變宮、變徵次焉。發其均主之聲，歸乎奉音之律。七聲迭應而不亂，乃成其調。均有七調，聲有十二均，合八十四調。歌奏之曲，由之出焉。旋宮之聲久絕，一日而補出，臣獨見恐未詳悉，望下中書門下，集百官及內外知音者，較其得失，然後依調製曲。』」【以上二段皆王樸疏）。】


臣謹按：《後漢志》載京房之說曰：「竹聲不可以度調，故作準以定數。準之狀如瑟，長丈而十三弦，隱間九尺，以應黃鍾之律九寸；中央一弦，下有畫分寸，以為六十律清濁之節。」又曰：「截管為律，吹以考聲，列以物氣，道之本也。術家以其聲微而體難知，其分數不明，故作準以代之。準之聲，明暢易達，分寸又粗。然弦以緩急清濁，非管無以正也。均其中弦，令與黃鍾相得，案畫以求諸律，無不如數而應者矣。」樸之準，蓋出於房也。二家之法頗煩瑣而難用。臣嘗自造一物，形如界尺，厚如半指，一頭寬者高如瑟柱，一頭窄者低如瑟嶽，長如瑟身之半，均作九段，命為九寸，寸內均作九分，分內均作九厘，擬軒轅氏古尺也。依新法或舊法各律之長，而刻如階級焉，置於瑟中弦之下，以代瑟柱。吹黃鍾正律之聲，以定中弦，按其刻處彈之，內外二十四弦由此定矣。比諸房樸之準，庶幾筒而易行，附載於此。


《宋史》《樂志》曰：「翰林學士承旨王堯臣等言：「奉詔與參議阮逸所上編鍾四清聲譜法。竊以律呂旋宮之法既定以管，又製十二鍾準為十二正聲，準正聲之半，以為十二子聲，故有正聲、子聲各十二鍾。子聲即清聲也。其正管長者為均，自用正聲；正管短者為均，則通用子聲而成五音。然求聲之法，本之於鍾，故《國語》所謂「度律均鍾」者也。其編金石之法，則歷代不同，或以十六為一虞者，是謂「縣八用七」也；或以二十四為一虞，則清、正之聲備。故唐制以十六枚為小架，二十四為大架，天地、宗廟、朝會各有所施。今太常鍾縣十六者，舊傳正聲之外有黃鍾至夾鍾四清聲，雖於圖典未明所出，然考之實有義趣。蓋自夷則至應鍾四律為均之時，若盡用正聲，則宮輕而商重，緣宮聲以下，不容更有濁聲。一均之中，宮弱商強，是謂陵僭，故須用子聲，乃得長短相敘。自角而下，亦循茲法。故夷則為宮，則黃鍾為角；南呂為宮，則大呂為角；無射為宮，則黃鍾為商、太蔟為角；應鍾為宮，則大呂為商、夾鍾為角。蓋黃鍾、大呂、太蔟、夾鍾正律俱長，並當用清聲，如此則音律相諧而無所抗，此四清鍾可用之驗也。至他律為宮，其長短、尊卑自序者，不當更以清聲間之。自唐末世，樂文墜缺，考擊之法久已不傳。今若使匏、土、絲、竹諸器盡求清聲，即未見其法。又據大樂諸工所陳，自磬、簫、琴、和、巢五器本有清聲，填、篪、竽、築、瑟五器本無清聲，歌工引音極唱，止及黃鍾清聲。臣等參議，其清、正二聲既有典據，理當施用。自今大樂奏夷則以下四均正律為宮之時，商、角依次並用清聲，自餘八均盡如常法。至於絲、竹等諸器舊有清聲者，令隨鍾石教習；本無清聲者，未可創意求法，且當如舊。惟歌者本用中聲，故夏禹以聲為律，明人皆可及。若強所不至，足累至和。請止以正聲作歌，應合諸器亦自是一音，別無差戾。其阮逸所上聲譜，以清濁相應，先後互擊，取音靡曼，近於鄭衛，不可用。』詔可。」


《文獻通考》曰：「宋仁宗明道初，改製大樂，命集賢校理李照等預議，翰林學士馮元等同共討論。時太常鍾磬每十六枚為一簷，而四清聲相承不擊。照因上言：『十二律聲已備，餘四清聲乃鄭衛之樂，請於編縣止留十二中聲，去四清鍾，則哀思邪辟之聲無由而起也。』元等駁之曰：『聖人既以十二律各配一鍾，又設黃鍾至夾鍾四清聲，以附正聲之次，原其四清之意，蓋為夷則至應鍾四宮而設也。夫五音宮為君，商為臣，角為民，徵為事，羽為物。不相淩，謂之正；迭相淩，謂之慢；百五之不易也。聲重大者為尊，輕清者為卑，卑者不可加於尊，古今之所同也。故列聲之尊卑者，事與物不與焉。何則？事為君治，物為君用，不能尊於君故也。惟君臣民三者，則自有上下之分，不得相越，故四清聲之設正謂臣民相避以為尊卑也。今若止用十二鍾旋相考擊，至夷則以下四管為宮之時，臣民相越，上下交戾，則淩犯之音作矣。此甚不可者也。其鍾磬十六，皆本周漢諸儒之說，及唐家典法所載。欲損為十二，惟照獨見。臣以為且如售製便。』帝令權用十二枚為一格，且詔曰：『俟有知音者能考四鍾，協調清濁。有司別議以聞。』」


「神宗元豐三年，詔劉幾範鎮楊傑詳定大樂。初，傑言大樂七失，其二曰：『八音不諧，鍾磬缺四清聲。虞樂九成，以簫為主；商樂和平，以磬為依；周樂合奏，以金為首。鍾磬簫者，眾樂之所宗，則天子之樂用八；鍾磬簫，眾樂之本，乃倍之為十六。且十二者，律之本聲，而四者，應聲也。本聲重大為君父，應聲輕清為臣子，故其四聲曰清聲，或曰子聲也。李照議樂，始不用四清聲，是有本而無應也，八音何從而諧哉？今巢笙和笙，其管十九，以十二管發律呂之本聲，以七管為應聲，用之已久而聲至和，則編鍾磬簫宜用四子聲，以諧八音。』帝乃下鎮幾參定。鎮作律尺等，欲圖上之。而幾之議律主於人聲，不以尺度求合，其樂大抵即李照之舊而加四清聲。遂奏成，第加恩齎，而鎮謝曰：『此劉幾樂也，臣何預焉！』」


「哲宗元祐間，範鎮為《樂論》上之。其論鍾曰：『清聲者，不見於經，惟《小胥》《注》云：「鍾磬者，編次之二八十六枚而在一簾，謂之堵。」至唐又有十二清聲，其聲愈高，尤為非是。國朝舊有四清聲，置而弗用。至劉幾用之，與鄭衛無異。』楊傑著《元祐樂議》以破鎮說，曰：『按編鍾編磬十六，其來遠矣，豈獨見於《周禮》《小胥》之《注》哉！漢成帝時，犍為郡於水濱得古鍾十六枚，帝因是陳禮樂雅頌之聲，以風化天下。其事載於《禮樂志》，不為不詳。豈因劉幾然後用哉？且漢承秦，秦未嘗製作禮樂，其稱古磬十六者，乃二帝三王之遺法也。其王樸樂內編鍾編磬，以其聲律太高，歌者難逐，故四清聲置而不用。及神宗朝下二律，則四清聲皆用而諧協矣。《周禮》曰：「鳧氏為鍾，薄厚之所震動，清濁之所由出」，則清聲豈不見於經哉！今鎮簫、笛、填、篪、巢笙、和笙獻於朝廷，簫必十六管，是四清聲在其間矣。自古無十二管之簫，豈《簫韶》九成之樂已有鄭衛之聲乎？』禮部太常亦言鎮樂法自係一家之學，難以參用，而樂如舊制。」


陳陽《樂書》曰：「先王制十有二律，倡和清濁，迭相為經，而清濁之聲未嘗偏勝也。孰謂十二律之外復有四清聲乎？為是說者，非古也，其隋唐諸儒附會之說歟！彼其所據者，唐之正史、通禮、《會要》、令式、《通典》、義纂、義羅之類，特一人之私說，非有本於聖人之經、天下之公論也。世之廣其說者，不過謂臣民相避以為尊卑也。鍾磬之簏以無射為宮，則黃鍾為商，太蔟為角。無射，君也，管長四寸九分；黃鍾，臣也，乃長九寸；太蔟，民也，亦長八寸。若用正聲，則民與臣聲皆尊，而君聲獨卑。必須用黃鍾四寸五分、太蔟四十之清，以答無射之律，則君尊於上，臣卑於下，民役其令矣。是不知十二律以黃鍾為君，非所以為臣也。今夫黃鍾之律，冠十二律之首，正位於北而面南，所以寓人君向明而治之意，而十有一律莫敢與之抗矣。是君聲常尊而臣民之聲常卑，天地自然之道也。安有君臣與民相避以為尊卑之理乎？彼謂黃鍾至夾鍾四清聲以附正聲之次，原其四者之意，蓋為夷則至應鍾四宮而設。既謂黃鍾至夾鍾為清，又謂為夷則至應鍾而設，是兩四清也。至於論琴瑟笙竽，又益四清而為十二清聲，是十六律之說，果不足以勝十二月矣。又況既有黃鍾矣，又有黃鍾清焉，豈古人所謂尊無二上之旨哉！臣竊觀聖朝嘗命有司考正鍾律，遍問大樂諸工，俞言每朝饗祭祀，唯傳舊法，用正聲十二，其四清聲多不能考擊，是太常之樂名用四清，實用十二律也。李照據《周禮》《典同》而論之，謂十二鍾之外，其餘四鍾皆足清聲，非中聲，乃鄭衛之樂也。若去四清之鍾，則哀思邪辟之聲無由而起，何知樂之深耶！」


又曰：「五聲者，樂之指拇也。二變者，五聲之駢枝也。駢拇枝指出乎形而侈於形，存之無益也，去之可也。二變出乎五聲而淫於五聲，存之亦無益也，削之可也。蓋五聲之於樂，猶五星之在天，五行之在地，五常之在人也。五聲可益為七音，然則五星、五行、五常亦可益而七之乎？其說必不行矣。先儒必為是說者，蓋有原焉。《左氏傳》曰：『為之七音以奉五聲。』周語載：『武王伐商，歲在鶉火，月在天駟，日在析木之津，辰在斗柄，星在天龜。自鶉及駟七列，南北之揆七同。』《楚語》述先王之祀有七事，而以天、地、民、四時之務當之。《書大傳》述聖王巡十有二州，論十有二俗，以定七始，而以七統當之。漢焦延壽、京房、鄭康成之徒，謂黃鍾為宮，太蔟為商，姑洗為角，林鍾為徵，南呂為羽，應鍾為變宮，蕤賓為變徵，是謂七始。班固又從而附會之，謂舜『欲聞六律、五聲、八音、七始詠，以出納五言，汝聽。』是其說始於《夏書》，而蔓衍於《左傳》《國語》《書傳》《漢志》，是不知《書》之『在治忽』有五聲而無七始，《國語》之『七同』有四宮而無徵也。左氏為七音之說，蓋八音耳，八音以土為主，而七音非土不和。故《書曰》之《益稷》、《禮》之《樂記》，其言八音，皆虛其土，猶大衍之數，虛其一也。大衍之數虛其一，無害為五十，七音之數虛其上，無害為八音也。若以七音為二變在焉，是以五聲奉五聲，豈其理歟？臣嘗讀《後》《周史》，武帝時有龜茲人白籍入國。最善為胡琵琶。聽其所奏之調有七音，一曰婆陁力，二曰雞識，三曰沙識，四曰沙侯，五曰加濫，六曰般瞻，七曰俟利筆，以應七律之音，合為八十四調。又知二變之聲出於夷音，非華音也。蘇夔素號知音，嘗援《韓詩外傳》樂聲所感及《月令》五音所中，並皆有五，不聞更加變宮變徵，是欲以夏變夷，不欲以夷音變夏樂也。若夔者，可謂知五聲之本矣。今夫天無二日，土無二君，宮既為君而又有變宮，是二君也。害教莫甚焉，豈先王制樂之意哉！」


又曰：「人感物以形聲，聲本無而為有，故五聲之別，宮為上平聲，商為下平聲，角為入聲，徵為上聲，羽為去聲。知此可與言聲律矣。先儒一宮二商三角四變徵五徵六羽七變宮之說，一何妄邪！」


臣謹按：《樂記》曰：「聲相應，故生變，變成方，謂之音。比音而樂之，謂之樂。」唐楊收謂二變亦曰比，蓋變與比名義皆出《樂記》，非始於近代也。夫樂有所謂聲者，有所謂音者，何也？單出曰聲，宮商角徵羽是也；雜比曰音，變宮變徵是也。聲音二義相兼，所謂樂也。然聲之為義，淺而易解；音之為義，深而難解。故曰：「惟君子為能知樂。誠哉言也。古者旋宮之法，必用二變四清而後成均。宋李照之為樂，既黜四清，而陳陽之著書，復擠二變。此古所謂知聲而不知音者也。陽著《樂書》凡若干萬言，而無絲毫裨補於樂，紛紛饒舌，徒欲沮壞旋宮之法而已。此所謂不知音而不可與言樂者也。先儒惟朱熹最知樂，其次則蔡元定，所論皆有理。今載二家成說，以破陳陽之謬。


朱熹《文集》載其與門人論樂律，書曰：「凡十二律，各以本律為宮而生四律。如黃鍾為宮，則太蔟為商，姑洗為角，林鍾為徵，南呂為羽，是黃鍾一均之聲也。若林鍾為宮，則南呂為商，應鍾為角，太蔟為徵，姑洗為羽，是林鍾一均之聲也。各就其宮以起四聲，而後六十律之聲備。非以黃鍾定為宮，太蔟定為商，姑洗定為角，林鍾定為徵，南呂定為羽也。但黃、大、太、夾、姑、仲、蕤、林、夷、南、無、應為十二律長短之次；宮、商、角、徵、羽為五聲長短之次。黃鍾一均，上生下生長短皆順，故得各用其全律之正聲。其餘十一律則有半聲。孔《疏》蓋知此法，但言之不詳耳。半律，杜氏《通典》謂之子聲者是也。此是古法，但後人失之，而唯存黃鍾、大呂、太簇、夾鍾四律。有四清聲，即此半聲是也。變宮、變徵始見於《國語》《注》中及《後漢》《樂志》，乃十二律之本聲，自宮而下，六變七變而得之者，非清聲也。如黃鍾為宮，則第六變得應鍾為變宮，第七變得蕤賓為變徵。如林鍾為宮，則第六變得蕤賓為變宮，第七變得大呂為變徵是也。凡十二律皆有二變，一律之內，通前五聲合為七聲。祖孝孫王樸之樂皆同。所以有八十四調者，蓋每律各添此二聲而得之也。但畫一圖，朝夕看誦，仍於指掌間輪之，久久自熟，乃見其妙。此又可驗，凡事皆然，別無奇巧，祇是久而習熟，便是妙處也。」


熹文集又曰：「蓋建樂立均之法，諸律相距間皆一律，而獨宮羽、徵角之間各間二律。相距既遠，則其聲勢隔闊而有不能相通之患。然猶幸其隔八之序，五聲既備，即有二律介於宮羽、徵角之間，於是作樂者因而取之，謂之二變。然後彼四聲者，乃得連續無間，而七均備焉。是亦律呂性情自然之變有如此者，而非人力所能為也。然非古之哲人機神明鑒，有以盡其曲折之微，則亦孰能發其精蘊著為明法，以幸後世之人哉！深究其端，殆未易以常理論也。」熹語錄曰：「宮、商、角、徵、羽與變宮變徵，皆是數之相生，自然如此，非人力所加損，此其所以為妙。問：『既有宮商角徵羽，又有變宮變徵，何也？』曰：『二者是樂之和，相連接處。』」


蔡元定《律呂新書》曰：「按五聲宮與商、商與角、徵與羽，相去各一律；至角與徵、羽與宮，相去乃二律。相去一律則音節和，相去二律則音節遠。故角征之間，近徵收一聲，比徵少下，故謂之變徵；羽宮之間，近宮收一聲，少高於宮，故謂之變宮也。變宮、變徵，宮不成宮，徵不成徵，古人謂之和、繆，所以濟五聲之不及也。變聲非正，故不為調也。」


又曰：「宮羽之間有變宮，角征之間有變徵，此亦出於自然。左氏所謂七音，《漢前志》所謂七始是也。然五聲者正聲，故以起調畢曲，為諸聲之綱。至二變聲，則宮不成宮，徵不成徵，不比於正音，但可以濟五聲之所不及而已。然有五音而無二變，亦不可以成樂也。」


臣謹按：四清二變，古今樂家為之說者眾矣。然惟馮元楊傑朱熹蔡元定四人之說得之。元之議四清曰：「原其四清之意，蓋為夷則至應鍾四宮而設也。夫五音宮為君，商為臣，角為民，徵為事，羽為物。不相淩，謂之正；迭相淩，謂之慢，百王之不易也。聲重大者為尊，輕清者為卑，卑者不可加於尊，古今之所同也。故列聲之尊卑者，事與物不與焉。何則？事為君治，物為君用，不能尊於君故也。惟君臣民三者，則自有上下之分，不得相越，故四清聲之設正謂臣民相避以為尊卑也。今若止用十二鍾旋相考擊，至夷則以下四管為宮之時，臣民相越，上下交戾，則淩犯之音作矣。此甚不可者也。」傑之議二變曰：「律各有均，均有七聲，更相為用。協本均則樂調，非本均則樂悖。今黃鍾為宮，則太蔟、姑洗、林鍾、南呂、應鍾、蕤賓七聲相應，謂之黃鍾之均。餘律為宮同之。宮為君，商為臣，角為民，徵為事，羽為物。君者，法度號令之所出，故宮生徵；法度號令所以授臣而承行之，故徵生商；君臣一德以康庶事，則萬物得所，民遂其生，故商生羽，羽生角。然臣有常職，民有常業，物有常形，而遷則失常，故商角羽無變聲。君總萬化，不可執以一方；事通萬務，不可滯於一隅：故宮微有變聲。」熹及元定所議亦然。陳陽獨不然，謂雅樂隻用五聲十二律，不用二變及四清，譬如天之五星，人之五常，豈可七哉！殊不知五星之與日月為七政，與孛、羅計為九曜。五常之名，有禮無樂，有智無勇，有仁無孝，有義無忠，有信無恕，豈可便謂忠恕之類皆如駢拇枝指而非五常之正耶？又如青龍、白虎、朱雀各一，而玄武龜、蛇為二；肝心脾肺各一，而腎與命門為二。龜與腎屬水，而蛇與命門屬火，皆自然之理而不可去也。二變之不可去亦如此。然陽之謬說，今人多惑之，是所謂不知音不可與言樂者也。籲！旋宮之說尚矣！《大司樂》及《禮運》皆有明文。大儒若朱熹輩皆不敢非之，而近代為律呂之學者，乃舍周孔朱蔡之成法而不遵，惟妥陽腐儒之是信，非惑之甚者乎？故不可以不辨。
外篇卷五


○古今樂律雜說並附錄△論周樂忌商其譜異常第五


序曰：周樂七音而不用商，《風》《雅》《頌》有正、變，其譜異常，故論之。


朱熹曰：「《風》《雅》《頌》乃是樂章之腔調，如言仙呂調、大石調、越調之類。問：『《周禮》《大司樂》說宮角徵羽與七聲不合，如何？』曰：『此是降神之樂，如黃鍾為宮，大呂為角，太蔟為徵，應鍾為羽，自是四樂，各舉其一者而言之。以大呂為角則南呂為宮；太蔟為徵則林鍾為宮；應鍾為羽則太蔟為宮。以七聲推之，合如此。』又曰：『所謂黃鍾宮、大呂角，這便是調。如頭一聲是宮聲，尾後一聲亦是宮聲，這便是宮調。若是其中按拍處，那五音依舊都用，不祇是全用宮。』」


「或問：『周禮祀天神、地隻、人鬼之樂，何以無商音？』曰：『五音無一則不成樂，非是無商音，祇是無商調。先儒謂商調是殺聲，鬼神畏商調，故不用，而隻用四聲，迭相為宮。』『未知其五聲不備，又何以為樂？』『大抵古樂多淡。十二律之外，又有黃鍾、大呂、太蔟、夾鍾四清聲雜於正聲之間，樂都可聽。』」


「問：『金聲玉振是樂之始終，不知祇是首尾用之，還中間亦用耶？』曰：『樂有特鍾、特磬，有編鍾、編磬。編鍾、編磬是中間奏者，特鍾、特磬是首尾用者。』時舉云：『所謂玉振者，祇是石耶？還真用玉？』曰：『祇是石耳，但大樂亦有玉磬，所謂「天球」者是也。』」【以上《經世大訓》】


又曰：「鍾磬有特懸者，有編懸者。其特懸者，器大而聲宏，雜奏於八音之間，則絲竹之聲皆為所掩而不可聽。故但於起調畢曲之時擊其本律之懸，以為作止之節。其編懸者，則聲器皆小，故可以雜奏於八音之間而不相淩也。不知今世所謂大樂者，其制如何，但以理推之，意古者當如此耳。」【《晦庵文集》《答楊子順》。】


又曰：「詩樂起調畢曲之法，乃自古所傳，如此音調方有歸宿，不可紊亂。」【同上，《答趙子欽》。】


江夏劉績撰《六樂圖說》曰：「周不用商起調者，避殷所尚也，猶亡國之社屋之意。故殺而祭肺可也，以樂充之不可也。然凡樂皆文之以五聲，缺一不可，非去商也，但不以起調耳。故荀卿以審《詩》商為大師之職，則樂章亦無齒音矣。先儒不知此言起調，故誤釋。今皆不取。佩玉，左徵角，右宮羽。非徒避商，而璜亦止四也。」


會稽季本著《律呂別書》曰：「音有清濁高下之差，遂為君臣民事物之等。故義取於君者，則以宮起調；義取於臣者，財以商起調；義取於民者，則以角起調；義取於事者，則以徵起調；義取於物者，則以羽起調。《孟子》有《徵韶》《角韶》之說，蓋謂此也。其和聲之際，則各隨高下而諧焉，豈有定體哉！」


謹按：先儒以為《大雅》皆宮調，《小雅》皆徵調，宮與徵協也；《國風》皆角調，《頌》皆羽調，角與羽協也。韓邦奇曰：「周樂皆起羽」，蓋指祭祀之樂而言也，他樂未必然。熊朋來曰：「予杜門弦瑟，以蕤賓之角歌《考盤》。」蓋不獨此篇，凡《風》皆角調耳。劉濂謂：「古樂惟宮商二調，無角徵羽三調。《國風》、《小雅》多商音，《大雅》多宮音，三《頌》盡為宮音，則周庭之樂惟宮商二調。」濂說非也。《周禮》《大司樂》言祭天地宗廟之樂，某律為宮，某律為角，某律為徵，某律為羽，獨不言商。荀子曰「大師審《詩》商」，謂審察《詩》中若有商音則避之。先儒以為祭尚柔，鬼神畏商之剛，故不用。然則君子佩玉，右徵角，左宮羽，亦忌商而不忌徵羽，何也？或謂周人以木德王，商金克木，故不用。然則大師掌六律六同，而文之以五聲宮商角徵羽，是又何也？夫商金克木之說，其義淺陋，有類近世巫瞽之言，恐非聖人製作之旨。《樂記》孔子問於賓牟賈曰：「《武》之聲淫及商，何也？」對曰：「非《武》音也。」子曰：「若非《武》音，則何音也？」對曰：「有司失其傳也。若非有司失其傳，則武王之志荒矣！」子曰：「唯。丘之聞諸萇弘，亦若吾子之言是也。」先儒解此，其說未當，惟有劉績之說近之。臣嘗竊謂宮商之商，與夫殷商之商同名，或是商人製作之時愛其名與己同，凡郊廟朝廷之樂獨用商調耳。周人反之者，亦猶改統易朔，文質相反之意，是故大師審而避之。然有當避者，亦有不當避者，若《豳詩》之屬是也。《七月》《楚茨》諸篇，言辭純正，而為《變風》《變雅》，以其有商音，是以為變耳。至如封微子於宋，修商之禮樂以祀其先王，則又全與周制異矣。故師乙對子貢曰：「商者，五帝之遣聲也。商人識之，故謂之商。」此曰商人，謂宋人也。觀師乙所敢傳，子貢所敢受，則是周人未嘗盡避商音。其當避者，惟朝廷官樂耳，民間私樂則不必避。故宋玉曰：「客有歌於郢中者，為《陽春白雪》，引商刻羽，雜以流徵。」《莊子》曰「曾子曳縱而歌《商頌》，聲滿天地，若出金石」是也。《詩》三百篇者，皆周樂所奏：其《國風》凡一百六十篇，皆角調；《小雅》凡七十四篇，皆徵調；大雅凡三十一篇，皆宮調；《周頌》凡三十一篇及《魯頌》四篇，皆羽調。《正風》《正雅》及《頌》皆無商音；《變風》《變雅》雖有商音，亦無商調。惟《商頌》五篇純用商調耳，是故係於三百篇後，猶附錄焉。凡《風》《雅》《頌》，為調不同，粲然而迥殊，有條而不紊，使鼓鍾於宮，聲聞於外，不必辨其文詞字義，亦知所奏者為《風》、為《雅》、為《頌》，是以謂之《風雅頌》也。苟無一定之調，其音無所分別，則又何以謂之《風雅頌》乎？


△宮調韻腳【正《大雅》十八篇起調畢曲用宮，韻腳或宮或徵，通不用商。】


合一勾合一合勾合勾合一合尺合一合工合一合凡合一合


合一尺合一合尺合勾合尺合尺合勾合工合勾合凡合勾合


合一工合一合工合勾合工合尺合工合工合尺合凡合尺合


合一凡合一合凡合勾合凡合尺合凡合工合凡合凡合工合


合勾一合一勾一合勾一勾合尺一勾合工一勾合凡一勾合


合勾尺合一勾尺合勾一尺合尺一尺合工一尺合凡一尺合


合勾工合一勾工合勾一工合尺一工合工一工合凡一工合


合勾凡合一勾凡合勾一凡合尺一凡合工一凡合凡一凡合


合尺一合一尺一合勾尺一合尺勾一合工勾一合凡勾一合


合尺勾合一尺勾合勾尺勾合尺勾尺合工勾尺合凡勾尺合


合尺工合一尺工合勾尺工合尺勾工合工勾工合凡勾工合


合尺凡合一尺凡合勾尺凡合尺勾凡合工勾凡合凡勾凡合


合工一合一工一合勾工一合尺工一合工尺一合凡尺一合


合工勾合一工勾合勾工勾合尺工勾合工尺勾合凡尺勾合


合工尺合一工尺合勾工尺合尺工尺合工尺工合凡尺工合


合工凡合一工凡合勾工凡合尺工凡合工尺凡合凡尺凡合


合凡一合一凡一合勾凡一合尺凡一合工凡一合凡工一合


合凡勾合一凡勾合勾凡勾合尺凡勾合工凡勾合凡工勾合


合凡尺合一凡尺合勾凡尺合尺凡尺合工凡尺合凡工尺合


合凡工合一凡工合勾凡工合尺凡工合工凡工合凡工凡合


△徵調韻腳【正《小雅》十六篇起調畢曲用徵，韻腳或徵或宮，通不用商。】


合一合尺一合一尺勾合一尺尺合一尺工合一尺凡合一尺


合一勾尺一合勾尺勾合勾尺尺合勾尺工合勾尺凡合勾尺


合一工尺一合工尺勾合工尺尺合工尺工合工尺凡合工尺


合一凡尺一合凡尺勾合凡尺尺合凡尺工合凡尺凡合凡尺


合勾合尺一勾合尺勾一合尺尺一合尺工一合尺凡一合尺


合勾一尺一勾一尺勾一勾尺尺一勾尺工一勾尺凡一勾尺


合勾工尺一勾工尺勾一工尺尺一工尺工一工尺凡一工尺


合勾凡尺一勾凡尺勾一凡尺尺一凡尺工一凡尺凡一凡尺


合尺一尺一尺合尺勾尺合尺尺勾合尺工勾合尺凡勾合尺


合尺勾尺一尺勾尺勾尺一尺尺勾一尺工勾一尺凡勾一尺


合尺工尺一尺工尺勾尺工尺尺勾工尺工勾工尺凡勾工尺


合尺凡尺一尺凡尺勾尺凡尺尺勾凡尺工勾凡尺凡勾凡尺


合工合尺一工合尺勾工合尺尺工合尺工尺合尺凡尺合尺


合工一尺一工一尺勾工一尺尺工一尺工尺一尺凡尺一尺


合工勾尺一工勾尺勾工勾尺尺工勾尺工尺勾尺凡尺勾尺


合工凡尺一工凡尺勾工凡尺尺工凡尺工尺凡尺凡尺工尺


合凡合尺一凡合尺勾凡合尺尺凡合尺工凡合尺凡工合尺


合凡一尺一凡一尺勾凡一尺尺凡一尺工凡一尺凡工一尺


合凡勾尺一凡勾尺勾凡勾尺尺凡勾尺工凡勾尺凡工勾尺


合凡工尺一凡工尺勾凡工尺尺凡工尺工凡工尺凡工凡尺


△角調韻腳【《二南》二十五篇起調畢曲用角，韻腳或角或羽，通不用商。】


合一勾一一合勾一勾合勾一尺合勾一工合勾一凡合勾一


合一尺一一合尺一勾合尺一尺合尺一工合尺一凡合尺一


合一工一一合工一勾合工一尺合工一工合工一凡合工一


合一凡一一合凡一勾合凡一尺合凡一工合凡一凡合凡一


合勾合一一勾合一勾一合一尺一合一工一合一凡一合一


合勾尺一一勾尺一勾一尺一尺一勾一工一勾一凡一勾一


合勾工一一勾工一勾一工一尺一工一工一尺一凡一尺一


合勾凡一一勾凡一勾一凡一尺一凡一工一凡一凡一工一


合尺合一一尺合一勾尺合一尺勾合一工勾合一凡勾合一


合尺勾一一尺勾一勾尺勾一尺勾尺一工勾尺一凡勾尺一


合尺工一一尺工一勾尺工一尺勾工一工勾工一凡勾工一


合尺凡一一尺凡一勾尺凡一尺勾凡一工勾凡一凡勾凡一


合工合一一工合一勾工合一尺工合一工尺合一凡尺合一


合工勾一一工勾一勾工勾一尺工勾一工尺勾一凡尺勾一


合工尺一一工尺一勾工尺一尺工尺一工尺工一凡尺工一


合工凡一一工凡一勾工凡一尺工凡一工尺凡一凡尺凡一


合凡合一一凡合一勾凡合一尺凡合一工凡合一凡工合一


合凡勾一一凡勾一勾凡勾一尺凡勾一工凡勾一凡工勾一


合凡尺一一凡尺一勾凡尺一尺凡尺一工凡尺一凡工尺一


合凡工一一凡工一勾凡工一尺凡工一工凡工一凡工凡一


△羽調韻腳【《周頌》三十一篇起調畢曲用羽，韻腳或羽或角，通不用商。】


合一合工一合一工勾合一工尺合一工工合一工凡合一工


合一勾工一合勾工勾合勾工尺合勾工工合勾工凡合勾工


合一尺工一合尺工勾合尺工尺合尺工工合尺工凡合尺工


合一凡工一合凡工勾合凡工尺合凡工工合凡工凡合凡工


合勾合工一勾合工勾一合工尺一合工工一合工凡一合工


合勾一工一勾一工勾一勾工尺一勾工工一勾工凡一勾工


合勾尺工一勾尺工勾一尺工尺一尺工工一尺工凡一尺工


合勾凡工一勾凡工勾一凡工尺一凡工工一凡工凡一凡工


合尺合工一尺合工勾尺合工尺勾合工工勾合工凡勾合工


合尺一工一尺一工勾尺一工尺勾一工工勾一工凡勾一工


合尺勾工一尺勾工勾尺勾工尺勾尺工工勾尺工凡勾尺工


合尺凡工一尺凡工勾尺凡工尺勾凡工工勾凡工凡勾凡工


合工一工一工合工勾工合工尺工合工工尺合工凡尺合工


合工勾工一工勾工勾工一工尺工一工工尺一工凡尺一工


合工尺工一工尺工勾工尺工尺工勾工工尺勾工凡尺勾工


合工凡工一工凡工勾工凡工尺工凡工工尺凡工凡尺凡工


合凡合工一凡合工勾凡合工尺凡合工工凡合工凡工合工


合凡一工一凡一工勾凡一工尺凡一工工凡一工凡工一工


合凡勾工一凡勾工勾凡勾工尺凡勾工工凡勾工凡工勾工


合凡尺工一凡尺工勾凡尺工尺凡尺工工凡尺工凡工凡工△起調畢曲新說


《大雅》者，宮調曲也，宮為君。《大雅》，朝廷之樂，樂中至貴至尊者也，故用宮音起調畢曲。《小雅》者，徵調曲也，徵為事。《小雅》，「周爰谘諏」，谘詢謀度者，皆事也，故用徵音起調畢曲。《國風》者，角調曲也，角為民。民俗歌謠，風行草偃，屬角，木也，故用角音起調畢曲。《周頌》者，羽調曲也，羽為物。周樂「一變致羽物，及地隻；六變致象物，及天神」，神隻不可見，可見者物耳，故用羽音起調畢曲。人皆知《風》、《雅》有正變，殊不知《頌》亦有正變。《魯頌》者，《頌》之變者也。諸侯之樂曰《風》，天子之樂曰《雅》曰《頌》。魯於僖公廟中讚其先君功德，是亦《變風》之美者也。不曰《風》而曰《頌》，借天子之樂，非禮也。仲尼刪《詩》，不沒其實，所以著文公君臣之罪，故《魯頌》亦用羽起調畢曲也。《商頌》者，商調曲也。蓋商與商同名，商人或嘗貴之，是故周人黜而不用，以新民聽雲耳，亦猶改統易朔屋社之意，無別意也。或謂周木德畏金克，是乃巫瞽之言，非君子所取也。故周一代之樂通不用商音，不止不用商調而已。今若擬其譜，亦不宜用商，從周之制也。唐虞夏商之樂，未嘗忌商，今若擬之，則亦不必忌。故《商頌》獨用商音起調畢曲也。此則《國風》《雅頌》四詩起調畢曲之正理也。然嘗見好事者擬古樂譜，有謂《風雅頌》皆隻用宮商而不用角徵羽，若劉濂之說是也；有謂不拘何詩隻次第用相生之音為譜，若李文察之說是也。或以牙齒舌喉唇五音為宮商之清濁，或以平上去入四聲為律呂之高下，殊不思切韻之法別是一家，而與腔譜之理不相關也。且如「台台文王」四字，若據腔譜家之說，《大雅》宮音起調，則第一字當用宮，其第二字當用角，文字當用羽，王字當用徵，方與音調相合。獨不用商者，從周之制也。若據切韻家之說，則疊甕文一連三字，皆在微母下為輕唇音，屬羽。若一連用三個羽音，如何可歌？如何吹彈？又如「厥猷翼翼」四字，而三字皆在喻母下為深喉音，屬宮，一連三字皆宮，如何可歌？如何吹彈？其以平上去入為譜者，亦欠通。且如「關關雎鳩」四字，皆平聲，如何歌？如何彈？又如「采采卷耳」四字，皆上聲，如何歌？如何彈？「顒顒卬卬」四字，皆平聲，皆在疑母下，又是雙聲，又是疊字，如何歌？如何彈？「矜矜兢兢」四字一音，如何歌？如何彈？明理之士自曉，今不必細辨也。臣伏都《太廟樂章》，深歎造譜者不泥於世儒之陋說也。蓋自「追遠其先」 至「於其主在室」，共計九個其字，有協南呂者，有協姑洗者，有協太蔟者，有協黃鍾者，文字同而音律不同。又如「顯兮幽兮」一句內兩個兮字，一個是南呂，一個是黃鍾。「子子孫孫」一句內重疊兩字，而用律皆不同。嗚呼！若此人者，真乃《樂記》所謂「惟君子為能知樂也」。凡係黃鍾起調畢曲者，中間句句落腳之處隻可用黃用林；凡係林鍾起調畢曲者，中間句句落腳之處隻可用林用黃用太。蓋黃生林而林生太，上下相生，脈絡貫通故也。若用他律則轉調矣。


《太廟樂章》落句之處，非黃即林，非林即黃，餘律間或用之，而惟黃、林最多，蓋亦達夫此理者也。是故臣愚以為，如欲擬造三百篇《詩》之譜，當取法於《太廟樂譜》可也。古云：「堯作《大章》，一夔足矣。」


皇上欲興雅樂，其腔譜隻委任太常知音道士為之，則何難之有。或議以為訪求天下知音儒者，若劉濂李文察之流，臣愚以為議者誤矣。臣嘗擬撰《四始計》詩旋宮譜，謹錄如左。


《文王》為《大雅》始，宮調曲也，各以其均宮音起調畢曲。△一章文王在上於昭於天周


雖舊邦其命維新有周不顯帝命不時文王陟降在帝左右△二章


亹亹文王令聞不已陳


錫哉周侯文王孫子文王孫子本支百世凡周之士不顯亦世△三章


世之不顯厥猶翼翼思皇多士生此王國王國克生維周之楨濟濟多士文王以寧


△四章穆穆文王於緝熙敬止


假哉天命有商孫子商之孫子其麗不億上帝既命侯於周服△五章


侯服於周天命靡常殷


士虜敏祼將於京厥作祼將常服黼冔王之藎臣無念爾祖△六章


無念爾祖聿脩厥德永


言配命自求多福殷之未喪師克配上帝宜鑒於殷駿命不易△七章


命之不易無遏爾躬宣


昭義問有虞殷自天上天之載無聲無臭儀刑文王萬邦作孚《鹿鳴》為《小雅》始，徵調曲也，各以其均徵音起調畢曲。


△一章呦呦鹿鳴食野食野之


蘋我有嘉賓鼓瑟吹笙吹笙鼓簧承筐是將人之好我示我周行


△二章呦呦鹿食野之蒿我有


嘉賓德音孔昭視民不恌君子是則是傚我


有旨酒嘉賓式燕以敖△三章呦鹿鳴食野之芩我有


嘉賓鼓瑟鼓琴鼓瑟鼓琴和樂且湛我有旨酒以燕樂嘉賓之心《關雎》為《風》之始，角調曲也，各以其均角音起調畢曲。


△一章關關雎鳩在河之洲窈


窕淑女君子好逑△二章參差荇菜左右流之窈


窕淑女寤寐求之△三章求之不得寤寐思服悠


哉悠哉輾轉反側△四章參差荇菜左右采之窈


窕淑女琴瑟友之△五章參差荇菜左右芼之窈


窕窕淑女鍾鼓樂之《清朝》為《頌》之始，羽調曲也，各以其均羽音起調畢曲。△一章


於穆清朝肅雍顯相濟


濟多士秉文之德對越在天駿奔走在朝不顯不無射於人斯右《四始詩》四十八曲，八十四聲在其中矣，付之八音而節奏自諧矣。陳陽之徒疑六十調、八十四聲而深詆之，不亦妄乎！
外篇卷六


○古今樂律雜說並附錄△論禮樂二者不可偏廢第六之上序曰：禮以序尊卑，樂以和上下，禮樂二者不可偏廢。故論之。


「漢成帝時，犍為郡於水濱得古磬十六枚，議者以為善祥。劉向因是說上：宜興辟雍，設庠序，陳禮樂，隆《雅》《頌》之聲，盛揖讓之容，以風化天下，如此而不治者未之有也。或曰：不能具禮。禮以養人為本，如有過差，是過而養人也。刑罰之，過或至死傷，今之刑非皋陶之法也。而有司請定法，削則削，筆則筆，救時務也。至於禮樂則曰：不敢。是敢於殺人，不敢於養人也。為其俎豆簺筦弦之間小不備，因是絕而不為，是去小不備而就大不備，大不備或莫甚焉。夫教化之比於刑法，刑法輕，是舍所重而急所輕也。且教化，所恃以為治也；刑法，所以助治也。今廢所恃而獨立其所助，非所以致太平也。」


「唐玄宗開元中，裴耀卿請行禮、樂、化導主事，表曰：『三者，禮、樂、化導也。州牧縣宰所守者，宜揚禮樂典書經籍；所教者，返古還樸，上奉君親，下安鄉族。若皆和氣浹洽，自然化理清平。由此言之，不在刑法。聖朝制禮作樂，雖行之自久，而外州遠郡，俗習未知，徒聞禮樂之名，不知禮樂之實。竊見鄉飲酒禮頒於天下，比來唯有貢舉之日略用其儀，閭里之間未通其事。臣在州日，率當州所管縣二，與百姓勸導行禮奏樂，歌至《白華》《華黍》《由庚》等章，言孝子養親及群物遂性之義，或有泣者，則知人心有感，不可盡誣。但臣州久絕雅聲，不識古樂。伏計太常具有樂器，大樂久備和聲。伏望令天下三五十大州，簡有性識，於太常調習雅聲，仍請笙竽琴瑟之類各三兩事，令比州轉次造習，每年各備禮儀，準令式行禮，稍加勸獎，以示風俗。又以州縣之學，本以勸人，祿在其中，聞於學也。今計天下州縣所置，學生不減五六萬人，及諸色並國子，每年薦舉擢第過百人以上。雖有司明試，務在擇才，而學校衰微，居然可驗。州縣補學生之日，皆不願為遠郡；送鄉貢之時，多有不願來集。恐成頹弊，不可因循。伏望詳擇其宜，微加勸革。』」


「宋太宗時，鄉貢進士田錫請復鄉飲，上書曰：『臣聞聖人建大業，得大位，制禮以經邦國，作樂以和神人。五禮行於朝廷，遠方之民有終身不得觀之者，六樂奏於宗廟，遠方之俗有終身不得聞之者。於是，製鄉飲之禮，行鄉校之間，俾人遍知，冀人易識。蓋其禮甚辨，其儀甚詳。有獻祭之儀，有俎豆之數。命鄉人之賢者為主，延鄉人之老者為賓，揖讓拜起皆有儀，升降進退必有位。以金石之樂和其節，以《雅頌》之詩導其情。自秦承周衰，漢邇秦亂，不能行之，至後漢世祖行之。世祖之後復廢，至西晉復之。西晉之後又廢，至皇唐用之，明著禮文，散頒郡國，咸俾長吏以化黎元。至開元中，宣州刺史裴耀卿以為鄉飲之儀惟於貢士之日略得舉用，其餘寢停，豈聖王化俗之心，豈良吏知禮之大。於是拜章奏以上言，自恭儉而行禮，月而習之，歲而行之。於是，宣州耆老、宣庭僚吏，每聞歌《白華》之什、《華黍》之詩、《南陔》之篇，《由庚》之頌，言孝子養親之道，述萬物遂性之旨，觀者皆踴躍，聽者有感泣。蓋禮樂之感於外，而精神之發於中也。在唐之世，為唐之牧守。唐之世祚垂三百載，唐之牧守凡幾千人，唯耀卿能於一郡之間獨奉先王之禮樂，猶化其俗，尚移其風，以是知先王之禮不徒行，先王之樂不徒用。但後人行之不得其道，用之不知其微。國家大禮與天地同節，大樂與天地同和。禋天地、祭宗廟、祠山川、正齒胄，迨封冊冠昏之禮，軍旅賓客之容，陛下皆舉百王之禮而行之，以六代之樂而明之。所謂禮樂刑伐白天子出，矧國家括地三百州，拓土一萬里，年穀屢豐，民風太和。朝廷之禮既崇，而遠方之民有未親見之者；朝廷之樂既備，而遠方之俗有未親聞之者。願陛下申明舊典，舉行新政，頒鄉飲之禮，修鄉飲之儀。使其觀祭獻之嚴，則知不忘報本矣；都蘋藻之祀，則知所貴者誠矣；見賢者為主，則知懋德者可尊矣；視老者為賓，則知高年者可恭矣；閱揖讓拜起之式，則知謙恭撙節之可學矣；見升降進退之容，則知折旋俯仰之可習矣。聞《白華》《南陔》之詩，則知孝於父母矣；聽雅音正聲之奏，則悅於和樂矣。月而習之，歲而行之，稔於禮而自熟，漬於道而彌深，訐愎化為柔和，狠戾遷為貞順，革惡歸善，流邪復正。其何然哉？蓋性相近也，習相遠也。不覺自生於知恥之性，既無過，又知恥，國家雖設刑而無淫慝可刑矣，朝廷雖設禁而無過差可禁矣。若是，則為父者以慈而為教也；為子者以孝而自守也；為兄者以友愛而自得也；為弟者以恭謹而自悅也；為夫者以和而有其室家也；為婦者以柔而事於舅姑也。一家率之，一鄉慕之，一邑化之，一郡榮之，一國興之，天下同之。得非王者厲精於禮樂而致之，諸侯折節於禮樂而奉之？若以為古之禮也不可復行，則世祖承盜莽之後而能行之，晉氏承元魏之亂而能復之，太宗革隋季之淫而能用之。若以為俗之薄也難驟化之，則裴耀卿何以化之？宣州之民何以順之？是知三代絕跡千古曠禮，猶可繕完補葺，損益裁酌，沿其俗、適其時而明之。況貞觀之風，開元之化，左顧不遠，右盼可及，彝章不泯，令式斯在。昔舜庭奏樂而鳥獸率舞，燕穀吹律而草木遂萌，文王行禮而虞芮懷慚，範宣護功而欒黶知變。夫金石至和，非有樂於鳥獸而鳥獸自舞；草木無情，非必應於律呂而律呂能通。西伯之仁，不以化虞芮而爭訟自息；晉卿之讓，不以矯樂黶而汰虐自亡。蓋禮樂之進物也速，而謙讓之服人也深。況欲以賓主之禮以明之，以獻祭之儀而示之，以金石之樂以和之，以升降之度而化之，以揖讓之容以導之，以尊賢之序以命之，以養老之道以喻之。人之心，物之性，得不優而柔之而自趨之，感而慕之而自化之？鄉飲之禮，化民導俗，夫如是之速也，願陛下詢公卿而復之，望陛下敕牧守而行之。行之期年則民知恥，行之再歲則民知教，行之三載則民知禮。行之而不輟，用之而能久，則比屋可封之俗，不獨堯帝之時也，聖代當復見矣。聞樂而感之者，不獨宣州有之也，天下當盡然也。』」


右見《歷代名臣奏議》三疏，詳略雖異，而互相發明，故並載之。


鄭樵《通志》《鄉飲酒》說，其略曰：「鄉飲酒者，王道之始也，尚齒尊賢莫先乎此。自漢曆唐未嘗廢也。唐貞觀六年詔曰：『比年豐稔，閭里無事，乃有墮業之人，不顧家產，朋遊無度，酣宴是躭，危身敗德，咸由於此。自非澄源正本，何以革茲弊俗？可先錄《鄉飲酒禮》一卷，頒於天下，每年令州縣長官親率長幼，依禮行之，庶乎時識廉恥，人知禮節。』其儀具《開元禮》。惟宋家以淳化中講究未備，遂爾因循。近日緣明州舉行其事，朝廷遂下明州會例而頒之天下。然未幾而廢，以明州之士不識禮意，不可以行也。何哉？蓋鄉飲酒禮者，惟《儀禮》詳明，所以唐太宗但錄其一卷而頒之。明州之行不知本《儀禮》，但取《禮記》《鄉飲義》，不本全經，何以行事？臣為是作鄉飲禮三種書，蓋本《儀禮》於古而參《開元禮》於今，復取於歷代而損益之。今此篇但記前代所行雲。」


臣謹按：鄉飲酒之禮，夏殷之世無所考，周制五禮之目，是為嘉禮之一。凡禮之所紀，冠、婚、喪、祭，皆自士以上乃得行之。而鄉飲酒之禮達於庶民，因其聚會之際與之揖讓升降，使知尚齒尊賢而興敬讓之道焉。考之經傳，其說有四。一曰：鄉大夫三年大比，獻賢者能者於其君，以禮賓之，與之飲酒，其禮三年一行，即《鄉飲酒篇》全文是也。二曰：州長春秋習射於序，先行鄉飲，其禮一年再行，即《鄉射篇》內載飲酒一段是也。以上二者雖經文具存而大同小異。三曰：黨正以禮屬民飲酒而正齒位，其禮每年蠟祭一行。惟略見於《周禮》及《禮記》《鄉飲義》，而《儀禮》無此說。四曰：鄉人飲酒，略見於《鄉黨》篇，蓋用鄉飲酒禮，此則不拘何時，亦不拘幾次也。以上二者，經文亡逸，而歷代所用者猶有遣意存焉。漢制，郡國十月行鄉飲酒禮，蓋用正齒位之說。魏晉以下間或行之，其詳不可得而聞。李唐兼采二說，賓興賢能則以刺史或上佐為主。其制皆仿於古而小損之，有主、賓、介而無僎，其樂則歌、笙間、合各一，作而不備。正齒位則行於冬季，主用縣令，復降殺其禮，無謀賓，戒賓不設折俎，易脯醢為菹醢，其作樂如上。趙宋淳化三年，詔有司講其禮，命學士蘇易簡仿古樂章作《鹿鳴》《南陔》《嘉魚》《崇丘》《關雎》《鵲巢》之詩，凡三十四章，後不果行。政和中有司奏，參酌古制，於州軍貢士之月，以禮飲酒，用知州軍事或本州佐官為主，提舉學事司所在則提舉為主。上舍生當貢者，與州之群老為眾賓，其登降之節與酒作樂器用之類，並參照辟雍宴貢士之儀。紹興十三年，禮部奏修定儀製，頒下郡國，於科舉之歲行於學校。是日，賓主先舍菜於先聖先師，然後行禮，並不作樂，蓋本用賓賢之說而已。仕、未仕者以齒序位於兩廡，則亦兼取《黨正》之文。至其登降之容，獻酬之節，較之於唐尤簡略焉。十七年，左迪功郎陳介言乞定郡國所行鄉飲歲數，乃命諸州三歲科舉之年行之。其願每歲一行者，亦從其便。二十六年，又命願行於里社者，聽，官不得預。其可考者如此。唐制鄉飲所謂《開元禮》者，杜氏《通典》備載之矣。惟宋制無全文，蓋在當時原未定也。我朝自有成規在，有司於泮學行此禮者，儀式已定，無容別議。其在鄉村父老巾或有好行古禮者，行此禮於家塾，隻依《儀禮》原文行之亦無不可，蓋公私既異，雖今古並行而不相悖也。但《儀禮》《鄉射篇》內載飲酒一節，與《鄉飲篇》大同小異，其文互有詳略，其理互有發明。今附於本條下，以便參考云耳。
外篇卷七


○古今樂律雜說並附錄△論禮樂二者不可偏廢第六之下


臣嘗聞臣父曰：「《樂經》者何？《詩經》是也。《書》不雲乎？『帝曰：「夔！命汝典樂，教胄子：直而溫，寬而栗，剛而無虐，簡而無傲。詩言志，歌永言，聲依永，律和聲。八音克諧，無相奪倫，神人以和。」夔曰：「於！予擊石拊石，百獸率舞。」』此之謂也。迄於衰周，《詩樂》互稱，尚未歧而為二。故孔子曰：『吾自衛反魯，然後樂正，《雅頌》各得其所。』又曰：『師摯之始，《關雎》之亂，洋洋乎盈耳哉！』此稱《詩》為《樂》也。《孟子》曰：『齊景公召大師曰：「為我作君臣相說之樂」，蓋《微招》、《角招》是也。其詩曰「畜君何尤」？畜君者，好君也。』此稱《樂》為《詩》也。秦政坑儒滅學之後，禮樂崩壞。漢初，製氏世在樂官，但能紀其鏗鏘鼓舞，而不能言其義。齊魯韓毛但能言其義而不知其音。於是《詩》與《樂》始判而為二。魏晉以降，去古彌遠，遂謂《樂經》亡，殊不知詩存則樂未嘗亡也。惟笙詩六篇者，不可得而見矣。先儒或謂笙詩元起有聲無辭，愚見論之，殆不然也。今夫畫角之類，其為器也，五音六律未能備具也，而其《三弄》之曲尚且有辭焉。何況笙乃五音六律備具之器，而六詩既有聲矣，安得無辭乎？既無辭矣，安得謂之詩乎？又安得復有《南陔》等名，與夫孝子相戒以養等義乎？以此觀之，則彼有聲無辭之說滯閡不通矣。《小序》以為其辭亡者，是也，先儒以為元起無辭，非也。雖然其辭亡矣，推之於理，亦可補焉。譬如《冬官》之篇亡，而以《考工記》補之；《格致》之傳亡，而以程子之意補之。夫《考工記》之與程子之意，皆與本文不類，而補之亦未為害。何獨於詩靳之不敢補哉！《南陔》等篇，前賢多補之者，如夏侯湛之作，今存一章可考，而不見其全文。惟束廣微之作，備載於《文選》者是也。裴耀卿守宣州，歌此詩，觀者感泣，豈即束氏所補者歟？抑夏侯氏所補者歟？夏作見劉孝標《世說》注，其辭曰：『既殷斯處，仰說洪恩。夕定晨省，奉朝侍昏。宵中告退，雞鳴在門。孳孳恭誨，夙夜是敦。』潘嶽見是詩曰：『此非徒溫雅，乃別見孝悌之性。』以今觀之，其意固善矣，其語頗重復，晨昏、夙夜祇是一義。束詩亦無甚動人處，豈能令感泣乎？間嘗效顰為之，依次第附錄焉。」


臣謹按：弦歌三終者，《鹿鳴》為一終，《四牡》為一終，《皇皇者華》為一終。笙奏三終者，《南陔》為一終，《白華》為一終，《華黍》為一終。間歌三終者，《魚麗》《由庚》共為一終，《嘉魚》《崇丘》共為一終，《有台》《由儀》共為一終。合樂三終者，《關雎》《鵲巢》共為一終，《葛覃》《采蘩》共為一終，《卷耳》《采蘋》共為一終。共為一終者，蓋接續奏之，非並奏也。
外篇卷八


○古今樂律雜說並附錄△論弦歌二者不可偏廢第七序曰：歌以弦為體，弦以歌為用，弦歌二者不可偏廢。故論之。


書名《弦歌要旨》者，臣父恭王之所傳，而臣之所受者也。其旨有四，曰：總條理以安節，致中和以安律，始操縵以安弦，終博依以安詩。四者，所謂弦歌之要旨也。原夫為書之意，蓋慮世儒習歌詠者則有矣，鼓琴瑟者或鮮焉，故先之以琴瑟；又慮學琴瑟者則有矣，通律呂者或鮮焉，故無之以律呂；又慮講律呂者則有矣，明節奏者或鮮焉，故先之以節奏。觀其次序先後，察其奉末始終，無非微顯闡幽之意。謂之《要旨》，不亦宜乎！謹錄如左。


△弦歌要旨序


夫歌詠所以養其性情，舞蹈所以養其血脈，故曰：「禮樂不可斯須去身。」孔門禮樂之教，自興於詩始。《論語》曰：「取瑟而歌。」又曰：「子於是日哭，則不歌。」其非病非哭之日，蓋無日不弦不歌。由是而觀，則知弦歌乃素日常事。所謂「不可斯須去身」，信矣。至若子遊子路曾皙之徒，皆以弦詠相尚。伯魚未學《周南》《召南》，則以麵牆之喻規之。其諄諄誘以詩樂而無間也。宋朝道學之興，老師宿儒痛正音之寂寥，嘗擇取二《南》《小雅》十數篇，寓之填龠，使學者朝夕歌詠。近世行鄉飲，亦不廢歌詩。儒生往往習此，雖不以為異事，然而徒歌無弦，歌又不能造夫精妙之地，使人聽之而惟恐臥，實有以致臥也。臣父南還，得秘傳操縵譜以授臣，曰：「徒弦徒歌，非所謂弦歌也。欲學弦歌，慎毋忽此。」臣對曰：「唯。」遂習而傳之。因潛為之序曰：「操縵安弦，其來尚矣。今琴家定弦所彈操縵譜，即古操縵之遺音也。口耳相傳不記文字，詞旨淺俗，學者輕之。殊不思禮失求諸野，樂失亦然，殆未可輕之也。按舊譜雲『定當達理定，達理定，定當達理定』，凡三句共計十三字。從頭再作，是為二章。合二章為一篇，名曰《古操縵引》。詳其詞旨，蓋謂定弦之人當達定弦之理，然後弦可定也。下文二句，嗟歎之耳。雖擬弦音而作，亦未必無謂也。別傅譜雲『風清月朗聲，月朗聲，風清月朗聲』，是亦有謂而作。蓋此五字而具四義，謂正、應、和、同也。正者，本律散音，『風月』二字是也。應者，本律實音，『清』字是也。和者，相生之音，『朗』字是也。同者，齊撮之音，『聲』字是也。風清二聲為同，月朗二聲為和。凡律為陽而呂為陰，以律應律、以呂應呂曰應；以律和呂、以呂和律曰和。以陽配陽，以陰配陰，謂之同而不和；以陽召陰，以陰召陽，謂之和而不同。琴瑟譜中皆有正、應、和、同四義。具此四義，謂之操縵，否則《左傳》所謂『專壹』是也。故《學記》曰：『不學操縵，不能安弦；不學博依，不能安詩。』安，樂也。安弦，樂於弦也；安詩，樂於詩也。操者，持也；縵者，緩也。持於弦聲則歌聲緩，所謂『歌永言』也。博者，多也；依者，倚也。倚於歌聲則弦聲多，所謂『聲依永』也。歌彼一字，弦此二段；二段既盡，一字方終。勿令歌聲先盡而弦聲未盡，勿令弦聲先終而歌聲未終。弦與歌、歌與弦交相操持，互相依倚，不知歌之為弦、弦之為歌，物我兩忘而與俱化，養性情致中和，由乎此也。前段第一聲擊金鍾為節，後段第一聲擊玉磬為節，所謂『始終條理』者也。無鍾磬則以缶為節，趙王鼓瑟，秦王擊缶是也。弦聲數十，擊節止二，此所謂『繁文簡節』之音也。初學琴瑟，必先學此。雖然，嘗繹思之。舊譜一篇分作二章，每章三句，象『道生一，一生二，二生三』也。首句五字，象五聲也。次則八字，象八音也。共十三字，象琴十三徽也。一篇之間，總節有二，象兩儀也。一章之間，細節有八，象八卦也。弦聲十三，象十二月及閏月也。其旨深奧，非聖人不能作。然昔人所傳譜，詞涉鄙俚，故好事者頗潤色之。或借『風清月朗』字義，或采古人見成語言，用擬弦音，猶樂家所謂填詞也，不過識音律、明節奏、開示初學而已。若夫魚兔既得，筌蹄宜棄，弦聲添減，存乎其人，不必拘於十三聲也。惟總節二與細節八，則不敢添減耳。故操縵譜有十三字者，有十六字者，弦聲多寡，大同而小異也。今列數種於左，庶後世學者知所變通雲。」


△十三字操縵前段名曰金聲。當達理定，達理定，定當達理定。後段名曰玉振。當達理定，達理定，定當達理定。


右係琴家所傳舊譜，乃太古遣音也。△又十三字操縵前段名曰金聲。清月朗聲，月朗聲，風清月朗聲。後段名曰玉振。山流水聲，流水聲，高山流水聲。


右係琴家別譜，亦名《風清月朗》是也。△又十三字操縵前段名曰金聲。浪之水清，之水清，可以濯我纓。後段名曰玉振。浪之水濁，之水濁，可以濯我足。


右係借古語擬弦音，猶詞家填腔也。△十六字操縵前段名曰金聲。浪之水清兮，之水清兮，可以濯我纓兮。後段名曰玉振。浪之水濁兮，之水濁兮，可以濯我足兮。


右係借古語擬弦音，猶詞家填腔也。△又十六字操縵前段名曰金聲。朗風清，流水高山。月朗風清，流水高山。後段名曰玉振。清月朗，山高水流。風清月朗，山高水流。


右係琴家別譜，亦名《月朗風清》是也。△又十六字操縵前段名曰金聲。禮勿視，非禮勿聽，非禮勿言，非禮勿動。後段名曰玉振。不可長，欲不可從，誌不可滿，樂不可極。


右係借古語擬弦音，猶詞家填腔也。


論曰：音節之生，由乎人之心也。天君泰然則百體從令，條貫乖方則音節違和。曰和曰節，無餘蘊矣。《周禮》小師「掌六樂聲音之節與其和」。和者，齊聲如一之謂也；節者，板眼如一之謂也。故孟子稱仲尼「金聲而玉振之」，取譬於鍾磬也。《虞書》：「擊石拊石，百獸率舞。」《商頌》：「既和且平，依我磬聲。」《周禮》：「鍾師磬師掌金奏，教縵樂。」《儀禮》：「奏《騶虞》間若一。」《注》謂：「間若一者，重節。」古人於樂重在節奏，今人學歌學琴多無板眼，何也？板眼者，節奏之謂也；節奏者，操縵之謂也。故《學記》曰：「不學操縵，不能安弦；不學博依，不能安詩。」學琴學歌，先學操縵為第一之要務，操縵失傳則雅樂失傳矣。舊傳操縵每段各十六聲，今或省去三聲，蓋昕省三聲者亦猶文章中助字雲。


以上總條理以安節。【條理，猶言脈絡。安節，安於節奏。後凡言安律、安弦、安詩，皆仿此。】


按《魏書》《樂志》曰：「平調以角為主，清調以商為主，瑟調以宮為主。」以上三句互見杜氏《通典》、《文獻通考》，而人不曉其義，蓋琴家謂琴一弦為宮，二弦為商，三弦為角，又謂黃鍾為諸均主。董仲舒曰：「琴瑟不調，甚者必解而更張之。」以角為主者，先上第三弦，吹黃鍾律管，令與散聲協，是為平調也。以商為主者，先上第二弦，吹黃鍾律管，令與散聲協，是為清調也。以宮為主者，先上第一弦，吹黃鍾律管，令與散聲協，是為瑟調也。由是推之，古調當先上第四弦，吹黃鍾以協之。而《魏志》不言者，蓋古調乃琴之正調，而平、清、瑟皆變調也。昔人論樂多雲三調，皆指琴之變者而言，故不言正調也。然則各調皆當以其本律定弦。無律，以笙代之。而笙簧或不全，故又以琴代之。依前項紙條所貼處，按而彈之，則諸律皆備矣。


△論琴五音七音


琴有七弦，當具七音。世所傳者，五音為均，何也？蓋五音為均者，古謂之五弦琴，其第三弦舊名中弦。故《史記》謂：「琴，宮弦居中央，君也。商張右傍，不失其次序，則君臣之位正矣。」猶瑟宮弦為君而居中央者也。七弦之琴，係七音為均者，宮弦亦居中央。惟五音為均者，則以第三弦為黃鍾，此乃五弦琴宮之舊位而未嘗改也。故《管子》謂宮數八十一，徵數一百八，羽數九十六，徵羽之數各加一倍即此理也。近世琴家不曉此理，指第一弦散聲為宮，誤矣。


△論琴九徽十徽


琴之徽十有三，惟第十徽與第九徽古人謂之中聲，乃琴之最要也。調弦定律不過二者之間而已。律從濁漸清謂之降，琴從第十徽降至第五徽謂之五節。自十降九為第一節，自九降八為第二節，自八降七為第三節，自七降六為第四節，自六降五為第五節。五節之外，濁者益濁，清者益清，皆非中聲，雖有餘徽，而雅樂不用也。昭元年左傳曰：「先王之樂，所以節百事也，故有五節。遲、速、本、末以相及，中聲以降，五降之後，不容彈矣。於是有煩手淫聲，恪堙心耳，乃忘乎和，君子弗聽也。君子之近琴瑟，以儀節也，非以佰心也。」此之請也。


△秘傳定琴瑟法


《孟子》曰：「不以六律，不能正五音。」《後漢》《律曆志》曰：「弦以緩急清濁，非管無以正也。」《詩》云：「鼓瑟鼓琴，笙磬同音。」雖無律而有笙，定不難矣。拔出笙簧而單吹之，令善琴善箏者解去琴瑟之弦，從新上之。蓋瑟與箏大小雖殊，而其上弦之法無異。知箏不識瑟，亦能上弦耳。琴有五聲為均者，亦有七音為均者，上弦法略不同。且論五聲者，初學易曉也。琴弦散聲為律之正音，按第十徽為律之母，按第九徽為律之子。律母雲者，能生散聲者也；律子雲者，散聲所生者也。先吹合字，上第一弦，按第十徽彈之，令與笙音相同，是為黃鍾。次吹四字，上第二弦，按第十徽彈之，令與笙音相同，是為太蔟。次吹上字，上第三弦，按第十徽彈之，令與笙音相同，是為仲呂。次吹尺字，上第四弦，按第十徽彈之，令與笙音相同，是為林鍾。次吹工字，上第五弦，按第十徽彈之，令與笙音相同，是為南呂。其第六弦第七弦散聲與第一弦第二弦散聲相應。此五聲為均之琴也。吹笙定弦畢，復照調弦法再詳定之，是上琴大略也。


上瑟大略與上箏同。將瑟弦通解畢，新布拂拭乾淨，尾端用錦一幅，或用色紙代之。先上中弦，空彈散聲，令與琴第三弦散聲相同。復從中間挨次上之，上弦聽音，空彈散聲，不須安柱。第一弦第二弦散聲比琴第一弦散聲微低；第三弦第四弦散聲與琴第一弦散聲同；第五弦第六弦散聲比琴第二弦散聲微低；第七弦第八弦散聲與琴第二弦散聲同；第九弦第十弦散聲比琴第二弦散聲微高；第十一弦第十二弦散聲比琴第三弦散聲微低；自第十三弦起至第二十五弦散聲皆與琴第三弦散聲同。如是聽畢，然後安柱。外邊大弦安柱，離尾嶽內約有一肘；裏邊小弦安柱，離首嶽內約有一肘。然瑟長短不同，但言離嶽勿太遠勿太近可也。餘弦安柱，形如雁陣，排作一行，勿作兩行。俗士不曉，排作兩行，甚可笑也。其定弦法，以笙定琴，以琴定瑟，則十二律之音全矣。


右是小樣紙條，長短廣狹與瑟嶽山一般。△論黃弦不可不彈


《莊子》《文子》及《淮南子》之言瑟也，皆云「鼓之，二十五弦皆動」，此乃古法，至唐宋猶然也。杜氏《通典》曰：「頌瑟，長七尺二寸，二十五弦盡用之。」盡用之者，則中弦亦用矣。《文獻通考》曰：「第一弦黃鍾中聲；第十三弦黃鍾清聲，即中弦也。第二弦大呂中，第十四弦大呂清。第三弦太蔟中，第十五弦太蔟清。第四弦夾鍾中，第十六弦夾鍾清。第五弦姑洗中，第十七弦姑洗清。第六弦仲呂中，第十八弦仲呂清。第七弦蕤賓中，第十九弦蕤賓清。第八弦林鍾中，第二十弦林鍾清。第九弦夷則中，第二十一弦夷則清。第十弦南呂中，第二十二弦南呂清。第十一弦無射中，第二十三弦無射清。第十二弦應鍾中，第二十四弦應鍾清。」其第二十五弦，《文獻通考》雖不言之，蓋即中弦，黃鍾之應聲也。諸律中、清各具二均，而惟黃鍾則有大、中、小三聲者：其中，猶正律也；大者，倍律也；小者，半律也。亦猶曆家「履端於始，舉正於中，歸餘於終」之義。然餘律惟有二，獨黃鍾有三者，黃鍾至尊，特異於餘律也。和笙之十三簧，律準之十三弦，十二律外而餘其一，皆以小者為黃鍾之清聲。瑟之末弦為黃鍾之清聲，亦猶是耳。中弦雖為黃鍾，《元史》以前都無黃弦之說，不知始於何時。初意原為使鼓瑟者易識，庶免錯誤，都其黃色則知是黃鍾矣，無別意也。後乃傳訛，遂謂黃弦為君而不敢彈。夫謂黃弦為君而不敢彈，則是樂聲中無君矣，天下豈有無君之禮樂哉！古人遇有變故，則樂設而不作；無故而於黃弦之君設而不作，則不祥矣。此不可不辨也。宜照《文獻通考》改正為便。


△論定瑟必須吹笙


《詩》云：「我有嘉賓，鼓瑟吹笙。」又云：「鼓瑟鼓琴，笙磬同音。」蓋琴瑟與笙最相合者也。今人定瑟，不用笙而用排簫，則誤矣。排簫之精製者亦無不可，但恐不精製，則不如笙也。笙定瑟法：先吹合字，定第一弦為黃鍾之中聲。又吹合字，定第十三弦，即是中間黃弦，為黃鍾之清聲。復吹六字，定第二十五弦，為黃鍾之子聲。次吹四字，定第三弦及第十五弦，為太蔟。隔第二弦不先定者，以俗笙無背四故也。次吹一字，定第五弦及第十七弦，為姑洗。隔第四弦不先定者，以俗笙無背一故也。次吹上字，定第六弦及第十八弦，為仲呂。次吹勾字，定第七弦及第十九弦，為蕤賓。次吹尺字，定第八弦及第二十弦，為林鍾。次吹工字，定第十弦及第二十二弦，為南呂。次吹凡字，定第十二弦及第二十四弦，為應鍾。隔夷則無射而不先定者，恐俗笙無啞工啞凡二音故也。俗笙雖無此音，其有者既已定，則無者可推矣。大呂在於「合四」二音之間，比合微清，比四微濁。夾鍾在於「四一」二音之間，比四微清，比一微濁。夷則在於「尺工」二音之間，比尺微清，比工微濁。無射在於 「工凡」二音之間，比工微清，比凡微濁。俗呼「背四」「背一」、「啞工」「啞凡」是也。世俗之樂不用此音，古樂旋宮則用之矣。今太常瑟無此四律者，旋宮法久廢故也。是以合字上字尺字獨彈獨應，四字一字工字雙彈雙應，非古人彈瑟之法也。以上一節，專為天下郡學之習雅樂者而論也。若夫知音之士，用子午琴以定之，則又不必拘於笙矣。


以上致中和以安律。【中者，平也。漸次而高，不忽然高，漸次而低，不忽然低。雖低，不至於咽不出；雖高，不至於揭不起：是為中也。和者，齊也。眾弦齊彈，如同一弦，眾管齊吹，如同一管，眾聲齊響，如同一聲；眾口齊歌，如同一口：是為和也。致者，務要如是云耳。】


△論學樂先學操縵


《學記》曰：「不學操縵，不能安弦；不學博依，不能安詩。」古人學樂之要在此，顧讀者未達耳，今詳解之。夫操之為言，持也；縵之為言，緩也：謂持歌聲使之緩也。又操乃操演之操，縵乃緊縵之縵：謂演習之不許緊也，此操縵二字之義也。《周禮》笙師「掌教縵樂」，謂此樂也。博，當解作博物之博；依，當解作依永之依：謂依於眾聲，使永其言耳。《詩》云：「依我磬聲。」然不獨磬，金石絲竹匏土革木皆可依也，故曰博依。《書》曰「八音克諧，無相奪倫」是也。《樂記》曰：「歌之為言，長言之也。」不有依據，不能永長，故曰「歌永言，聲依永」。聲依於八音，方能永言也。


△論學操縵捷徑法


古操縵有二種。十六字者，弦聲無間斷，故不用齊撮；十三字者，弦聲有間斷，故用齊撮耳。二者不可偏廢，各有妙趣存焉。學十六字者專學十六字，學十三字者專學十三字，學笙者專學笙，學歌者專學歌，不許混亂，務要精熟。「用誌不分，乃凝於神」，是為妙矣。凡曰齊撮、曰勾、曰挑、曰散、曰按之類，係是琴譜，琴士知之；係是笙譜，僧道知之：故不細解，恐文煩也。然起初學琴，須琴士教之，學笙亦須僧道教之，最為省力。仍須儒者依此書中所說而料理之，方為雅樂，不然則類乎俗琴俗笙矣。笙吹出一口氣，琴彈操縵一段；笙吸入一口氣，亦彈操縵一段。琴要縵，笙要隨。琴縵，不許緊吹及彈舌吹，亦不許忽吹忽吸，此謂之俗樂聲，雅樂之笙最忌此也。譬如學急口令，偷換氣則罰之，學吹笙亦如此。知其甚難而固執之，方稱操縵二字之義，慎勿信口吹也。《記》曰「嗶諧、縵易之音」，此之謂也。儒者料理之，料理此事耳。


△論雅琴隻按十徽


琴有十三徽，徽間復有二十四律之位，每調按弦，各照律位取其實音以配散聲，迭相應和，皆可以彈操縵，而其指法則皆不同。大率七徽以左是為正律，七徽以右是為半律。或正或半，隨歌高下，音調既熟，通變由人，今不悉載也。如或未然，隻用九徽十徽一節，其音亦無不備。蓋此兩徽實乃琴體三分之二、四分之三，黃鍾損益上下相生之正位焉。其音純正，超勝諸徽，故琴道尚之耳。


△論雅琴不用吟猱


凡琴之曲，有雅有鄭。鄭衛之聲貴泛音而尚吟猱，《雅頌》之聲貴實音而尚齊撮。是故先王之樂，琴曲之中以十分言之，齊撮居其三。蓋琴瑟之與笙，此三器最相似，瑟無吟猱，則知琴亦無之。笙之獨簧不能成音，必合兩三簧而後成音，則知琴瑟亦然，獨彈一弦不能成音，必撮兩三弦而後成音。先王之樂，琴瑟笙簧未有不相合者。《詩》云「鼓瑟鼓琴，笙磬同音」，此之謂也。世俗琴曲則不然，蓋吟猱多而齊撮少，古所謂鄭衛之音也。切宜忌之。


△先學五音操縵共十八首


惟角音按九徽，其餘皆按十徽。秘傳口訣有云：「凡彈操縵者，皆按十徽音。十徽尋不見，方去九徽尋。」此之謂也。次學七音琴瑟操縵【見內篇第七卷。】


以上始操縵以安弦。【操縵何為而作？為弦歌而作也。是故弦歌先學操縵，不學操縵不能安弦。】△論古人非弦不歌非歌不弦


古人歌詩未嘗不彈琴瑟，彈琴瑟亦未嘗不歌詩，此常事也。或有不彈而歌，不歌而彈，此則變也。故《爾雅》曰：「徒歌謂之謠，徒鼓瑟謂之步。」別而言之，著其變也。歌與謠謳故當不同。《韓詩章句》曰：「有章曲曰歌，無章曲曰謠。」《孟子》曰：「河西善謳，齊右善歌。」然則歌貴而謠賤，歌尊而謳卑。凡先王雅樂，切忌謳之；嫗之，是輕之也。何謂謳之？不鼓琴瑟而歌是也。《論語》曰：「取瑟而歌。」《家語》曰：「彈琴而歌。」此則古之聖賢歌詩，未嘗不鼓琴瑟之明證也。今人歌詩，與琴不能相入，蓋失其傳耳。是則非歌也，謂之謳可也。竊疑古之弦歌，猶今之彈唱耳。禮失求諸野，樂失獨不可求諸野乎？俗譜《顏回》等曲，以一音配一字，手彈口誦，何異白念？弦歌之聲豈如是哉！《詩》云：「鼓瑟鼓琴，笙磬同音」。試取《顏回》曲，以笙磬協之，則知其不可矣。蓋後世偽作而俗士信之，以為出於孔子之手，陋亦甚矣。茲不可不論也。故學歌詩必先學琴，學琴必先學操縵，學操縵必先學定弦。定弦既熟，節奏既明，然後可以學歌，此先後之序也。


△論士大夫學樂八音不求備


《儀禮》《鄉飲》、《鄉射》二篇所載樂器，惟曰「工四人，二瑟。笙入堂下，磬南，北面立」，「不鼓不釋」，則知瑟笙磬鼓四者之外，無餘樂也。夫鄉飲鄉射，士大夫盛禮，而樂不過如此。今人必求八音全備而後成樂，豈非誤歟！笙鼓二物，天下通有之矣，惟磬瑟或少耳。蓋磬者所以節樂也，無則以缶代之。《史記》：「趙王鼓瑟，秦王擊缶」。缶即瓦盆，其聲類磬，代之者從便也。若無瑟，則以琴代之。是故愚議士大夫學樂惟用此四者，庶幾簡而不煩，易而不難，可以家傳戶誦，聞弦歌之聲矣。


△論畢歌詩六般樂器不可缺


第一，靴不可缺。《虞書》、《商頌》皆首言靴。《魯論》言「播跳武」。《周禮》：「凡樂事播靴」。又有雷靴、靈靴、路靴之屬。《禮記》：「賜諸侯樂，以祝將之；賜子男樂，以靴將之。」桃之為言，兆也，其用蓋與祝同。公侯以祝者，祝乃一篇之綱領，是以為貴也。子男以靴者，靴乃一章之綱領，是以為次也。靴祝，上下通用之器，古人所重如此。雖然，《儀禮》言「靴倚於頌磬西紘」而不言祝，是知祝可省而靴不可缺也。作樂不用靴，非古之道也。


第二，拊不可缺。《周禮》《大師》：「帥瞽登歌，令奏擊拊。」《注》曰：「擊拊，瞽乃歌也。拊形如鼓，以韋為之，著之以糠。」《疏》曰：「謂凡大祭之時，大師有此一事。言『帥瞽登歌』者，謂降神合樂，皆升歌《清廟》。故將作樂時，大師帥取瞽人登堂於西階之東。北面坐而歌者，與瑟以歌詩也。『令奏擊拊』者，拊所以導引歌者，故先擊拊，瞽乃歌也。歌者出聲謂之奏，故云奏也。」搏拊之為器，見於經者不一而足。近代說經者乃以「至循」二字解之，何哉！


第三，鼓不可缺。鼓所以節樂，古今無異。但歷代所製樂，其擊鼓之節奏互有異焉。《投壺篇》所載魯鼓薛鼓譜，有圓形，有方形。先儒以為圓者擊鞞，方者擊鼓。又曰，年代久遠，無以知其得失，雖見於經，其詳不可得而知也。《周禮》《射人》言之頗詳，所謂「《騮虞》九節，《狸首》七節，《采蘋》《采繁》皆五節」。尊卑之節，多少雖異，四節以盡乘矢則同。如《騶虞》九節，則先歌五節以聽，餘四節則發四矢也。七節者，三節先以聽；五節者，一節先以聽也。《儀禮》鄉射歌《騶虞》，大射歌《狸首》，皆曰「間若一」。「間若一」者，疏密勻也。不知所謂疏密指一字一鼓歟？抑一句一鼓歟？若一句畢乃擊三鼓，又一句畢再擊三鼓，則所謂五、七、九節者，間皆不若一矣。或謂每一字畢擊一鼓為一節，或謂每一句畢擊三鼓為一節，或謂每一章畢擊三鼓為一節。每字擊一鼓似乎太煩，每章擊三鼓似乎太簡，每句擊三鼓則煩簡得中，然皆不可考也。由此觀之，《投壺》鼓譜疏密不勻，亦非「間若一」矣。宋元樂舞皆有鼓譜，而《元志》尤詳焉。文舞武舞皆始聽三鼓畢，以後每歌二字擊鼓一聲。歌用四言八句，共計三十二字，凡擊鼓十五聲。誌所謂「三鼓畢，間聲作」，下有小注雲「二聲鍾、一聲鼓」是也。惟我國朝太常雅樂，每歌一句畢，乃擊鼓三聲而間之以搏拊，此與宋元之制不同。蓋宋元之制，宮懸有應鞞，登歌有搏拊。故《元志》云：「建鼓兩旁挾二小鼓，曰鞞，曰應。」又云：「搏拊，如鼓而小，中實以糠，兩手或搏或拊，以節登歌之樂。」嘗考《三禮圖》亦然，建鼓兩旁原有二小鼓，形如兩耳，每擊大鼓一聲，間以應鞞一聲。《儀禮》所謂「間若一」，所謂「建鼓在阼階西，應鞞在其東」，《禮記》《注》所謂「圓者擊鞞，方者擊鼓」，此之謂也。今則建鼓兩旁除去小鼓，而名大鼓曰應，又以搏拊代鞞，與大鼓相間作，不獨與古制異，亦與宋元異矣。初學樂者，先宜學古，後乃知今，今古皆通則為盡善。朔、應二鞞，不可缺也。或擊大鼓邊以代朔鞞，擊跳鼓邊以代應鞞，亦可也。節奏詳見下文。


第四，鍾不可缺。如有磬，兼用之；無則一器足矣。重擊為金聲，輕擊為玉振。《書》曰「擊石拊石」，此之謂歟！故史記曰「懸一鍾而尚拊」，《大戴禮》曰「懸一磬而尚拊」，蓋謂鍾磬有一足矣，惟搏拊不可缺。以《禮記》、《論語》考證，則杜簣言鍾而不言磬，「荷蕢」言磬而不言鍾，鍾磬未嘗兼用亦可見矣。


第五，琴不可缺。第六，笙不可缺。此二器者，古今通用，求之甚易，習之甚便，是故初學不可缺也。△論學歌先學堯舜夏商遣音


堯謠舜歌，夏訓商頌，凡在《周詩》三百篇以前者，真乃太古遣音，而琴家不識也。請詳言之。《康衢》《擊壤》者，堯之遣音也。《南風》賡歌者，舜之遣音也。夏訓五章，禹之遣音也。《商頌》五篇者，湯之遣音也。初學歌詩，宜先學此。今各取其一為初學之門，庶幾《三百篇》由此而入也。


堯謠一首【端如貫珠格】康衢之民所作，稱頌堯之德也。


立我丞民莫匪爾極不識不知順帝之則【譜乃黃鍾五調，下二首同】【黃鍾之羽，南呂起調畢曲】【黃鍾之徵，林鍾起調畢曲】


【黃鍾之角，姑洗起調畢曲】【黃鍾之商，太蔟起調畢曲】【黃鍾之宮，黃鍾起調畢曲】附錄一首【端如貫珠格】


《擊壤之歌》，亦堯民所作也。


日出而作日入而息鑿井而飲耕田而食何有帝力哉舜歌一首【端如貫珠格】《南風之詩》，舜所作也。


南風之薰兮可以解吾民之慍兮南風之時兮可以阜吾民之財兮夏訓一首此是大禹之訓，其孫述而歌之。黃鍾徵以林鍾起調林鍾畢曲


皇祖有訓民可近不可下民惟邦本本固邦寧


予視天下愚夫愚婦一能勝予一人三失怨豈在明不見是圖予臨兆民凜乎若朽索之馭六馬為人上者奈何不敬商頌一首


此是陽孫祭祀其祖之樂歌也。黃鍾商以太蔟起調太蔟畢曲


猗與那與置我跳鼓奏鼓簡簡衎我烈祖湯孫奏假綏我思成靴鼓淵淵彗々管聲既和且平依我磬聲於赫湯孫穆穆厥聲庸鼓有敦萬舞有奕


我有嘉客亦不夷懌自古在昔先民有作溫恭朝夕執事有恪顧予丞嘗湯孫之將


凡欲習古樂者，必先擇一靜處，堂上堂下，阼階西階，悉如古制。堂上正中一席，設先聖先師位，使人起敬，堂上學者各跪而坐於地，此古所謂席地坐也。其堂下樂不設坐，但立奏。


△論八音指法雖異而音則同


八音全用者：瑟與琴指法雖異，而音則同。精於琴者，雖不識瑟，但諭以瑟與琴相合，聞此一言，彼若有悟性，即知其理矣。填篪簫管龠遂，與笙指法雖異，而音則同。精於笙者，亦能吹之，務使與笙相合而已。是故琴笙鍾鼓靴拊節奏，乃初學之門戶，切不可忽也。《書》曰「八音克諧，無相奪倫」，此之謂歟！


△論先學詩樂而後經義益明


歌聲極長，是為永言，弦聲極長，是為依永；吹聲極長，是為和聲；眾聲相合，是為克諧。始作相合，是為翕如；縱之相和，是為純如；明白不差，是為轍如；接續不斷，是為繹如。初段擊鍾，是為金聲，末段擊磬，是為玉振。初段為倡，末段為歎。一人倡之，三人歎之。是故「善歌者使人繼其聲」，「子與人歌而善，必使反之，而後和之。」《關雎》之亂，亂猶斷也。擊朄鼓時，樂聲雖斷，而餘音弱弱不絕如縷也。故曰「洋洋乎盈耳哉！」凡此之類，學樂而後經義益明。樂之於經，豈小補耶！


以上終博依以安詩。【博者，多也，謂非止一器也。依者，倚也。《漢書》曰「上自倚瑟而歌，」《商頌》曰「依我磬聲」是也。所依之器多多益善，故曰博依。】
外篇卷九


○古今樂律雜說並附錄△論舞學不可廢第八之上


凡人之動而有節者，莫若舞。肄舞，所以動陽氣而導萬物也。夫樂之在耳曰聲，在目曰容。聲應乎耳可以聽知，容藏於心難以貌都。故聖人假干戚羽龠以表其容，蹈厲揖讓以見其意，聲容選和則大樂備矣。《詩序》曰：「詠歌之不足，不知手之舞之，足之蹈之。」蓋樂心內發，感物而動，不覺手足自運，歡之至也。此舞之所由起也。黃帝之舞曰《雲門》，堯曰《大鹹》，舜曰《大韶》，禹曰《大夏》，湯曰《大》，周曰《大武》，此其名也。歷代易名，示不相襲，其實未嘗易也。考其大端，不過武舞文舞二種而已。世俗所謂粗舞細舞是其遺法也。粗舞者，雄壯之舞也；細舞者，柔善之舞也。二種之外，更無餘蘊。萬舞雖多，一言可蔽，此之謂歟！是故武舞則朱幹玉戚，所以表其功也；文舞則夏翟葦龠，所以昭其德也。此二舞之器不同也。武舞則發揚蹈厲，所以示其勇也；文舞則謙恭揖讓，所以著其仁也。此二舞之容不同也。其綱領之要不過如此。至若佾列有多寡，綴兆有修短，變態有離合，進退有疾徐，周旋中規，折旋中矩，俯仰屈伸整齊嚴肅，舉止動作皆應節奏，此則二舞之所同也。其節目之詳，又不過如此。太常雅舞，立定不移，微示手足之容，而無進退周旋、離合變態，故使觀者不能興起感動。此後世失其傅耳，非古人之本意也。有樂而無舞，似瞽者知音而不能見；有舞而無樂，如瘂者會意而不能言。樂舞合節謂之中和。致中和，天地位焉，萬物育焉，必使觀者聽者感發其善心，懲創其逸誌，而各得其性情之正。至於不取雛禽，不殺孕獸，是以胎生者不殯，卵生者不血，夫然後鳳凰來儀而百獸率舞，斯則樂之效也。《虞書》曰： 「夔！命汝典樂，教胄子。」「詩言志，歌永言，聲依永，律和聲。八音克諧，無相奪倫，神人以和。」又曰：「舞幹羽於兩階。七旬，有苗格。」如是之樂，如是之舞，所謂盡美盡善者也。按《周禮》曰：「大司樂掌成均之法，以治建國之學政，而合國之子弟焉。以樂舞教國子，舞《雲門大卷》、《大鹹》、《大韶》、《大夏》、《大》、《大武》。帥國子而舞。」「樂師掌國學之政，以教國子小舞。凡舞有帔舞、羽舞、皇舞、旄舞、幹舞、人舞。」「大胥掌學士之版，以待致諸子。春，入學，舍采合舞。」「小胥掌學士之徵令而比之，巡舞列而撻其怠慢者。」「旄人掌教舞散樂、夷樂。凡四方之以舞仕者屬焉。凡祭祀、賓客，舞其燕樂。」「龠師掌教國子舞羽吹龠，祭祀則鼓羽龠之舞，賓客、饗食則亦如之。」《月令》：「孟春命樂正入學習舞。仲春亦命樂正習舞，釋菜。天子乃帥三公、九卿、諸侯、大夫，親往視之。」《文王世子》曰：「凡學，世子及學士，必時。春夏學干戈，秋冬學羽龠。小樂正學幹，大胥讚之；龠師學戈，龠師丞讚之。大樂正學舞干戚，皆在東序。」《內則》曰：「十有三年，學樂誦詩，舞《勺》。成童，舞《象》。二十而冠，始學禮，舞《大夏》。」《樂記》曰：「詩，言其志也；歌，詠其聲也；舞，動其容也。」「故聽其雅頌之聲，誌意得廣焉；執其干戚，習其俯仰伸，容貌得莊焉；行其綴兆，要其節奏，行列得正焉，進退得齊焉。故樂者，天地之命，中和之紀，人情之所不能免也。」「君子曰：禮樂不可斯須去身」，此之謂也。然則古之君子，生而未嘗不學舞，燕而未嘗不起舞。《詩》《小雅》雲「坎坎鼓我，蹲蹲舞我」，《魯頌》雲「鼓咽咽，醉言舞，於胥樂兮」是也。《賓筵》之詩雲「亂我篷豆，屢舞效仿。側弁之俄，屢舞傞傞。」此譏醉舞之失度，非譏舞也。《陳風》曰「無冬無夏，值其鷺翿」，又曰「不績其麻，市也婆娑」，皆與《賓筵》同意。故說《詩》者「不以文害辭，不以辭害誌，以意逆誌，是為得之」。噫！古人自天子至於庶人，無有不能舞者，以其從幼習之也。是故《大司樂》「王大射，詔諸侯以弓矢舞」，此臣舞於其君也；「食三老五更於太學，天子冕而摁幹」，此君舞於其臣也；「冕而摁幹，率其群臣，以樂皇屍」，此孫舞於其祖也；老萊子著斑斕之衣舞，此子舞於其父也；子路援戚而舞，此弟子舞於其師也。高帝置酒沛宮，酒酣，上自起舞，此故舊相舞也；其謂戚夫人曰「為我楚舞」，此夫婦相舞也；武帝時，長沙定王舞，此弟兄相舞也；灌夫酒酣起舞，以屬丞相，此賓主相舞也。魏晉以來，尤重以舞相屬，張磐舞屬陶謙，謝安舞屬桓嗣是也。周武帝與梁明帝宴，周主親彈琵琶，梁主起舞。自隋以往尚有此風，近世以來此風絕矣。其故何哉？「蓋漢制，卑者之子不得舞宗廟之酎。除吏二千石到六百石及關內侯到五大夫子，先取適子高七尺以上，年二十到年三十，顏色和順，身體修治者，以為舞人。」此雖與周制小異，亦未失用國子之實，故學者往往以學舞為美事。宋徽宗大觀四年六月詔曰：「近選國子生教習二舞，以備祠祀先聖，本《周官》教國子之制。然士子肄業上庠，頗聞恥於樂舞。蓋今古異時，考於古雖有其跡，施於今未適其宜。其罷習二舞。」戀不此詔，識者非之。


《大明會典》載，洪武四年更定孔子釋奠樂舞生，擇監生及文職大臣子弟，預教習之。我太祖聖意，蓋欲矯宋徽之弊也。凡在臣民，幸逢文化，敢不勉力為之，以復古人之意也哉！


△舞學十議目錄一、舞學二、舞人三、舞名


四、舞器五、舞佾六、舞表七、舞聲


八、舞容九、舞衣十、舞譜【此一條見下卷。】


以上每條先引古制，後附新說。△舞學


《周禮》曰：「大司樂掌成均之法，以治建國之學政，而合國之子弟焉。凡有道者，有德者，使教焉。死則以為樂祖，祭於瞽宗。」鄭氏注曰：「董仲舒云：『成均，五帝之學。』成均之法者，其遣禮可法者。國之子弟、公卿大夫之子弟當學者，謂之國子。道，多才藝者；德，能躬行者，若舜命夔典樂教胄子是也。死則以為樂之祖神而祭之。《明堂位》曰：『瞽宗，殷學也。』以此觀之，祭於學宮中。」


又曰：「大胥掌學士之版，以待致諸子。春，入學，舍采合舞。」鄭氏注曰：「春，始以學士入學宮而學之合舞等，其進退使應節奏。古者士見於師，以菜為摯。菜，直謂疏食、菜羹之菜。《月令》：『仲春之月上丁，命樂正習舞，釋采。』舍即釋也。采讀為菜。始入學，必釋菜禮先師也。菜，蘋蘩之屬。」


今按：學舞之處無拘於一，在處皆可為也。上則國子太學，中則郡邑庠序，下則士大夫之家塾。但凡清幽潔淨之處，無有不可焉。其國學郡庠等處係是公所，在上之人苟好此事，乃命行之。若夫布衣之士存好古之志者，惟於家塾學之可也。然須隔遠塵俗，勿駭觀聽，恐無知者妄生謗笑。蓋初學之人，立志未固而多羞慚若妾婦焉，一聞人之謗笑，心便退屈而不欲學舞矣。古之辟雍泮宮建在水中以阻觀者，即此意也。待眾弟子學習老成，和順積中，英華發外，然後縱使觀之，則人無不稱羨讚美，為學徒者亦庶幾無愧矣。民可與樂成，不可與慮始，世之常理也。須於家塾堂上，灑掃涓潔，中設先聖周公、先師孔子神位。或別設壇以祀伶倫及後夔等樂學諸師，或隻宗周孔亦無不可也。蓋周孔集群聖之大成，金聲而玉振之，禮樂盡在是矣。擇孟春或仲春之上丁或次丁，致告先聖先師，但陳菜酒，不用餘物，是名釋菜之禮，古所謂蘋蘩也。師帥學徒詣神位前行再拜禮，然後弟子乃拜其師，禮畢而餞其餘，師徒盡醉而歸，次日始入學焉。


△舞人


《禮記》《王制》篇曰：「樂正崇四術，立四教，順先王詩書禮樂以造士。春秋教以禮樂，冬夏教以詩書。王大子、王子、群後之大子、卿大夫、元士之適子，國之俊選，皆造焉。凡入學以齒。」鄭氏《注》曰：「樂正，樂官之長，掌國子之教。《虞書》曰：『夔！命汝典樂，教胄子。』崇，高也，高尚其術以作教也。幼者教之於小學，長者教之於大學，皆以四術成之。王子，王之庶子也。群後，公及諸侯。皆以長幼受學，不用尊卑。」


《周禮》《注疏》曰：「大胥掌學士之版，以待致諸子。」鄭司農云：「學士，謂卿、大夫諸子學舞者。版，籍也。今時鄉戶籍，世謂之戶版。大胥主此籍以待，當召聚學舞者，卿大夫之諸子則按此籍以召之。《漢大樂律》曰：『卑者之子不得舞宗廟之酎。除吏二千石到六百石及關內侯到五大夫子，先取適子高七尺以上，年十二到年三十，顏色和順，身體修治者，以為舞人。』與古用卿大夫子同義。」


《文獻通考》曰：「按《周禮》『以樂舞教國子，舞《雲門》、《大鹹》、《大》、《大武》』，是知古之舞者即諸侯子孫，容服鮮麗，故得神隻降福，靈光燭壇。今之舞人，並容貌菆陋屠沽之流，用以接神，欲求降福，固亦難矣。隋猶以品子為之，號為二舞郎。逮乎唐朝，遂變斯製。誠願革茲近誤，考復古道。其二舞人，取品子年二十以下，顏容修正者為之。」


今按：古之樂舞蓋有二義，一者以之治己，一者以之事人。以之治己者，《虞書》所謂「直溫寬栗，無虐無傲，言志永言，依永和聲，八音克諧，神人以和」是也；以之事人者，《虞書》所謂 「戛擊鳴球，搏拊琴瑟以詠，祖考來格」是也。漢制，卑者之子不得舞宗廟之酎，取品官之適子以為舞人。隋制雖不古若，尚存古意於萬一焉。由唐而宋而元，則失之益遠。徽宗大觀之詔，尤不足取也。考其祀饗樂舞所用，無非市井之人、屠沽之子，素不知歌舞者為之，其何以格神明移風俗乎？惟我聖朝詔頒《大成樂》於天下學宮，使儒者肄習之，治己事人，二義兼備。惜乎當時臣工，或者不能仰承德意，未免虛應故事而已。不然，則期月三年庶幾有成矣，況二百年乎！孔子曰：「知之者不如好之者，好之者不如樂之者。」良由去古既遠，樂已失傳而世鮮知音，絕學難繼，其器雖存，奈人之不好何？夫不在其位，不謀其政，《大成樂舞》得失，今不必細論也。新說特為布衣好古之士敷陳古義耳。孔子曰：「道不同，不相為謀。」又曰：「德不孤，必有鄰。」言須同志之人，與之同事乃可也；其志不同者，安可強之哉！然此一事，吹者彈者，歌者舞者，總而計之得數十人，宜效南方結為詩社，先使誦詩讀書，而兼學樂習舞。不拘士農工商之子，皆可入社，但擇頗有德行，人所愛敬者。最好勿用輕薄無賴之人，恐致愚俗譏嫌而賤惡之，使古樂道不尊，益至於亡矣！此順世情，曲為之防也。以理論之，人皆可以為堯舜，雖有惡人，齋戒沐浴可以祀上帝，有何貴賤之別？此惟可與達者言之。


△舞名


鄭樵《通志》曰：「古有六舞，後世所用者《韶武》二舞而已。後世之舞亦隨代皆有制作，每室各有形容。然究其所常用及其制作之宜，不離是文武二舞也。嘗疑三代之前雖有六舞之名，往往其所用者亦無非文武二舞。故孔子謂《韶》盡美又盡善，《武》盡美未盡善，不及其他，誠以舞者聲音之形容也；形容之所感發，惟二端而已。自古致治不同，而治具亦不離文武二事也。」


今按：《周禮》《大司樂》存六代之樂，而《明堂位》言魯用四代之樂。四代者，虞夏商周也，其樂則《韶》《夏》《武》是也。孔子，魯人，蓋嘗備見之矣。然《論語》獨稱《韶》《武》，不及其餘，何也？意者《夏》其《韶》之類，《》其《武》之類歟！大要不過文武二舞而已。近代所傳文武二舞，是其遺法也。武舞亦名幹舞，文舞亦名羽舞，《周禮》六舞有幹舞及羽舞。《虞書》「舞幹羽於兩階」，其來遠矣。文舞又名龠舞，《詩》云「龠舞笙鼓」是也。秦始皇改周《大武》名曰《五行》之舞。漢高祖改舜《大韶》名曰《文始》之舞。魏文帝復其舊名，《文始》仍曰《大韶》，《五行》仍曰《大武》。晉改文舞曰《正德》，武舞曰《大豫》。宋改文舞曰《前舞》，武舞曰《後舞》。梁改文舞曰《大觀》，武舞曰《大壯》。隋隻曰文舞、武舞。唐文舞曰《治康》，武舞曰《凱安》，又有《七德》《九功》《上元》三大舞。五代晉因唐《九功》舞改曰《觀象》，因唐《七德》舞改曰《講功》。周改《觀象》舞曰《崇德》，《講功》舞曰《象成》。宋太祖建隆元年二月，兼太常寺竇儼上言，請改周《崇德》舞曰《文德》之舞，《象成》舞曰《武功》之舞。元改文舞曰《崇德》之舞，武舞曰《定功》之舞。國朝用宋竇儼所擬舞名，武曰《武功》之舞，文曰《文德》之舞。歷代二舞之名大略如此。又按：周舞曰《武》、曰《酌》，皆《詩》之篇名也，因而遂為舞之名焉。竊疑所謂《大章》、《大韶》、《大夏》、《大》與夫《文始》、《五行》、《雲翹》、《育命》等項，亦皆《詩》篇名，遂為舞名耳。語其形狀則不過曰：武用發揚蹈厲之勢，文用謙恭揖讓之容而已。若夫態度巧拙，或盡善或未盡善，則存乎其人焉，初無定法也。


△舞器


《周禮》：「龠師掌教國子舞羽歙龠。祭祀，則鼓羽龠之舞；賓客、饗食，則亦如之。」「司幹掌舞器。祭祀，舞者既陳，則授舞器；既舞則受之。賓、饗亦如之。」


劉濂論燕饗之舞曰：「祭祀之禮，以事生之道事鬼神也。樂者生之所聽，舞者生之所視，以為樂者也。《周禮》《大司樂》之舞，獨詳於天地、宗廟，下至山川、社稷、四望，無不備焉。而朝廷燕饗之舞，一言不及，豈聖王不製此舞耶？如不製此舞，則祭祀亦不當有舞矣。」臣嘗考諸《龠師》等條，於祭祀下繼以賓饗，實未嘗不言也，濂未之詳考耳。或謂諸侯以下不得舞干戚羽龠，非也。《春秋》曰：「初獻六羽。」又曰：「萬入去龠。」《詩》曰：「龠舞笙鼓。」又曰： 「左手執龠，右手秉翟。」《燕禮》曰：「若舞則《勺》。」《內則》曰：「十三舞《勺》，成童舞《象》，二十舞《大夏》。《樂記》曰：「弦歌幹揚，童者舞之。」《家語》曰：「子路援戚而舞。」自古人人得持羽龠干戚以舞，此其明證也。但不應以朱玉為干戚之飾耳，然則諸侯以下黑漆為飾可也。《禮記》《文王世子》篇曰：「春夏學干戈，秋冬學羽龠。」舊說：武舞於陽氣發動之時教之，文舞於陰氣凝寂之時教之。此說非也。夫龠乃有聲之器，動達陽氣莫之能先，其象春也；羽有長養之象，夏也；戈戚有肅殺之象，秋也；幹盾有閉藏之象，冬也。以象言之，則春夏宜學羽龠，秋冬宜學干戈。經文反之者，蓋非以象言也。經義蓋謂一歲之中春夏為先，秋冬為後，意取先王以武定天下，以文致太平，偃武修文，此先後之序也。又按：凡摁幹持戚者，皆左手幹，右手戚。未開舞時，幹在外，戚在內，幹從而戚橫。蓋左手屬仁，右手屬義，義以待敵，仁以自衛，故左幹而右戚也。仁包四端，恩常掩義，故幹外而戚內也。幹象仁能好生，戚象義能果斷，故幹從而戚橫也。凡執龠秉翟者，皆左手龠，右手翟。未開舞時，龠在內，翟在外，龠橫而翟從。蓋左手屬陽，右手屬陰，陽主於聲，陰主於容，故左龠而右翟也。和順積中，英華發外，故龠內而翟外也。龠象衡運準平，翟象表端繩直，故龠橫而翟從也。除左右挽舞外，執之手與心平，常不離於心也。或曰：舞分左班右班，若在左班者則如上說，若在右班者則反之，使相對舞而不相悖。此說似是而非。左龠右翟與經義合，右龠左翟乖違經義，故今不從。


△舞佾


《春秋左傳》曰：「九月，考仲子之宮，將萬焉。」晉牡氏注曰：「萬，舞也。」「公問羽數於眾仲。」注曰：「問執羽人數。」「對曰：『天子用八。』」注曰：「八八六十四人。」「『諸侯用六。』」注曰：「六六三十六人。」「『大夫四。』」注曰：「四四十六人。」「『士二。』」注曰：「二二四人。」「『夫舞，所以節八音而行八風，故自八以下。』」注曰：「唯天子得盡物數，故以八為列，諸侯則不敢用八。」


今按：舞佾行列，蓋取算術開方之法，縱橫相等，四面皆方，猶俗所謂棋盤紋也。夫一為數之始，十為數之終，不可以為佾。聖人用其中間偶數而不用奇數者，緣舞有分有合，而奇數不可分，故無三五七九之佾。而八佾之數乃其最多，二佾之數乃其最少，以是而為等第，則必天子用八八六十四，諸侯用六六三十六，大夫用四四一十六，士用二二如四，此所謂以多為貴也。古者十有三年學樂、誦詩、舞《勺》，成童舞《象》，二十舞《大夏》，四十始仕。然則學樂習舞皆在未仕之時。故《樂記》曰：「弦歌幹揚，童者舞之。」又曰：「禮樂不可斯須去身。」上下雖有等，其用無間也。語樂懸之等，則天子宮，諸侯軒，大夫判，士特。語舞佾之等，則天子八，諸侯六，大夫四，士二。以此觀之，士有樂舞明矣。何必待有功而後賜用哉！先儒之說非也。今此舞譜獨用二佾者，使初學之士壹以士禮為則，上可兼下，下不可以僭上，庶不至於越分而已。況四佾以上，人數多寡雖殊，而其進退容儀不外乎此。苟由是而推之，聞一可以知十，亦無所難矣。嘗謂今人欲學雅舞，既不敢學今之雅舞，宜學古之雅舞可也。然古之雅舞，若《大武》《大夏》之類，亦係天子之舞，豈可僭哉！於鄉樂中取其一二舞之可也。鄉樂者，二《南》也。用之鄉人，故名鄉樂。二佾，佾二人，共四人，士製也，生員宜舞之。四佾，佾四人，共十六人，大夫製也，品官宜舞之。六佾，佾六人，共三十六人，諸侯製也，宗藩宜舞之。然皆自舞之則可也，伶人舞之則不可也。自能肄習先王雅舞，和其血脈，養其性情，斯為得矣。伶人舞，則褻先王雅舞。付諸庸夫賤工，斯為失矣。武舞宜歌《周南》之《兔置篇》。其容則象幹城腹心，兼以發揚蹈厲之狀，而名之曰《兔罝之舞》。文舞宜歌《召南》之《羔羊篇》，其容則象退食委蛇，兼以謙恭揖讓之形，而名之曰《羔羊之舞》。孔子謂伯魚曰：「汝為《周南》《召南》矣乎？人而不為《周南召南》，其猶正牆麵而立也歟！」此之謂也。


△舞表


陳氏《禮書》曰：「《周官》『大胥以六樂之會正舞位。』先儒謂，立四表於郊丘廟廷。舞人自南表向二表為一成，自二表至三表為二成，自三表至北表為三成。乃反而南向，自一表至二表為四成，自二表至三表為五成，自三表至南表為六成，則天神皆降。若八變，則又自南而北為七成，自二表至三表為八成，則地隻皆出。若九變，又自三表至北表為九成，人鬼可得而禮焉。何則？武舞四表，所以象司馬之四表也；夾振之而駟伐，所以象司馬振鐸師徒皆作也。司馬之四表，三表百步，一表五十步，始則行而不驟趨，中則趨而不馳走，及四表則馳走之時也，故五十步而已。舞之四表蓋不必然。」


陳陽《樂書》曰：「《周官》『大胥以六樂之會正舞位。』『小胥巡舞列。』《記》曰：『行其綴兆，行列得正焉。』蓋位則酂也，所以為綴；列則佾也，所以為行。正之以辨其序，巡之以肅其慢。今之舞者，不列於庭而列於堂下，其退文進武，不復有出入之序，非古人所謂舞於兩階以序出入舞者之意。至於進退疾徐之際，又不復盡筋骨之力，以要鍾鼓拊會之節，非古人所謂文以揖遜、武以擊刺之意。講而習之，正今日急務也。」


今按：凡武舞，所以象軍旅征伐也。《周禮》《大》《司》《馬》：「仲冬教大閱。前期，群吏戒眾庶修戰法。虞人萊所由之野，為表，百步則一，為三表，又五十步為一表。田之日，司馬建旗於後表之中。中軍以鼙令鼓，鼓人皆三鼓，司馬振鐸，群吏作旗，車徒皆作。鼓行，鳴鐲，車徒皆行，及表乃止。三鼓，撓鐸，群吏弊旗，車徒皆坐。又三鼓，振鐸作旗，車徒皆作。鼓進，鳴鐲，車驟徒趨，及表乃止，坐作如初。乃鼓，車馳徒走，及表乃止。鼓戒三闋，車三發，徒三刺。乃鼓退，鳴鐃且卻，及表乃止。坐作如初。」此狩獵之事也。舞者象其大概而已，不必五十步而立一表也。文舞所以象朝聘燕射也。《周禮》：「司儀掌九儀之賓客檳相之禮，以詔儀容、辭令、揖讓之節。凡諸公相為賓：主國五積，三問；皆三辭，拜受；皆旅擯，再勞；三辭，三揖；登；拜受，拜送。主君郊勞；交擯，三辭；車逆，拜辱；三揖，三辭；拜受；車送，三還；再拜。致館亦如之。致飧，如致積之禮。及將幣，交擯，三辭；車逆，拜辱；賓車進，答拜；三揖，三讓；每門止一相，及廟，唯上相入；賓三揖三讓；登，再拜授幣；賓拜送幣。每事如初，賓亦如之。及出，車送，三請三進，再拜；賓三還三辭，告辟。」此擯相之儀也。舞者象其大概而已，不必升階入室，陳於堂上也。古之所謂堂上之樂者，惟登歌琴瑟耳，若夫「下管靴鼓，笙鏞以間」，皆不得列於堂上。文武二舞亦然，《虞書》所謂「舞幹羽於兩階」，《魯論》所謂「八佾舞於庭」是也。故其舞位寬廣，可以立表而為進退，此乃古之制也。至於近代猶然。今太常二舞皆舞於殿內，地位迫隘，不敢回轉，始終立定，一步未嘗那移，微動手足以舞而已。是故不設四表，亦無進退之容，蓋與古制異焉。


△舞聲


《儀禮》《燕禮》曰：「升歌《鹿鳴》，下管《新宮》，笙入三成，遂合鄉樂；若舞，則《勺》。鄭氏注曰：「鄉樂，《周南》《召南》六篇。言遂者，不間也。《勺》，《頌》篇。告成《大武》之樂歌也。既合鄉樂萬舞而奏之，所以美王侯、勸有功也。」沈括《筆談》曰：「人而不為《周南》《召南》，其猶正牆麵而立者。」《周南》《召南》，樂名也。二《南》之詩，有樂有舞。學者之事，自學《周南》《召南》為始，而至於舞《大夏》《大武》。所謂為《周南》《召南》者，不獨誦其詩而已。


或問：「古人舞曲可得聞乎？」曰：「可。《周頌》有之。《維清》，《象》舞之曲也。《於鑠》，《勺》舞之曲也。《於皇》，《武》舞之曲也。餘可以類推矣。」曰：「今人習舞可以奏諸？」曰：「不可。《雅頌》，天子諸侯之樂也。士庶惟用鄉樂而已，二南是也。」曰：「凡音皆可以舞乎？」曰：「然。《樂記》曰『凡音之起，由人心生也。人心之動，物使之然也。感於物而動，故形於聲。聲相應，故生變；變成方，謂之音。比音而樂之，及干戚羽旄，謂之樂。』此則凡音皆可以舞也。」曰：「舞有文武，其容不同。二南諸篇，何者似之？宜何名焉？」曰：「『赳赳武夫，公侯幹城』，武舞奏之宜矣，是名《兔買之舞》；『退食自公，委蛇委蛇』，文舞奏之宜矣，是名《羔羊之舞》。其名正，其言順，不僭不忒，故君子舞之也。《周南》《召南》，二《雅》三《頌》，詞雖出於聖人，而譜必非出於一人之手。今則年久，原譜失傳。世有知音者，或創撰新譜，總與原譜不同。擇其善者從之，患人信不及，未敢承當耳。」


△擬《周南》《兔罝》譜黃鍾之角【姑洗起調，姑洗畢曲。】首章【播靴三通，然後擊鍾。】肅肅兔買椽之丁丁赳赳武夫公侯幹城


二立早【播靴三通，然後擊鍾。】肅肅兔罝施於中逵赳赳武夫公侯好仇三章【播靴三通，然後擊鍾。】肅肅兔罝施於中林赳赳武夫公侯腹心


《兔罝》三章，章四句。【每句畢，朄鼓一聲，大鼓三聲，皆以應鞞間之。鼓、鞞共八聲。】△擬《召南》《羔羊》譜黃鍾之角【姑洗起調，姑洗畢曲。】


首章【播靴三通，然後擊鍾。】羔羊之皮素絲五紽退食自公委蛇委蛇二章【播靴三通，然後擊鍾。】羔羊之革素絲五絨委蛇委蛇自公退食


三章【播靴三通，然後擊鍾。】羔羊之縫素絲五總委蛇委蛇退食自公


《羔羊》三章，章四句。【每句畢，朄鼓一聲，大鼓三聲，皆以應鞞間之。箱、鞞共八聲。】△舞容


「歎高帝令天下立靈星祠，祠后稷。謂之靈星者，以后稷配食天田星也。舞者用童男十六人，舞象教田。初為芟除，次耕種、芸耨、驅爵及獲刈、舂簸之形，象其功也。」【見《後漢志》。】


「唐人俗舞謂之打令，其狀有四：曰招，曰搖，曰送，其一記不得。蓋招，則邀之之意；搖，則搖手呼喚之意；送者，送酒之意。舊嘗見深村父老，為餘言其祖父嘗為之收得譜子，因兵火失去。舞時皆裹襆頭，列坐飲酒，少刻起舞。有四句號云：『送搖招搖，三方一圓。分成四片，送在搖前。』人多不知，皆以為瓦謎。」【見《經世大訓》。】


今按：歷代之舞皆有取象，姑摭數條以例其餘，使後世學者知古人作舞之意云耳。古人十三歲便學舞，漢唐民俗尚有古人遣風，今則不多見矣。


「宋制，武舞曰《威加四海之舞》。第一變，舞人去南表三步，總幹而立。聽舉樂三鼓，前行三步，及表而蹲。再鼓皆舞，進一步，正立。再鼓，皆持於荷戈，相顧作猛賁趫速之狀。再鼓，皆轉身向裏，以干戈相擊刺，足不動。再鼓，皆回身向外，擊刺如前。再鼓，皆正立，舉手蹲。再鼓，皆舞，進一步，轉麵相向，立，干戈各置腰。再鼓』各前進，以左足在前，右足在後；左手執幹當前，右手執戈在腰，為進旅。再鼓，各相擊刺。再鼓，各退身復位，整其幹，為退旅。再鼓，皆正立，蹲。再鼓，皆舞，進一步，正立。再鼓，皆轉麵相向，秉幹持戈坐作。再鼓，各相擊刺。再鼓，皆起，收其干戈，為克捷之象。再鼓，皆正立，遇節樂則蹲。」【見《宋史》《樂志》。】


「文舞曰《化成天下之舞》。第一變，舞人立南表之南，聽舉樂則蹲。再鼓，皆舞，進一步，正立。再鼓，皆稍前而正揖，合手自下而上。再鼓，皆左顧左揖。再鼓，皆右顧右揖。再鼓，皆開手蹲。再鼓，皆舞，進一步，正立。再鼓，皆少卻身，初辭，合手自上而下。再鼓，皆右顧，以右手在前，左手推出，為再辭。再鼓，皆左顧，以左手在前，右手推出，為固辭。再鼓，皆合手，蹲。再鼓，皆舞，進一步，正立。再鼓，皆僥身相顧，初謙，合手當胸。再鼓，皆右側身，左垂手，為再謙。再鼓，皆左側身，右垂手，為三謙。再鼓，皆躬而授之，遇節樂則蹲。」【同上】


今按：樂舞之妙，在乎進退屈伸，離合變態。若非變態，則舞不神，不神而欲感動鬼神，難矣！是故宋制文武二舞，各有三變。嘗考太常舊規，原無變態之說，蓋失其傳也。然古既有是說，好古之士亦不可以不講，閑暇之日講習何妨，臨祭之時宜仍舊貫。仍舊貫者，所以遵時製也。閑講習者，所以存古法也。


劉濂《舞議》曰：「舞之容，生於辭者也，辭生於功德，功德生於文武，文武生於揖遜征伐。至於房中小舞，燕饗大舞，而其聲容可以義起，大略不離文武舞也。九成有九詩，六成有六詩。武舞三進而三退，取乎六伐止齊之義焉。文舞三進而三退，取乎六爻變動之理焉。文俯取諸陰，武仰取諸陽；文先舉左手足，武先舉右手足；文則左旋，武則右旋；文揖遜，武擊剌：此舞之大較也。祖宗之功德，其創業定國規模次第，各有所象。要之，以象功德為美也。不然，則為李太常論舞之法，古今一死局也。」又曰：「李氏論周之舞節，以五行金木水火土為容，以十二辰六陽六陰為六合，陽倡陰應。又以十二月日躔所在，以戚翟向而舞之，甚無謂也。以功德為容，斯正義矣。」


今按：嘉靖間太常寺典簿李文察著書名曰《古樂筌蹄》，其說迂謬，可取者少。濂譏李太常者，指文察也。濂所著《樂經元義》，可取者亦不多，惟此《舞議》中一段，頗超勝文察耳。


△舞衣


《尚書》《顧命》篇曰：「胤之舞衣。」漢孔氏《傳》曰：「胤國所為舞者之衣，皆中法。商周傳寶之。」唐孔氏《疏》曰：「胤是前代之國，舞衣至今猶在。明其所為中法，故常寶之。亦不知舞者之衣是何衣也。」


《禮記集說》曰：「深衣可以為文，可以為武，可以擯相，可以治軍旅。完且弗費，善衣之次也。方氏曰：『端冕則有敬色，所以為文；介胄則有不可辱之色，所以為武。然端冕不可以為武，介胄不可以為文。兼之者惟深衣而已。』呂氏曰：『深衣之用，上下不嫌同名，吉凶不嫌同製，男女不嫌同服。諸侯朝朝服，夕深衣；大夫、士朝玄端，夕深衣；庶人吉服深衣而已。此上下同也。「有虞氏深衣而養老。」「將軍文子除喪。受吊，練冠深衣親迎。」「女在途，而壻之父母死，深衣縞總以趨喪。」此吉凶、男女之同也。蓋簡便之服，非朝、祭皆可服之也。』」


今按：舞衣，先儒既不知是何衣，當缺其疑。深衣既可文可武而上下同用，豈獨舞者不宜服乎？凡今好古之士，不拘有無爵職，欲學古之樂者，文舞武舞皆服深衣幅巾以舞可也。雖然，又有一說。孔子曰：「丘少居魯，衣逢掖之衣。長居宋，冠章甫之冠。君子之服也鄉。」以此觀之，儒者之徒肄習舞時，則宜隨鄉，文舞或戴方巾，武舞或戴大帽。衣履稱是不拘何色，或著平日家常衣服以舞，則尤為簡便也。
外篇卷十


○古今樂律雜說並附錄△論舞學不可廢第八之下


或問：「『君子務本，本立而道生。』學舞亦有本乎？」曰：「不執幹羽，空手而舞，舞之本也。是故學舞先學人舞。」人舞有圖出於《大明集禮》，宜推廣之為學舞法，庶免長沙紆令不舒不轉之弊也。近代太常所謂雅舞，皆長沙紆令之遣法，惟人舞舊圖獨不然，猶有古人遺法之萬一焉。學者信而好古可也，述而不作可也。人舞，《周禮》謂之小舞，古人十三舞《勺》，成童舞《象》，二十而冠舞《大夏》。然則除《大夏》外，學舞在未冠之前。故《樂記》曰：「弦歌幹揚，童者舞之。」舊圖戴襆頭，則非周制矣。宜圖童者服，庶幾為得也。


△人舞舞譜四勢為綱，象四端也。一曰上轉勢，象惻隱之仁。二曰下轉勢，象羞惡之義。


三曰外轉勢，象是非之智。四曰內轉勢，象辭讓之禮。


此四勢象四端，舞譜謂之送搖招邀。上轉若邀賓之勢，下轉若送客之勢，外轉若搖出之勢，內轉若招入之勢。八勢為目，象五常三綱也。一曰轉初勢，象惻隱之仁。


二曰轉半勢，象羞惡之義。三曰轉周勢，象篤實之信。四曰轉過勢，象是非之智。五曰轉留勢，象辭讓之禮。


此五勢象五常。朱熹《詩傳》釋「輾轉反側」四字之義曰：「輾者，轉之半。轉者，輾之周。反者，輾之過。側者，轉之留。」舞譜借此四字之義，明古人舞法。轉之一言，眾妙之門也。


六曰伏睹勢，表尊敬於君。七曰仰瞻勢，表親愛於父。八曰回顧勢，表和順於夫。


此三勢象三綱。伏睹勢表尊敬，君為臣綱之象；仰瞻勢表親愛，父為子綱之象；回顧勢表和順，夫為妻綱之象。五常三綱共為之目，總以四端為之綱也。大袖斂手舞，文象也；小袖展手舞，武象也。《周禮》所謂小舞，蓋此類雲。

